
ELOSZO. 

Szemelvényeim  a  kurucvilág  költészetéből  a  Franklin- 
Társulat  t.  könyvkiadóhivatalának  szívességéből  a  még 
végleg  ki  nem  nyomtatott  példányokban  az  új  iskolai 
helyesírás  szerint  kerül  forgalomba.  Munkámon  ezen- 
kívül a  róla  megjelent  elismerő  és  szakavatott  birálatok 
nyomán  apróbb  javításokat  is  eszközöltem,  ami  köny- 
vemnek, azt  hiszem,  csak  hasznára  válik. 

A  javítások  megtételének  lehetőségéért  a  t.  kiadótár- 
sulatot illeti  meg  a  köszönet,  de  emellett  köszönettel  tar- 
tozom dr.  Zlinszky  Aladár  úrnak  könyvem  hivatalos 
bírálatában  (Hivatalos  Közlöny.  1902.  23.  sz.)  foglalt 
néhány  hasznos  megjegyzéséért,  továbbá  Máthé  György 
úrnak  a  Tanár  egyesületi  Közlöny  (1902.  7.  sz.)  hasáb- 
jain megjelent  ismertetéséért,  amelyből  egyet-mást  szin- 
tén értékesítettem,  hogy  könyvem  az  iskola  céljainak 
ezáltal  is  jobban  megfeleljen. 

Szabadka,  1903.  június  30.  \  L.  L 


BEVEZETÉS. 


1.  A  kuruc  mozgalmak  történeti 
áttekintése. 

Nemzetünk  történetének  azon  korszaka,  amely  I.  Lipót 
és  I.  József  uralkodására  (1657 — 1711.)  esik,  állami  fenn- 
maradásunkért folytatott  küzdelmek  szakadatlan  soroza- 
tát tárja  fel.  A  nemzet  és  az  uralkodóház  között  régóta 
lappangó  bizalmatlanság  a  végső  elkeseredésig  fokozódott, 
mert  a  magyarságnak  sajnosán  kellett  tapasztalnia,  hogy 
a  bécsi,  zsitvatoroki,  nikolsburgi  s  linci  békekötésekben 
foglalt  biztosítékok  a  legfőbb  nemzeti  érdekeket  épen  nem 
óvták  meg  a  bécsi  udvar  és  a  török  porta  túlkapásai  ellen. 
Erdély,  amely  eddig  mind  a  két  féllel  szemben  a  védő 
tisztét  teljesítette,  saját  belső  bajai  miatt  alig  tehetett  va- 
lamit. A  kormány  pedig  a  maga  részéről  nemcsak  minden 
alkalmat  megragadott  jogaink  csorbítására,  hanem  még 
kiszámított  közönyösségével  szabad  utat  engedett  a  török 
továbbterjeszkedésének.  Ennek  a  politikának  lett  szomorú 
következménye  a  vasvári  béke,  amelyet  Montecuccoli  a 
szentgotthárdi  győzelem  után,  1664-ben  kötött  meg  a 
törökkel  a  mi  megkárosításunkra.  A  vasvári  béke  nyomán 
keletkezett  általános  elégületlenség  gyümölcsének  kell 
tekintenünk  a  Wesselényi-féle  összeesküvést  is,  amely  a 
végből  jött  létre,  hogy  utolsó  békés  kísérletül  még  egyszer 
felszólítsák  az  uralkodót  a  magyar  alkotmány  megtartá- 

sara ;  s  ha  ez  nem  vezet  sikerre,  a  nemesség  az  arany  bul- 
lában gyökerező  jogánál  fogva  idegen  segítséggel,  fegy- 
veresen védje  a  maga  igazát.  Wesselényi  halála  után 
(1667.  március  27.)  az  összeesküvők  között  felbomlott  az 
egyetértés  s  az  egész  terv  idő  előtt  a  bécsi  kormány  tudo- 
mására jutott,  ami  épen  kedvező  alkalom  volt  neki,  hogy 
nyiltan  lépjen  fel  a  magyar  alkotmány  megsemmisítésére. 
Erre  újabb  okot  adott  I.  Eákóczi  Ferenc  felkelési  kísér- 
lete 1670-ben,  amire  nemcsak  az  összeesküvés  fejeit: 
Zrínyi  Pétert,  Frangepán  és  Nádasdy  Ferencet  hurcol- 
ták vérpadra,  hanem  elfogták  mindazokat,  kikre  az  elégü- 
letlenség  legkisebb  gyanúja  esett. 

Ezen  esetből  kifolyólag  a  magyar  nemzetre  kimondot- 
ták a  hűtlenség  vádját  s  Lipót  tanácsosaitól  félrevezetve, 
Magyarországot  jogvesztettnek  nyilvánította.  Idegen  zsol- 
dos katonák  árasztották  el  az  országot,  s  a  föld  népe  őket 
nemcsak  eltartani  volt  kénytelen,  hanem  még  garázdálko- 
dásaikat is  tűrnie  kellett.  Továbbá  egész  szenvedéllyel  lát- 
tak hozzá  a  protestánsok  üldözéséhez.  Kimondották  a  jel- 
szót, hogy  a  protestánsok  javára  hozott  törvények  sem  a 
királyt,  sem  a  kath.  rendeket  nem  kötelezik  tovább.  Mire 
az  ország  különböző  vidékein  hatalmaskodó  generálisok 
(Karafia,  Kobb,  Spankau)  a  bécsi  kormány  egyenes  utasí- 
tására vad  kegyetlenséggel  hurcolják  kínpadra  és  rab- 
ságra a  prot.  nemeseket  és  papokat  az  összeesküvésben 
való  részesség  vádja  alapján.  Sőt  Szelepcsényi  György,  a 
későbbi  prímás  elnöklete  alatt  Pozsonyban  egy  törvény- 
szék alakult,  amely  mintegy  500  protestáns  tanítót  és 
papot  fosztott  meg  hivatalától,  többeket  kivégeztetett  és 
közel  százat  kényszermunkára  és  gályarabságra  itólt. 

Az  üldözések  elől  sokan  Erdélybe  menekültek,  hogy 
társaik  megmentésére  a  fejedelemtől  és  a  portától  segít- 
séget kérjenek.  A  szultán,  mivel  épen  a  lengyel  királlyal, 

Szobieszki  Jánossal  háborúskodott,  inkább  csak  szóval 
tartotta  a  bujdosókat.  Apaffy  Mihály  támogatásával  azon- 
ban mégis  sikerült  Teleki  Mihály  erdélyi  kancellár  vezér- 
sége  alatt  a  bujdosókból,  parasztokból  és  kóbor  katonák- 
ból mintegy  1 5,000  főnyi  sereget  összetoborzani.  Ezzel 
aztán  berontottak  a  felsőtiszai  vidékre,  itt  több  várat  el- 
foglaltak és  Spankau  seregét  Enyi ekénél  1672-ben  szót- 
verték. 

Ezen  esemény  után  a  bécsi  kormány  végleg  elhatározta 
az  abszolutizmus  behozatalát.  Eltörölte  a  nádori  és  a  ki- 
rályi helytartói  méltóságot  és  Amp ringen  János  Gáspár 
személyében  korlátlan  hatalmú  kormányzót  állított  az 
ország  élére.  Ez  hatalmának  biztosítása  végett  újból 
megszaporította  a  német  zsoldos  katonaságot,  kiknek  el- 
tartása céljából  a  kormány  új  adókat  rótt  az  ország  la- 
kosságára. A  zsoldos  hadak  kegyetlenkedéseit  azonban 
most  nem  tűrte  oly  némán  a  lakosság,  hanem  visszato- 
lásul a  szervezkedett  felkelő  csapatok  a  német  őrségekre 
törtek  és  öldösték  őket. 

így  jött  létre  az  az  ádáz  küzdelem,  amelyet  a  magyar 
történelem  kuruc-labanc  világnak  nevez.  Ugyanis  a  buj- 
dosókat, s  akik  pártjukon  voltak,  kurucoknak,  a  némete- 
ket és  párthíveiket  pedig  labancoknak  hívták.  Mind  a  két 
fél  a  legnagyobb  kegyetlenséggel  bánt  el  egymással.  E  har- 
cok csakhamar  felkeltik  az  osztrák  császárság  ellenségei- 
nek figyelmét  is;  XIV.  Lajos  szövetségre  lép  a  bujdosók- 
kal és  százezer  tallért  biztosít  számukra.  Ilymódon 
1678-ra  elő  volt  készítve  a  felkelés  és  csak  a  bécsi  kor- 
mány makacsságának  tulajdonítható,  hogy  a  kuruc  fel- 
kelésből forradalom  lett,  amelynek  élére  Thököly  Imre 
állott. 

Thökölynek  (1657 — 1705.)  erdélyi  tartózkodása  alatt, 
gyermekkorában,  többször  alkalma  volt  érintkezni  a  ma- 

gyár  menekültekkel,  kik  nagy  reményeket  fűztek  hozzá. 
Most  visszatérve  Lengyelországból^  ahová  13  éves  korá- 
ban menekült  a  bécsi  kormány  üldözése  elől,  a  daliás  ifjút 
tehetségénél  és  vagyonánál  fogva  a  felkelők  közös  akarat- 
tal vezérükké  választották  a  népszerűtlen  Teleki  helyébe. 
Az  ő  felszólítására  20,000-nél  többen  gyülekeztek  a  fel- 
kelés zászlaja  alá.  A  bécsi  kormány  hasztalan  kisérlette 
meg  a  mozgalom  lecsillapítását,  miután  Thököly  Leslie 
tábornok  seregének  leverése  után  rövid  idő  alatt  Felső  - 
Magyarországot  a  bányavárosokkal  együtt  elfoglalta.  Idő- 
közben azonban  a  francia  király  Lipóttal  megkötötte  a 
békét,  mire  Thököly  ajánlatosabbnak  találta  a  harcnál  a 
Szelepcsónyi  érsek  által  ajánlott  fegyverszünet  elfogadá- 
sát; de  a  békealkudozások  nem  vezettek  eredményre  s  a 
háború  ismét  kiütött  és  változó  szerencsével  folyt  tovább. 
Ezalatt  a  bécsi  kormányon  is  nagy  változás  történt,  Lob- 
kovitz  főminiszter,  a  magyarok  halálos  ellensége  meg- 
bukott, s  Lipót  király  magyar  híveihez  fordult  tanácsért, 
kik  mindnyájan  az  alkotmány  visszaállítását  kívánták. 
Ennek  hatása  alatt  szüntette  meg  a  király,  1679-ben,  Am- 
pringen  kormányzóságát,  1681-ben  pedig  országgyűlést 
hívott  össze  Sopronba,  amelyen  elhatározták  az  alkot- 
mány visszaállítását,  a  nádori  hivatal  betöltését  és  a  ka- 
tholikusok  és  protestánsok  között  fennálló  ellentétek  ki, 
egyenlítését.  Azonban  az  országgyűlés  sem  hozta  meg 
a  kívánt  békét,  mert  Thököly  és  pártja  nem  bízott  a  hatá- 
rozatok őszinteségében  és  tartósságában.  Ezért,  miután 
megtudta,  hogy  Apaffy  határozott  felszólítást  kapott  a  tö- 
röktől a  bujdosók  támogatására,  újra  megkezdé  a  harcot, 
sőt  nemsokára  sikerült  a  szultánnal  is  szövetségre  lépnie, 
amely  szerint  az  pártfogásába  veszi  a  magyarokat  és 
szükség  esetén  minden  erejével  védelmezi  őket,  Thökölyt 
pedig  Felső-Magyarország  fejedelmévé  teszi;  mindezekért 

a  szultán  fönhatóságának  elismeréséül  évenkint  40,000  tal- 
lért kap.  Thököly  fegyvereinek  egyideig  annyira  kedvezett 
a  szerencse,  hogy  amikor  híre  jött  a  szultán  óriási  had- 
serege megérkezésének,  Felső-Magyarországon  kívül  az 
egész  Dunántúl  meghódolt  neki  (1683.).  Kara  Musztafa 
nagyvezér  serege  azonban  nem  annyira  Thököly  támogatá- 
sára jött,  hanem  azért,  hogy  Bécset  és  Ausztriát  elfoglalja. 
A  szultán  terve  szerint  Thökölynek  kellett  volna  Bécs  alá 
vezetni  a  török  sereget ;  de  ő  Pozsonynál  tovább  nem  ment 
s  csak  három  alvezérét  hagyta  a  török  táborban  néhány 
száz  kuruc  vitézzel.  Erre  az  elhatározásra  Szobieszki  len- 
gyel király  rábeszélése  folytán  szánta  el  magát,  hogy  tá- 
volmaradásával megkönnyítse  a  keresztény  seregnek  az 
ostromlott  vár  felszabadítását ;  másrészt  pedig  biztosítsa 
magának  Szobieszki  jóindulatát,  akinek  közbenjárása 
majd  egyengetheti  a  bécsi  udvarral  való  kibékülésének 
útját. 

Az  óriás  török  seregnek  Bécs  alatt  törtónt  megsemmisí- 
tése után  Szobieszki  és  Károly  lotharingiai  herceg  győztes 
seregeiket  Magyarországba  vezették,  ahol  szintén  diadal- 
masan haladtak  előre.  A  párkányi  győzelem  után  Thököly 
látván  a  török  hatalmának  rohamos  hanyatlását,  Károly 
herceghez  békéért,  Szobieszkihez  pedig  pártfogásért  fo- 
lyamodott; mivel  azonban  Lipót  király  Thökölytől  teljes 
megadást  kivánt,  ez  újólag  fegyverhez  nyúlt,  de  kevés 
szerencsével.  Ugyanis  a  felszabadító  sereg  diadalainak 
hírére  a  magyarok  szintén  tömegesen  csatlakoztak  hozzá- 
juk, különösen  mikor  megtudták,  hogy  a  törökök  a  sze- 
rencsétlen hadjáratért  Thökölyt  okolván,  őt  csellel  elfog- 
ták és  Drinápolyba  vitték.  Ennek  hallatára  a  kurucok  jó- 
része  egyesült  a  császári  hadakkal,  s  Buda  visszafoglalá- 
sánál (1686.)  ők  tüntették  ki  magukat  a  legjobban. 

Az  a  diadalmámor,  amelyet  Magyarországnak  felszaba- 

dúlása  a  török  iga  alól  okozott,  nem  tartott  sokáig.  Thö- 
köly, alig  hogy  kiszabadult  a  török  fogságból,  ismét  a  fel- 
vidékre ment,  ahol  sikerült  is  neki  csekély  számú  párt- 
híveket szereznie.  Karaffa  a  felkelők  törekvését  úgy  tün- 
tette fel  a  bécsi  kormány  előtt,  mintha  ezzel  egy  messze- 
ágazó összeesküvés  készülne  az  uralkodó  személye  és 
kormánya  ellen.  Öt  bízták  meg  az  összeesküvés  kinyomo- 
zásával,  és  1687-ben  Eperjesen  meg  is  kezdte  véres  mun- 
káját. Elég  volt  neki  a  gyanú  árnyéka,  vagy  bárminő  ko- 
holt vád,  hogy  bárkit  halálra  Ítéljen.  Ez  a  vérszomjas  ször- 
nyeteg saját  ablakai  előtt  állíttatta  fel  a  vérpadot,  hogy  a 
kivégzések  legválogatottabb  nemeiben :  a  felnégy  éltetés- 
ben, karóbahúzásban,  kerékbetörésben,  akasztásban  és  le- 
fejezésben  naponkint  gyönyörködhessék.  De  amikor  már 
a  legelőkelőbb  urakat  is  személyes  boszújának  akarta  fel- 
áldozni, többek  között  pl.  gr.  Csáky  László  kassai  főkapi- 
tányt ós  Draskovich  Miklós  országbírót,  Lipót  király  a 
nádor  és  más  befolyásos  egyének  könyörgésére  felfüggesz- 
tette a  törvényszéket.  Ezt  már  azért  is  tanácsosnak  tar- 
totta megtenni,  mert  a  pozsonyi  országgyűlésen  óhajtotta 
törvénybe  foglaltatni  a  Habsburg-ház  uralkodó  ágának 
örökösödési  jogát  a  magyar  koronára.  Ugyanekkor  töröl- 
ték el  a  rendek  a  király  kívánságára  az  aranybulla  zára- 
dékát, amely  jogot  adott  a  nemzetnek,  hogy  a  hűtlenség 
bűne  nélkül  foghasson  fegyvert  királya  ellen,  ha  az  alkot- 
mányát ós  törvényeit  megsérti.  A  király  mindezekért  vi- 
szonzásul a  felkelőknek,  Thököly  kivételével,  bűnbocsána- 
tot adott. 

A  császári  hadaknak  a  törökön  kivívott  eddigi  győzel- 
meit egy  kissé  elhomályosítottaKöprili  Musztafa  nagyvezér 
sikere,  ki  1690-ben  Szendrőt,  Nándorfehérvárt  és  még  né- 
hány várat  visszafoglalt.  A  nagyvezér  diadalai  Thökölyt  is 
felbátorították,  aki  Apafíy  halála  után  egy  török  hadosz- 

tállyal  Erdélybe  tört  és  Zernyest  mellett  Heiszler  tábor- 
nok seregét  legyőzte,  őt  magát  pedig  elfogta.  Thököly  ez- 
után a  szultán  engedelmével  Erdély  fejedelmi  székét  el- 
foglalta; de  Lajos  badeni  herceg  még  ugyanazon  évben 
kiűzte  onnét.  A  következő  évben  (1691.)  a  franciáktól 
nyert  pénzsegéllyel  még  kétszer  tett  kisérletet  Erdély 
visszafoglalására ;  de  Veterani  tábornok  mind  a  kétszer 
visszaszorította,  s  végre  is  meg  kellett  elégednie  azzal, 
hogy  fogoly  nejét  Heiszler  tábornokért  kicserélhette.  Thö- 
köly a  Diploma  Leopoldinum  kiadása  után,  amely  Erdély- 
ország jogait  és  szabadságát  ünnepélyesen  megerősíté^ 
végleg  elvesztette  Erdélyt.  A  töröknek  az  osztrákok  ellen 
folytatott  hadjárataiban  még  itt-ott  részt  vesz,  mígnem  a 
zentai  csata  után  (1697.)  a  szultánnal  együtt  Törökországba 
menekül. 

A  zentai  nagy  csatavesztés  teljesen  megtörte  a  török 
erejét ;  de  a  tizenhat  éves  hadakozás  Ausztriát  is  kifárasz- 
totta, úgy  hogy  mind  a  két  fél  kívánta  a  békét,  amely 
1699-ben  Karlovicon  25  esztendőre  köttetett  meg.  A  béke- 
alkudozásoknál Thököly  a  saját  érdekeit  a  török  követ 
által  képviseltette,  melyet  azonban  ez  teljesen  elejtett,  a 
mikor  a  porta  érdekeit  veszélyeztetve  látta  általa.  Úgy 
hogy  Thökölyt  bizony,  ki  lassankint  egészen  elvesztette 
pártját,  csekély  számú  híveivel  együtt  száműzték.  Elete 
végét  nejével,  a  hőslelkű  Zrínyi  Ilonával,  Törökországban 
töltötte  el,  ahol  a  porta  kegy  díján  élve  ismidi  birtokán, 
Nikomedia  mellett  halt  meg  1705-ben  mindenkitől  el- 
feledve. Számkivetésében  egyedüli  vigasztalása  volt,  hogy 
mostoha  fiának,  II.  Eákóczi  Ferencnek  felkelését  meg- 
érte. 

A  karlovici  béke  megszabadította  ugyan  az  országot  a 
töröktől ;  de  annak  belső  nyugalmát  nem  szerezte  meg, 
mert  a  bécsi  kormány  a  török  kiűzése  után  olybá  vette 

Magyarországot,  mintha  fegyverrel  foglalta  volna  el.  Kol- 
lonich  érsek  tanácsára  elérkezettnek  hitte  az  időt,  hogy  a 
vér-  és  pénzáldozatokban  kimerült  hazánkat  alkotmányá- 
tól megfosztva  beleolvassza  az  örökös  tartományok  közé. 
A  török  háborúk  költségeinek  fedezésére  kivetett  újabb 
törvénytelen  adók,  a  zsoldos  katonák  garázdálkodásai,  a 
protestánsok  méltányos  panaszai,  a  napirenden  levő  bir- 
tok- és  jogfosztások  az  ingerültséget  egyre  fokozták,  sőt 
a  kisebb  zavargások  elfojtása  után  az  elégületlenkedés 
odáig  jutott,  hogy  már  csak  a  vezér  hiányzott  az  új  láza- 
dás kitöréséhez.  És  erre  a  fontos  szerepre  a  háborgó  or- 
szág közérzülete  egyedül  II.  Kákóczi  Ferencet  (1676 — 
1735.),  Eákóczi  Ferenc  erdélyi  fejedelemnek  ós  Zrinyi 
Ilonának  fiát  tartotta  hivatottnak.  Thököly  bujdosó  ku- 
rncai  fel  is  használták  a  közvélemény  ilyetén  megnyilat- 
kozását s  Kákóczi  hegyaljai  birtokain  zendülést  kezdet- 
tek ;  de  Eákóczi  a  mozgalom  elől  kitért  és  Bécsbe  ment, 
hogy  minden  gyanú  alól  tisztázza  magát,  mert  a  bécsi 
udvar  minden  lépését  éber  figyelemmel  kisérte  a  ((rebel- 
lis ivadéknak)).  Rákóczit  ugyanis,  bár  nemzetsége  hagyo- 
mányai, vagyona,  tehetségei  szinte  eleve  kijelölték,  hogy 
a  nemzeti  ügy  élére  álljon,  családjának  gyászos  emlékei 
egy  ideig  visszatartóztatták  őt  a  fellépéstől.  De  a  nép  szen- 
vedései sem  hagyták  érintetlenül  lelkét.  Midőn  1700-ban 
sárosi  birtokainak  meglátogatásakor  Konstantinápolyon 
keresztül  egy  követ  jött  hozzá  a  francia  királytól  (akivel 
Lipót  a  spanyol  örökösödési  háborúba  keveredett)  és  tá- 
mogatását igérte  neki,  ha  hazája  szabadságának  védelmére 
fegyvert  ragad  Lipót  király  ellen,  a  tevékenység  útjára 
terelték  őt.  Rákóczi  Longueval,  belga  származású  császári 
hadnaggyal  küldte  el  a  választ,  aki  XIV.  Lajos  levelét  a 
válasszal  együtt  Bécsben  elárulta.  Rákóczit  erre  a  meg- 
szerzett bizonyítékok  alapján  1701.  május  havában  elfog- 

ták  és  Németúj helyen  ugyanazon  börtönbe  zárták,  ahon- 
nét nagyapját,  Zrínyi  Pétert  a  vesztőhelyre  hurcolták. 
Eákóczit  hat  hónapi  zaklatás  után  nejének  áldozatkész- 
sége, Lehman  százados  segítségével,  kiszabadította  börtö- 
néből, ahonnét  Lengyelországba  menekült  s  itt  egy  ro- 
konánál, Sieniawszki  herceg  nejének,  Lubomirska  her- 
cegnőnek brezani  várában  vonta  meg  magát.  Varsóban 
közölte  vele  gr.  Bercsényi  Miklós  XIV.  Lajos  azon  tervét, 
hogy  Eákóczi  a  magyar  trónra  kiszemelt  Miksa  bajor 
választófejedelem  seregével  és  lengyel  segítséggel  törjön  be 
az  országba,  mivel  a  spanyol  örökösödési  háború  miatt  most 
a  császári  csapatok  legnagyobb  része  távol  van.  A  zakla- 
tott nép  Eákóczi  jöttének  hírére  Munkács  táján  össze- 
verődve követei  által  zászlót  kért  tőle,  aki  1703-ban  az 
« Istenért  és  szabadságért »  felírású  zászlókat  küldött  haza 
a  fölkelőknek,  de  az  ingerült  pórság  e  szent  jelvény  alatt 
a  nemesség  ellen  fordult,  úgy  hogy  Károlyi  Sándornak 
Dolhánál  a  szatmári  haddal  kellett  őket  szétvernie.  Most 
már  Eákóczi,  nehogy  a  fölkelés  ügyét  veszélyeztesse,  egy 
zsoldos  sereg  élén  az  országba  jött.  A  nemesség  egy  ideig 
tartózkodott  a  parasztlázadásnak  bélyegzett  mozgalomtól, 
de  miután  Bercsényi  francia  pénzen  szerzett  kis  csapata 
is  beléjük  olvadt,  számos  főúr,  közöttük  maga  Károlyi 
Sándor  szatmári  főispán,  ki  előbb  ellenük  volt,  csatlako- 
zott a  kurucokhoz.  Eákóczi  hadai  rövid  idő  alatt  a  csá- 
száriakat egész  Pozsonyig  visszaszorították  s  így  Felső- 
Magyarország  egész  a  Dunáig  meghódolt  nekik.  A  követ- 
kező évben  pedig  a  dunántúli  vidéket  és  Erdélyt  foglalták 
el,  ahol  aztán  a  gyulafehérvári  országgyűlés  Eákóczit  fe- 
jedelemmé választotta.  A  bécsi  kormány  Eákóczinak  sike- 
res hódításai  után  belátta,  hogy  vele  mint  komoly  ellen- 
fóllelkell  alkudozásokbabocsátkoznia.  Lipót  tehát  1704-ben 
Széchenyi  Pált,  a  hazafias  érzelmű  kalocsai  érseket  bízta 

meg  a  békealkudozásokkal ;  de  ezek  nem  vezettek  sikerre, 
mert  Kákóczi  nemcsak  az  erdélyi  fejedelemség  visszaállí- 
tását követelte,  hanem  a  külföldi  nagyhatalmak  jótállását 
is  kivánta  arra  nézve,  hogy  ha  az  udvar  nem  tartaná  meg 
a  békeföltételeket,  joguk  legyen  nekik  a  közbelépésre 
Magyarország  érdekében. 

Azt  a  magasztos  hivatást,  melyet  a  fölkelésben  kijelölt 
számára  a  gondviselés,  Rákóczi  emlékirataiban  így  jel- 
lemzi :  «Házam  tekintélyénél  s  őseim  nevénél  fogva  egye- 
dül az  én  személyem  egyesíthette  a  hazafias  törekvéseket 
s  csakis  én  eszközölhetem  ki  a  külföldi  fejedelmeknek 
barátságos  támogatását.  Ha  valakit,  úgy  engem  illetett  a 
dédapám,  I.  Rákóczi  György  által  IH.  Ferdinánd  csá- 
szárral kötött  nagyszombati  (másképen  linci)  békekötés 
helyreállítása,  mely  megerősítette  az  országnak  később 
legnagyobb  részben  eltörölt  szabadságát.  Nevezett  ősöm- 
nek Franciaország  és  Svédország  királyaival  kötött  véd- 
és dacszövetségei  kiterjesztettek  az  utódokra  is :  amiért 
hozzájuk  fordulni  egyedül  én  voltam  jogosult ...  Az  Úr 
engem  eszközül  használa,  hogy  felébresszem  a  magyarok 
kebelében  a  szabadságnak  szerelmét,  mely  a  rossznak 
megszokásából  már-már  hűlni  kezdett ». 

A  sikertelen  békealkudozások  közben  egész  éven  át 
változó  szerencsével  folyt  a  háború.  Forgách  Simon  Ko- 
roncónál,  Rákóczi  Nagyszombatnál  vesztett  csatát  Heis- 
ter  ellenében  :  viszont  Károlyi  Rabattá  tábornokot  Szent- 
gotthárdnál s  Heister  gyalogságát  Bazinnál  verte  meg, 
Erdélyben  pedig  Rabutin  tábornagy  Rákóczi  fejedelem- 
sége dacára  a  szász  városokat  megtartotta  a  király  hű- 
ségében. 

A  béke  helyreállítására  I.  József  trónralépte  (1705.) 
öntött  némi  reményt  a  hazafiak  szivébe,  aki  többször  el- 
árulta jóindulatát  a  magyarok  iránt.  Atyjának  tanácsadói 

közül  mellőzte  a  gyűlölt  Kollonich,  esztergomi  érseket  és 
Jenő,  szavojai  herceg  tanácsára  hallgatott.  A  kegyetlen 
Heister  generális  helyébe  pedig  Herbeville-t  tette  a  hadak 
fővezérévé.  Mindjárt  trónraléptekor  tudtára  adta  a  nem- 
zetnek, hogy  amnesztiát  ad  a  megtérőknek  és  a  nádor  által 
biztosította  az  országot,  hogy  amit  koronázási  esküjében 
igért,  azt  meg  is  fogja  tartani.  Kákóczi  sem  idegenkedett 
a  békétől,  ha  az  a  nemzet  alkotmányos  szabadságának 
biztosításával  jöhet  létre.  Ezért  Szécsényben  gyűlést  hir- 
detett, amelyre  a  megyék  követein  kívül  József  király  kö- 
vete is  megjelent. 

A  szécsényi  gyűlés  az  ország  kormányzatának  szerve- 
zését tűzte  ki  czéljául,  ahol  Bercsényi  javaslatára  a  ((szö- 
vetkezett rendek»  Eákóczit  « vezérlő  fejedelem*)  címmel 
fejükké  választották  s  melléje  az  ország  kormányzására 
24  tagból  álló  főtanácsot  rendeltek.  A  gyűlésnek  másik 
feladata  a  vallási  ügyek  rendezése  volt,  amit  a  buzgó  ka- 
tholikus  Eákóczi  a  protestáns  felekezetek  megelégedésére 
oldott  meg.  Az  országgyűlés  harmadik  főtárgya  a  béke- 
alkudozások folytatása  lett  volna,  amely  Nagyszombatban 
meg  is  történt;  de  nem  vezetett  eredményre.  A  szövetsé- 
ges rendek  az  aranybulla  1678-ban  eltörölt  záradékának 
(ius  resistendi)  visszaállítását  követelték,  amit  az  udvar 
a  maga  szempontjából  nem  tehetett  meg,  mert  ez  által  a 
felkelésnek  törvényes  alapot  adott  volna.  A  másik  kíván- 
ság Erdély  önállósága  volt ;  de  Erdélyhez  való  jogáról  az 
ausztriai  ház  semmi  körülmények  között  nem  volt  haj- 
landó lemondani.  Eákóczi  pedig  a  nemzeti  hagyományok 
szempontjából  tekinté  fontosnak  az  önálló  Erdélyt,  mert 
ennek  különválását  Magyarország  szabadságának  biztosí- 
tására mulhatlanul  szükségesnek  tartotta.  Hogy  ezen  kér- 
désnél mennyire  nem  a  maga  érdeke  lebegett  szemei  előtt, 
mutatja  az   a  körülmény,  hogy  megválasztott  fejedelem 

létére  hajlandónak  nyilatkozott  lemondani  az  erdélyi  fe- 
jedelemségről, ha  személye  ellen  bárminő  kifogás  tá- 
madna. 

A  sikertelen  békealkudozások  után  (1706.)  újra  foko- 
zott eréllyel  megkezdődött  a  harc.  József  egyik  kiváló 
tábornokát,  Starhemberg  Guidót  a  felső  Duna  vidékére 
rendelte  s  Eabutin  erdélyi  hadainak  egy  részével  szintén 
Magyarországba  jött,  s  míg  Eákóczi  Esztergomot  vívta 
meg,  az  Kassát  vette  ostrom  alá.  De  alig  hogy  Kassa  meg- 
menekül az  ostrom  alól,  Starhemberg  a  Csallóközből  elő- 
nyomuló hadaival  visszafoglalja  Esztergomot.  Pálffy  Já- 
nos dunántúli  hódításainak  kárpótlásául  pedig  Eákóczi 
néhány  szász  város  kivételével  egész  Erdélyt  megnyeri. 

De  Eákóczi  sorsa  még  sem  itthon,  hanem  Európa  nagy 
csatamezőin  dőlt  el.  A  spanyol  örökösödési  háborúban  a 
franciák  veszteségei  arra  birták  XIV.  Lajost,  hogy  a  tá- 
mogatás reményével  sürgesse  Eákóczit  a  Habsburgház 
trónvesztettségének  kimondására,  hogy  ez  által  József 
királyt  és  szövetségeseit  Magyarországon  egy  jelentéke- 
nyebb háborúval  foglalja  el.  Országunk  belső  bajai  s  a  föl- 
kelők kimerültsége  szinte  belesodorták  Eákóczit  abba  a 
helyzetbe,  hogy  a  francia  király  üzenetét  komoly  tanács- 
kozás tárgyává  tegye.  Ezért  1707-ben  a  szövetséges  ren- 
deket Ónodra  gyűlésbe  hívta. 

Eákóczi  szándéka  az  uralkodó  előtt  sem  maradt  titok- 
ban, aki  most  magyar  tanácsosait  mellőzve,  Eabutint  Er- 
délybe küldó  és  az  ónodi  gyűlés  határozatait  eleve  tör- 
vényteleneknek és  részeseit  felségsértőknek  nyilatkoztatta. 
A  vérrel  kezdődő  ónodi  gyűlésen  Eákóczi  maga  tette  meg 
a  javaslatot,  hogy  «a  rendek  az  ország  romlására  törő 
uasztriai  ház  uralmát  megszűntnek  nyilvánítsák  s  I.  József 
magyar  királyságáról  abrenuntiatiót  tegyenek*).  Bercsényi 
lelkes  beszédére  elfogadták  az  elszakadási  indítványt,  s  «eb 

ura  a  fakó  !  mai  naptól  fogva  József  nem  királyunk ! »  fel- 
kiáltások között  Eákóczit  vezérlő  fejedelmi  tisztében  meg- 
erősítik s  Bercsényit  helytartóvá  választják,  mindazokat  pe- 
dig, kik  két  hónap  lefolyása  alatt  nem  csatlakoznak  hozzá- 
juk és  József  hűségében  megmaradnak,  hazaárulóknak  te- 
kintik. S  egyszersmind  elhatározták,  hogy  a  háború  költ- 
ségeinek fedezésére  adót  vetnek  ki  a  megyékre.  De  a  fran- 
cia király  még  ezek  után  is  vonakodott  a  szövetség  meg- 
kötésére, úgy  hogy  Kákóczi  most  kénytelen  volt  I.  Péter 
orosz  cárt  fölkeresni  pártfogásáért,  ki  Eákóczit  a  lengyel 
koronával  kinálta  meg,  azonban  XIV.  Lajos  révén  itt  is 
minden  terve  meghiúsult.  A  külső  segítség  keresése  nyil- 
ván mutatta  a  felkelés  ügyének  hanyatlását.  A  nép  már 
belefáradt  az  öt  évi  harcolásba  és  békét  kivánt.  Nemcsak 
a  háború  terhes  kiadásai,  de  az  ezzel  együttjáró  munka- 
pangás és  pénzhiány  is  terjesztették  a  köznyomort.  Az  or- 
szágban szerte  barangoló  harcos  csapatok  nyomukban 
mindenütt  romlást  és  pusztulást  hagytak  hátra,  hogy  ez 
által  az  ellenfél  előrenyomulását  meggátolják.  És  ezt  a 
káros  politikát  a  kurucok  és  a  labancok  egyaránt  gya- 
korolták. 

A  nemzet  sóvárgását  a  béke  után  a  bécsi  kormány  is 
felhasználta  és  azzal  akarta  az  ellenfél  erejét  gyengíteni, 
hogy  egyrészt  a  megtórőknek  amnesztiát  biztosított,  más- 
részt Heistert  még  nagyobb  haderővel  küldte  az  országra ; 
de  egyúttal  a  sérelmek  orvoslására  1708-ban  Pozsonyban 
országgyűlést  hirdetett,  amely  azonban  a  kiütött  mirigy- 
halál  és  a  szövetséges  rendek  újabb  harci  készülődései 
miatt  eredménytelenül  szétoszlott. 

Rákóczi  még  ugyanezen  év  tavaszán  egy  nagyobb  se- 
reggel Sziléziába  akart  törni,  hogy  ott  vagy  a  bajor  feje- 
delemmel egyesüljön,  vagy,  ha  ez  nem  sikerül,  a  porosz 
királyfit  hozza  be  az  ország  trónjára,  épen  ezért  került 

minden  összeütközést  a  császáriakkal,  nehogy  haderejét 
gyöngítse.  De  Pálffy  és  Viard  egyesült  seregei  1708.  aug. 
3-án  Trencsén  mellett  útját  állják  Kákóczinak  és  seregé- 
nekjobbszárnyát megfutamítják.  Eákóczi  a  mint  feltartóz- 
tatásukra akar  sietni,  egy  gödör  átugratása  közben  lovával 
együtt  felbukik  és  aléltan  viszik  el  a  csatatérről ;  holt 
hírét  költik,  mire  egész  serege  szétfut. 

A  trencséni  csatavesztés  nemcsak  Eákóczi  tervét  sem- 
misító  meg,  hanem  a  kétségbeesett  kurucság  a  Heister 
által  kihirdetett  bűnbocsánatra  tömegesen  kezd  elpártolni 
tőle,  így  pl.  Ocskai  László  csapatával  együtt  átszökik 
Pálífyhoz.  A  szövetséges  rendek  ügye  ettől  fogva  napról- 
napra hanyatlik.  A  bányák,  melyek  eddig  a  kurucok  fő 
pénzforrásai  voltak,  a  császáriak  hatalmába  kerülnek, 
Eákóczi  rézlibertása  értékét  veszíti,  a  francia  király  be- 
szünteti a  pénzsegélyt,  a  spanyol  örökösödési  háború  sorsa 
is  eldől  s  ezzel  együtt  Eákóczi  ügye  is  a  vég  felé  közele- 
dik. Serege  annyira  önbizalmát  veszíti,  hogy  nem  mer 
szembeszállni  az  ellenféllel.  A  bécsi  kormány  ezt  látván, 
hadainak  az  északnyugati  megyékben  folyton  előrehala- 
dást parancsolt  és  a  múlt  évben  megszakadt  országgyűlést 
1709  tavaszán  ismét  összehívta,  a  sérelmeket  részben  or- 
vosolta, a  megtérőknek  pedig,  Eákóczi  és  Bercsényi  ki- 
vételével újból  amnesztiát  hirdetett.  Erre  a  dunántúli 
megyék,  ahonnét  Heister  és  Pálffy  Eszterházy  Antal  ha- 
dait kiszorították,  mind  a  király  hűségére  tértek  s  példá- 
jukat több  északnyugati  megye  követte. 

Eákóczi  ezalatt  a  svéd  királynál  és  az  orosz  cárnál 
keresett  segítséget,  de  hasztalanul.  Ezen  diplomáciai  alku- 
dozások alatt,  1710  elején,  2000  zsoldossal  próbált  szeren- 
csét Vadkert  mellett,  kísérlete  azonban  ismét  kudarccal 
végződött.  Eákóczi  kezében  már  csak  Munkács,  Kassa, 
Huszt  s  néhány  csekélyebb  jelentőségű  vár  volt  s  a  fel- 

Loósz  T. :  Szemelv,  a  kiirucviláff  költ.  * 

kelők  mindinkább  a  lengyel  hatái  szólek  felé  szorultak. 
Terjes  megsemmisítésüktől  az  angol  követ  szerencsés 
közbelépése  mentette  meg  őket,  amire  József  király  a 
kegyetlenkedő  Heister  helyébe  Pálfiy  Jánost  nevezte  ki  a 
magyarországi  hadak  fővezérévé  és  felhatalmazta  őt  a 
békealkudozások  megkezdésére.  Ez  mindenekelőtt  Eákóczi 
megbízottját,  Károlyi  Sándort  igyekezett  megnyerni  a 
békének,  mert  a  sok  baj  mellett  a  rosszul  élelmezett  és 
ruházott  kuruc  táborban  még  a  pestis  is  kiütött. 

Rákóczi,  miután  látta,  hogy  mindennek  vége  van, 
Lengyelországba  ment,  hogy  a  cárnál  tegyen  még  egy 
utolsó  kísérletet,  s  többé  vissza  sem  tért  hazájába.  Ká- 
rolyi a  rendeknek  Husztra  hirdetett  gyűlését  Szatmárba 
tette  át  s  Eákóczi  távollétében  Pálffyval,  a  király  telj- 
hatalmú biztosával  megkötötte  a  békét.  Ennek  értelmében 
1711.  május  1-én  Szatmár  mellett  a  nagymajthényi  síkon 
12,000  kuruc  letette  a  fegyvert  és  hűséget  esküdött  a 
királynak.  Pálffy  Rákóczira  és  távollevő  híveire  is  kiter- 
jeszté  a  kegyelmet,  ha  három  hét  alatt  leteszik  a  hűségi 
esküt  s  Rákóczi  a  kezében  levő  várakat  átadja  és  a  maga 
őrségeit  elbocsátja,  ő  pedig  tetszése  szerint  hazai  birtokain 
vagy  Lengyelországban  tartózkodhatik.  Rákóczi  azonban 
Bercsényi  izgatásaira  ós  a  cár  Ígéretei  folytán  önmagára 
nézve  nem  fogadta  el  a  bókeföltóteleket ;  de  híveit  hűségi 
esküjök  alól  feloldotta.  A  szatmári  békekötést  Józsefnek 
időközben  törtónt  halála  miatt  és  a  trónörökös  III.  Károly 
távollétében  Eleonóra  özvegy  császárné  erősítette  meg. 

A  szatmári  béke,  Károlyi  Sándor  hite  szerint,  a  vég- 
romlástól menté  meg  a  nemzetet.  És  másfél  század  ta- 
pasztalása is  azt  igazolta,  hogy  habár  nem  biztosította  a 
magyar  nemzet  minden  jogát,  de  az  a  kevés  eredmény, 
amit  kivívott,  alapot  vetett  azon  hosszú  és  kitartó  munká- 
nak, amely  a  pusztulás  helyén  új  életet  teremtett  és  a 

békés  hódítás  és  a  nemzeti  haladás  útját  elkészítette.  Szó- 
val, ha  nemzeti  önállásunkért  és  a  vallásszabadságért 
folytatott  hosszú  küzdelem,  a  nagy  vér-  és  pénzáldozatok 
nem  hozták  meg  a  kivánt  eredményt,  mégis  egy  fontos 
tanulságot  szolgáltatott  az  uralkodóháznak,  hogy  Magyar- 
országot csak  nemzeti  jogainak  tiszteletbentartása  mel- 
lett lehet  békésen  kormányozni,  mert  ez  a  nemzet  köny- 
nyebben  lemond  életéről,  mint  szabadságáról. 

Eákóczi  az  orosz  cártól  várt  segítség  reményének 
meghiúsulása  után  Párizsba  költözött.  Azalatt  itthon  az 
1715-iki  országgyűlés  Eákóczit,  Bercsényit  és  mindazo- 
kat, kik  a  szatmári  békét  nem  fogadták  el,  a  haza  ellen- 
ségeinek s  hazaárulóknak  nyilvánítván,  száműzte.  Eá- 
kóczi Párizsban  hat  évig  élt  a  francia  udvar  pártfogása 
mellett,  amidőn  pedig  kiütött  a  török  háború,  a  szultán 
meghívására  1717-ben  Törökországba  ment,  onnét  pedig 
több  tántoríthatlan  hívével  (Csáky,  Zay,  Mikes)  bujdosása 
végső  állomására,  Eodostóba,  a  Márvány-tenger  mellé 
költözött,  ahol  buzgó  vallásosságban  eltöltött  életét 
1735-ben  fejezte  be. 

így  végezte  életét  a  magyar  szabadság  mártírja.  Ha 
nemes  törekvéseit  a  hazaárulás  bűnével  is  bélyegezték, 
emlékét  a  nemzet,  a  szegény,  csalódott  és  sokat  szenve- 
dett nép  szeretettel  őrizte  meg  szivében  s  benne  még  ma 
is  a  magyar  szabadság  eszméjét  látja  megtestesítve. 

2.  Műveltségi  állapotok  a  kuruc  korban. 

A  szunnyadó  nemzeti  életet  az  elnyomásra  irányuló 
politikai  törekvések  ébresztették  fel  a  XVII.  század  ma- 
gyarjaiban. S  valóban  a  kuruc  korszak  lelkesítő  és  meg- 
rendítő nagyszerűségében  még  egyszer  föleleveníti  a 
« középkori  daliás  időket ».  A  sok  névtelen  hős  mellett  a 

kor  főszereplői  méltán  megérdemlik  a  rajongó  tiszte- 
letet, amellyel  nemcsak  saját  koruk,  hanem  az  emlé- 
kezet is  adózik  nekik.  A  háborús  világ  főbűnei :  az  erő- 
szak, önzés,  kegyetlenség,  árulás  elhomályosodnak  a 
hazaszeretet,  vitézség,  lovagiasság  és  hűség  mellett, 
amelyek  a  mozgalom  vezetőiben  és  résztvevőiben  egy- 
aránt megnyilatkoztak.  Ha  Thököly  egyéni  tulajdonságai 
olykor  nem  is  vívják  ki  föltétlen  tiszteletünket;  de  haza- 
fias törekvései  és  szerencsétlen  pályája  mindenkor  rész- 
vétre hangolnak.  Az  ő  nevének  hirét  nem  kis  mérték- 
ben emelte  hőslelkű  feleségének,  Zrinyi  Ilonának  sorsa, 
ki  nemcsak  lelke  tudott  lenni  a  felkelés  ügyének,  hanem 
a  számkivetés  szomorú  napjaiban  azt  is  megmutatta, 
hogy  minő  az  igazán  önfeláldozó  hitvesi  hűség.  Tőle 
örökölte  az  önzetlen  hazaszeretet  és  lelki  nagyság  em- 
berfölötti mértékét  fia,  II.  Eákóczi  Ferenc,  ki  mint  ma- 
gánember ékeskedett  a  legszebb  férfiúi  erényekkel,  feje- 
delmi ós  vezéri  minőségében  pedig  mindvégig  a  nemzeti 
érdekek  és  a  közjó  szolgálatában  állott,  a  nélkül,  hogy 
valaha  gondolt  volna  a  saját  személyes  érdekeire.  Főve- 
zére, Bercsényi  Miklós  az  elégedetlen  és  a  haza  sorsán 
bánkódó  főúr  igazi  tipusa,  aki  nemcsak  mint  hős  had- 
vezér szolgálta  a  fölkelés  ügyét,  hanem  főérdeme,  hogy 
Eákóczit  ő  nyerte  meg  a  nemzeti  mozgalom  vezéréül, 
aki  mellett  aztán  jó  és  balsorsban  rendületlenül  kitartott 
megosztva  vele  a  számkivetést  is.  A  kitört  szabadság- 
harcban, kik  Eákóczi  oldala  mellett  küzdöttek,  szintén 
az  elsők  közé  tartozott  Károlyi  Sándor,  a  fejedelem  egyik 
legtekintélyesebb  pártvezére,  hadi  tanácsának  tagja  és 
főtábornoka,  aki  azonban  belátván  a  végküzdelem  siker- 
telenségét, hogy  megfogyatkozott  nemzete  vérét  kímélje, 
a  szatmári  békével  zárta  le  a  kuruc-labanc  világ  véres 
drámáját.  A  vezetőkből  törhetetlen  hűségük  és  vakmerő 

bátorságuk  miatt,  a  sok  közül  még  Bottyán  Jánost,  Béri 
Balogh  Ádámot,  Forgách  Simont  és  Czelder  Orbánt  kell 
megemlítenünk.  Ennyi  nagyság  láttára,  nem  csoda,  ha 
az  utókor  szinte  mithoszi  alakokat  csinált  a  kurucvilág 
hőseiből. 

Miként  Európa  többi  államaiban,  úgy  hazánkban  is  a 
középkorban  a  királyi  udvar  volt  gócpontja  a  társa- 
dalmi műveltségnek,  ahonnét  a  fő-  és  köznemesség  útján 
terjedt  az  tovább.  A  magyar  társadalmi  élet  és  művelt- 
ség az  Árpád-  és  vegyesházi  királyaink  alatt  sokféle  kül- 
földi hatás  alatt  (bajor,  bizánci,  olasz)  állott;  de  az 
idegen  hatások  szerencsés  beolvasztásával  sajátos  nem- 
zeti vonását  mindvégig  megőrizte.  I.  Mátyás  dicső  korát 
követő  általános  hanyatlás  sem  volt  képss  megsemmisí- 
teni a  magyar  életet,  hanem  az  ország  politikai  megosz- 
lása után  már  az  erdélyi  fejedelmi  udvar  lett  a  nemzeti 
szellem  és  műveltség  ápolója  és  terjesztője.  Magyar- 
országban pedig  néhány  lelkes  főúr  (Homonnai  gr.  Dru- 
gethek,  gr.  Zrínyi  Miklós,  a  költő,  gr.  Eszterházy  Miklós 
nádor,  Batthyányiak,  Nádasdyak)  várába  vonta  meg  ma- 
gát a  magyar  géniusz.  A  XVII.  századi  magyar  főúri  ud- 
vartartásnak egyik  fényes  középpontja  Wesselényi  nádor- 
nak és  nejének  Széchy  Máriának  murányi  vára  volt, 
amely  azonban  a  nádor  halála  után  napfényre  jött  össze- 
esküvés miatt  s  Széchy  Mária  fogságba  hurcolásával 
megszűnt,  és  Lipót  erőszakos  kormánya  a  magyar  élet 
minden  nyilvánulását  erőszakkal  elfojtotta. 

Hasonló  sors  érte  Thököly  Imre  fejedelem  magyar 
szellemű  udvarát  annak  bukása  és  számkivetése  után. 
Erdély  önállóságát  megszüntető  Diploma  Leopoldinum 
Apaffy  halála  után  a  fejedelmi  udvarnak  is  véget  vetett 
s  így  a  nemesség  érintkezésére  nem  volt  hely,  ahol  az 
országos   ügyeket  megbeszélhették    volna.    Hogy   pedig 

alkotmánya  elkobzása  miatt  panaszt  ne  emelhessen  a 
nemzet,  országgyűlést  sem  hívott  össze  a  király.  Szóval 
a  bécsi  kormány  meghódított  tartománynak  tekinté  Ma- 
gyarországot, amelyet  Kollonich  bibornok  jelszava  sze- 
rint nemcsak  koldussá  és  katholikussá,  hanem  mindenek 
felett  németté  kell  tenni.  S  a  bécsi  udvar  fényében  süt- 
kérező főuraink  csakhamar  beletörődtek  a  változhat- 
lanba,  lassankint  maguk  is  németté  lettek  szívben  és 
öltözetben  egyaránt.  A  kormányzásban  és  a  közigazga- 
tásban hivatalos  nyelvvé  a  latin  mellett  a  német  lett,  a 
szépen  fejlődésnek  indult  magyar  nyelv  meg  teljesen 
kiszorult  jogaiból. 

A  hatalom  erőszakoskodásai  ellen  hasztalan  volt  egy- 
egy  hazafias  érzelmű  főúr  felszólalása.  így  híjába  tilta- 
kozott gr.  Bercsényi  Miklós  a  katonai  hatalmaskodások 
ellen,  be  kellett  utóbb  neki  is  látnia,  hogy  az  akkori 
viszonyok  között  a  magyar  nemzet  állami  és  társadalmi 
lételét  csak  fegyverrel  vívhatja  ki.  Tehát  az  alkalomra 
várva  ungvári  birtokára  vonult  vissza.  Itt  hozta  őt 
össze  a  haza  sorsa  II.  Kákóczi  Ferenccel,  ki  ifjú  nejé- 
vel, Hesseni  Charlotte  Amelie  herczegnővel  fényes  ud- 
vart tartott  a  szomszédos  munkácsi  várában.  Bercsényi 
az  ifjú  Bákóczit,  ki  a  bécsi  udvar  befolyása  és  a  jezsuiták 
keze  alatt  teljesen  német  szellemben  nevelkedett,  csak- 
hamar őseihez  méltó  magyarrá  alakította  át.  Bákóczi 
udvara  lett  lassankint  a  nemzet  érdemesebb  ifjúságának 
gyülekező  helye.  A  mikor  pedig  a  felkelés  élére  állott, 
az  ő  vezérlő  fejedelemsége  alatt  a  magyar  társadalom 
ismét  visszenyerte  régi  fényét. 

Bákóczinak  a  közéletre  ós  művelődésre  gyakorolt  rend- 
kívüli hatását  kiváló  egyénisége  mellett  pazarfényű  ud- 
vartartása magyarázza  meg,  amelynek  főérdeme,  hogy 
első   sorban  magyar  volt.    Az  ő  erős  nemzeti  érzése  és 

fajszeretete  nyomta  rá  bélyegét  az  egész  fejedelmi  ud- 
varra, amelynek  hivatalos  nyelve  a  társalgásban  és 
tanácskozásban  egyaránt  a  magyar  volt,  bár  a  fejedelem 
hat  nyelven  (magyar,  latin,  francia,  német,  olasz,  len- 
gyel) írt  és  beszélt. 

Udvartartásának  nyomatékot  a  szolgálattevő  személy- 
zet nagy  számán  kívül,  amely  400 — 500  főre  ment, 
annak  rendkívüli  fénye  kölcsönzött.  A  fejedelem  és  kör- 
nyezete szinte  versenyzett  a  ruhában  és  fegyverekben 
kifejthető  fényűzésben.  A  kurucvilággal  még  egyszer 
lábrakapott  a  ragyogó  magyar  öltözet  divatja  és  a  daliás 
idők  harci  pompája.  Thaly  Kálmán  szavai  szerint:  «a 
fejedelem,  valamint  a  tábornokok,  főurak  és  egyéb  főtisz- 
tek arany  és  ezüst,  művészi  készületű,  zománcozott 
menteláncokkal,  övekkel,  gombokkal  díszített  színes 
öltözékekben  jártak;  nyusztos  kalpagjaikon  drágaköves 
forgókban  kócsag-,  sas-,  és  kerecsenytollak  vagy  sólyom- 
szárnyak lebegtek.  Vállaikat  párduc-,  tigris-  vagy  podo- 
lyai  farkasbőr-kacagány,  derekukat  gazdag  zsinórzatú 
kurta  dolmány  övezte  s  szintén  gazdagon  kivarrott  sárga 
vagy  piros  csizmákat  hordoztak  ezüst  sarkantyúkra,  ezüst- 
patkóra ;  sőt  példa  van  rá,  hogy  ünnepélyesebb  alkalmakra 
a  fejedelemnek  még  paripáit  is  ezüstre  patkolták ».* 

Ez  a  fényűzés  megvolt  a  közvitézek  ruházkodásában 
is,  s  a  nyalka  kuruc,  ha  szerét  tehette,  sohasem  mu- 
lasztá  el  ezt  emlegetni  dalaiban  gúnyolva  az  ellenkező- 
jével a  (dompos  labancot». 

Az  udvari  pompával  együtt  járt  a  spanyol  és  francia 
udvari  szertartások  és  címzések  meghonosodása,  amit 
különösen  elősegített  Eákóczi  környezetében  élő  több 
főrangú  francia  egyén. 

*  írod.  és  műveltségtört.  tanúim,  a  Kákóczi-korból.  13.  1. 

Mindez  nemcsak  a  fejedelem  és  a  főurak  magánéle- 
tét jellemezte,  hanem  megvolt  az  országgyűléseken  és  a 
nyilvános  ünnepélyeken  is,  ahol  a  pazar  életmódban  és 
a  pompa  kifejtésében  a  főurak  valóságos  versenyt  fej- 
tettek ki.  Az  országra  szóló  ünnepélyek  és  táncmulat- 
ságok mellett  komolyabb  irányú  szórakozása  sem  hiány- 
zott Eákóczi  környezetének.  így  Beniczky  Gáspár  napló- 
jából tudjuk,  hogy  a  fejedelem  Kassán  jártában  meg- 
látogatta a  jezsuiták  konviktusát,  ahol  tiszteletére  egy 
három  óra  hosszat  tartó  színdarabot  adtak  elő  Mátyás 
király  dicső  cseledeteiről  1707.  december  28-án.  S  bizo- 
nyára nem  egyedüli  eset  volt  ez  Eákóczi  idejében.  Eá- 
kóczi azonban  amennyire  tiszteletet  és  becsülóst  igye- 
kezett kivívni  a  magyar  névnek  itthon,  épen  úgy  nyo- 
matékot akart  szerezni  neki  a  külföldön,  ezért  diplo- 
máciai küldetéseknél  a  török,  francia,  orosz  és  lengyel 
udvarokhoz  rendesen  magyar  embereket  használt  köve- 
tekül. De  erről  Thököly  sem  feledkezett  meg;  e  nemű 
szereplésükkel  már  az  ő  idejében  kiváltak  Absolon  Dá- 
niel és  Szirmay  András.  Eákóczi  külföldi  követei  közül 
pedig  említésre  méltók :  Eáday  Pál,  Pápay  János,  Bren- 
ner  Domokos,  Vetésy  László,  aki  különösen  a  francia 
udvarral  való  alkudozásokban  játszott  nagy  szerepet. 

Általában  Eákóczinak  az  volt  az  eszménye,  hogy  ha- 
zája mint  független  és  szabad  ország  társadalmi  és  mű- 
veltségi tekintetben  kiemelkedjék  elmaradottságából.  Ne- 
mességünk ugyanis,  ahelyett,  hogy  jórészt  idegen  szel- 
lemű iskoláinkba  küldte  volna  fiait,  inkább  nem  iskoláz- 
tatta őket.  A  külföldi  iskoláztatás  pedig  nagy  akadá- 
lyokbaütközött, így  természetesen  köznemességünk  el- 
parlagiasodott.  Eákóczi,  hogy  ezen  a  bajon  segítsen,  a 
katholikus  és  protestáns  tanügyet  egyaránt  gyámolítá. 
Akatholikus  ifjakat  Kassán  a  nemes  ifjak  konviktusában, 

a  reformátusokat  pedig  Patakon  alapítványi  helyeken 
neveltette,  elesett  tisztjeinek  árváit  meg  a  saját  költsé- 
gén taníttatta,  kikből  aztán  többeket  alkalmazott  udvari 
hivatalaiban  és  egyéb  szolgálatokra.  0  alapította  a  ke- 
gyesrendiek podolini  intézetét;  a  sárospataki  főiskolát 
visszaadta  a  reformátusoknak,  az  eperjesit  meg  a  luthe- 
ránusoknak. 

Továbbá  támogatta  a  debreceni,  kolozsvári  és  nagy- 
enyedi  kollégiumokat.  Példáján  buzdulva  alapította  meg 
Károlyi  Sándor  a  nagykárolyi  intézetet,  Bottyán  János 
pedig  a  nyitrai  számára  tett  alapítványt.  De  Eákóczi 
igazán  jelentékeny  befolyást  az  ifjúság  művelésére  a 
« Nemesi  társaság  »-nak  nevezett  nemesi  testőrség  intéz- 
ményével gyakorolt.  Maga  köré  gyűjtötte  az  ország  leg- 
előkelőbb családjainak  gyermekeit,  hogy  az  ő  oldala 
mellett  s  szeretetteljes  felügyelete  alatt  nyerjenek  kikép- 
zést «a  világi  és  hadi  tudományokban,  jó  erkölcsökben 
és  finom  udvari  modorban ». 

A  tanítás  ügyén  kívül  nagy  gondja  volt  az  iroda- 
lomra. Különös  szeretettel  foglalkozott  a  történelemmel, 
archeológiával,  csillagászattal  és  mechanikával.  A  feje- 
delem és  Bercsényi  ládaszámra  hozatták  maguknak  a 
könyveket  a  külföldről  s  kedvenc  olvasmányaikat  még 
táborozáskor  is  magukkal  vitték.  De  nemcsak  a  jó  köny- 
veket szerette,  hanem  maguk  az  irók  is  mindenkor  támo- 
gatásra találtak  nála,  ezért  a  «princeps  poetarum» 
címmel  tisztelték  meg  őt  kortársai.  0  maga  mint  a 
történetíró  működött  (önéletrajz,  emlékiratok),  de  a  ha- 
gyomány azt  tartja,  hogy  a  költészet  múzsája  is  beko- 
pogtatott olykor  hozzá.  Eákóczi  indította  meg  az  első 
magyarországi  hírlapot  1705-ben  gr.  Eszterházy  Antal 
eszközlésére,  hogy  a  külföldet  a  kuruc  mozgalmak  felől 
híven   tájékoztassa.    Címe:    «Mercurius  Hungaricus»  és 

«Mercurius  Veridicus  ex  Hungária »  volt,  hetenkint  majd 
havonkint  jelent  meg  körülbelül  1710-ig.  A  fejedelem 
tudomány-  és  költészetszeretete  szinte  ráragadt  környe- 
zetére. A  mozgalmas  idők  különösen  gazdag  anyagot 
szolgáltattak  a  történetírásra,  így  Károlyi  Sándor,  Be- 
niczky  Gáspár,  Szathmári  Király  Ádám,  Eáday  Pál,  Bay 
Mihály,  Pápay  Gáspár  naplói,  Mikes  « Törökországi  leve- 
lei)), s  a  fejedelem  körén  kívül  Bethlen  Miklós,  Cserei 
Mihály,  Apor  Péter  emlékiratai  nemcsak  a  kor  történe- 
tére nevezetes  forrásmunkák,  hanem  érdekes  világot  vet- 
nek azon  idők  műveltségére  is.  Ezen  műveket  mintegy 
kiegészítik  Bákóczi,  Bercsényi,  Bottyán,  Forgách  Simon 
és  mások  közérdekű  levelezései. 

A  nehéz  küzdelmek  idején  a  tettek  mellett  nem  kis 
szerepe  van  az  élőszó  hatalmának,  vagyis  a  szónoklat- 
nak, s  a  fejedelem  nagy  szónoki  tehetsége  művelő  ha- 
tással volt  ez  irányban  is.  Bákóczinak  a  gyömrei  tábor- 
ban seregeihez  intézett  beszéde,  avagy  az  ónodi  szózata 
a  kor  szónoklatának  remekei.  Bercsényi  hévvel  teli  be- 
szédei a  kortársak  vallomása  szerint  könnyekre  tudták 
fakasztani  a  hallgatóságot.  Kivüle  még  kitűntek  a  világi 
szónoklat  terén :  Ráday  Pál,  gr.  Pekry  Lőrincz  és  Bartha 
András. 

A  Rákóczi-korszak  gazdag  költészetét  példákból  lesz 
módunk  megismerni ;  de  a  fenmaradt  verses  művek 
nagy  száma  azt  is  mutatja,  hogy  a  költészet  kedvelése  a 
kuruc  táborban  általános  volt.  A  vezérek  és  köz  vité- 
zek közül  sokan  foglalkoztak  versírással  s  a  tábori  mula- 
tozások és  pihenők  alkalmával  az  események  hatása 
alatt  keletkezett  költeményeket  legott  nótára  alkalmaz- 
ták. Sőt  egy-egy  szép  költemény  keletkezéséről  mindjárt 
értesítették  Rákóczit,  aki  e  kedveskedést  mindig  szíve- 
sen fogadta.   A  költői  hajlamú  Bercsényi  szintén  nagy 

kedvelője  volt  a  tábori  poétáknak;  Adami  nevű  tüzér- 
tisztjét,  ki  értett  a  versszerzéshez,  Rákóczinak  egy  leve- 
lében ajánlja,  hogy  «a  táborban  kellene  applikálni,  tü- 
zelni is,  lantolni  is». 

A  költészettel  együtt  virágzott  a  zene.  Eákóczinak 
saját  udvari  zenészei  voltak.  A  tábori  zenészek  mellett, 
kik  trombitán,  dobon  és  tárogatón  játszottak,  Eákóczi- 
nak két  cigány  zenekaráról  (Barna  Mihály  és  Czinka 
Sándor)  tesznek  említést.  Külön  zenekara  volt  még  Ber- 
csényinek és  gr.  Eszterházy  Antalnak ;  Vak  Bottyán  már 
megelégedett  két  udvari  sípossal.  Különös  és  kedvelt 
hangszere  volt  a  kurucvilágnak  a  tárogató,  amely  a 
mozgalmas  idők  emlékeivel  annyira  összeforott,  hogy 
utóbb  használatát  eltiltották,  mert  forradalomra  izgató 
eszközt  látott  bennük  a  hatalom.  Jókai  a  tárogatót  egyik 
regényében*  a  következőleg  írja  le:  ((Sajátságos  egy 
instrumentum.  Olyan  mint  a  klarinét,  de  rokon  a  trombi- 
tával: fa  a  fuvolája,  a  tölcsére  öblös;  a  fúvója  hosszú 
és  vékony  mint  a  tollszár.  Ördöngös  hangszer !  Nehéz 
kitalálni  a  fúvásmódját ;  aki  nem  ért  hozzá,  egy  sikoltó 
hangnál  egyebet  nem  tud  belőle  kihozni,  aki  pedig 
tudja  a  nyitját,  annak  annyiféle  hangot  ád,  ahányat 
kivan  tőle :  sír,  buzdít,  harsog,  kesereg,  feljajdul,  a  leve- 
gőt hasítja  s  megint  panaszra  fordul  egész  a  szellő  sutto- 
gásig)). Ennek  a  tárogatónak  édes-bús  hangjai  mellett 
készültek  a  kurucdalok. 

A  művészetek  szeretete  a  Rákócziak  családi  vonása 
volt ;  de  még  elődeinél  is  fokozottabb  mértékben  mutat- 
kozott ez  a  fejedelemnél,  ki  ifjúkorában  hosszabb  ideig 
tartózkodott  a  művészetek  hazájában,  Olaszországban. 
A  festészetet  nemcsak  kedvelte,  hanem  kiváló  műérzéke 

*   «És  mégis  mozog  a  föld».  I.  köt.  35.  1. 

volt  annak  megítélésében.  Egyik  tábornoka,  a  vakbuzgó 
Forgách  Simon  megjegyzi  róla,  hogy  «a  fejedelem,  ha 
templomba  megy,  ahelyett,  hogy  a  szent  képeket  áhí- 
tattal imádná,  kritizálja,  hogyan  vannak  írva  (festve) ». 
Az  idegen  festők  mellett  több  megrendelésével  tüntette  ki 
európai  hírű  arcképfestőnket,  Kupeczki  Jánost  (1667 — 
1740.),  ki  erőteljes,  meleg,  sötét  színeivel  Rembrandtra 
emlékeztet.  A  többi  között  tőle  való  a  fejedelem  apjá- 
nak arczképe  is,  amelyről  Kazinczy  Ferenc  « Erdélyi 
levelei» -ben  (v.  ö.  10.  lev.)  említi,  hogy  a  nagyenyedi 
Bruckenthal  Sámuel-féle  múzeumban  látta.  Mányoki 
Ádám  (1673 — 1757.)  pedig  Eákóczi  udvarában  élt,  kit  a 
fejedelem  politikai  küldetésekre  is  felhasznált.  Tőle  van 
Eákóczi  legszebb  arcképe.  Az  ő  ajánlatára  lett  a  felkelés 
ügyének  elhanyatlása  után  Ágost  szász  király  udvari  fes- 
tője. Arcképeit  az  élénk  jellemzés  mellett  főleg  a  puha 
és  átlátszó  színek  különböztetik  meg.  Ezeken  kívül  párt- 
fogásával tüntette  ki  még  Bogdán  Gottlieb  Jakab  kassai, 
Mindszenti  Mihály  egri  és  a  lengyel  származású  Mediczky 
László  belényesi  festőket. 

A  korabeli  művészpártoló  főurak  között  első  sorban 
érdemel  említést  gr.  Bercsényi  Miklós,  kinek  ungi  palo- 
tájában a  fiskus  számára  felvett  hivatalos  lajstrom  sze- 
rint az  olaj-  és  vizfestményű  képek  és  rézmetszetek 
száma  600 — 700-ra  volt  tehető.  Ezek  között  a  várúr  és 
neje  életnagyságú  arcképei  és  36  régi  magyar  vezér  és 
király  nagyobbszabású  képei  mellett  a  mithologiai  és 
bibliai  képek  egész  sora  olasz,  német,  hollandi  és  hazai 
festőktől  díszítette  pazar  fényű  termeit,  ahol  gyönyörű 
könyvtár,  értékes  fegyvertár,  művészien  faragott  maha- 
góni, ébenfa  és  palizander  bútorok,  velencei  tükrök, 
florenci  mozaik-képek,  selyem  függönyök,  perzsa  sző- 
nyegek hirdették  a  főúr  gazdagságát  és  jóizlését.   Ha- 

sonló  fényűzés  dívott  a  Forgáchok,  Csákyak,  Eszter- 
házyak,  Károlyiak  kastélyaiban. 

A  fejedelmi  és  főúri  udvarok  műízléssel  párosult  fény- 
űzése nagy  lendületet  adott  a  művészi  iparnak,  különö- 
sen a  bútorkészítésnek,  műhímzésnek  és  ötvösségnek. 
Később  kitérj  észté  Eákóczi  gondját  arra  is,  hogy  posztó-, 
színes  bőr-  és  skófiumgyártás  czéljából  több  honi  mű- 
hely létesüljön,  mert  ezekért  sok  pénz  vándorolt  ki  a 
külföldre.  A  folytonos  hadakozás  különösen  a  fegyver- 
gyártást virágoztatta  fel,  a  puskák,  kardok,  szuronyok, 
ágyúk  készítése  s  a  puskapor-gyártás  sok  munkás  kezet 
foglalkoztatott.  Általában  Rákóczi  azon  fáradozott,  hogy 
a  hadi  szükségletek  kielégítését  lehetőleg  a  hazai  ipar 
lássa  el.  A  kőmiveseknek,  palléroknak,  ácsoknak  szintén 
bőségesen  jutott  munka  az  építkezéseknél,  várerődítések- 
nél  és  sáncmunkálatoknál.  Az  agyagipar  is  virágzott. 
De  különösen  nagy  gondot  fordított  a  bányaművelésre, 
amelynek  jövedelmét  később  Hellenbach  báró,  kiváló  ter- 
mészettudós, módszere  megtízszerezett,  amiből  ily  mó- 
don nemcsak  jelentékeny  jövedelem  folyt  be,  hanem 
számos  embernek  kenyérkeresetet  is  adott.  Több  helyen, 
u.  m.  Körmöcön,  Kassán,  Kolozsvárott,  Nagybányán  és 
Munkácson  pénzverőt  állíttatott  föl.  Eákóczinak  kiváló 
érem-  és  pénzvésői  voltak,  így  a  híressé  vált  franczia 
Varou  Dániel  és  a  magyar  Ötvös  András,  meg  Ocsovay 
Dániel.  Nem  egy  érmének  még  mai  napig  kiváló  becset 
tulajdonítanak.  A  nagy  mennyiségben  előállított  arany 
és  ezüst  pénzeket  a  háború  kiadásai,  a  diplomáciai  költ- 
ségek és  kezdetben  a  külföldi  bevásárlások  emésztették 
fel,  úgy  hogy  az  ezredek  eltartására  a  «Pro  libertate » 
felírásáról  libertásnak  elnevezett  rézpénz  ( « kongó »  ) 
szolgált. 

A  mezei  gazdálkodás  a  magyar  föld  termékenységéhez 

képest  a  hosszas  háborúskodás  miatt  nem  fejlődhetett  ki 
olyan  mértékben,  mint  azt  általán  várni  lehetett  volna. 
Eákóczi  mindamellett  a  körülményekhez  képest  nagy 
gondot  fordított  az  állami  és  a  fejedelmi  jószágok  jó- 
karban-tartására,  sőt  a  közgazdaság  valamennyi  ágának 
rendezésére  két  gazdasági  tanácsot  állított  fel.  Az  egyik, 
az  « oeconomicum  consilium»  a  kamarai  jószágokra 
ügyelt  fel  és  a  harmicadok  jövedelmeit  kezelte,  a  másik, 
az  udvari  gazdasági  tanács  Rákóczi  saját  birtokait  gon- 
dozta, ami  maga  kitett  több  mint  120  négyszög-mér- 
földnyi  területet.  Az  állami  és  fejedelmi  jószágok  gabona- 
termelése a  hadak  szükségleteit  fedezte  s  a  pénzbevé- 
telre Rákóczi,  mint  Tokaj -Hegyaljának  földesura,  inkább 
a  nagy  bői-termelésből  számíthatott;  emellett  szép  jöve- 
delmet biztosított  a  szarvasmarha-kivitel,  mert  Magyar- 
ország akkortájt  főként  baromtenyésztő  állam  volt,  s 
különösen  a  lótenyésztése  virágzott.  A  közgazdaság  ilye- 
tén állapota  magyarázza  meg  azt,  hogy  Rákóczi  a  há- 
ború első  három  évében  a  megyék  részéről  megelége- 
dett, ha  azok  a  közös  kiadásokhoz  gabonával,  vágómar- 
hával és  egyéb  élelmiszerekkel  járultak  hozzá.  Mikor 
azonban  a  háború  kiadásai  egyre  növekedtek,  a  szüksé- 
ges pénzadót,  hogy  az  amúgy  is  megsarcolt  szegény 
nép  sorsán  könnyítsen,  az  egyházi,  főúri  és  nemesi 
rendre  vetette  ki ;  de  itt  is  maga  járt  elől  jó  példával, 
mert  saját  birtokaira  rótt  legnagyobb  hadi  adót. 

A  kuruc-labanc  világnak  örökös  harc  lévén  az 
élete,  szükséges  pár  szóval  megemlékeznünk  a  felkelők 
hadi  tudományáról.  A  Thököly-féle  fölkelés  idejében  a 
mindennapi  harc  volt  gyakorló  iskolája  a  vitézeknek; 
de  Rákóczi  a  hadi  tudomány  színvonalának  emelésére  is 
kiterjeszté  figyelmét.  Már  a  nemes  ifjak  társaságát  azzal 
a  céllal  létesítette,  hogy  belőlük  mint  testőreiből  maga- 

sabb  katonai  képzettségű  tiszteket  neveljen,    s  majdan 
katonai  lovagrenddé  fejlessze  azt  ki. 

A  XVII.  század  második  felében  a  honvédelem  terén 
változás  állott  be.  A  nyolcad  bandériumok,  a  telekkato- 
naság, nemesi  fölkelés  jogilag  még  létezett;  de  az  1649. 
évi  törvény  a  végek  védelmét,  mely  eddig  a  nádor  alatt 
állott,  az  uralkodóra  bízta,  miáltal  az  a  hadi  tanács  befo- 
lyása alá  jutott.  Ezután  kezdett  lassankint  meghonosodni  a 
generálisságok  intézménye,  melyek  bár  összeköttetésben 
voltak  a  hadi  tanáccsal,  a  tulajdonképeni  katonai  ügyek- 
ben tényleges  hatalommal  birtak.  Ez  időtől  fogva  kezd- 
ték állandósítani  a  magyar  csapatokat  a  király  seregé- 
ben, mert  a  magyar  katonaság  nemcsak  új  csapatnem- 
mel gyarapította  a  hadsereget,  hanem  harcképességét 
is  növelte.  A  császári  tábornokok  csakhamar  belátták, 
hogy  a  magyar  lovas  kitűnő  katona.  Állandó  katonaság 
a  mai  értelemben  nem  volt  még,  mindössze  divatba  kez- 
dett jönni,  hogy  a  tisztek  és  a  legénység  egy  részét  béke 
idejére  a  hadsereg  kötelékében  megtartották,  akik  aztán 
az  újoncok  betanítását  eszközölték.  A  fegyverzet  dolgá- 
ban az  a  változás  történt,  hogy  a  kopját  vagy  pikát  és  a 
muskétának  (mousquet)  nevezett  kanóczos  puskát  a  szu- 
ronyos puska  váltotta  fel ;  de  a  kisebb  fajta  pika  vagy 
alabárd  megmaradt  továbbra  is  az  altisztek  fegyverének. 
A  magyar  gyalogság  különös  fegyvere  volt  a  csákány  és 
fokos.  Általános  harci  készség  volt  a  görbe  kard  vagy 
szablya;  a  lovasság  fegyverzetét  még  kiegészítette  a 
pisztoly  és  karabély  (carabine).  Tiszti  jelvényül  a  buzo- 
gány szolgált.  Tüzérségről  és  műszaki  csapatokról  a  mai 
értelemben  alig  lehet  szó,  bár  tüzérségünk  fejlettség 
tekintetében  alig  állott  mögötte  a  többi  európai  államo- 
kénak. Az  óriási  ágyúk  divatja  járta  ekkortájt,  így 
híresek  voltak  Eákóczi    « madaras*)    ágyúi,  s  ezek  közül 

a  legismertebb  a  fülemile  nevű  öreg  ágyú  Huszt  vá- 
rában. 

Az  újoncokat  vagy  az  ország  szavazta  meg,  amit 
aztán  a  megyék  állítottak  elő  a  területükön  levő  söpre- 
déknépből, kiknek  a  fegyelemről  bálvány  fogalmuk  sem 
volt ;  vagy  pedig  maguk  az  ezredesek  fogadtak  fel.  A  zsold 
megfelelő  lett  volna,  ha  rendesen  kiszolgáltatják;  de  így 
ennek  hiányát  a  szegény  lakosság  érezte  meg  a  pusztító 
és  zsaroló  katonaság  révén. 

Eákóczi  nemzeti  hadserege  is  olyan  szervezetű  volt, 
mint  a  császári  és  királyi  hadsereg  magyar  csapatjaié. 
Seregének  magvát  a  király  szolgálatában  volt  csapatok 
alkották,  s  a  tulaj  donképeni  zsoldos  hadon  kívül  a  ne- 
messég személyes  fölkelései  egészítették  ki  szükséghez 
képest  a  seregét.  Eendes  és  jól  fölszerelt  katonája  alig 
volt  több  7000-nél,  míg  a  pórhad  és  a  köznemesi  csapa- 
tok tízszerannyian.  Alkalmas  vezérek,  tisztek  és  fegyve- 
rek egyformán  hiányoztak.  Az  egész  fölkelő  had  egyedül 
a  személyes  vitézségre  támaszkodhatott,  s  azon  idegen- 
kedés miatt,  amellyel  a  magyarság  a  gyalogos  katona- 
sággal szemben  viselkedett,  túlnyomó  részben  lovas  csa- 
patokból állott.  Tüzérsége  és  műszaki  csapata  alig  ért 
valamit,  ezt  a  fegyvernemet  francia  tisztjei  látták  el. 
Kívülök  a  hadi  rendhez  és  fegyelemhez  csupán  német, 
svéd  és  lengyel  zsoldosai  voltak  szoktatva.  Ezek  példája 
sarkalta  Rákóczit,  hogy  majdan  szigorú  hadi  szabályokat 
alkottasson  s  ezeket  az  országgyűlés  által  megerősítve  kö- 
telező érvényűvé  tegye  egész  seregében.  0  maga  mondja  : 
«A  hadi  mesterségben  nagyon  újonc  lévén,  örömest 
éltem  volna  azok  tanácsával,  kik  magukról  azt  állíták, 
hogy  értenek  hozzá.  De  első  ütközetem  meggyőzött  arról, 
hogy  közülünk  senki  sem  tudja  a  taktikát,  hogy  legény- 
ségem jó   akaratú,    de   azonkívül,   hogy  fegyverzete  na- 

gyón  hiányos,  tisztjei  sincsenek,  akik  vezetni  tudnák ». 
Innét  van  az,  hogy  Eákóczi  hadaira  nézve  minden  na- 
gyobb és  tervszerű  ütközet  rendesen  vereséggel  végző- 
dött, miért  is  vezérei  inkább  a  portyázó  harci  modort 
gyakorolták  és  kerülték  a  rendezett  csatát.  Harci  fogá- 
saik lényege  a  portyázás,  az  ellenség  háborgatása,  hirte- 
len megrohanás,  apróbb  hadicselek  alkalmazása  volt. 
Legkiválóbb  vitézeik  legfőbb  hadi  tudománya  az  elszánt 
hűségben  és  vakmerő  bátorságban  nyilatkozott.  S  csodá- 
latos, hogy  annyi  fogyatkozás  mellett  a  magyar  hadi 
dicsőségnek  mégis  annyi  fényes  ténye  fűződik  a  Eákóczi- 
féle  szabadságharc  emlékeihez,  mert  a  nemzet  örök 
géniusza,  bilincsbeverve  is  lelkesíteni  tudta  az  igaz  ma- 
gyar szívet. 


Tjóósz  I.     Szemelv    <t  kuruaHlnq  költ. 

I.  A  kuruc  költészet  kezdő  kora. 

A  kuruc  költészet  első  megnyilatkozásai  gyanánt  azon 
énekeket  kell  tekintenünk,  amelyekben  a  magyarság  fáj- 
dalmas panaszai  szólalnak  meg  a  nemzet  romlása  fölött. 
A  török  terjeszkedés  veszedelmétől  való  félelem  a  félhold 
hatalmának  hanyatlásával  sem  csökkent,  mert  a  vasvári 
béke  sérelmei  meggyőzték  a  nemzetet,  hogy  hiú  remény 
szabadulást  várni  a  török  járom  alól,  amikor  a  bécsi  kor- 
mány nyilt  alkotmánysértéseivel  szintén  a  romlására  tör. 
Belátta  tehát,  hogy  nincs  más  menekvés,  mint  bízni  az 
Istenben,  aki  majd  könyörül  a  szerencsétlen  magyar  nem- 
zeten. 

Mintha  a  jeremiádok  panaszos  hangjai  zendülnének 
meg  újra  e  korszak  költészetében,  amelynek  háttere  egy 
ideig  tisztán  politikai  szinezetű,  amíg  a  protestánsok  val- 
lási sérelmei  háttérbe  nem  szorítják  a  politikai  sérelme- 
ket. Ez  időtől  fogva  a  hit  és  a  hazafias  érzelem  össze- 
olvadnak egymással.  A  küzdőket  a  vallási  és  a  nemzeti 
szabadság  kérdése  egyaránt  hevíti.  A  törökgyűlöletnek 
azonban  nemsokára  helyet  ad  az  elkeseredés  a  német 
ellen.  Ennek  a  hangulatnak  első  kifejezőjéül  Petkó  Zsig- 
mond Bátorító  énekét  vehetjük  1666-ból,  amely  gúnyos 
hangon  izgat  a  « hajas  szomszéd))  ellen;  egy  másik  költe- 
ménye pedig  már  nyilt  felhívást  foglal  magában  a  csatára. 

De  csakhamar  általános  jajkiáltás  tölti  be  az  országot 
azon  siralmas  állapot  miatt,  amelybe  nemcsak  az  ellen- 
ségek, hanem  azok  is  döntötték  a  hazát,  kik  velük  egyet- 
értettek. Magyarország  romlásáról  c.  költeményben  pa- 
naszolja föl  mindezt  egy  ismeretlen  szerző,  amellyel 
mintegy  megírta  a  nyitányát  a  kitörőfélben  levő  kuruc  - 
világnak,  a  mint  Thaly  Kálmán  mondja.  A  kormány  zsar- 
noki erőszakoskodásaival  együttjáró  vallási  reakció  szülte 
a  Papvilág  Magyarországon  c.  verset ;  ebben  az  üldözött 
protestánsok  panasza  szólal  meg  igazi  bensőséggel,  fel- 
hányva a  nemzet  bajait  is.  A  költeménynek  versfőiben  ki- 
fejezett jelmondása:  «Papvilág  magyart  rág,  mert  nála 
uraság»,  elárulja  korholó  célzatát.  Az  uralomra  jutott 
kath.  papságnak  szemére  veti  kapzsiságát,  hazafiatlan- 
ságát,  gonosz  befolyását  az  uralkodóra,  továbbá,  hogy  vi- 
szályt támaszt  az  országban  s  üldözi,  fosztogatja,  börtönre 
hurcoltatja  a  protestánsokat.  S  egy  időre,  úgy  látszik, 
egészen  a  protestánsok  üldözése  foglalja  le  a  közfigyelmet. 
A  prot.  lelkészek  közül  Czeglédi  István  volt  az  első,  ki  a 
vallásüldözésnek  áldozatul  esett,  A  jámbor  életű  hitszó- 
nokra és  egyházi  íróra  vádlói  ráfogták,  hogy  a  fegyverkező 
protestáns  rendek  nevében  hadi  segélyt  ment  kérni  Apaffy- 
hoz  s  ezen  ürügy  alatt  elfogták,  hogy  a  pozsonyi  vértör- 
vényszék elé  állítsák  ;  de  útközben  betegségében  meghalt. 
Ebből  az  alkalomból  készült  Czeglédi  István  haláláról 
szóló  ének,  amely  egyszerű  krónikás  elbeszélésében  sok 
jellemző  vonást  foglal  magában  a  korra  nézve.  De  a  fele- 
kezeti üldözés  az  1672.  évi  felkelés  után  kezdette  meg 
igazán  embertelen  munkáját,  amikor  a  vallásukhoz  hű 
protestánsokra  a  börtön  és  gályarabság  kínjai  vártak. 
A  harci  készülődés  zaját  is  elnémította  ezen  szerencsét- 
len kétségbeesettek  segítségkiáltása  az  Istenhez.  Fenn- 
maradt énekeik  után  Ítélve  valóságos  mártírokká  növe- 

kedtek  társaik  szemében  azok  a  rabságba  hurcolt  sze- 
gény papok  és  iskolamesterek  haláltmegvető  szilárdsá- 
gukkal és  Istenbe  vetett  erős  bizodalmukkal.  így  az  Ül- 
dözött protestánsok  éneke  a  bibliában  keresve  vigasztalást 
az  Isten  irgalmasságáról  és  a  bűnbocsánatról  beszél,  s 
szenvedéseik  elviselésére  erőt  és  hitet  Krisztus  példájából 
merít.  A  rab  prédikátorok  éneke  pedig  a  fogságban  síny- 
lődök helyzetének  és  sanyargatásának  részletes  elmondása 
nem  minden  meghatottság  nélkül,  különösen  amikor  «a 
szép  magyar  társaságról*)  és  a  rabok  elhagyott  családjáról 
beszól.  Sok  tekintetben  rokon  vele  a  Protestánsok  üldöz- 
tetéséről szóló  költemény,  amely  különösen  a  szentírás 
egyes  példáinak  ügyes  felhasználásával  világítja  meg  a 
korabeli  viszonyokat.  A  Gályarabságra  hurcolt  pré- 
dikátorok éneké-hen  a  Triesztben  raboskodó  protestáns 
papok  fájdalmas  lemondása  az  életről  hangzik  felénk; 
ennek  keretében  mondja  el  a  szerző  Sellyei  István  pápai, 
Komáromi  István  győri  és  Bátorkeszy  István  veszprémi 
prédikátorok  búcsúzását  társaiktól  és  családjuktól,  mert 
azon  hír  után,  hogy  éjjel  titkon  a  tengerbe  akarják  hányni 
őket,  nincs  reménységük  a  szabadulásra ;  azért  most  már 
csak  a  túlvilági  élet  örömeivel  vigasztalhatják  magukat. 
Mekkora  lelki  erő  kellett  ahhoz,  hogy  még  az  ilyen  rette- 
netes, szerencsére,  álhír  sem  ingatta  meg  vallási  hűségük- 
ben ezeket  a  szerencsétleneket!  Költőiség  szempontjából 
magasan  társai  felett  áll  az  Árván  maradt  magijai  Sión 
kezdetű  ének,  « amely,  mint  Badics  Ferenc  mondja,* 
tartalmával  s  hangjával  egészen  a  régi  vallásos  énekekre, 
a  zsoltárok  égbeemelő  fenségére  emlékeztet ;  csak  vonat- 
kozásai mutatják,  hogy  ez  is  e  zordon  időszak  terrnéke». 
A  protestánsok  üldözése  korából  való  utolsó  énekben  (Óh 

*   Beöthy  Zsolt:   «Képes  magyar  irodalomtörténet)).    I.  480.  1. 


A  kuruc  költészet  kezdő  kora.  37 

keserves  gyászba  öltözött  szép  hazám.)  már  az  ismeret- 
len költő  fájdalmát  a  nap,  hold  és  csillagok  is  megosztják 
és  a  a  szerző  természet  csodás  jeleiből  a  végitélet  közele- 
dését hiszi,  amikor  az  Isten  majd  bosszút  áll  választott 
népeért  ellenségein. 

Az  üldöztetések  nemsokára  megteremtették  a  bujdosó- 
kat, akik  kénytelenek  voltak  félrevonulni  a  hatalom  ádáz 
kegyetlenkedései  elől.  Erdély  nemcsak  a  vallási  üldözöt- 
teknek, hanem  az  összeesküvés  tagjainak  is  menedék- 
helyet nyújtott.  S  már  ezen  időtől  fogva  teremtek  bujdosó 
énekek.  Az  1670-ik  évi  felkelés  ugyan  még  nem  érinti 
Erdélyt,  de  már  a  magyarországi  testvérek  küzdelmei 
visszhangra  találtak  Szeöke  Ambrus  kedves  kis  versé- 
ben, amely  Kuruc  dal  Székely  országba  címet  visel.  Az 
1672-iki  felkelés  ideje  alatt  keletkezik  az  első  kuruc 
harci  ének,  a  Kuruc  tábori  dal,  amelyben  nemcsak  a 
német  ós  török  pusztításai  miatt  keseredik  el  a  kuruc 
vitéz,  hanem  buzdítja  társát,  hogy  «vágd  a  magyart  is  a 
labanc  társaságában)).  A  bujdosók  seregének  Györkénél 
történt  leveretése  utáni  időből  maradt  fenn  az  a  Labanc 
gúny  dal,  amelyben  a  felkelők  ügyének  egyik  szóvivője, 
Szepessy  Pál  ellen  önti  ki  mérgét  valamely  « kárvallott 
labanc ».  Ugyanis  Apaffy  fejedelem  oltalma  alá  Erdélybe 
menekült  bujdosók  Petrőczy  Istvánt  és  Szepessy  Pált  küld- 
ték követségbe  a  portához,  hogy  vegye  pártfogásába  a 
magyarokat  a  bécsi  kormány  erőszakoskodásaival  szem- 
ben. Bizonyára  az  ügy  balsikere  hivta  ki  az  ellenfél  gú- 
nyolódását, amelynek  a  szereplőkre  vonatkoztatott  néhány 
sorát  később  az   egész   nemzetre   alkalmazták  ilyképen : 

Jaj  minékünk  rebelliseknek, 
Nagy  pipájú,  kevés  dohányú 
Magyar  nemzetnek ! 

Hogy  épen  Szepessy  ellen  irányul  a  gúnydal,  ennek 
oka  bizonyára  abban  van,  mert  a  bujdosóknak  ő  volt  a 
lelke  s  társai  közül  úgy  a  diplomáciai,  mint  a  hadi  pályán 
egyaránt  kivált ;  továbbá  neki  rótták  fel  bűnül,  hogy  az 
üldözések  miatt  elkeseredett,  túlnyomóan  protestáns  fel- 
kelő sereg  több  helyütt  a  katholikusokon  tölte  ki  bosszúját. 
Ezen  korszak  jellemét  különben  hiven  mutatják  be  az 
alábbi  példák : 


1 .  Tatár  rabságban  levő  erdélyiek  dala. 

—  1657.  — 

1.  Menj  el  édes  szolgám, 
Tekéntsd  meg  szép  hazám, 
Akarja  tatár  hám : 

Csak  hozz  választ  hozzám. 

2.  Mondd  meg  szép  Erdélynek, 
Búbanborult  népnek, 
Fő-fő  vármegyéknek, 

Az  széköly  községnek. 

3.  Ha  kérdik  mint  vagyunk  ? 
Mondd  meg  :  rabok  vagyunk, 
Térdig  vasban  járunk, 

És  csak  sarcoltatunk. 

4.  Kezeink  belincsben, 
Tömlöc  fenekében 
Vagyunk,  nagy  Ínségben  — 
Tatárok  kezében. 

5.  Megsarcoltam  volna 
Húszezer  tallérban ; 
De  az  pogány  tatár 
Csak  meg  sem  hallotta. 

6.  Idegeny  országra 
Hordoz  szerteszéjjel, 
Sűrű  számú  pénzen 
Ad  török  kezében. 

7.  Kemény  János  urunk 
Ország  hűségére 
Egyaránt  közli  vélünk 
Az  rabságnak  terhit. 

8.  Tizennyolcezeren 
Vagyunk  nagy  Ínségben ; 
Tatárok  kezekben 
Szörnyű  Ínségekben. 

9.  Nyolcszázat  hajtottak 
Az  Vörö.s-Tengerre  — 
Mint  ártatlanokat 

Az  veszedelemre. 

10.  Kérjük  szép  Kákóczit 
Mint  kedves  urunkot : 
Szánja  meg  gyermekink, 
Özvegy  feleségink. 

11.  Bizzunk  az  Istenben, 
Hogy  még  jövendőben 
Kiszabadít  minket, 
Könyörül  népein. 

12.  Tatár  udvarában, 
Hideg  cellájában, 
Sötét  kamorában 
Tártnak  nagy  rabságban. 

13.  Elváltozott  színünk, 
Elhervadott  orcánk, 
Beesett  két  szemünk 
Mint  az  írott  képnek. 

Történeti  alap.  II.  Eákóczi  György,  kit  atyja  még  életében 
(1642.)  Erdély  fejedelmévé  választatott,  annak  halála  után  foly- 
tatta a  lengyel  trón  megszerzésére  irányuló  családi  politikát. 
Hosszas  előkészületek  után  a  moldvai  és  a  havasalföldi  vajdák 
szövetségében  és  X.  Károly  svéd  király  biztatására  1657-ben 
megindította  a  háborút  János  Kázmér  lengyel  király  ellen.  Serege 
mintegy  40,000  főből  állott.  Az  előcsapat  fővezére  Kemény  János, 
a  későbbi  erdélyi  fejedelem  volt,  kinek  a  svédek  segítségével 
sikerült  elfoglalni  Varsót.  De  a  svéd  sereg  váratlan  visszavonu- 
lása következtében  nemsokára  csatát  vesztett,  úgy  hogy  Eákóczi 
megalázó  föltételek  mellett  kénytelen  volt  békét  kötni,  ami  nem- 
sokára Eákóczi  bukását  vonta  maga  után.  Kimerült  csapata 
visszatértében  a  lengyelek  csele  folytán  Kamenicnól  (Moldvá- 
ban) a  tatár  khán  seregének  hatalmába  került.  A  fejedelem  a 
kelepcéből  kíséretével  elmenekült;  de  Kemény  János  nem  akar- 
ván cserben  hagyni  seregét,  a  khánnal  alkudozásokba  igyekezett 
bocsátkozni,  a  tatár  sereg  azonban  csapatait  elfogta  és  így  körül- 
belül 22 — 23  ezren  tatár  rabságba  kerültek.  A  tatárok  megosztoz- 
tak rajtuk  s  gazdáik  szerteszét  hurcolták  őket  a  Krim  félszige- 
tén levő  falvaikba,  ahol  a  legkegyetlenebb  bánásmódban  részesül- 
tek, csak  az  előkelőbb  foglyokkal  bántak  enyhébben  a  várható 
nagy  váltságdíj  reményében.  így  Kemény  János  300,000  tallér 
váltságdíjért  menekült  meg  a  rabságból  1658-ban.  A  közraboktól 
is  55 — 1000  tallér  sarcot  követeltek,  amit  némelyiknek  családja 
mindenét    eladva    teremtett   elő,  csakhogy  foglyát  megválthassa. 

Jegyzetek.  3.  Sarcoltat,  valakin  váltságdíjat  behajt;  az  5.  str. 
megsarcoltam  volna  húszezer  tallérban,  húszezer  tallért  fizet- 
tem volna;  itt  tehát  a  megsarcolni  szó  módosult  értelemben 
fordul  elő.  Az  ének  szerzője  úgylátszik  előkelőbb  fogoly  lehetett, 
ha  20,000  tallér  váltságdíjat  ajánlott  magáért. 

7.  Közli  vélünk  az  rabságnak  terhit,  megosztja  velünk  .  .  . 

8.  Az  ének  a  foglyok  számát  18,000-re  teszi,  míg  Eozsnyai 
22,000,  Vitnyódi  pedig  23,000  rabról  tesznek  említést.  —  Tatá- 
rok kezekben,  tatárok  kezében;  a  többesszám  ilyetén  használata 
a  régi  magyar  nyelv  egyik  sajátsága. 

10.  Szép  Rákóczi,  dicső,  derék  Eákóczi. 
13.  írott  kép,  festett  kép. 

Fejtegetés.  E  megható  ének  tárgya  a  tatár  rabságban  sínlődő 
erdélyiek   panasza,    melyet    az  ismeretlen  szerző   társai  nevében 

üzen  hazájába  szolgája  által,  ki,  úgylátszik,  váltságdíjért  megy 
Erdélybe.  Megtudjuk  a  költeményből  rabságuk  sanyarúságait :  a 
terhes  börtönbüntetést,  rabszolgáknak  való  eladatásukat  s  egyéb 
kinzatásukat.  Mindebből  menekülést  csak  az  Isten  irgalmától  vár- 
nak, azért  elhagyott  családjukat  Rákóczi  jóindulatába  ajánlják. 
A  költemény  gondolatmenete  három  részre  (1 — 4,  5 — 9.,  10 — 13.) 
válik,  széx^sége  különösen  az  érzelem  fokozásában  van.  Előadá- 
sát általában  az  egyszerűség  ós  közvetlenség  jellemzi,  egyéb 
stílusbeli  sajátságai  a  gondolatritmus  (1.  a  2.  és  3.  str.)  és  a 
festői  részletezés.  Versformája  hatos  sor  csoportrímekkel. 


2.  Bátorító  ének. 

(Cantio  militaris.  1666.) 

1.  Panaszolkodással, 
Keserves  jajszóval 
Pannónia  siratja 
Magyarok  országát, 
Az  ő  kedves  anyját, 
Hogy  árvaságban  látja, 
Mert  vitéz  Mars  apja, 
Az  ki  volt  gyámola, 
Immár  őtet  elhagyta. 

2.  Ekképen  siratta, 
Méltán  is  gyászolta 
Trója  maga  hadnagyát: 
Az  vitéz  Hektornak, 
Serény  vigyázónak 
Eeménytelen  halálát. 
Mihent  holta  történt,  - 
Könnyen  hozzája  fért 
Ellenség,  törte  falát . .  . 

3.  Te  is  bár  sirassad, 
Mindholtig  gyászoljad 
Ezt  az  vitéz  atyádat, 

Ki  becsületedért, 
Szép  zöld  koszoródért 
Sok  halálos  bajt  vívott,  — 
Anyádat  épségben, 
Szép  gyönyörűségben 
Titeket  ő  feltartott. 

4.  Ki  oly  szép  országra, 
Nagyobb  méltóságra 
Valaha  szert  tehetett : 
Vájjon  mely  királynak, 
Fényes  udvarának 
Nagyobb  híre  lehetett,  — 
Amint  vitézidnek 
Szittyiai  vérnek 
Hírek-nevek  terjedett?! 

5.  Oh  áldott,  boldog  föld ! 
Voltál  kedves,  szép  zöld, 
Ékes  minden  határod, 
Szép,  nemes  címered 
Az  égig  tündöklett 
Hírrel  rég  szabadságod. 
Sok  ezüst-,  arannyal 

S  vad,  kövér  barommal 
Bű  minden  tartományod. 

6.  Sok  vitéz  emberek 
Tehozzád  sietnek, 
Mert  nálad  volt  lakások, 
Nemesség-szerzésnek, 
Az  szép  vitézségnek, 
Tanuló  iskolájok. 

Sok  fáradságokért, 
Nehéz  próbáj  okért 
Tűled  volt  igaz  zsoldjok. 

7.  Érdemesebb  ki  volt, 
Serényebben  harcolt 

Vitéz  bajnok-társával, 
Vitézségnek  jelit, 
Karjának  erejit 
Megmutatá  kardjával ; 
Koszorót  laurusbúl, 
Melyet  nyert  vitézül,  - — 
Az  ő  fejében  nyomta. 

8.  Gazdag  városokkal, 
Üst-,  arany-bányákkal 
Oh  nemes  Pannónia ! 
Legelő-mezőkkel, 
Szép  halas  vizekkel 
Híres  valál  valaha ; 
Bortermő  szőlőkkel 
Szép,  széles  mezőkkel . . . 
Nézd,  már  mennyi  sok  híja ! 

9.  Híredben,  nevedben, 
Ily  sok  szépségedben 
Igen  nagy  csorba  esett ; 
Nemes  országodnak 
Minden  állapotja 

S  szabadsága  elveszett. 
Szörnyű  nagy  pusztítást, 
Égetést,  vérontást 
Benned  az  ellenség  tett. 

10.  Mint  tengeri  habtúl 
Gályás-mester  nélkül 
Az  gálya  hányattatik : 
Elfogyott  reménység,  — 
Mert  semmi  segítség 
Szegínynek  nem  adatik. 
Nem  használ  kiáltás,  — 
Sem  habhoz  kapdozás,  — 
Egyszersmind  csak  eldűlünk. 

11.  Olyannak  mondhatom 
S  ahhoz  hasonlítom 

Ez  mostani  sorsodat, 
—  Kit  átkozott  irigy 
Jótéteminyedért 
Árva  fejedre  hozott,  — 
Sokféle  nemzettel, 
Halhatatlan  néppel, 
Az  ki  téged  elrongyolt. 

12.  Nemcsak  nyilvánvaló 
Keresztyén  vérszopó 
Pogány  megrontja  fiad ; 
De  még  hajas-szomszéd 
Mardosó  kutyaként 
Eád  készíti  agyarát, 
Hogy  téged  megmarjon, 
Javaiddal  bírjon, 
Elnyerhesse  hazádat. 

13.  De  most  is  aluszol, 
Mintegy  holt,  úgy  nyugszol ; 
Mit  gondolsz  te  magadban  ? 
Múlik  vitézséged, 
Tompul  régi  híred,  — 

Van  példánk  az  országban. 
Mindaddig  csüggödöl : 
Maholnap  késéssel 
Majd  tőrt  vetnek  nyakadban! 

14.  Mind  egyenlő  szívvel, 
Teljes  értelemmel 
Egyaránt  vitézkedjünk ! 
Elveszett  hazánkért, 
Özvegyek-,  árvákért 
Szívesen  iparkodjunk. 
Az  pogány  töröknek, 
Eeánk  törő  népnek 
Csúfjai  hogy  ne  legyünk! 

15.  Vér  bennünk  buzduljon, 
Törökre  forduljon,  — 

Legyünk  régi  magyarok ! 
Hazája-szeretők 


Szabadság-oltalmazók. 
Ország  pusztításán, 
Nemzetünk  romlásán 
Bosszúálló  párducok. 

16.  Ne  szánjuk  éltünket 
Ontani  vérünket 

Sok  szép  lakó-helyünkért, 
Nemes  címerünkért  * 

Elveszett  szabadságért 
Bátran  vagdalkozzunk,  — 
Hadd  lássák,  mit  tudunk 
Jó,  zsíros  határunkért ! 

17.  Kevesen  hogy  vagyunk : 
Kétségben  ne  essünk, 
Félsz  ne  fogja  szivünket ! 
Egyedül  csak  Isten 
Csudálatosképen 

Veri  az  ellenséget. 
Ha  mink  is  jók  leszünk 
És  egymást  szeretjük,  — 
Elhidd,  megsegít  minket ! 

18.  Azért  könyörögjünk, 
Szent  Felségét  kérjük : 
Légyen  az  mi  hadnagyunk ! 
Vezérlése  után 
Bomoljon  az  pogány, 
Terjedjen  régi  hírünk ; 
Országunk  épüljön,  — 
Ellenség  hadd  hígyjen, 
Mely  jó  az  mi  Istenünk! 

A  15.  és  16.  strófából  hiányzik  egy-egy  sor. 

19.  Ily  igyekezetekre, 
Szép  vitézkedésre 
Segéljen  az  Úr-Isten ! 
Valamit  elvesztett 
Szegény  magyar  nemzet,  — 
Mindent  visszanyerhessen ! 
Még  az  én  két  kezem, 
Puskám,  hegyes  tőröm 
Pogányban  kárt  tehessen ! 

20.  —  Az  ezerhatszázban 
Hogy  ezeket  írám 
Hatvanhat  esztendőben, 
Ekém  után  jártam 

S  arra  is  vigyáztam, 
Hogy  ehessem  kenyérben ; 
Zabot  is  vetettem : 
Mert  lovat  szerettem, 
Vettem  hasznát  mezőben ! 

Jegyzetek.  A  költemény  szerzőjét  a  versfőkből  ismerjük:  «Petko 
Ségmond  munkaia*.  Petkó  Zsigmondról  mindössze  annyit  tudunk, 
amennyit  saját  magáról  versében  elárul.  Kurta  nemes  lehetett 
afféle  szántó-vető  ember,  aki  maga  szerzi  meg  két  keze  munká- 
jával az  élelmét;  de  emellett  végvári  katonai  szolgálatot  is  telje- 
sített. Tanultságát  és  a  hazai  politikai  viszonyokkal  való  isme- 
rősségét  mutatják  azok  a  vonatkozások  (pl.  Hektorra,  a  bécsi  kor- 
mány   kárhozatos    politikájára),    amelyeket    előadásába   belesző. 

1 — 4.  str.  arról  a  nagy  veszteségről  szól,  amely  a  magyar 
nemzetet  1664-ben  gr.  Zrínyi  Miklós  halálával  érte. 

6.  Czélzás  a  végvári  vitézek  életére.  A  török  és  a  magyar 
határokon  levő  végvárak  katonái  folytonos  harcban  éltek  a 
törökkel,  ami  a  béke  idején  sem  szünetelt,  mert  a  török  az 
olyen  apró  csetepatékat,  mikor  nem  ágyúval  támadtak,  nem  tar- 
totta békeszegésnek.  Azért  folyton  harckészen  kellett  állania  a 
végvári  katonának,  s  amennyire  alkalma  volt  fényes  hadi  tettek- 
kel (vitézi  próba)  kitüntetni  magát,  épen  olyan  fáradságos  szolgá- 
latot teljesített,  amelyet  méltán  nevez  a  költő  a  vitézség  tanuló 
iskolájának.  V.  ö.  Balassi :  In  laudem  confiniorum  c.  költe- 
ményével. —  Igaz  zsold,  megérdemlett  zsold. 

8.  Üst,  ezüst.  V.  ö.  Orczynál:    Nem    keresek  üstöt,  aranyt   s 
drága  követ. 

12.  Hajas-szomszíd,   vendéghajas,   parókás    szomszéd,   t.  i.  az 
osztrák-német. 

Fejtegetés.  Zrínyi  Miklós  váratlan  halála  őszinte  megdöbbe- 
néssel töltötte  el  a  nemzetet  s  a  veszteség  fölötti  fájdalom  legott 
két  gyászénekben  nyert  költői  kifejezést  (Gyászének  gr.  Zrínyi 
Miklós  haláláról  és  Keserv  gr.  Zrínyi  Miklós  halálán);  emléke 
azonban  később  is  föl-föléled  versszerzőinknél  egyes  célzások- 
ban, mintegy  vigasztalóul  az  elnyomatás  szomorú  napjai  alatt. 
Petkó  Zsigmond  költeménye  elején  szintén  Zrínyi  halálát  gyá- 
szolja, mert  az  árvaságra  maradt  magyar  haza  védő  Hektorát 
veszíté  el  benne,  akinek  királyokéval  felérő  dicsősége  becsü- 
letet szerzett  a  hazának  ós  küzdő  társainak  egyaránt  (1 — 4.). 
Majd  a  haza  állapotára  tér  át,  amelyet  nemcsak  a  természet 
áldott  meg  minden  jóval,  hanem  fiai  is  egykor  a  többi  népek 
példaképei  voltak  (5 — 7.).  De  mindez  másként  van  most.  Hírnév, 
gazdagság  mind  oda,  sőt  még  a  szabadság  is  veszendőben.  Egy- 
részről a  török  pusztít,  másrészről  az  ádáz  német  szomszéd  tör 
vesztünkre  (8 — 13.).  Nincs  más  mód  a  menekülésre,  mint  bosszút 
állani  megrontóinkon,  fegyverrel  oltalmazni  szabadságunkat  és 
hazánkat,  s  ha  egyetértünk,  Isten  segítségével  győzedelmesked- 
hetünk elleneinken  (14 — 18.).  Végül  azt  kivánja  a  szerző,  hogy 
ebből  a  dicső  harcból  szintén  kivehesse  a  maga  részét  (19—20.). 
A  költemény,  amint  látjuk,  a  gyászénekszerü  kezdetből  nemzeti 
érdekű  politikai  elv  magaslatára  emelkedik,  amikor  nyilt  fel- 
hívást intéz  kortársaihoz  az  « elveszett  szabadság*  megbosszu- 
lására.  Ilymódon  az  egyszerű  végvári  vitéz  első  szószólója  lett 
annak  a  lappangó  fölkelésnek,  amely  csak  néhány  év  múlva 
lobbantotta  lángra  a  hazafiak  szivét.  Nem  tudjuk,  hogy  a  hősi 
bátorság  vagy  az  aggódó  hazaszeretet  nagyobb-e  az  íróban,  a 
mikor  a  jogtipró  német  szomszéd  ellen  önti  ki  haragját.  S  bár 
meglátszik  a  költeményen,  hogy  Petkó  nem  hivatásszerű  ének- 
szerző; de  azért  nem  minden  költőiség  hiján  való  őszinte  érzése 
nem  hagyhat  bennünket  érintetlenül.  Stílusán  meglátszik  a 
klasszikus  költők  hatása  s  mintha  versformáján  kívül,  mely  a 
Balassi- strófát  utánozza,  Balassi  költeményeinek  tartalmi  ismere- 
tét és  befolyását  is  sejtetnék  stílusának  egyes  kifejezései. 

3.  Magyarország  romlásáról. 

—  1670. 

ápril 

28.  — 

1.  Tűz-víz  között 

4. 

Leszegik, 

Megütközött 

Tördelik 

Kis  Magyarország, 

Szállásadó  gallyait, 

Végromlásra 

Elhányják, 

S  hervadásra 

Nem  szánják 

Jutott  szép  virág ; 

Tűzre  vetni  ágait ; 

Jaj,  mire  jutái, 

Vagdalják 

Hogy  el  nem  fatál ! . . . 

S  azt  mondják: 

Kívül  belül 

Nem  kár  vágni, 

Mint  egy  aszú  ág. 

Felbárdolni 
Minden  tagjait ! 

2.  Mert  immár 

Érted  jár                [szély, 

5. 

Ily  keserves, 

Minden    felől   nagy  ve- 

Veszedelmes 

Elől  tűz, 

Most  az  te  ügyed ; 

Hátul  űz                  [szél ; 

Ez  világban 

S  kerget  az  víz,  mint  az 

Oly  habokban 

Mert  nem  méz, 

Forgasz,  elhigyjed, 

Az  mit  neked 

Melyekben  halál 

Hátad  megett 

Kétfelé  kaszál : 

Barátod  beszél. 

Mert  nem  tudod,  — 
Kit  uralnod, 

3.  Mint  ledűlt  fa, 

Vagy  kit  kell  félned  ? 

Kin  valaha 

Nagy  bátorsággal 

6, 

,  Ki  szánja, 

Az  madarak 

Ki  bánja, 

Fészket  raktak 

Ki  neveti  bajodat; 

Oly  vigassággal,  — 

Ki  rontja, 

És  már  düléshez 

Ki  tartja 

Készül  eséshez, 

Privilégiumodat. 

Gyökerei 

Nem  látod 

Felfordulni 

S  nem  tudod, 

Készek  azonnal . . . 

Hogy  kell  hinni 

Magya rorázág  romlásáról. 

S  kire  bizni 
Szabadságodat?! 

7.  Mézet  vártál 
S  ám  találtál 
Keserű  mérget, 
Édes  ízben 
Mint  rút  vízben 
Elnyelsz  sok  férget : 
Mert  ártásodra 

És  bántásodra 
Az  álnok  szív 
Mint  felvont  ív 
Mindent  felkerget. 

8.  Noha  most 

Szép  színt  oszt     [pája  : 
Festett   szóknak   pom- 
De  megront, 
Bút  rád  ont 
Még  ő  terhes  igája ! 
Mert  úgy  jár, 
-  Elhidd  bár  — 
Hogy  végtére 
Keserűre 
Válik  nótája, 

9.  Nyavalyádnak, 
Melyben  hajtnak 
Most  mindenfelől, 
Mi  az  oka?  .  .  . 
Jaj ,  praktika !  — 
Ámbár  vedd  elől ; 
Mert  veszélyedre 
S  nagy  Ínségedre 
Te  véredben, 
Kebeledben 
Kigyót  neveltél ! 


10.  Tápláltad 
S  hizlaltad 
Árulódat,  károdra. 
Vétettél: 

Mert  vertél 

Vasat  saját  lábodra! 

Óvd  magad, 

Mert  meglátd, 

Hogy  fiaid,  — 

Árulóid 

Visznek  rabságra. 

11.  Óh  idegen, 
Immár  régen 
Meghűlt  álnok  szív ! 
Ki  hazádhoz, 

Jó  anyádhoz 
Nem  lehettél  hív ! 
Mérget  forraltál, 
Kit  fel  is  adtál ; 
Csak  elnyelhessed 
S  megemészthessed,  — 
Míg  megfojt  az  ív. 

12.  Eomlását, 
Vég-kárát  [z  adnak, 
Hogy  nem  szántad  ha- 
Hogy  ily  jajt, 
Szörnyű  bajt 
Szerzel  édes  dajkádnak ! 
S  ha  Isten 

Van  mennyben : 
Mindezekért 
Keserves  bórt 
Ád  még  magadnak ! 

13.  Te  pediglen 
Vénsógedben 
Megromlott  haza ! 


Loósz  T.:  Személv,  a  ku 


iltÍQ  költ. 

Keserves  kínt  Bízd  Istenre  dolgodat ! 

Nyelsz,  óránkint  Elhidd,  bár 

Nyögvén  óhajtva . . .  Órát  vár,  — 

S  talám  azt  véled,  Megsegíti  bajodat, 

Hogy  immár  téged  S  végtére 

Nem  fiaid :  —  Későre  !  — 

Árulóid  Mind  elveszti, 

Ejtnek  halálba ! . . .  Megemészti 

Árulóidat ! 
14.  De  ne  félj,  Ámen. 

Hitben  élj ; 

Jegyzetek. 

8.  Noha  most  szép  színt  oszt  festett  szóknak  pompája,  ked- 
vesnek tetszik  a  kétszínű,  hízelgő  beszéd. 

9.  Praktika,  csel,  ármány;  v.  ö.  álnok  praktika,  pl.  Faludi- 
nál :  Egybe  hányja,  veti  álpraktikáit,  hogy  újabb  vesztesen  harcba 
szállott  szomszédjával. 

11.  Kit  fel  is  adtál,  fel  is  tálaltál.  —  Megfojt  az  ív,  megfojt  a 
geny,  nyavalya,  betegség.  Az  ív  tájejtése  az  év  szónak,  mely  meg- 
romlott vért,  a  test  genyedt  nedveit  jelenti.  V.  ö.  eves,  megevesedik. 

13.  Óhajtva,  a  sóhajtva  szó  régies  alakja;  pl.  Károlyi  bibliá- 
jában: Mikoron  uralkodik  a  gonosz,  óhajt  az  nép. 

Fejtegetés.  Ezt  a  költői  szempontból  szép  és  sikerült  korfestő 
költeményt,  mely  teljes  címmel  Magyarország  utolsó  romlás- 
hoz közelgő  állapotját  kesergő  ének  nevet  visel,  a  valódi  haza- 
szeretet érzelme  szülte.  A  kort  jellemző  elégikus  hangulat  bizo- 
nyos ódái  lendületbe  csap  át  a  mű  egyes  helyein.  Nem  a  múlt 
emlékei  foglalkoztatják  a  költőt,  hanem  szívreható  őszinteséggel 
tárja  fel  a  szomorú  jelent.  A  török  és  német  részről  egyaránt 
veszély  fenyegeti  a  hazát,  mely  náluk  keresett  egykor  oltalmat 
bajában  s  most  ellenük  nem  képes  magát  megvédelmezni,  mert 
nem  tudja,  kiben  bízzon,  vagy  melyiktől  féljen.  A  költő  méltó 
haragja  teljes  erejében  akkor  tör  ki,  amikor  az  idegennel  cim- 
boráló hazafiakról  beszél,  kiket  szép  Ígéretekkel  behálózott  az 
ellenség,  hogy  ők  is  siettessék  hazájuk  «mulását  és  végkárát »# 
De  azért  hite  még  sem  hagyja  el  végképen  aziránt,  hogy  az 
Isten  büntetése  utói  fogja  érni  az  árulókat.  Az  elmaradhatatlan 
bosszú    eszméje    hatja  át  a    költő  lelkét,  s  ezzel    szítja    a   titkos 

forrongásnak  nemsokára  kitörni  készülő  tüzét ;  azért  mondja  a 
költeményről  Thaly  Kálmán,  hogy  «a  kuruc  világnak  mintegy 
nyitányát  képezi».  De  nemcsak  a  tartalom  emelkedett  eszméi 
által  válik  ki  e  mű,  hanem  kompozíciójának  bevégzettségóre, 
nyelvének  költőiségére  s  verselésének  dallamosságára  nézve  egy- 
aránt sikerültnek  mondható.  A  szegény  megtépett  haza  allego- 
rikus képe  áll  előttünk,  amelyet  még  azonfelül  a  természetből 
vett  költői  képek  egész  sora  (a  virágról,  ledőlt  fáról,  gályáról) 
díszít,  nem  említve  egyéb  találó  trópusait  ós  figuráit.  Versmér- 
téke rövid  és  gazdag  rímekben  összecsengő  soraival  igen  alkal- 
mas az  éneklésre. 

4.  « Kuruc  dal  Székely or szagba. » 

—  1670.  — 

1.  Székelyföld  2.  Kicsiny  vagy  : 

Mindig  zöld.  Mégis  nagy 

Hazám  ott,  —  Hűvség  ott ; 

Szivem  ott.  Hideg  vagy  : 

Jaj  be  szép  Mégse  fagy 

Székely  nép  !  Szíved  ott ! 
Székely  vér 
Magyar  ér. 

Történeti  háttér.  A  Wesselényi-féle  összeesküvés  tagjai  utolsó 
menekülésül  a  fegyveres  felkelésre  határozták  el  magukat ;  hosszas 
készülődés  után  a  Tisza  mentén  1670-ben  I.  Rákóczi  Ferenc 
vezetése  alatt  ki  is  tört  a  felkelés  s  az  elógületleneknek  sikerült 
Tokajt  és  Ónodot  elfoglalniuk,  azonban  midőn  Zrínyi  és  Fran- 
gepán  alkudozások  czéljából  Bécsbe  utaztak,  a  vezéreik  iránt 
bizalmatlan  nemesség  a  tályai  gyűlésen  elhatározta  az  általános 
lefegyverzést,  anélkül  hogy  a  bécsi  kormány  előrelátható  meg- 
torlása ellen  valamikópen  biztosították  volna  magukat.  A  dolog 
szomorú  következményei :  a  börtön  és  kivégzések,  amint  tudjuk, 
nem  is  maradtak  el.  A  készülődő  fölkelés  lelkes  visszhangja 
gyanánt  tekinthető  a  föntebbi  dalocska. 

Jegyzetek.  A  dal  szerzője  Szeőke  Ambrus  székely  poéta  és  köz- 
vitéz, akitől  ezen  költeményen  kívül  még  a  Kemény  indulót  («Éne- 
keljük  székely  táborunkban,    Héjasfalván,   anno   l(Hri.»)  ismerjük. 

4* 


52  Szem elv ények  a  kuruc  költészet  emlékeiből. 

1.  Székelyföld  mindig  zöld,  vonatkozás  az  erdélyi  havasok 
örökzöld  fenyveseire.  —  Székely  vér,  magyar  ér,  a  székely  és 
magyar  testvériséget  jelenti. 

2.  Hideg  vagy:  mégse  fagy  szived  ott.  Szép  ellentét  Erdély 
hideg  éghajlata  és  lakosainak  hevülő  lelkesedése,  szabadság- 
szeretete közt. 

Fejtegetés.  E  költemény  derűs  hangulatával  szinte  kiválik  a 
korszak  panaszos  és  elégületlenséget  hirdető  énekei  közül ;  az 
egész  a  székely  hűségnek  és  hazaszeretetnek  pár  jellemző  szóban 
megnyilatkozó  dalszerű  kifejezése.  Természeti  képpel  kezdi,  mint 
népdalaink  legtöbbje,  s  ezzel  is  hirdeti  a  székely  nép  ragasz- 
kodását szülőföldjéhez,  akit  csekély  száma  dacára  naggyá  tesz 
hűsége  feiedelmóhez  és  rajongása  a  szabadságért.  Ez  utóbbi 
magyarázza  meg  azt  a  rokonszenvet  is,  mellyel  Erdély  mind- 
végig kisérte  a  magyarság  küzdelmét  szabadságáért.  A  költe- 
mény szépségét  a  sikerült  ellentétek,  pár  szóval  sokat  kifejező 
drámaisága  és  csattanós  befejezése  teszik.  Versformája  törtsorú 
hatos  középrímekkel.    Pattogó  ritmusa  miatt  szivesen  énekelték. 


5.  Kuruc  tábori  dal. 

—  1672.  — 

1.  Te  vagy  a  legény  Tyúkody  pajtás ! 

Nem  olyan  mint  más,  —  mint  Kucug  Balázs. 
Teremjen  hát  országunkban  jó  bor,  áldomás  .  .  . 
Nem  egy  fillér,  —  de  két  tallér  kell  ide,  pajtás  ! 

2.  Szegénylegénynek  olcsó  az  vére  : 
Két-három  fillér  egy  napra  bére ; 

Azt  sem  tudja  elkölteni,  mégis  végtére 
Két  pogány  közt  egy  hazáért  omlik  ki  vére ! 

3.  Kajtunk  német  dúl,  rajtunk  török  jár, 
Tűz-vassal  pusztul  ország  és  határ ; 

Ez  az  istentelen  német  annyi  kárt  tött  már : 
Hozzá  képest  hogy  mit  sem  tött  török,  sem  tatár  ! 

4.  Az  nagy  uraknak  mézes  szókot  hány, 

S  hozzá  hódúinak  mint  bódult  zsákmány  .  .  . 
Hej  nagy  urak !  nem  keresztyén  az,  aki  pogány : 
Kosszabb  penig  még  ennél  is  labanc,  valahány. 

5.  Mindent  igér,  de  csak  szorúltában,  — 
Semmit  bé  nem  vált,  ha  szabadjában ; 
Áz  németnek,  —  ebhitűnek  fogadásában 
Ne  bizz  többet  mint  az  ebnek  ugatásában ! 

6.  Pusztítani  jött,  nem  segítségre,  — 
Hogy  elfoglalja  országunk  végre  ; 
Álnoksággal  nemzetünknek  esküdt  vesztére  : 
De  az  Isten  ráfordítja  még  ő  fejére ! 

7.  Csak  azt  nézd  pajtás,  hogy  labanc  hol  van? 
Csak  azt  vágd  pajtás,  nagy  búsultodban. 

Mert  e  pogány  kiöl  mindent  édes  hazánkban,  - 
Vágd  tehát  még  az  magyart  is  társaságában ! 

8.  Tölts  kupámba  bort,  az  lölkemnek  bort ; 
Német  vesztére  üljük  meg  a  tort. 

Ma  egymással,  —  bajnoktárssal  együtt  iszunk  bort : 
Virradatra  úgy  üssük  meg  az  német  tábort ! 

9.  Töltsd  az  kupakot,  —  töltsd  az  pulhákot, 
Készen  tartsad  jó,  súlyos  szablyádot, 

Úgy  igyál  bort,  hogy  ha  hallod  az  trombitákot,  — 
Vért  ihassál,  s  német  testbűi  rakj  garmadákot ! 

10.  Bort  kupámba,  bort !  embert  a  gátra !  .  .  . 
Tyúkody  pajtás,  induljunk  rája! 
Verjük  által  az  labancot  a  másvilágra,  — 
Úgy  ad  Isten  békességet  édes  hazánkra. 

Jegyzetek.  A  kuruc  elnevezés  a  latin  cruciatus  (keresztes) 
szóból  származik  népies  elferdítós  útján.  Az  1514-iki  Dózsa-féle 
parasztlázadás  idején  a  fellázadt  parasztság  a  keresztes  vitézek 
módjára  (amennyiben  őket  is  fölfegyverezte  Bakócz  Tamás  érsek 

a  török  elleni  keresztes  háborúra)  keresztet  varrtak  ruhájukra  és 
úgy  mentek  földesuraik  ellen.  Ők  nevezték  magukat  először  kuru- 
coknak, később,  különösen  Thököly  és  II.  Kákóczi  Ferenc  ide- 
jén, a  nemzeti  párti  fölkelőket  nevezték  így,  ellentétben  a  labanc- 
cal, amely  névvel  a  németet  és  a  pártján  lévő  magyart  gúnyol- 
ták. —  A  labanc  a  német  Landsknecht  (gyalogkatona,  közlegény) 
szónak  rövidített  és  gúnynevéből  a  Lantzhól  százmazik.  Istvánfí'y 
A  magyarok  történetében,  Miksa  császár  Landsknechtjeit  eleinte 
láncoknak,  majd  laancoknak  nevezi.  Később  a  török  háborúk 
alatt  következetesen  laancoknak  írja  a  német  zsoldosokat.  Ebből 
a  magyar  kiejtés  aztán  könnyen  csinált  labancot,  vagy  lafancot. 

1.  Tyúkodi  pajtás,  Kuczug  Balázs  közelebbről  semmi  biztos 
adatunk  nincsen  róluk,  de  aminő  népszerű  kuruc  vitéz  volt  az 
első,  épen  oly  ellenszenves  lehetett  az  utóbbi. 

2.  A  szegénylegény  eredetileg  nem  futó  betyárt  jelentett  mint 
később,  hanem  hadakozó  szabad  legények,  hajdúk  voltak,  kik  a 
török  hódoltsági  területekről  kibujdostak  és  egyéb  kenyérkere- 
set hiányában  zsoldért  beállottak  katonának.  Kezdetben  a  török 
ellen  harcoltak,  később  pedig  a  kuruc  táborokban  a  németek 
ellen  hadakoztak.  Mikor  azonban  Thököly  ügye  lehanyatlott, 
kénytelenek  voltak  rablásból  és  fosztogatásból  élni;  így  lett  belő- 
lük a  későbbi  kor  bujdosó  szegény  legénye  :  betyár,  haramia. 

Két  pogány  közt  egy  hazáért  omlik  ki  vére.  A  pogány  alatt 
a  törökön  kívül  a  németet  érti,  mert  ez  még  a  töröknél  is 
pogányabbul,  kegyetlenebbül  pusztítja  a  hazát  (3.  str.). 

4.  A  bécsi  udvar  pártjára  állott  főurainkra  czéloz,  kik  szép 
szóért,  vagy  jutalom  reményében  elárulták  a  hazát,  labanccá  lettek. 

5.  Mindent  igér  —  semmit  bé  nem  vált.  Jellemző  a  bécsi  kor- 
mány politikájára,  mely  szorult  helyzetében,  mint  Bocskay-, 
Bethlen  Gábor-  és  I.  Rákóczi  György-korabeli  tapasztalatok  iga- 
zolták, a  békeszerződésekben  mindent  megigért;  de  ha  a  körül- 
mények kényszere  megszűnt,  folytatta  jogfosztásait  és  kegyet- 
lenkedéseit a  régi  szokott  módján. 

8.  Úgy  üssük  meg,  támadjuk  meg ;  v.  ö.  rajta  üt. 

9.  Pulha  vagy  polha  Thaly  Kálmán  szerint  a  hajdúk  által 
használt  tölcséres  csövű,  hosszú  kerekes  puska  volt. 

Fejtegetés.  Az  eddig  ismertetett  politikai  költemények  cél- 
zásai e  kuruc  tábori  dalban  világosan  kifejezésre  jutnak,  t.  i. 
hogy  a  német  nyíltan  vesztünkre  tör,  s  nem  segítségünkre,  hanem 

pusztításunkra  jött.  Ezért  van  az,  hogy  minél  jobban  tapasztal- 
ják a  bujdosók  a  bécsi  kormány  politikájának  kárhozatos  voltát 
a  nemzetre,  annál  inkább  türelmesebbek  lesznek  a  török  iránt, 
s  annál  jobban  erősödik  bennük  az  elkeseredett  német-gyülölet, 
amelyet  kiterjesztenek  azokra  az  árulókra  is,  kiket  a  kormány 
kegye  megtántorított.  Szóval  a  labancot  még  a  külső  ellenség- 
nél is  veszedelmesebbnek  tartja  a  hazára  nézve.  A  költemény  a 
bordal  szeszélyes  jókedvének  sajátos  eszmetársításával  indul  meg 
és  a  táborozó  vitézek  egyéni  panaszairól  csakhamar  áttér  a  haza 
dolgára,  ami  a  költő  haragját  a  bor  hatása  alatt  a  harci  kedvig 
fokozza;  s  legott  buzdítja  társait  a  másnapi  harcra,  mert  addig 
nem  lesz  béke  a  hazában,  míg  minden  labancot  a  másvilágra 
nem  küldenek.  A  harcvágy  és  az  elkeseredés  mámora  hatja  át 
az  egész  költeményt.  Harcias  ütemre  alkalmazott  dallamánál 
fogva  a  kuruc  táborok  legkedvesebb  nótái  közé  tartozott.  Stílu- 
sát a  népdalok  merész  eszmetársítása  és  a  drámaiság  jellemzik 
szenvedélyes  felkiáltásokkal  megszaggatva.  A  költemény  vers- 
mértéke magyaros;  a  két  első  sor  5 — 5  szótagú,  a  harmadik  és 
negyedik  4 — 4 — 5.  A  négyes  rímcsoportot  itt-ott  közóprímek 
teszik  élénkké. 


6.  Árván  maradt  magyar  Sión  .  .  . 

—  1674.  — 

1.  Árván  maradt  magyar  Sión  leánya, 
Számkivetett  fiaknak  édes  anyja, 
Hogy  oltalmát  késni  látja, 
Istenéhez  buzgó  szavát  így  nyújtja : 

2.  lm  egyedül  Istenem  rád  maradtam, 

Az  hegyektűi,  halmoktúl  megcsalattam  ; 

Minden  ember  hazug,  látom  ; 

Tekénts  reám,  mert  csak  te  vagy  oltalmam ! 

3.  Ellankadott  várakozásban  lölköm, 
Alig  tudom,  honnan  jön  segedelmem  ; 
Naponként  újul  sérelmem, 

Majd  elfogyok,  ha  meg  nem  látsz  Istenem. 

4.  Sok  szép  idők  sokszor  elmúltak  immár, 
Az  melyekben  szabadulást  népem  vár ; 
Elmúlt  az  aratás,  az  nyár : 

Az  mint  látom,  mégis  késik  az  határ. 

5.  Jaj  szivemnek  bánatja  oly  szapora 
Mint  az  földnek  apróra  morzsolt  pora ; 
Istenemnek  csípős  bora 
Bűneimért  juttatott  siralomra. 

6.  Szemeimet  siralommal  áztatom, 
Nyoszolyámat  könnyeimmel  úsztatom, 
Nincsen  sohul  vigasztalóm, 
Barátim  is  elhagytanak,  jól  látom. 

7.  Fiaimmal  sok  tömlöcök  megtöltek, 
Az  kik  közül  némelyeket  megöltek ; 
Kedves  napjaim  elköltek, 

Én  szemeim  sűrű  könnyben  merültek. 

8.  Tekénts  azért  a  tömlöcben  Józsefre, 
Holt  fiain  sivalkozó  Rákhelre, 

Az  veremben  Dánielre, 

Szent  nevedért  búslakodó  Illésre. 

9.  Ne  bocsássad  az  fenevad  fogára, 
Gillicédnek  lölkét  ne  add  prédára. 
Tekénts  reám  ily  sokára, 

Siess  hozzám  idvösségemnek  ára. 

10.  Elégöld  meg  az  siralmas  napokat, 
Csöndesíts  le  az  tengeri  habokat ; 
Szabadíts  ki  az  foglyokat, 

Kik  nevedért  viselik  az  vasakat ! 

11.  Én  elhittem,  pusztában  bujdosását 
Följegyzette  Istenem  óhajtását, 
Szentéinek  sok  siralmát 
Tömlőjébe  szedte  könny hullatását. 

12.  Majd  betelik  az  Edomnak  pohara, 
Én  elhiszem :  nem  késik  már  sokára  ; 
Öröme  fordul  bánatra,  — 
Kacagása  akkor  jut  siralomra. 

13.  Ártatlanul  kifolyt  Ábelnek  vére, 
Nagy  zöngéssel  mert  az  Úrhoz  fölére, 
Sűrű  panaszt  tőn  az  égre,  — 
Bosszúállást  ekképen  kíván  végre  : 

14.  Oh  Űr-Isten !  az  ki  szent  és  igaz  vagy, 
Büntetésre  tehetséged  igen  nagy : 
Ellenségim  sokak,  ne  hagyj  • 
Szenteidnek  vérekért  inniok  vért  adj ! 

15.  Siralommal  beborult  magyar  Sión, 
íme  halljad  mely  keservesen  sirjon  ; 
Gyászos  ruhát  visel,  ihon, 

Hogy  tégedet  az  siralomra  híjjon. 

16.  —  Sírok  én  is,  ki  ez  verseket  írám ; 
Sok  gondok  közt  magamat  erre  bírám, 
Szomorúan  pöndül  lírám 

Mindaddig,  míg  rám  nem  néz  igaz  Bírám. 

Jegyzetek.  1.  Sión  Jeruzsálemnek  az  a  magaslata,  amelyen 
a  templom  állott;  később  Sión  jelképezte  az  egyházat,  így  az 
árván  maradt  magyar  Sión  leánya  a  költeményben  az  elhagya- 
tott és  üldözött  protestáns  magyar  egyházat  jelenti,  amely 
könyörög  számkivetett  fiaiért. 

4.  Mégis  késik  a  határ,  az  idegenben  vagy  gályán  raboskodó 
hívek  mohón  várják  azt  a  pillanatot,  amikor  ismét  láthatják 
hazájuk  vagy  szülőföldjük  határait. 

5.  Istenemnek  csípős  bora  bűneimért  juttatott  siralomra,  az 
isteni  végzés,  a  sors  csapása  sújt  bűneimért.  E  bibliai  képre 
vonatkozólag  Jeremiás  prófétánál  (XXV.  15.)  találunk  felvilágo- 
sítást, ahol  többek  között  az  alábbi  szavak  fordulnak  elő :  «Vedd 
e  harag  borának  (csipős  bor)  kelyhét  az  ón  kezemből  és  köszöntsd 
azt  mindazon  nemzetekre,  amelyekhez  én  küldelek  téged » ;  tehát 

a  szegény  üldözött  magyar  protestánsságnak  is  jutott  ebből  a 
csípős  borból. 

6.  Sohul,  mai  kiejtés  szerint  sehol. 

8.  Szent  nevedért  búslakodó  Illés.  E  kifejezés  háttere  az, 
hogy  Ácháb  király  idejében  olyan  nagy  volt  a  bálványimádás, 
hogy  Illés  próféta  ezt  nem  nézhetvén,  elhagyta  hazáját  és  idegen 
földön  búslakodott  annak  sorsa  fölött.  Célzás  a  hazájukból  ki- 
üldözött és  rabságban  sinlődő  protestánsokra,  kiknek  sorsa  emlé- 
kezteti a  költőt  a  prófétára. 

11.  Szentéinek  sok  siralmát  tömlőjébe  szedte  könny  hullatását. 
A  zsidó  legendákból  vett  kép.  A  költő  valószinűleg  ismerte  azon 
könyörgések  (sclichot)  gyűjteményét,  amelyeknek  egyike  az 
Isten  tizenhárom  tulajdonságának  költői  feldolgozása  közben  el- 
mondja az  isteni  irgalinasságról  szólva,  hogy  az  Úr  tömlőbe 
gyűjteti  az  emberek  könnyeit,  hogy  ezek  alkalomadtán  könyörü- 
letre indítsák  őt  a  gyarló  emberiség  iránt.  —  Följegyzette,  szedte, 
a  melléknévi  igenév  múlt  idejének  személyragozott  alakjai. 

12 — 15.  versszakokban  kifejezett  gondolat  Izsaiás  próféta 
XXXIV.  fejezetére  vezethető  vissza,  amelyben  írva  vagyon  : 
«Egy  valamely  birodalom,  mely  az  Isten  házának  ellensége, 
Edomnak  neveztetik,  melynek  nagy  veszedelme  ós  végső  elpusz- 
tulása megjövendöltetik».  Majd  bétellik  az  Édomnak  pohara, 
képes  kifejezés:  az  ellenfél  gonoszságának  és  bosszújának  majd 
elkövetkezik  a  vége,  amikor  az  ő  öröme  is  bánatra  fordul.  Edom 
■pohara,  Jeremiás  szavaiból  következtetve  (XXV.  21.)  a  sors,  a 
végzet  poharát  jelenti,  mert  a  próféta  az  Úr  rendeletéből  Idu- 
meára  (Édom),  a  zsidóság  egyik  veszedelmes  ellenségére  is  rá- 
köszönte a  balsors  poharát,  innét  az  Edom  pohara  elnevezés. 

Fejtegetési  Ezen  panaszos  és  könyörgő  hangú  éneket  a  benne 
kifejezésre  jutó  emelkedett  vallásos  érzelem  magasan  föléje  helyezi 
társainak.  Az  üldözött  protestáns  egyház  nevében  szólal  meg  a 
költő  és  az  allegória  leple  alatt  tárja  fel  szerencsétlen  hitsorso- 
sainak  szánalmas  állapotát,  amelyből  az  emberekben  bizalmát 
veszített  protestánsság  csak  Isten  irgalmával  remél  szabadulást. 
A  költeményt  az  az  erős  meggyőződés  zárja  be,  hogy  az  ártat- 
lanok szenvedéseiért  nem  maradhat  el  a  zsarnok  hatalom  méltó 
büntetése.  A  bibliai  képek  gazdagsága  mutatja,  hogy  szerzője 
teológiai  műveltségű  férfi  lehetett,  ki  költői  érzékkel  rendel- 
kezett   az    ószövetségi    történetek    vonatkozásaival    bepillantást 

nyújtani  saját  kora  küzdelmeibe.  A  vallásos  érzés  mögött  azon- 
ban nem  az  Isten  akaratában  való  megnyugvás,  hanem  a  vigasz- 
talan fájdalom  tetszik  át,  melyet  csak  a  bosszú  enyhíthet.  Köl- 
tőnk Istene  nem  az,  aki  megbocsát  ellenségeinek,  hanem  a 
bosszúálló  és  büntető  Jehovah.  A  költeményt  a  biblia  fenséges 
zsoltáraitól  csak  az  egyes  politikai  vonatkozások  különböztetik 
meg,  annyira  hasonlít  azokhoz  hévre  és  költői  erőre  nézve.  Rit- 
musa magyaros;  az  első,  második  és  negyedik  sor  11  szótagos 
(4 — 4 — s.),  a  harmadik  pedig  8-as  (4 — 4.),  a  négy  sorból  álló 
versszak  csoportrímben  végződik. 


II.  A  Thököly-korszak  költészete. 

Míg  az  előbbi  korszak  költészete  csak  szította  azt  a 
tüzet,  amely  a  fölkelés  lángjába  borította  az  országot; 
addig  Thököly  föllépésével  megterem  e  válságos  idők  for- 
radalmi költészete.  A  Thököly-féle  küzdelmek  emlékét 
több  költői  mű,  jórészt  névtelen  szerzőktől,  tartotta  fönn. 
A  költemények  nagyobb  száma  mutatja,  hogy  a  nemzet 
figyelmét  mennyire  foglalkoztatta  e  mozgalom. 

A  korszaknak  megvan  a  maga  epikája  és  lírája;  de 
tulajdonképen  egy  dráma  nyitja  meg,  az  időrendet  te- 
kintve, Thökölyre  tett  vonatkozásaival  az  idevágó  irodalmi 
munkák  sorát.  A  drámai  formában  és  prózában  irott  munka 
czíme :  Actio  curiosa,  nyolc  beszédből  és  egy  verses  be- 
fejezésből áll.  A  benne  előforduló  célzások  után  Ítélve, 
Thököly  föllépésének  idejében,  1678-ban  keletkezhetett. 
Egy  dunántúli  főnemes  udvarában  játszódik  le  a  történet 
minden  drámaiság  nélkül.  Cselekvényről  vagy  kialakult 
drámai  meséről  szó  sem  lehet ;  minden,  ami  történik  a 
darabban,  a  mulattató  párbeszédek  kedvéért  van.  A  sze- 
mélyek derűre -borúra  váltják  föl  egymást,  csak  azért, 
hogy  Gaude  uramnak,  egy  protestáns  nemesnek,  legyen 
alkalma  kifogyhatatlan  és  sokszor  talpraesett,  de  legtöbb- 

szőr  trágár  élceivel  mulattatni  bennünket.  A  dráma  fő- 
érdemét  nyelvének  tősgyökeres  ereje  és  a  közhangulat 
találó  rajza  képezi,  amelyből  a  németgyűlölet  és  a  kuru- 
cok sorsa  iránt  való  őszinte  részvét  nyilatkozik  meg. 
Thököly  személye  iránt  való  érdeklődésről  tesz  tanúságot 
az  a  körülmény  is,  hogy  két  nagyobb  epikai  alkotás  fog- 
lalkozik vele.  Az  egyik  Thököly  hadi  tanácsát  írja  le,  a 
mikor  Sebestyén  Endre  erdélyi  püspök,  mint  Lipót  király 
közbenjárója,  1680-ban  békealkudozások  céljából  Thö- 
kölyhöz  érkezik,  aki  hadi  tanácsa  tagiaival  megbeszélés 
tárgyává  teszi  a  hozott  izenetet.  A  tanácskozás  a  fegyver- 
szünet felbontását  eredményezte.  A  költemény  izzó  német- 
gyűlölettől van  áthatva  s  krónikás  modora  mellett  is  elég 
mozgalmas  kópét  nyújtja  a  tanácskozás  lefolyásának. 
Thököly  vitézeivel  megismerteti  a  bécsi  kormány  béke- 
ajánlatait; de  legott  hozzáteszi : 

Engem  ajánlással  német  nem  szelídít, 
Lépes  beszédivel  horogra  nem  kerít ; 
Szenvedtem,  szenvedek  tovább  is  közjóért, 
Véletek  vitézek  harcolok  hazámért! 

Mire  az  egész  tábor  követelőzve  kiáltja: 

....  Fegyverrel  köll  bosszút  állani, 
Magyarnak  fegyverrel  köll  veszni  vagy  nyerni; 
Hittel  csalattattunk :  nem  köll  azért  hinni! 
Fegyver  fog  közöttünk  igazságot  tenni! 

De  azért  rendén  hozzászólnak  a  kérdéshez  a  hadi  ta- 
nács főbbjei :  Szepesi  Pál,  Kende  Gábor,  Keczhér  Meny- 
hért, Harsányi  György,,  Petneházi  Dávid,  Szűcs  János, 
Farkas  Fábián,  Ispán  Ferenc  és  Veseléni  Pál,  s  mind- 
annyian a  közhangulat  értelmében  harcra  izgatnak. 

A  másik  kéziratban  és  névtelenül  reánk  maradt  nagyobb 
terjedelmű  munka,  amelyet  általánosan  kuruc  eposznak 

neveznek,  Thököly  és  Zrínyi  Ilona  házasságát  tárgyazza. 
Szerzőjének  Gyöngyösi  Istvánt,  a  Murányi  Vénus  nagy- 
hírű iróját  tartják.  A  mű  Thökölynek  1682.  évi  téli  had- 
járatával veszi  kezdetét  és  elbeszéli  a  kuruc  vezér  győ- 
zelmeit, egész  az  1 683-iki  kassai  gyűlésig,  ahol  a  török- 
kel való  szövetség  megkötését  elhatározták.  A  költő  ára- 
dozó modorban,  elmélkedésekkel  és  mithológiai  kitéré- 
sekkel közbeszőve  szépen  folyó  nyelven  és  verseléssel 
beszéli  el,  hogy  Yénus  közbenjárására  mint  jött  létre  hőse 
és  Zrínyi  Ilona  között  a  házasság,  amely  nemcsak  Thö- 
kölynek, hanem  a  fölkelés  ügyének  is  nagy  hasznára  vált. 
A  megszemélyesített  haza  hálaszózata  zárja  be  a  költe- 
ményt, mert  kettőjüktől  várja  sorsa  jobbrafordulását. 
A  krónikás  menetű  regényes  elbeszélést  sokszor  homá- 
lyossá teszi  a  szertelen  allegorizálás,  úgy,  hogy  még  a  fő- 
szereplőket sem  említi  nevükön  ;  a  fejedelmeket  pl.  plané- 
táknak, Lipót  királyt  Jupiternek,  a  törököt  holdnak,  a 
franciát  kakasnak  vagy  liliomnak  stb.  nevezi. 

Alig  hogy  lehanyatlik  Thököly  dicsősége,  csakhamar 
megjelenik  egy  Labanc  gúnyvers  Thököly  ellen  1683-ban 
Bécs  ostromának  meghiúsulása  után,  mely  pártszenvedély- 
től elvakulva  gúnyolja  a  « kuruc  királyt »  ós  pártját 
azokért  a  vérontásokért,  amelyeket  a  török  szövetségé- 
ben végrehajtott.  Azzal  a  jóslattal  fejezi  be  szemrehányó 
szavait,  hogy  «hidd  el  Thököly.  . .  török  öli  meg  az  fe- 
j  edet » . 

Van  még  egy  Thököly  családját  érdeklő  költemény  e 
korból,  amely  Zrínyi  Ilona  nevenapjára  készült  1686.  má- 
jus 22-én  Munkács  ostroma  alatt;  tulaj  donképen  névnapi 
köszöntővers  a  kilenc  éves  Eákóczi  Ferenc  és  a  tizen- 
három éves  Eákóczi  Júlia  számára,  amely  Zrinyi  Ilona 
sajátkezű  leírásában  maradt  fenn  az  anyai  szeretet  né- 
hány megható  megjegyzése  kíséretében. 

Thököly  bukása  súlyos  csapást  mórt  a  fölkelőkre,  egy 
részök  követte  őt  az  idegenbe,  mint  azt  Most  jöttem  Er- 
délyből kezdetű  dal  szerzője  mondja,  aki  Törökországba 
bujdosik  utána.  Másik  részök  pedig  egykori  urok  és  a  nem- 
zeti szabadság  emlékével  a  hazában  bujdosik  és  szegény- 
legénnyé lesz,  a  szebb  jövő  reményével  kecsegtetve  ma- 
gát nyomorúságában.  A  szegénylegény-dalok  közül,  melyek 
a  kuruc  költészet  legszebb  alkotásai,  vannak  olyanok,  a 
melyekben  a  bujdosó  katona  egészen  beletörődik  helyze- 
tébe és  nyomorúságát  humorral  fűszerezi.  Ilyen  a  Szegény- 
legény dala,  amelyet  több  változatban  majd  Buga  Jakab 
éneke,  majd  Kapitány  Istvánrúl  cím  alatt  énekeltek. 
Vannak  a  bujdosók  között  optimisták  is ;  így  az  Egy  buj- 
dosó szegénylegény  kezdetű  költemény  szerzője  a  bujdo- 
sás keservei  közben  azzal  vigasztalja  magát,  hogy  « talán 
az  idő  megfordul  s  a  katona- csillag  felderül))  újólag. 
Azonban  nem  mindegyik  tudja  magát  megvigasztalni.  Az 
egyik  keserűségében  idegen  földre  bujdosik,  mint  Janóczi 
András  (Ideje  bujdosásomnak .  .  .),  a  másik,  aki  minden 
pénzéből  kifogyott,  az  ország  különböző  vidékein  kényte- 
len hányódni  s  a  maga  tehetetlenségében  Isten  oltalmába 
ajánlja  magát. 

A  bujdosók  szánalmas  sorsa  mellett  a  haza  kétségbe- 
ejtő állapota  is  dalra  fakaszt  egy-egy  érzelmesebb  hazafi- 
szivet.  Az  Óh  szegény  magyarság  c.  költemény  1697-ben, 
a  fölkelés  elnyomása  után,  borzasztó  képet  rajzol  a  német 
zsoldos  hadak  garázdálkodásairól,  kik  még  azokat  sem 
kímélik,  akik  hivei  maradtak  az  uralkodónak.  A  szolda- 
teszka  embertelenségének  emlékét  Tokaj  veszedelme  (1 697.) 
tartotta  fenn.  Sőt  Tokaji  Ferencnek  és  Szalontai  György- 
nek felkelési  kísérlete  újabb  ürügyül  szolgált  a  bécsi 
kormány  jogtipró  politikájára,  amint  azt  Zokogó  sírás- 
sal sírhatsz  magyar  nemzet  kezdetű  panaszos  krónika- 

ból  megtudjuk,  amelyben  >édes  hazánk  romlását  sirató » 
névtelen  poéta  heves  kifakadások  között  mondja  el, 
hogy  alig  menekült  meg  az  ország  a  félhold  járma 
alól,  a  «napnyugoti  sas  kapta  körmei  közé».  Azután  fel- 
tárja a  nemzet  siralmas  állapotát  1700-ban;  főként  a 
dunántúli  protestánsok  üldözését  és  templomaik  lefogla- 
lását veti  az  ellenfél  szemére.  Eészvétet  kivan  az  üldözöt- 
tek számára  nemcsak  honfitársaitól,  hanem  a  többi  ke- 
resztény államoktól  is.  Majd  a  katholikusok  és  papjaik 
ellen  fordul,  kik  a  szeretet  vallásának  jegyében  kegyetlen- 
kednek. Végül  Istenhez  fordul  a  szerző,  hogy  erősítse  meg 
őt  hitében  és  segítse  hitsorsosait  küzdelmükben.  Ezen 
énekből  újólag  felhangzani  halljuk  az  üldözések  korának 
kétségbeesett  panaszait,  mintegy  előkészítőjéül  egy  újabb, 
a  Eákóczi-féle  fölkelésnek. 

Most  pedig  lássunk  pár  példát  ezen  kor  költészetéből  is. 


1.  Most  jöttem  Erdélyből  .  .  . 

(1685—95.) 

1.  Most  jöttem  Erdélyből,  Erdélyországából  — 
Lovastól,  nyergestől,  egy  nyargalt  szolgástól. 

2.  Szolgámnak  a  neve  Hányd-el-vesd-el  Gyurka, 
Magamnak  a  neve :  bujdosó  katona. 

3.  Nem  vétettem  semmit,  az  ég  bizonyságom : 
Még  sincs  maradásom,  —  köztetek  lakásom  .  . . 

4.  Szegény  árva  fejem  nincs  hová  hajtanom,  — 
Szegény  árva  fejem  nincs  hová  hajtanom. 

5.  Elment  az  én  uram  idegen  országra : 
Levelet  Íratott,  hogy  menjek  utána  . .  . 

6.  Elment  az  én  uram  a  török  táborra,  — 
Meggyászolom  őtet  fekete  bársonyba. 

7.  Délig  feketébe,  —  délután  veresbe, 
Hajnalkor  pediglen  öltözöm  fegyverbe  .  . . 

8.  Ülök  paripára,  —  jó  lovam  hátára  : 

Úgy  megyek  utánna  —  nagy  Törökországba. 

Jegyzetek.  A  költemény  Thököly  hanyatlása  korában,  minden- 
esetre Váradon  történt  elfogatása  (1685.)  után,  még  pedig  való- 
színűleg 1687-ben  készült,  amikor  a  török  ismét  elfogta  és 
Konstantinápolyba  vitte  őt.  A  költemény  ideje  semmiesetre  sem 
tehető  1697  utánra,  amikor  Thököly,  a  szultánnal  együtt,  vég- 
leg Törökországba  menekült,  mert  ezután  már  semmi  reményt 
sem  fűzhettek  a  felkelők  hozzá,  amit  pedig  a  jelen  költemény 
még  kifejez. 

1.  Nyargalt  szolgástól,  vele  együtt  menekült  fegyveres  lovas- 
szolgával. 

2.  Hányd-el-vesd-el  Gyurka,  a  gondozatlan,  zilált  külsejű 
embert  nevezi  így  a  magyar  nép.  A  gúnynevek  adásában  meg- 
nyilatkozó magyar  néphumornak  ehhez  hasonló  szólása  pl.  Senki 
Pál,  Hebehurgya  Jóska. 

Fejtegetés.  Valódi  drámai  mozgalmassággal  megrajzolt  képe 
a  Thökölyhez  való  ragaszkodásnak.  Még  mindig  tőle  várják  a 
felkelők  a  haza  sorsának  jobbra  fordulását.  Valamelyik  üldö- 
zött vitéze  menekül  Erdélyből,  mert  nincsen  maradása  hazájá- 
ban; ezért  ő  is  elbujdosik  ura  után  Törökországba.  De  bánatát, 
amelyet  a  fekete  szín  jelképez,  csakhamar  felváltja  a  remény, 
hogy  még  fegyverrel  vissza  lehet  szerezni  mindent ;  sőt  a  lehet- 
séges diadal  örömére  céloz,  amidőn  azt  emlegeti,  hogy  gyász- 
ruháját veressel  váltja  föl.  E  bujdosó-katonadal  népies  eredetét 
több,  népköltészetünkkel  közös  sajátsága  mutatja.  A  szokatlan 
eszmetársítás  ós  drámai  menet  mellett  előfordul  benne  a  gondo- 
latritmusnak néhány  sikerült  példája;  így  a  párhuzamos  ismét- 
lésre az  5.  és  6.  vsz.  első  sorai,  a  haladványos  módra  pedig  a 
6.  és  7.  strófa.  Ezenkívül  stílusát  jellemzik  még  a  szimbólu- 
mok alkalmazása.  Műfaja  tiszta  népdal,  amely  művészien  teszi 
líraivá  a  háttérül  szolgáló  eseményekre  tett  vonatkozásokat. 
Versformája  tizenkettes  sor  páros  rímmel. 

2.  Szegénylegény  dala. 

—  A  XVII-ik  század  végéről.  — 

1.  Mit  búsulsz  kenyeres,  midőn  semmid  nincsen? 
Jó  az  Isten,  jót  ád,  —  légy  jó  reménységben  ! 
Fölnyílik  az  idő,  majd  az  gyönge  fűre, 
Hova  két  szemünk  lát,  elbujdosunk  ketten. 

2    Óh  édes  pajtásom,  hogyne  búsulkodnék: 
Midőn  az  sok  gondok  rajtam  uralkodnak ; 
Sok  gondolkodások  szüntelen  fárasztnak,  — 
Minden  órán  engem  elmémben  bágyasztnak. 

3.  Eongyos  az  dolmányom,  ki  van  az  oldalom, 
Az  sok  folttúl  ugyan  nehéz  az  nadrágom, 
Hátam  lapockáját  veri  az  kalpagom, 
Zsírtúl  ködmenyem  is  igen  megavult  már. 

4.  Az  köpönyegem  is  igen  jó-viselt  már, 
Az  sok  eső  miatt  vagyon  benne  sok  kár, 
Mind  elrothasztotta  az  csizmámat  nagy  sár,  — 
Es  nyereségemmel  kerest  pénz  szűkön  jár. 

5.  Nincsen  abrak,  széna :  rút  hitvány  az  lovam, 
Eongyos  az  istállóm,  igen  puszta  házam, 
Mind  eltöredezett  szegen  az  nyeregfám, 

Mind  lekopott  róla  az  sok  szép  nyert  szerszám. 

6.  Kenyerem,  pecsenyém  igen  szűkön  vagyon, 
Morzsalék  sem  hever  mást  az  tarsolyomban, 
Pénzem  penig  nincsen  mást  az  oldalamon, 
Kiürült  a  gyűszőm,  elkölt  kóborlásom. 

7.  Az  lovamrúl  igen  lekopott  az  patkó, 

Az  ki  még  rajta  van,  az  is  nem  igen  jó ; 
Ha  nem  patkoltatok :  elhal  tűlem  az  ló,  — 
Csak  gyalog  maradok,  mint  egy  rút  kóborló. 

Loósz  I.:  Szemelv,  a  kur^ucvilág  költ.  5 

8.  Az  farkasbőrömnek  lekopott  az  szőre, 
Pókháló  palackom  az  szegen  belepte ; 
Nyargalódzik  rajtam  az  férgek  serege,  — 
Mert  szurtos  az  üngöm,  nincs  ki  fejérítse. 

9.  Eb  a  hite,  anyja ! .  .  .  mint  élhetek :  élek ; 
Kivetem  hasamat  az  szép  verőfénynek, 
Csak  úgy  dohányozok  az  midőn  éhezek,  — 
így  én  is  másokkal  szépen  eltengődök. 

Jegyzetek.  1.  Kenyeres,  pajtás. 

4.  Nyereségemmel    kerest  pénz,    zsákmányon    szerzett,    kere- 
sett pénz. 

5.  Nyert  szerszám,  prédán  nyert  szerszám. 

6.  Gymző,  tüsző,  Kóborlásom,  szerzeményem,  ragadmányom. 
Fejtegetés.  Ez  a  népszerű    bujdosó    ének   Thököly  hanyatlása 

idejében  1686 — 96  között  keletkezhetett,  amikor  a  katonai  zsold- 
ból és  zsákmánylásból  élő  szegénylegények  keresete  egyidőre 
megszűnt.  Az  ő  szomorú  sorsukat  mutatja  be  a  költemény. 
Vigasztalni  akarja  egyik  szegénylegény  búsuló  pajtását;  mire  az 
nekikeseredve  elpanaszolja  szánalmas  helyzetét,  hogy  ruhája 
rongyos,  pénze  és  elesége  fogyatékán,  sőt  maholnap  lova  is  ki- 
dől mellőle,  pedig  ló  nélkül  a  vitéz  csak  «rút  kóborló*.  Mily 
kirívó  ellentét  azzal  a  vig  élettel,  amelyet  a  költemény  egyes 
szavai  a  jobb  időkből  sejtetnek,  amikor  a  ruházatára  és  lovára 
oly  sokat  tartó  kuruc  katona  még  szegénylegénnyé  nem  zül- 
lött. De  büszkesége  még  nyomorában  sem  hagyja  el;  humoros 
rezignációval  törődik  bele  a  koplalásba,  mint  annyi  más  társa, 
csak  szabadságától  ne  kelljen  megválnia.  Versformája  tizen- 
kettes sor  csoportrímekkel. 


3.  Bujdosó  ének. 

—  A  XVII-ik  századból.  - 

1.  Bujdosik,  bujdosik  szegény  árva  legény. 
Országrul  országra,  városrul  városra, 
Hogy  az  ő  életit  fordíthatná  jobbra, 
Fáradsága  után  lenne  nyugodalma. 

2.  Elindula  szegény,  az  utat  nem  tudja,  — 
Eszében  jut  neki  seregeknek  Ura, 
Gyakorta  orcáin  könnyje  lecsordula,  — 
így  szól  ő  magában  keservesen  sirva : 

3.  Istenem,  Istenem,  én  édes  Istenem ! 

Már  egyedül  benned  vagyon  reménységem, 
Felségedet  kérem :  el  ne  hagyjon  engem,  — 
Mert  csak  tetőled  függ  én  egész  életem. 

4.  Én  édes  barátim  titeket  elhagylak, 

Az  nagy  Úr-Istennek  kezében  ajánllak; 
Hogyha  mikor  látlak :  örömmel  lássalak,  — 
Hogy  a  mi  szíveink  együtt  vigadjanak ! 

5.  Oh  én  édes  anyám,  ki  világra  hoztál, 
Sok  búval,  bánattal  engem  feltartottál ; 
Mindeddig  pelikán-módra  hozzám  voltál, 
Bánátimban  engem  sokszor  vigasztaltál. 

6.  Tudom  édes  anyám,  hogyha  most  láthatnál : 
Mostan  egy  fiadot  tudom  megsiratnál ; 

Jaj  keserves  szóval  engemet  jajgatnál, 
Sok  könnyeket  értem  szemedbül  hullatnál. 

7.  Boldogtalan  sorsa  siralmas  szivemnek 
Arad  naprul-napra  gyötrelme  lelkemnek, 

Nem  virrad  fel  már  víg  napja  én  kedvemnek,  — 
Arad  nagy  bánatja  én  árva  fejemnek. 

8.  Istennek  ajánllak  kedves  édes  hazám, 
Eitül  keservesen  én  megváltam  mostan ; 
Kevés  ideig  volt  benned  ón  lakásom : 
Légyen  rövid  időn  benned  mulatásom ! 

9.  Ne  sirass  engemet  anyám,  édes  anyám, 
Ki  voltál  énnekem  kedves  édes  dajkám ; 
Tudom  ez  világra  fájdalommal  hoztál,  — 
Sok  édes  álmokat  értem  elmulattál. 

5* 

10.  Csak  az  Isten  tudja,  hol  lesz  maradásom 
Az  idegen  földön,  hol  leszen  romlásom ; 
Vagy  piros  véremnek  hol  lesz  kiontása, 
Az  gyarló  testemnek  csontja  kihullása . . . 

11.  Az  ón  bánátimat  ón  meg  nem  mondhatom, 
Avagy  papirosra  le  nem  rajzolhatom; 
Mert  már  utoljára  tollamat  sem  birom,  — 
Jaj  már  közel  vagyon  utolsó  szólásom. 

12.  Adjad  én  Istenem  :  a  szent  angyalokkal 
Hogy  részes  lehessek  magas  mennyországban ; 
Dicsérjem  Uramat  szent  cherubimokkal 
Mindörökké  ámen,  édes  atyáimmal. 

Jegyzetek.  5.  Pelikán  a  szülői  szeretet  jelképe,  a  monda  azt 
tartja  róla,  hogy  végszükségben  saját  mellét  tépi  szót  és  fiait 
azzal  táplálja. 

9.  Elmulattál,  itt  elmulasztottál  értelmében ;  pl.  Pázmánynál  : 
«E1  nem  mulatjuk,  amit  Isten  kivan  tőlünk ». 

12.  Cherubimok  az  angyali  kar  legkiválóbbjai,  a  próféták  sze- 
rint ők  hordják  az  Isten  trónját. 

Fejtegetés.  Valamely  bujdosó  katona  egyéni  bánatát  önti  ki  e 
panaszos  énekben,  ki  elhagyatottságában  a  seregek  urának  oltal- 
mába ajánlja  sanyarú  életét.  Barátaitól  még  a  viszontlátás  remé- 
nyével vesz  búcsút;  de  már  anyjára  emlékezve  elhagyja  minden 
lelkiereje.  Még  jobban  fáj  neki,  hogy  hazájától  kell  megválnia  s 
idegen  földön  elpusztulnia.  A  szegénylegény  búcsúja  szép  foko- 
zatot mutat,  amidőn  barátaitól  a  fiúi  szeretet  megható  gyöngéd- 
ségével anyjára  s  végül  hontalanságára  tér  át.  S  amikor  ereje 
fogytán  a  költészet  sem  nyújthat  neki  vigasztalást,  végső  mene- 
dékül a  vallás  túlvilági  boldogságát  keresi  fel  sóvár  lelke.  E  né- 
pies elegiában  nem  valami  erős  hazafiúi  fájdalom  mutatkozik, 
hanem  inkább  a  bujdosónak  önnön  szomorú  sorsa  miatt  átérzett 
bánata  szólal  meg.  Egyébként  is  a  tiszta  népies  alkotások  több 
érdeket  mutatnak  az  egyéni  érzelmek,  mint  az  általános  nagy 
nemzeti  szempontok  iránt.  Versformája  tizenkettes  sor  csoport- 
rímekkel. 

4.  Egy  bujdosó  szegénylegény  .  .  . 

—  A  XVII-ik  század  végéről.  — 

1.  Egy  bujdosó  szegénylegény, 
Idegen  földön  jövevény, 

Csak  megvonta  magát  szegény  — , 
Hogy  ne  is  látná  az  napfény. 

2.  Nincsen  semmi  állapotja, 
Ismerője,  sem  barátja; 
Jó  szerencséjét  óhajtja, 
Mert  előmentit  nem  látja. 

3.  Szakadozott,  szennyes  ünge, 
Eongyos  fejér  köpönyege, 
Megkopott  tollas  süvege, 
Kidűlt  csizmájának  kérge. 

4.  Elrothadott  hevedere, 
Megvetközött  farkasbőre, 
Szorult  csak  egy  göcsörére,  — 
Nem  sokat  hajt  mást  szőrire  ! 

5.  Hegyes-tőre  ketté-romlott, 
Minden  szerszáma  megbomlott ; 
Vánkosábúl  toll  kihullott, 
Dolmányja,  nadrágja  foszlott. 

6.  Sok  sár,  víz  érte  szablyáját, 
Hó,  zápor  verte  lódingját, 
Eozsda  megfogta  puskáját, 
Lova  hullatta  patkóját. 

7.  A  Fehér  is  holt-ösztövér, 
Meglátszik  rajta  az  szügy-ér ; 
Kórószál  ínyéhez  nem  fér,  — 
Mert  loboncot  űzni  nem  mér. 

8.  Italára  szomorún  néz, 

El  köll  tűrni,  noha  nehéz, 

Mert  az  gyakran  csak  csupa  víz,  - 

Eitkán  vagyon  rajta  boríz. 

9.  Inkább  pusztákon  bujdosnék, 
Pogány  törökkel  csatáznék, 
Kövér  borjút,  bárányt  ennék,  — 
Az  Fehér  is  ott  jól  laknék. 

10.  Abban  lenne  reménysége, 
Fizetésben  nyeresége, 
Vitézségen  előmente, 
Tisztességes  híre-neve. 

11.  —  Talám  az  idő  megfordul, 
Az  jó  szerencse  megmozdul, 
Katona-csillag  földerűi,  — 
Zabot  ő  akkor  nem  koldul ! 

12.  Hol  nem  lehet :  senkit  nem  bánt, 
Két  pénzt,  garast  ha  ő  elránt, 
Nem  sokat  vét  ő  az  eránt,  — 

Az  mint  tanulta,  csak  úgy  szánt ! 

13.  Katona-por  ha  búsítja, 

Tíz  avagy  húsz  az  ki  bántja  : 
Vállát  csak  meg  sem  voníntja,  — 
Csak  csöndesen  elmúlatja. 

14.  Nám,  föltette  az  cégért  is, 
Van  hozzá  vastag  nyaka  is, 
Bíztatja  magát  azzal  is  : 
Állapotra  mehet  úgy  is. 

15.  —  Aki  ez  éneket  szerzé  : 
Sok  helyen  ő  megijede, 

Sok  helyen  mást  megijeszte  .  .  . 
Ekképen  járt  ő  élete. 

Jegyzetek.  2.  Állapot,  vagyon,  birtok;  pl.  Pázmánynál:  Abból 
is  kitetszik  nagy  állapotjok,  hogy  királyi  ajándékot  adtak  Krisz- 
tusnak. —  L.  alább  a  14.  vszakot:  Állapotra  mehet,  szolgálatra 
mehet,  szolgálatot  teljesíthet.  Itt  állapot  alatt  szolgálatot  kell 
érteni. 

4.  Göcsöre,  elcsigázott  rossz  ló,  gebe  ;  rokonértelmű  kifejezé- 
sek: göthös,  gölöhös. 

5.  Hegyes-tőre,  dragonja.  A  régi  lovasság  kedves  fegyvere : 
hosszú,  háromszögű,  kardfog antyújú  nyárs  volt,  kopja  helyett 
használták.   Vánkosábúl,  nyeregvánkosából. 

6.  Lóding,  a  német  Ladung  szóból,  eredetileg  tölténytáskát 
jelentett;  itt  vállszíj,  amelyen  a  karabély  lógott. 

7.  A  Fehér  is  holt-ösztövér,  lova  a  Fehér  is  olyan  sovány 
mint  a  csontváz.  —  Meglátszik  rajta  a  szügyér,  a  soványság 
miatt    az    erek  meglátszanak  a  szügyén. 

13.  Elmulatja,  itt  elkerüli,  figyelembe  sem  veszi.  A  versszak 
értelme :  Ha  az  üldöző  katonákat  távolból  észreveszi  az  útjuk- 
ban felvert  porról,  nem  sokat  hederít  rájuk,  elkerüli  őket. 

14.  Nám,  no  lám,  imé.  —  Föltette  az  cégért  is,  valószínűleg 
tollas  forgóját  érti ;  vagy  valami  szolgálati  jelvényt. 

Fejtegetés.  A  költemény  tartalma  elárulja,  hogy  az  a  XVII.  szá- 
zad végén  Thököly  bukása  után  készült,  amikor  még  a  török 
háborúk  folytak  az  első  kurucvilág  szünetelése  alatt.  A  bujdo- 
sása  közben  lerongyolódott  kuruc  rossz  gebéjén  nem  mer  már 
labancot  űzni,  hanem  betyáréletre  adta  magát.  Ámbár  sziveseb- 
ben harcolna  a  török  ellen  jó  zsold  és  zsákmány  reményében, 
ahelyett  hogy  lopásból  kell  tengődnie.  Nem  szereti  ezt  az  éle- 
tet; de  nem  tehet  mást,  ha  hadakozásnál  egyébhez  nem  ért. 
Aztán  meg  remólli,  hogy  «talán  az  idő  megfordul  s  a  katona- 
csillag felderül)),  amikor  újból  lesz  becsülete  a  szegénylegény- 
nek. A  maga  nyomorúságán  tréfálkozó  humor  derűje  vonul  át 
e  bujdosó  éneken,  mint  az  olyan  ember  beszédén,  akinek  már 
nincs  mit  veszítenie,  azért  szemébe  nevet  balsorsának.  Másrészt 
hite  a  felderülő  katonacsillagban  a  nemzeti  öntudat  átórzéséből 
is  fakadt,  amely  nem  ismer  lemondást  a  jobb  jövőről  az  igaz 
ügy  bukása  után  sem.  Versmértóke  4 — 4,  rímkópe:  aaaa. 

5.  Gondviselő  édes  atyám  .  .  . 

—  A  XVII-ik  század  végéről.  — 

1.  Gondviselő  édes  Atyám, 
Kérlek,  immár  meg  ne  utálj, 
Onnét  felől  vigyázz  reám, 
Mert  érkezett  nagy  nyavalyám. 

2.  Édes  teremtő  jó  Atyám, 
En  immár  mire  jutottam  ! 
Csak  mióta  én  bujdostam, 
Minden  költségbűi  kifogytam. 

3.  Szegény  vagyok,  hogy-hogy  éljek  ? 
Idegen  földre  hogy  menjek  ? 
Útravalót  hogy  keressek  ? 
Kenyeret  is  mibűl  költsék  ? 

4.  Egy  pénznek  ura  nem  vagyok, 
Az  erszénybűi  mert  kifogyott, 
Kölcsön  pedig  nem  kaphatok, 
Emberségim.  itt  nem  nagyok. 

5.  Zálogba  vetném  jószágom  : 
Ha  volna  mihez  nyúlhatnom, 
Igyefogyott  szegény  voltom  — , 
Csak  magamot  alig  tartom. 

6.  Csak  elmegyek  egyik  földre, 
Elbujdosom  valamerre, 
Egy  országnak  szegletire,  — 
Ott  megszállok  egyik  földre. 

7.  (Az)  Istenre  nézve  talám 
Találkozik  olyan  atyám 
Avagy  olyan  mostoh'  anyám, 
Aki  gondot  visel  reám. 

8.  Igaz  teremtő  jó  Atya, 
Minden  szegények  gyámola 
Vigyázz  az  szegény  árvákra,  — 
Az  idegen  bujdosókra. 

9.  Szegény  fejem  hozzád  hajtom, 
Minden  dolgom  reád  bizom  ; 
Légy  az  én  édes  tútorom, 
Előttem  járó  csillagom. 

10.  Talám  mindaddig  bujdosom  : 
Jóra  fordul  gondolatom, 
Lészen  annyi  nyugodalmom,  — 
Ahol  fejemet  lehajtom ! 

11.  Valamely  föld  határára, 
Ha  megszállok  éjtszakára : 
Szegény  madarak  módjára 
Fészket  rakok  az  ágakra. 

12.  Ez  ég  alatt,  az  föld  szinén 
Vagyon- é  olyan  jövevény, 
Avagy  olyan  szegénylegény  — 
Nem  is  termett  olyan  mint  én. 

13.  Nincsen  nékem  atyám,  anyám, 
Akihez  én  folyamodnám ; 
Isten  az  én  atyám,  anyám,  — 
Aki  gondot  visel  reám  ! 

14.  Mindenektűi  elhagyattam, 
Csak  Istenemre  maradtam, 
Arra  dolgomat  én  biztam, 
0  szent  Fölsógére  hagytam. 

15.  Bujdosó  szoros  utakon, 
Esméretlen  földhátakon, 
Forgok  sokféle  próbákon 
És  idegen  országokon. 

16.  Eluntam  már  az  bujdosást 
És  az  keserves  vándorlást ; 
Istenem,  mutass  oly  szállást, 
Ahol  találjak  jó  nyugvást! 

17.  Országnak  fényes  csillaga, 
Szegény  fejem  kalauza: 
Mutass  utat  valahova,  — 
Egyik  ország  határára ! 

18.  Menj  el,  azt  mondja  az  Isten, 
Válogass  a  jó  földekben, 
Szállj  meg  Pálma  szigetiben, 
Az  Jordán  vize  mentiben  ! 

19.  Ahol  a  szívednek  tetszik  : 
Fáradt  tested  megnyughatik, 
Fáradt  tested  megnyugodjék,  — 
Könyves  szemed  hadd  aludjék! 

20.  Megnyugszol  ott  bús  szivedtűi, 
Szived  keserűségétűi,  — 

És  sokféle  félelmektűi 
Bánatos  szíved  megenyhül. 

21.  Ha  betegséged  történik: 
Fáradt  tested  elnyúgoszik, 
Lelked  Istenhez  vétetik, 
Tested  a  földbe  tétetik. 

22.  Ott  lészen  itélet-napig, 
Egynehány  száz  esztendőkig, 
Azután  megítéltetik 

És  boldogságban  vitetik. 

23.  Ez  a  vége  életemnek 
Énnékem  szegénylegénynek ; 
Bujdosása  én  fejemnek, 
Nyomorult  sorsa  éltemnek. 

24.  Ez  a  vége  énekemnek  .  .  . 

—  Engem  kinek  nevezzenek? 
Csak  egy  szegény  idegennek, 
Bujdosó  szegénylegénynek. 

25.  Nemes  Ungvár  vármegyében, 
Az  erdőháti  szigetben, 

Az  Latorca  mellékében 
Éneklem  ezt  egy  üdőben. 


Jegyzetek.  1.  Nyavalyám,  bajom,  nyomorúságom;  pl.  Pázmány- 
nál: Akkor  folyamodjunk  Krisztushoz,  mikor  legnagyobb  nyava- 
lyákban vagyunk. 

18.  Pálma  szigete  (Palmosa),  másként  Pathmos,  a  Sporadok- 
hoz  tartozó  sziklás  kis  sziget  az  Ikariai  tengerben;  ez  volt  szt.- 
János  evangélista  száműzetési  helye  s  állítólag  itt  irta  egy  bar- 
langban az  Apokalypsist  (Jelenések  könyve). 

Fejtegetés.  Ezen  költemény  az  őszinte  vallásos  érzésnek  népies 
megnyilatkozása  által  nagyban  különbözik  az  előbbi  korszak  dog- 
matikus színezetű  ós  komor  hangulatú  énekeitől.  Bizonyos  naiv 
őszinteséggel  fordul  a  bujdosó  kuruc  az  isteni  Gondviseléshez  ; 
elpanaszolja  neki  nyomorúságát  ós  tétova  bizonytalanságában 
tőle  vár  útmutatást  arra,  hogy  hol  keressen  megnyugvást  bujdo- 
sásában. A  költemény  a  naiv  lélek  közelségét  Istenéhez  fenséges 
természetességgel  fejezi  ki,  amidőn  az  Isten,  válaszul  a  panaszra, 
vigasztaló  szavával  igyekszik  enyhíteni  a  hozzá  bizalommal  for- 
duló bujdosó  lelkét.  A  mű  népies  eredetét  ós  közkedveltségét  mu- 
tatja azon  körülmény,  hogy  nem  egy  sora  van,  amelyik  más 
népdalokban  szintén  előfordul,  s  valóságos  közhellyé  vált  (pl. 
Nincsen  nekem  apám,  anyám,  aki  gondot  viselne  rám).  Elter- 
jedettségót  bizonyítja  még  a  fenmaradt  négy  változat,  melynek 
egyike  azt  mondja,  hogy  Vasmegyében  készült  az  ének,  a  másik 
pedig,  hogy  a  Latorca  mellékén  Ungban  óneklé  azt  egy  bujdosó 
szegénylegény,  s  Thököly  hazátlan  hívei  ép  úgy  ismerték,  mint 
Rákóczi  búcsúzó  vitézei;  sőt  a  csik-szentlóleki  kodexbeli  válto- 
zat szerint  nemcsak  a  kibúj dosottaknak.  hanem  «az  idegen 
földről  jövőknek*  is  ez  volt  a  vigasztaló  éneke.  A  tartalom  és 
érzés  költőiséget  még  emelte  szívhezszóló  bús  dallama,  amelyet 

később    más    népdalra    is    alkalmaztak.    Ritmusa    4—4    csoport- 
rímekkel. 


6.  Ideje  bujdosásomnak  .  .  . 

—  A  XVII-ik  század  végéről.  — 

1.  Ideje  bujdosásomnak 
Eljött  már  távozásomnak, 
Szomorú  utazásomnak  — 
Sok  okai  vannak  annak. 

2.  Angyalodat  én  Istenem 
Küldjed,  hogy  kisérjen  engem, 
Utaimban  vezéreljen, 
Minden  gonosztól  megmentsen. 

3.  Nincsen,  látom,  a  legénynek 
Semmi  becse,  jaj  szegénynek  : 
Mert  itthon  inkább  kedveznek 
Az  idegen  jövevénynek. 

4.  Oly  helyet  azért  keresek, 
Az  hol  becsületben  leszek, 

A  tengereken  túl  megyek,  — 
Jó  hirt-nevet  ottan  szerzek. 

5.  Csak  egy  sem  fogja  megtudni : 
Szegény  fejem  él-é,  hal-ó, 

És  élésben  módja  van-é  ?  .  .  . 
Isten  gondomat  viseli ! 

6.  Záloga  te  vagy  lelkemnek 
En  Istenem  ;  bizom  benned, 
Hogy  ottan  gondom  viseled, 
Az  hol  engem  nem  ismernek. 


Ideje  bujdosásomnak  .  .  . 

7.  —  Ifjú  Tóbiást  vezérlé 

Szent  angyalod  messze  földre  : 
Szegény  fejemnek  vezére 
Ez  légyen,  és  őrizője  ! 

8.  Az  egész  föld  kerekségén, 
Erdőn,  hegyen,  földön,  vízen, 
Ellenség  tábor  közepén  — 
Félelem  nélkül  elviszen. 

9.  Nem  félek  ha  megbetegszem  : 
Mert  meggyógyít  én  Istenem  ; 
Babságomban  megszabadít, 
ínségemben  ő  megsegít. 

10.  De  hogyha  rabságba  esem  : 
Ott  is  van  jó  reménységem, 
Hogy  szabadítóm  énnekem 
Te  léssz,  kegyelmes  Istenem ! 

11.  Eólam  el  ne  felejtkezzél, 
Ha  meghalok,  te  temess  el ; 
Akárki  bánjon  testemmel,  — 
De  csak  te  birsz  én  lelkemmel. 

12.  Azért  hozzád  fohászkodom, 
Mikor  eszem  avagy  iszom, 
Éneklek  vagy  imádkozom : 
Te  légy  úti  kalauzom  ! 

13.  Szerelmes  atyámfiai, 
Nemzetem  kedves  tagjai, 
Szivemnek  vigasztalói, 
Kik  voltatok  orvoslói ! 

14.  Csak  kell  immár  búcsút  vennem, 
Édes  atyám,  anyám,  néném, 
Szerelmes  bátyám  és  öcsém,  — 
Mert  nincsen  immár  késésem. 

15.  Szomszédim  s  jó  barátimat, 
Kik  látják  megválásomat : 
Köszöntsétek  mindazokat, 
Kik  jóakaróim  voltak. 

16.  Isten  hozzátok  pajtásim, 
Vélem  felnőtt  jó  barátim, 
Kikkel  sokszor  nyájasságim 
Voltak  sokszor  múlatásim. 

17.  Nékem  ami  jót  tettetek: 
Isten  fizesse  meg  néktek, 
Hosszabbítsa  életetek,  — 
Hogy  őtet  tisztelhessétek. 

18.  Az  idegen  földre  megyek, 
Véletek  többé  nem  leszek ; 
Talám  nem  is  lát  szemetek  .  .  . 
Kólám  ne  felejtkezzetek ! 

19.  Lábam  akármerre  mégyen  : 
Rólatok  nem  felejtkezem ; 
Minden  járásom-kelésem 
Áldja  meg  a  szent  Úr-Isten  ! 

20.  Áldása  szent  háromságnak, 
Isten  fiának  Jézusnak,  — 
Ki  angyalt  ád  kalauznak 
Az  igaz  útban  járóknak. 

Jegyzet.  16.  Nyájasság,  társalgás,  szórakozás  ;  pl.  Itt  ez  nagy 
pusztában  lakozol,  hol  semmi  emberi  nyájasság  nincsen  (Teleki- 
kódex.). 

Fejtegetés.  A  költemény  szerzőjének  nevét  a  versfők  kezdő- 
betűi elárulják:  «Janóczi  András  csináláw.  Valószínűleg  azon 
katonák  közül  való  volt  ő  is,  akik  Thököly  bukása  után  a  fel- 
szabadító seregben  harcoltak;  de  mivel  ott  «inkább  kedveztek 
az  idegen  jövevénynek)),  hazáját  otthagyta  és  a  tengerentúlra 
ment  hírt-nevet  és  nagyobb  becsülést  szerezni,  mint  otthon. 
A  bujdosás  és  a  háborúskodás  veszélyei  közepette  mint  vallásos 

ember  az  Istenbe  veti  bizodalmát,  s  ez  a  költemény  alapeszméje 
is ;  e  bizalom  önt  egyszersmind  bátorságot  szivébe  minden  eshe- 
tőség (halál  vagy  rabság)  elviselésére.  Míg  az  ének  első  fele  (1  —  12.) 
minden  személyes  vonatkozása  mellett  általános  érdeket  is  érint, 
mert  ráillik  a  korra;  addig  a  másik  rész  (13 — 20.)  tisztán  egyéni 
jelentőségű,  benne  a  krónikás  írók  módjára  érzékeny  búcsút 
vesz  rokonaitól,  barátaitól  ós  jótevőitől,  kiket  talán  sohasem  fog 
többé  viszontlátni ;  azért  kéri  őket,  hogy  legalább  őrizzék  meg 
emlékét.  A  költemény  hangulata  egyrészt  a  népies  bujdosó  dalok 
hatását  érezteti;  másrészt  elárulja  azt  a  befolyást  is,  amit  szerző- 
jére a  bibliai  vonatkozású  protestáns  énekek  gyakoroltak.  Szóval 
Janóczi  aféle  kuructábori  dalszerző  lehetett,  akiből  bizonyos 
fokú  irodalmi  műveltség  sem  hiányzott.  Versmértéke  azonos  az 
előbbi  költeményével. 

7.  Óh  szegény  magyarság !  .  .  . 

—  1697.  május  elején.  — 

1.  Óh  szegény  magyarság,  mit  gondolsz  magadban?  .  .  . 
Azt  tudod  :  jól  nyugszol  te  nemes  ágyadban, 

Avagy  vígan  táncolsz  szabad  kúriádban, 
Sipoltatod  magad  kárpitos  házadban. 

2.  Nyájasságod  után  ménsz  az  vadászásra, 
Jóakaróiddal  meg  más  mulatságra, 
Természeted  szerént  az  jó  társaságra, 
Gondolod:  majd  juthatsz  előbbi  vígságra. 

3.  Ne  hidd ;  mert  igen  megtréfál  az  reménység !  .  .  . 
Más  nótát  fúj  neked  idegen  nemzetség ;  — 
Nézd  el  csak,  mint  regnál  rajtad  az  németség ! 
Már  az  te  országod,  életed  is  kétség. 

4.  Az  akcíza  után  az  repartitio, 
Bészálla  tehozzád  az  contributio, 
Mely  is  te  népednek  nagy  conturbatio, 
Kit  nem  orvosolhat  rektiíikácio. 

5.  Megkérték  s  megkérik  tűled  az  porciót, 
Vármegyékre  osztják  számtalan  sok  adót, 

Megnézik  házadnál  te  kincses  ládádot, 
Elvonják  alúlad  paplanos  ágyadot. 

6.  Szabadságod  ellen  házodban  is  beszáll, 
Urimódon,  bízvást  énekölve  sétál, 

Te  nemes  fejedre  tűle  sok  «huncfut!»  száll, 
Azt  mondja  :  házodtúl  máshová  távozzál ! 

7.  Eettentő  hatalmát  kölletik  kerülnöd, 
Magad  cselédestűi  más  szállásra  menned, 
Az  hol  nem  adatik  az  te  csöndességed,  — 
Hanem  köll  szenvedned  igen  nagy  Ínséget. 

8.  Ajtódat  kanóttal  ő  elpöcsétölte, 
Muskotérokkal  azt  környűl  kerítette, 
Estrázsáját  penig  mellé  helyheztette,  — 
Igaz  hűségedet  ekképen  fizette  ! 

9.  Agyadban  nem  fekhetsz,  mert  elordinálta, 
Asztalod  nem  tiéd,  mert  rajta  az  kártya, 
Több  német  urakat  kártyázásra  várja;  — 
Ez  Magyarországnak  egyik  nagy  igája ! 

10.  Az  kártyát  elunván,  kezd  az  kockázáshoz, 
Kockázása  után  az  dohányozáshoz, 
Ezzel  sem  elégszik,  alkalmatlansághoz 
Másra  lépik,  —  mely  nincs  országunk  javához. 

11.  Abrakot  és  szénát  kér  az  lovainak, 

Szép  fejér  lágy  cipót  hordat  éh  gyomrának, 
Gyönge  levest,  tyúkhúst  parancsol  szájának, 
Édes,  lángízü  bort  hordat  ő  torkának. 

12.  E  mellett  forspontot  kényszerít  meglenni, 
Az  hová  kívánja:  sörényen  elmenni, 
Egy  pár  citromért  is  messzi  elküldeni,  — 
Kedvének,  kényének  eleget  köll  tenni. 

13.  Ha  ellene  támadsz  :  neved  csak  rebellis ; 
Ellened  föltámad  házadban  nyolcszor  is, 

Szabadságod  ellen  kikerget  tízszer  is, 
Egy  órában  téged  fenyeget  hússzor  is. 

14.  Azonban  pálcáját  emeli  fejedre, 
Kéméletlenűl  vér,  esel  ott  az  földre, 

Nem  is  mersz  szólani  magad  mentségére,  — 
Fejet  köll  hajtanod  ő  engedelmére. 

15.  Ha  kvártélybúi  kimegy  :  semmidet  sem  hagyja, 
Minden  javaidat  magának  takarja, 

Idegen  országra  szekerekkel  hordja,  — 
Házod  elpusztuljon,  szintén  azt  akarja. 

16.  Gondolod  olyankor:  hol  magyar  szabadság?!  .  .  , 
Hol  van  Mátyás  király,  kinél  volt  igazság ! 
Földben  temettetett  véle  az  uraság, 

És  az  szép  nemesség  lön  keserves  rabság. 

17.  Hol  van  országodnak  öröme  s  vígsága? 
Hol  szép  regulája,  privilegioma  ? 

Hol  tündöklő  napja,  ragyogó  csillaga?  .  .  . 
Eltűntének,  —  vagyunk  idegenek  rabja. 

18.  Föltámadtál  egyszer,  de  nem  vala  haszna, 
Jó  híred  és  neved  azzal  megcsorbula  : 
Mert  erőt  vett  vala,  téged  megtromfola, — 
Te  fejedrűl  másra  esek  az  korona. 

19.  Kihez  hajtod  fejed  nyomorult  magyar  nép  ? 
Ki  oly  erőtlen  vagy,  mint  sárbúi  formált  kép ; 
Annyi  szabadságod  bizony  immár  nem  ép,  — 
Ki  annak  előtte  voltál  szép  kényes  nép. 

20.  Ki  más  országoknak  régen  parancsoltál, 
Te  vitézségeddel  sok  népet  meghajtál, 
Idegen  nemzetet  vitézül  levágtál, 

Sok  győzedelmekkel  triumfust  tartottál : 

21.  Mást  nem  parancsolhatsz,  mert  nagy  te  rabságod, 
Miként  fújják  néked,  csak  úgy  köll  táncolnod; 

Ijx'isz  I.  :  Szemelv,  a  kurucvüág  költ.  '> 

Idegen  nemzetre  szállott  szép  országod, 
Tűled  elvétetett  aranyszabadságod. 

22.  Ez  egyníhány  versek  Magyarország  dolgát 
Mutatják  és  írják  nagy  nyomorúságát, 
Mert  ő  elvesztette  régi  igazságát, 

Jó  Mátyás  királynak  drága  szabadságát. 

23.  Kérjed  Istenedet:  megvigasztal  téged,  — 
Csak  nagy  tisztelettel  mindenkor  böcsűljed, 
Szívedet,  lölködet  hozzá  fölemeljed : 
Előbbi  koronád  megadja  tenéked!  — 

24.  Az  ezerhatszázban  és  kilencvenhétben, 
Az  pünkösdhavának  második  hetében 
Iram  ez  verseket  szomorú  szivemben, 

Az  Magyarországban  való  nagy  Ínségben. 

25.  Dicsértessél  mennyben  fölséges  Űr-Isten, 
Az  te  szent  Fiaddal  fénylő  dicsőségben, 
Szent-Lélekkel  együtt ;  szánj  meg  kérésünkben, 
Az  Magyarországot  tartsd  meg  békességben  ! 


Jegyzetek.  1.  Szabad  kúriádban,  nemesi  udvarházadban,  a  hol 
szabadságodban  senki  sem  korlátozhat.  —  Sipoltatod  magad, 
tárogató-sip  mellett  mulatsz. 

%  Nyájasság.  L.  az  előbbi  költemény  16.  sz.  jegyzetét. 

3.  Regnál  rajtad,  uralkodik,  zsarnokoskodik  fölötted. 

4 — 5.  Különböző  adónemek,  melyekkel  zaklatták  a  lakosságot. 
A  hadi  és  egyéb  országos  kiadások  fedezésére  már  az  Árpádok 
idejében  szedtek  bizonyos  mennyiségű  adót  hazánkban  ;  de  tör- 
vénykönyveinkben a  kivetett  országos  adónak  első  nyomára 
I.  Károly  dekrétumában  (1342.)  akadunk.  Ez  lucrum  camerac 
név  alatt  minden  portára  vagy  házkapura,  melyen  egy  széná- 
val vagy  gabonával  terhelt  szekér  bemehetett,  óvenkint  18  dénár 
adót  vetett  ki.  A  kamarai  nyereséget  a  magyar  királyok  az 
országgyűlésen  kívül,  ennek  engedelme  nélkül  is,  beszedhették, 
és  mindig  megkülönböztették  ezt  más  adótól   vagy    nemesi  stih- 

sidiumtól,  melyet  csak  az  országgyűlés  adhatott  meg.  A  meg- 
ajánlott új  és  rendkívüli  adó  majd  contributio,  majd  subsidium 
név  alatt  fordul  elő.  I.  Lipót  alatt  1692/3.  évre  az  adó  ós  katona- 
tartás fejében  beszedett  jövedelem  repartitionak  neveztetik,  melyet 
a  papság,  a  nemesek  és  főnemesek  egyformán  fizettek.  Tekin- 
tettel némely  vidékeken  a  népesség  készpénzbeli  szegénységére, 
adó  fejében  bizonyos  számú  ló  és  ember  ajánltatott  meg,  ennek 
a  neve  volt  porció.  Innét  nevezi  a  magyar  közember  az  adót 
most  is  porciónak.  A  porció  lehetett  ember-,  ló-  ós  takarmány- 
porció. Ezen  adónemek  mellett  volt  még  a  fogyasztási  adó,  a 
melyet  közönségesen  akcízának  neveztek.  —  Rektifikácio,  kiigazí- 
tás, jogorvoslat. 

7.  Cselédestűi,  családostul;  a  régi  nyelvben  a  cseléd  és  család 
analóg  eredetű  szavak, 

8.  Kanót,  kanóc,  zsineg.  —  Muskotér,  gyalogoskatona.  (L.  a 
Bev.  31.  1.) 

9.  Elordinálta,  elvitette  adó  fejében,  vagy  maga  számára  le- 
foglaltatta. 

11.  Lángízű  bor,  tüzes,  erős  bor. 

12.  Forspont  (Vorspann)  előfogat,  ennek  előállítása  a  köz- 
igazgatásban az  igavonó  állatok  tulajdonosainak  azon  kötelezett- 
sége, hogy  állományuk  arányában  bizonyos  ellenérték  fejében 
hivatalos,  különösen  katonai  személyeket  és  poggyászaikat  tovább 
kell  szállítanok. 

15.  Magának  takarja,  magának  takarítja,  elhordja. 

17.  Regula,  törvény.  —  Privilegiom,  nemesi  kiváltság,  sza- 
badság; erre  hivatkozik  a  6.  13.  és  19.  versszakokban  is. 

18.  Föltámadtál,  t.  i.  Thököly  alatt. 

Fejtegetés.  Nem  eszthetikai  becse,  mint  inkább  a  történeti 
szempont  teszi  értékessé  a  jelen  költeményt,  mely  hiv  rajza  a 
magyarság  állapotának  a  garázdálkodások  korából,  mikor  a  né- 
met zsoldos  hadaknak  a  Thököly-mozgalom  elnyomása  után  már 
semmi  sem  állott  útjokban.  Nemcsak  a  törvénytelen  új  adók  egész 
sorával  zaklatták  a  népet,  hanem  még  a  nemes  embert  is  ki- 
űzték otthonából  és  a  német  tisztek  aljas  dorbézolásaik  szín- 
helyévé tették  azt.  Eme  szomorú  kép  ellentéte  gyanánt  önkény- 
telenül felvillan  az  ismeretlen  költő  lelkében  a  hajdankor  leg- 
dicsőbb  emléke :  I.  Mátyás  király  kora.  A  költeményben  a  kuruc 
és  labanc-párt  gyűlölködésének  semmi  nyoma;    az  a  bánásmód, 

mely  sem  ellenséget,  sem  párthívet  nem  kiméivé  még  az  «igaz 
hűséget*  is  embertelen  hálátlansággal  képes  viszonozni,  mint  az 
ének  mondja,  már  közös  veszedelmet  jelent  és  az  egész  nemze- 
tet érinti.  Ezért  aposztrofálja  a  vers  kezdősora  az  egész  magyar- 
ságot. Bár  a  nemzet  némán  tűrt,  mert  meg  volt  törve  és  ereje 
kimerült;  de  megalázkodni  még  mindig  nem  tudott.  Inkább 
a  helyzeten  változtatni  nem  tudó  tehetetlen  magamegadás 
érzik  ki  a  költeményből,  mint  a  teljes  lemondás,  mert  még  élt 
a  nemzetben  az  Istenbe  vetett  bizodalom,  s  félve  felcsillanó 
reménye  egy  új  felvirulásnak.  Előadásában  van  valami  fanyar 
humor,  amely  egyszersmind  vádat  foglal  magában  a  nem- 
zetre, melyet  saját  hibája  juttatott  idáig.  Stilusát  különösen  a 
helyzetet  magyarázó  idegen  hivatalos  műszavak  célzatos  halmo- 
zása jellemzi ;  egy  másik  sajátsága  ezenkívül  az  ellentétek  szembe- 
állításában van.  Versformája  :  négysorú  tizenkettes  strófa  csoport- 
rímekkel. 


8.  Tokaji  veszedelem. 

nCantio  Tokai» 
—  1697.  — 

1.  Jaj,  végső  romlásra  jutott  Magyarország, 
Kiben  épség  nincsen,  hanem  csak  nyomorúság. 

2.  Veszedelmünk  oka  az  nagy  kegyetlenség,  — 
Egymás  ellen  való  méltatlan  irigység. 

3.  Kegyetlenek  vagyunk,  mert  egymást  nem  szánjuk, 
Kisded  csöcsszopókat  fegyverre  hányatunk. 

4.  Az  fenevadak  is  nem  érnek  mi  velünk, 
Oroszlánoknál  is  kegyetlenebb  szivünk. 

5.  Sirván  az  Tokajban,  jajgatnak  Patakban, 
Sok  jajszó  hallatik  minden  utcáiban. 

6.  Jajszó  indíttatik  kívül  az  kapuban : 
Nagy  vérontás  esek  széjjel  az  városban. 

7.  Jajgatás,  óhajtás,  szörnyű  nagy  vérontás 
Általméne  rajtunk  keserves  kár  vallás. 

8.  Mint  Jeruzsálemet  úgy  elpusztítanak, 
Mindenestűi  fogva  fegyverre  hányának. 

9.  Kiált  Tokajvára,  jajgat  Patakvára, 
Kinek  most  hallatik  rettenetes  jaja. 

10.  Sok  szép  lakosinak  sűrű  könnyhullása, 
Apró  gyermekinek  keserves  sírása. 

11.  Ki  siratja  urát,  ki  jajgatja  társát, 

Ki  apját,  ki  anyját,  szánja  szép  magzatját. 

12.  Kedves  lakóhelyünk  szörnyű  pusztaságát, 
Tokaj  városának  utolsó  vígságát. 

13.  Nem  volt  tekénteti  ékes  személyünknek, 
Nem  volt  foganatja  reménykedésünknek. 

14.  Könyörgő  szép  szavunk  minket  meg  nem  tartott, 
Gráciát  fejünkre  senkisem  találunk. 

15.  Sok  asszonyi  állat  gyermekét  fölvette, 
Véle  szép  magzatját  az  Tiszában  ölte. 

16.  Csöcsszopó  gyermekek  halak  ebédjévé,  — 
Kiket  megemészte  Tiszának  mélysége. 

17.  Sok  vér  kicsordula  Rákóczi  házában, 
Nagy  vérontás  esek  Tokaj  városában. 

18.  Az  sok  káromkodók  átka  azt  hozta  ránk : 
Babiloniához  mert  hasonlók  valánk ! 

19.  Vérrel  tajtékozók  az  Tiszának  habja, 
Rakva  volt  holttesttel  az  város  utcája. 

20.  Siralmas  órára  ez  nap  értünk  vala,  — 
Személyválogatás  mert  köztünk  nem  vala. 

21.  Egy  fertályóráig  nem  volt  késedelmünk, 
Egy  szempillantásig  elfogya  életünk. 

22.  Miként  Zsodomának  kénköves  esővel : 

Úgy  volt  veszedelmünk  nagy  hirtelenséggel. 

23.  Jusson  eszetekben  vérünk  kiontása, 
Apró  gyermekinknek  nagy  mártíromsága. 

24.  Gyászban  öltözzenek  már  szomszéd  városok, 
Tanuljanak  rólunk  ártatlan  magzatok. 

25.  Tisza-torok  köze  méltán  átkozhatja, 

Az  egész  Hegyalja  mind  elkárhoztathatja 

26.  Pataki  és  Kövér  Ferenc  hamisságát, 
Bakos  és  Tokai  gyalog  kapitányát. 

27.  Protestál  az  igaz  és  az  ártatlan  vér, 
Kegyelmes  gráciát  az  Úr-Istentűl  kér. 

28.  Angyali  korona  fejükben  tétessék, 
Nagy  hálaadással  Isten  dicsértessék. 

29.  Ha  mennyi  rótok  van  az  egész  világon,  - 
Mind  egyet-órtene  ezen  az  egy  dolgon  : 

30.  Szörnyű  veszedelmünk  ki  nem  tudnák  irnia, 
Annak  sok  romlásit  előszámlálnia. 

31.  Szerteszóllel  hullott  tetemink  hol  vadnak. 
Minden  föld  határán  benned  nyugodjanak. 

32.  Megmaradt  árváknak  keserves  gyámola,  — 
Míg  ez  földön  élnek :  légy  irgalmas  Atya ! 

33.  Az  ezerhatszázban  és  kilencvenhétben 
Szent-Iván  havának  karmadik  hetiben. 

34.  Eger  vize  mellett  iram  ez  éneket,  - — 
Jajgató  beszéddel  megsiratám  őket. 

Történeti  alap.  Mikor  Thököly  híveivel  már  rég  Törökországba 
szorult,  az  itthon  maradt  elégületlenek  1697-ben  Tokaji  Ferenc 
és  Szalontai  Kárándy  György  bujdosó  hajdútisztek  izgatására 
Hegyalján  fegyvert  fogtak  s  július  elsején  Tokaj  és  Patak  idegen 
őrségeit  felkoncolva  a  nevezett  várakat  elfoglalták,  s  innét  Ónod 
ellen  indultak ;  de  Buttler  egri  várparancsnok  német  csapatai 
Harangod  mezején  szétverték  őket.  Nemsokára  Tokaj  lakossága 
is  rettenetesen  lakolt  a  legyilkolt  német  őrségért,  mert  Vaude- 
mont  herceg  hadaival  jórészt  kardélre  hányatta  őket  és  vagyo- 
nukat prédára  bocsájtotta.  Tokaji  Ferenc  a  várba  szorult  hivei- 
vel  másnap  kisérletet  tett  a  menekülésre,  ami  az  ő  kivételével 
nagyobb  részüknek  sikerült  is,  de  Tokaji  fogságba  került.  A  pata- 
kiak Szalontaival  egy  ködös  őszi  napon  szintén  kimenekülhettek 
a  szorongatott  várból  és  az  előbbiekkel  a  Tiszán  túl  egyesültek. 
Időközben  Márm árosban  még  hozzájuk  csatlakozott  Orlay  Mik- 
lós kis  csapata,  innét  együtt  menekültek  aztán  sok  viszontagság 
között  Moldván  át  Thökölyhez  a  török  földre.  Akik  pedig  a  két 
városban  bentmaradtak  és  menekülés  közben  az  ellenség  kezére 
kerültek,  Vaudemont  vagy  karóba  húzatta,  vagy  bitófán  végez- 
tette ki  őket.  A  fogoly  Tokaji  csak  Kohári  István  közbenjárá- 
sára s  az  által  mentette  meg  életét,  hogy  katholikussá  lett. 

Jegyzetek.  4.  Nem  érnek,  t.  i.  fel  mivelünk. 

13.  Reménykedés,  rimánkodás;  pl.  Nem  ad  helyt  semmi  utóbbi 
kérósuek  vagy  reménykedésnek  (Faludi.). 

15.  Asszonyi-állat.  Az  állat  szó  a  régi  magyar  nyelvben  a 
lény  értelmében  embert  és  oktalan  állatot  egyaránt  jelentett ; 
így  mondották:  emberállat,  asszonyállat,  baromállat,  oktalan- 
állat, teremtett-állat,  stb. 

26.  Pataki  Gergely,  régebben  a  pataki  felkelők  vezére  ;  Bakos 
tokaji  gyalogos  kapitány  volt.  Kövér  Ferenc  egy  kisebb  felkelő 
csapat  vezetője,  melyet  ugyanakkor  Deák  Pál  rácai  vertek   szét. 

29.  Rótok,  a  rovásírásra  használt  pálcika  ;  itt  rovás,  irás. 

31.  Vadnak,  vágynak,  vannak,  V.  ö.  dió,  gyió. 

33.  Szent-Iván  havának  harmadik  hetiben,  Thaly  szerint  ez 
nyilván  toll  hiba  Szent  Jakab  vagy  Szent-Mihály  hava  helyett, 
mert  maga  az  esemény  júliusban  törtónt. 

Fejtegetés,  A  hegyaljai  lázadás  szomorú  emlékét  őrizte  meg 
a  fenti  költemény,  melynek  fájdalmas  kitörései  emlékeztetnek 
Jeremiás  siralmaira.  Az  egész  felkelésről  elitélő  hangon  szól, 
mert  e  sikertelen  kisérlet  njabb  alkalmat  adott  a  kormánynak  a 
megtorlásra.  Az  ének  a  fájdalom  közvetlenségével  rajzolja  az 
ellenség  kegyetlenkedéseinek  részleteit,  azt  a  bosszúálló  ember- 
irtó munkát,  amely  még  az  asszonyoknak  és  gyermekeknek 
sem  kegyelmezett.  Azután  átkot  szór  az  elmenekült  kuruc  had- 
nagyokra is,  kik  cserben  hagyták  őket  s  ezáltal  csak  fokozott 
gyötrelmeket  okoztak  tehetetlenségükkel  az  otthonmaradottak- 
nak.  Sőt  a  költemény  egy  másik  változata  épen  Thököly  ellen 
kel  ki: 

Nem  bízhatunk  immár  Thököly  urunkban, 
Országunk-hervasztó  pünkösdi  királyban. 

Az  elkeseredés  és  fájdalom  nagyságát,  amely  a  műből  kihang- 
zik,  megmagyarázza  az  a  körülmény,  hogy  mindjárt  a  veszede- 
lem után  keletkezett  és  pedig  annak  közvetlen  élénk  behatása 
alatt  maga  a  szomorú  alkalom  szülte.  írója  az  extázis  hevében 
bátorságot  vesz  magának,  hogy  az  egész  nemzetet  megleckéz- 
tesse. Korholó  szemrehányásaiból  megérezzük,  hogy  nem  tisztán 
az  egyéni  felfogás  szólal  meg  benne,  hanem  egy  sokat  tűrt  nem- 
zet elfojtott  dühe  tör  ki  szavaiból.  Stilusán  is  meglátszik  az 
indulat  kifejezése  a  szaggatott  és  hézagos  beszédben  és  a  gondo- 
latok hirtelen  megszakításában  (pl.  16.  str.).  Versformája  kétsorú 
tizenkettes  strófa  páros  rímmel. 


III.  A  Rákóczi-korszak  költészete. 

Thököly  bukása  után  a  zaklatott  magyar  nép  meg- 
váltójaként üdvözölte  Kákóczit,  mert  egyedül  tőle  várta 
sorsa  javulását.  Kiszabadulása  után  az  egész  nemzet  lel- 
két újra  betölti  a  régi  lelkesedés  és  ismét  ugyanazon  ér- 
zelmek sorozata  támad  fel  benne,  mint  az  előbbi  forrada- 
lom alatt.  A  Eákóczi-féle  mozgalom  költészetének  a  jel- 
leme egészben  véve  azonos  az  előbbivel,  csak  kifejlettebb 
és  határozottabb.  Ez  is  lelkesít  és  gúnyol,  gyűlöl  és  dia- 


A   Rákóczi-korszak  költészete.  8!) 

dalmaskodik,  majd  elfásul,  panaszkodik  és  sír.  A  költe- 
mények és  az  írók  száma  egyaránt  szaporodik,  s  mind 
szívesebben  foglalkozik  a  költészet  egyes  egyénekkel,  kik 
vagy  maguk  verselik  meg  az  eseményeket,  vagy  nevükben 
mások  szólalnak  meg.  A  hagyomány  magának  Eákóczinak 
is  több  éneket  tulajdonít;  de  még  több  azon  költemények 
száma,  melyek  róla  szólanak. 

így  mindjárt  a  mozgalom  kezdetén  1703-ban  készült 
egy  krónikás  vers,  mely  Eákóczi  elfogatását  és  megmene- 
külését beszéli  el,  őszinte  kifejezésével  azon  lelkesedésnek, 
mellyel  a  nép  az  ifjú  szabadsághős  fellépését  fogadta. 
Ugyanezen  évből  való  Rákóczi  Ferenc  éneke,  mely  Eá- 
kóczi nevében  könyörög  az  Istenhez,  hogy  ne  engedje  el- 
veszni a  magyart.  Van  néhány  latin  vers  is  Eákóczi  di- 
csőítésére, így  egy  latin  óda  1705-ből  és  a  fejedelmi  be- 
iktatás örömére  1707-ben  írt  alkalmi  vers,  Laetitia  Tran- 
sylvaniae  címen. 

A  megindult  kuruc  harcok  emléke  a  legellentétesebb 
izgalmak  között  tartotta  a  nemzetet.  A  legkisebb  győze- 
lem diadalmámorral  tölti  el,  a  vesztett  csaták  emlékei 
meg  a  gyászének  hangján  szólalnak  meg.  Mindez  azt  mu- 
tatja, hogy  a  rokonszenv  s  nem  a  tárgyilagos  igazság  sze- 
rint ítélik  meg  a  dolgokat,  s  ami  a  kurucságot  bárminő 
csekély  részben  illeti,  nemzeti  értékűnek  tüntetik  fel :  or- 
szágos dicsőséget  vagy  romlást  látnak  benne.  így  az  egy- 
korú énekszerző  szerint  a  kurucok  holdvilági  és  fekete- 
halmi veresége  (1704.),  amiről  a  történelem  alig  jegyzett 
fel  valamit,  oly  « szörnyű  vérontás*)  volt,  hogy  legott  egy 
kétségbeesett  hangú  ének  készült  róla.  Hasonló  panasz- 
szal  van  teli  a  Gyászének  a  koroncói  (szemerei)  harc- 
ról, amely  Forgách  Simon  gyakorlatlan  seregének  levere- 
tését  beszéli  el  gr.  Heister  Sigbert  tábornagy  által.  Szen- 
csey  György  Dunántúli  siralomdala  szintén  nagy  öldök- 

lésről  beszél,  amidőn  1704-ben  Heister  hadai  Veszprém 
városát  hallatlan  kegyetlenséggel  feldúlták,  s  az  élet- 
ben maradt  lakosság  rémületében  az  erdőkben  vonta  meg 
magát,  mert  újabb  veszedelemtől  való  félelmében  nem 
mert  visszatérni  elpusztult  otthonába.  A  szomoldnyi  dia- 
dal emléke  (1704.)  viszont  a  kurucok  egyik  legszebb 
fegyvertényét  tartotta  fenn,  amelynél  Bercsényi  hadi- 
tervei alapján  Károlyi  és  Ocskai  a  német  sereget  bekerít- 
vén, részben  lekaszabolták,  részben  elfogták  vezérükkel, 
Kitschán  tábornokkal  együtt.  Az  ének  Eitschán  szájába 
van  adva,  aki  « töredelmes  gyónásában»  elismeri  a  ma- 
gyarok nagy  szolgálatait  a  német  birodalom  iránt ;  más- 
részt ezzel  szemben  felsorolja  a  németségnek  rajtunk  el- 
követett jogtalanságait,  ezért  a  jelen  csatavesztésüket 
megérdemlett  büntetésnek  tartja  és  fogadalmat  tesz  Ma- 
gyarország patronájának,  hogy  ha  most  megsegíti  őket, 
nem  törnek  többé  országának  megrontására. 

Az  első  harcok  kétséges  hatását  nemsokára  felváltja 
a  diadalaira  önbizalmához  tért  kuruc  büszkesége  és  el- 
lenségét, a  labancot  lenéző  hetykesége.  Ezek  a  jobb  na- 
pok szülték  a  Csínom  Palkó  és  az  Erdélyi  hajdútánc 
című  kedvelt  táncdalokat,  melyekben  a  németgyülölet, 
az  ellenség  kigúnyolása,  a  szilaj  harcikedv  és  mulatás- 
vágy  különös  vegyülete  mutatkozik. 

A  sikerek  nyomában  fakadt  a  bizalmatlanság  is,  mely 
a  kurucság  szivében  az  ellenséggel  való  alkudozások  köz- 
ben meggyőződéssé  vált,  mert  lépten-nyomon  látta,  hogy 
a  bécsi  kormány  adott  szavát  és  Ígéreteit  nem  veheti  ko- 
molyan. Ennek  a  közhangulatnak  a  kifejezője  a  Ne  higyj 
magyai'  a  németnek  kezdetű  vers  a  maga  erős  kifakadá- 
sával,  amely  szinte  jeligévé  vált  a  korszak  politikai  moz- 
galmaiban. 

A  harcok  hosszadalmas  folyása  bőséges  anyagot  szol- 

gáltatott  a  tábori  énekeseknek,  hogy  az  ostromok  alatt 
vagy  a  tábori  pihenések  közben  megénekeljék  a  nevezete- 
sebb haditényeket.  Pl.  Szatmár  vára  megvételéről  szóló 
ének  a  nevezett  erősségnek  hosszas  megszállás  után,  1704 
dec.  25-én  történt  kapitulálását  beszéli  el  Forgách  Simon 
előtt.  Már  gyakorlottabb  kézre  vall  Vinczy  György  kolozs- 
vári tanár  költeménye :  Kolozsvár  a  kuruc  ostrom  alatt. 
Az  előbbi  kettőhöz  hasonló  krónikás  modorú  költemény, 
amely  A  magyar  városokrúl,  vagy  más  változatban  a 
Kuruc  tanya  címet  viseli;  sikerült  jellemzését  találjuk 
benne  némely  város  akkori  állapotának,  Mindezeknél 
többet  ér  Esztergom  megvételérül  szóló  kuruc  ballada 
művészi  szerkezetével  és  drámai  menetével,  amely  az 
epikai  nemben  a  korszak  legsikerültebb  alkotása.  Az  egész 
esemény  középpontja  Eákóczi,  kit  katonái  szeretetének  és 
hódolatának  glóriájával  vesz  körül  a  népies  ének  szerzője. 
A  rác  hadak  pusztításainak  emlékét  pedig  Székudvari 
János  siralmas  krónikája  Kecskemét  pusztulásáról  (1707.) 
őrizte  meg,  amely  144  versszakon  keresztül  borzalmas 
képét  adja  az  ott  végbement  embertelen  dúlásnak.  A  sok 
szerencsés  és  balsikerű  harcok  közepette  legtovább  tar- 
totta magát  Érsekújvár,  a  kurucok  főerőssége  a  felvidé- 
ken, amelynek  őrsége  annyi  jeles  haditénnyel  gazdagí- 
totta a  felkelők  dicsőségét.  Nem  csoda  tehát,  ha  egy  isme- 
retlen szerző  Balassi  Bálintnak  a  Végek  dicséretire  írt 
éneke  hatása  alatt  « a  jó  fejedelemnek,  Bákóczi  Ferenc- 
nek dolgain  elmélkedvén»  megírta  az  Újváriak  dicsére- 
tük akik  soha  semmi  fáradságot  nem  kíméltek,  ha  néme- 
tet kellett  űzni.  Többek  között,  mint  az  ének  mondja, 
Starhemberg  Miksa  császári  vezért  saját  táborában  ejtet- 
ték foglyul.  Számos  sikereikért  méltán  kívánja  a  szerző, 
hogy  minden  jóval  halmozza  el  őket  a  magyarok  Istene. 
A  kurucok  rajongó  tisztelete  a  fejedelem  iránt  nem 

egyedülálló,  kiterjed  az  a  küzdelem  nevezetesebb  hőseire 
is,  úgy  hogy  ezen  egyéni  kultusz  egyik  főjellemvonása  a 
Bákóczi-kor  költészetének.  Ennek  a  szeretetnek  ad  ki- 
fejezést a  Vak  Bottyánról  való  ének,  amely  a  népszerű 
kuruc  generálisnak  1705-ben  vívott  diadalmas  dunán- 
túli hadjáratát  örökítette  meg  krónikás  modorban.  Egé- 
szen elüt  tőle  népies  eredetre  valló  előadása1  és  egyéb 
költői  szépségei  által  a  Kerekes  Izsákról  szóló  székely- 
kuruc  ballada.  A  költemény  a  rácoknak  Nagy-Szeben 
ellen  intézett  támadásai  korából  való  és  Kerekes  Izsák 
legendás  hősiességét  és  halálát  beszéli  el.  Hozzá  hasonló 
bravúros  kalandot  tartott  fönn  Bezerédi  nótája  a  vak- 
merőségéről híres  kuruc  dandárnokról.  Az  általános 
németgyűlöletből  és  harcvágyból  fakadt  a  Nagy  Ber- 
csényi Miklós  c.  költemény  is,  amely  büszkeséggel  pil- 
lant vissza  a  szeretett  hős  vezér  alatt  nyert  dicsőséges 
csatákra.  Ezenkívül  még  fővezérsége  ideje  előtt  készült 
Bercsényiről  egy  nagyobb  eposz  Gyöngyösi  modorában, 
melyet  titkára,  Kőszegi  Pál  készített.  Ura  szerelmeit  és 
ifjúkori  vitézkedéseit  énekelte  meg  három  könyvben.  Az 
első  két  rész,  amely  Bercsényinek  « ifjúságában  tett  vi- 
tézi magaviseléséről»  és  rövid  házaséletéről  Homonnai 
Drugeth  Krisztinával  szól,  még  a  szerző  életében  elveszett ; 
csak  a  hat  részre  osztott  harmadik  könyv  kézirata  maradt 
reánk  és  Bercsényi  új  szerelmét  beszéli  el  Csáky  Kriszti- 
nával, minden  szerkesztő  és  jellemző  erő  nélkül.  A  művet 
mindössze  korfestő  leírásai  teszik  érdekessé,  amelyekből 
azon  idők  főúri  társaságának  életmódját  ismerhetjük  meg. 
Balogh  Ádám  emlékét  sem  hagyták  feledésbe  menni  a  ku- 
ruc vitézekből  kitellő  lantosok.  A  kölesdi  hat  crúl  szóló 
ének  voltaképen  Balogh  Ádám  dicsőségét  magasztalja  a 
kölesdi  mezőn  az  egyesült  rác  és  német  hadak  fölött  ara- 
tott fényes  diadala  alkalmából.  Balogh  Ádám  nótája  pedig 

arra  a  híres  ausztriai  portyázásra  céloz,  amikor  ő  dan- 
dáréval Bécs  aljáig  hatolt  és  az  ott  vadászgató  József  csá- 
szárt és  kiséretét  megszalasztotta. 

A  szerencsétlen  trencséni  csata  után  azonban  szomorú 
fordulat  állott  be  a  kurucok  ügyében.  A  hívek  közül 
sokan  megtántorodtak.  Különösen  fájón  érintette  őket 
Ocskai  László  és  Bezerédi  Imre  árulása,  Ez  utóbbinak  el- 
pártolását hirdeti  a  Bezerédi  árulásáról  szóló  töredéken 
kívül  Bezerédi  bucsxizó  éneke,  melyet  önmaga  készített  a 
siralomházban,  s  míg  egyrészt  büszke  önérzettel  tekint 
vissza  dicső  múltjára,  másrészt  bűnbánólag  vallja  be  meg- 
tántorodását.  Bezerédiről  ezenkívül  még  egy  latin  gyász- 
vers is  fenmaradt  Cantio  de  Bezeiédy  címen.  A  másik 
nagy  áruló,  Ocskai  László  egész  dandárával  szökött  át  a 
labancokhoz ;  bosszúból  egykori  barátai  esküdtek  össze 
ellene  és  sikerült  is  elfogniok.  Elfogatását  és  kivégezteté- 
sét  az  Ocskai  Lászlórúl  való  ének,  a  kuruc  költészet 
egyik  sikerült  népballadája  beszéli  el. 

A  felkelés  ügyének  elhanyatlása  hovatovább  az  általá- 
nos nemzeti  fájdalom  és  köznyomor  forrásává  válik,  mert 
a  diadalmas  ellenség  előrenyomulásában  bűnöst  és  ártat- 
lant egyformán  sújtott.  Ennek  az  általánossá  lett  fájó  ér- 
zésnek megragadó  kifejezése  a  híres  Rákóczi- nóta,  mely- 
ből egy  nemzet  jajkiáltása  és  reménytelen  panasza  hang- 
zik ki.  E  nemzeti  énekké  vált  költemény  elterjedésének 
nagyban  elősegítője  volt  a  hozzá  fűződő  művészies  dal- 
lam, amely  közkinccsé  tette  a  különben  eszthetikai 
szempontból  gyenge  alkotást.  Hasonlóképen  egy  nemzet 
panasza  szólal  meg  himnusszerű  áhítattal  ama  Könyör- 
gésben, (1710.),  amely  az  ellenségtől  való  megszabadu- 
lásért fohászkodik  az  Istenhez. 

A  mint  az  első  diadalok  mámorában  lenézéssel  és  meg- 
vetéssel illették   a  kurucok  a  labancot,    úgy,   amikor  a 

kocka  megfordult,  a  labanc  is  visszaadta  a  kölcsönt  és 
gúnydalokat  énekelt  a  szabadság  harcosaira.  De  a  fen- 
maradt  pár  labanc  gúnydal  nem  magát  a  szent  ügyet 
érinti,  hanem  a  nyalka  kuruc  egykori  és  mostani  életé- 
ről szól,  mint  azt  a  Kurucokrúl  való  énekben  látjuk. 
Vannak  aztán  költemények,  melyek  egyes  személyekkel 
foglalkoznak.  Már  1705-ből  A  szécsényi  gyűlésről  ké- 
szült egy  ügyes  latin  paródia  valamely  békepárti  részé- 
ről, melynek  éle  a  forradalmi  hajlamú  Bercsényi  ellen 
irányul.  Ehhez  hasonlók  a  trencséni  ütközet  után  áru- 
lóvá lett  Jósa  Mihálynak  két  pasquillja  Beniczky  Gábor 
kuruc  nemes  ellen,  s  a  hitszegő  Mocskay  István  és  Tahy 
Gábor  gúnyverse  az  Ungvárba  zárkózott  hű  kurucokról. 
A  mint  a  kurucság  kezd  kiszorulni  az  országból,  ismét 
felhangzanak  a  bujdosó  énekek.  Ugyan  már  Veszprém  fel- 
dúlása  után  1 704-ben  készitett  Miszlai  András  egy  Buj- 
dosó énekei  a  Bakonyba  menekültek  vigasztalására ;  de  a 
bujdosó  énekek  valódi  ideje  a  szabadságharc  alkonyára 
esik.  Az  elbujdosott  vitézekben  eleinte  még  él  a  remény, 
hogy  «urak  lesznek*)  egykor.  így  a  Dunántúli  bujdosó 
kurucok  énekében  az  üldözöttek  még  vigasztalni  tudják 
egymást;  de  ez  a  reményük  lassankint  elfogy  s  fejedelmük 
példájára  ők  is  elhagyják  hazájukat.  A  távozók  Balassi 
ismert  búcsúénekéből  (Boldogtalan  vagyok .  . .)  készítet- 
ték az  Őszi  harmat  után .  .  .  kezdetű  bujdosó  éneket  tá- 
rogatósípra alkalmazva,  amely  még  sokáig  ólt  az  utódok 
ajakán,  mint  a  Kákóczi-kor  egyik  fájó  emléke. 

1.  Rákóczi  Ferenc  éneke. 

—  1703.  — 

1.  Fölséges  nagy  Isten,  szentséges  nevedben 
Kezdem  verseimet,  szent  segedelmedben. 

2.  Mert  ón  szűkölködöm  segítséged  nélkül  — 
Mint  az  szomjú  szarvas  hideg  forrás  nélkül .  .  . 

3.  Legelsőbben  azért  Hozzád  fohászkodom, 
Mert  Tenálad  nélkül  árva  vagyok,  tudom. 

4.  Az  én  szándékomat  hiszem,  hogy  jól  tudod, 
És  kívánságomat  énnékem  megadod. 

5.  Kicsiny  seregünket  vezérld  Szent-Lölköddel,  — 
Kicsiny  táborinkat,  kérünk,  ne  veszesd  el ! 

6.  De  sőt  inkább,  Uram,  őket  erősítsed, 

0  ellenségeket  tőlök  megrettentsed.  - — 

7.  Az  Krisztus  nevében  fölkötöttem  szablyám, 
De  legelsőbben  is  szent  neved  kiáltám. 

8.  Az  magyar  nemzetnek  sok  siralmát  látom : 
Segélj  meg  Úr-Jézus ! .  .  .  kiért  fohászkodom. 

9.  Ha  kihoztál  minket,  Uram,  Szkithiábúl, 
Kégi  pogánys ágnak  mélységes  tavábúl.: 

10.  Ne  hagyj  pusztítani  mi  ellenséginknek,  — 
Hogy  láttassál  lenni  az  mi  Istenünknek ! 

11.  Kik  csak  azon  vannak,  hogy  megemésszenek, 
És  minket  ez  földrűl  eltörölhessenek. 

12.  Árva  Magyarország,  jaj !  pusztán  hagyatál,  — 
És  mind  atya,  anya  nélkül  hagyattatál. 

13.  Ne  félj,  mert  fölötted,  ím,  igaz  strázsa  áll ... 
Régi  szabadságtúl  még  meg  nem  fosztatál ! 

14.  Gondja  van  Istennek  igaz  híveire. 

De  bizonnyal  hiszem  :  az  magyar  nemzetre  ! 

15.  Nem  tekónt  az  Isten  kétszínű  emberre,  — 
Yess  igyet  nagy  Isten  hamis  arbiterre  ! 

16.  Átok  alatt  légyen,  az  ki  tanácskozta, 
Ki  az  súlyos  terhet  magyarokra  adta ! 

17.  Eettenetes  kínok  szálljanak  azokra, 

Kik  szegény  hazánknak  voltak  nagy  károkra. 

18.  Nem  léssz  büntetetlen  te  hamis  áruló, 
Kézben  akadsz,  hidd  el,  nemzetünket  rontó ! 

19.  Hidd  el,  megrostálnak  porció-vizsgáló,  — 
Ne  szaladj  előttünk,  ha  vagy  igaz  és  jó  ! 

20.  Várhatod  Istennek  haragját  fejedre, 

Az  ki  oka  voltál ;  tekónts  föl  az  égre,  — 

21.  Az  vezércsillagnak  nézz  fényességére  : 
Mit  példáz  rólatok  . . .  vehetitek  észre  ! 

22.  Kevés  javainkbúi  ők  parancsolának, 
Minden  súlyos  terhet  mi  reánk  rakának. 

23.  Tulajdon  szemével  megtekinté  Isten, 
Siralmas  panaszink  vevó  eleiben. 

24.  Könyörgésünk  látván,  néze  ránk  kegyesen, 
Elbocsáta  Isten  minket  szerencsésen. 

25.  —  Óh  mi  magyar  népek,  kérjük  az  Úr-Istent : 
Megromlott  népeit,  segéljen  meg  minket! 

26.  Hogy  ellenségünkön  mi  erőt  vehessünk,  — 
így  Istennek  hálát  mindnyájan  adhassunk. 

27.  Az  nagy  sarcoltató  adót  meguntátok, 
Majdan  sós  kenyeret  ti  enni  nem  tudtok ; 

28.  Az  exekúciót  már  nem  tarthatjátok, 
Mert  javaitokbúi  immár  kifogytatok. 

29=  Mind,  egész  országúi  nyomorultak  vagytok: 
Németnek,  papoknak  mert  jobbágyi  vagytok. 

30.  Testeteken  nincsen  semmi  ruházattok.  — 
Mostan,  hiszem,  vagyon  méltó  panaszotok. 

31.  —  Hamis  arbiterek,  mit  futtok  előttünk?!  . . . 
Eákóczi  s  Bercsényi,  hiszem,  nem  vétettünk. 

32.  Ha  ti  j  avatokra  Istentűi  küldettünk ; 
Fejetek  meghajtván,  várjatok  jót  tűlünk! 

33.  —  Szerelmes  fiaim,  semmit  ne  féljetek, 
Az  Jézus  nevéért  vélem  szenvedjetek ! 

34.  Megsegít  bennünket,  csak  hogy  egyet  értsünk, 
Eebellisek  többül  mi  vissza  ne  legyünk. 

35.  Vannak  mi  mellettünk  sok  gróf-úri  rendek, 
Nemes  szabadságon  tanúit  jó  vitézek.  — 

36.  Epíts(d)  föl  Űr-Isten,  megromlott  oszlopát, 
Szegény  magyaroknak  megromlott  bástyáját ! 

37.  Isteni  erőddel  add  meg  szabadságát,  — 
Emeld  föl  még  egyszer  tündöklő  zászlóját! 

38.  Oh  te  átkozott  Bécs !  sok  károkat  tettél, 
Sok  szép  gróf  urakat  ki  megemésztettél ; 

39.  Nemesi  rendeket  mind  semmivé  tettél, 
Szép  szín  alatt  penig  mind  mérget  hintettél. 

40.  Magad  vagy  az  oka  te  veszedelmednek,  — 
Nem  lészen  áldása  rajtad  az  Istennek ! 

Loósz  I.  :  Szemelv,  a  kurucvilág  költ.  7 

41.  Köszönheted  eztet  te  kevélységednek, 
Benned  megörökzött  bűnös  nemzetednek. 

42.  Az  ördögnek  szarvát  ti  elkívántátok, 
Belzebubnak  szarvát  immár  fölraktátok. 

43.  Az  rút  öltözetben  Plútó  ti  atyátok  : 

Mert  az  nagy  Istentűi  utáltatván  vagytok. 

44.  Kardinálra  sokszor  sírván  szupplikáltunk,  — 
Nem  adatott  nékünk  soha  jó  választunk, 

45.  Szomorodott  szóval  noha  fohászkodtunk  . .  . 
Kénytelenek  voltunk,  —  fegyverünk  kivontuk. 

46.  Egy  tanácsos  vagyon,  —  ennek  neve  nincsen  — 
Elhitesse  magát,  bizony  búja  lészen ! 

47.  Mert  én  az  Istenhez  sírván  fohászkodom 

Es  az  szent  Dáviddal  méltán  azt  mondhatom : 

48.  Kezemben  adod  még  én  ellenségemet,  — 
Az  ki  nyomorgatja  édes  nemzetemet ! ! 

49.  Kérje  az  Űr-Istent :  kezünkbe  ne  essen,  — 
Az  anyjátúl  szopott  tej  keserű  leszen ! 

50.  Magyar  nemzet  voltál,  te  ki  elpártoltál, 
Igaz  magyar  vér  vagy,  te  ki  elárultál .  . . 

51.  Bákóczit  s  Bercsényit  te  fogva  tartottál, 
Sok  régi  uraknak  arbitere  voltál. 

52.  —  Szomorú  versemet  már  tovább  nem  nyújtom  ; 
Szegény  magyarokat  szívem  szerént  szánom. 

53.  Mit  tudsz  magyarokra  ?  —  tűled  az  kívánom  . .  . 
Elhiszem,  nékem  is  vagyon  mást  árulóm ! 

54.  Verseim  olvassad,  mind  halálig  hív  légy, 
Pártos  magyarokkal  penig  soha  ne  légy ; 

55.  Semmi  rebelliót  ezután  te  ne  tégy,  — 

Az  nagy  Isten  előtt  átkozott  hogy  ne  légy ! 

Jegyzetek.  5.  Ne  veszesd  el,  ne  veszejtsd  el,  ne  hagyd  elveszni. 

15.  Arbiter,  királyi  biztos  ;  igyet,  ügyet.  L.  alább  a  104  1.  az 
1.  jegyzet. 

19.  Megrostálnak,  megvizsgálnak,  felelősségre  vonnak;  pl.  ros- 
táld meg,  vizsgáld  meg  magadat. 

24.  Elbocsátó,,  t.  i.  a  rabságból. 

25.  Megromlott,  megfogyatkozott;  pl.  Balassinál:  Óh  szegény 
megromlott  s  elfogyott  magyar  nép. 

32.  Kákóczi  és  Bercsényi  Istentől  küldettek  a  nemzet  meg- 
szabadítására. 

34.  Rebellisek  többül  mi  vissza  ne  legyünk,  egymás  között 
többé  ne  pártoskodjnnk.  Idegenszerű  inverzió. 

41.  Megörökzött,  gyökeret  vert. 

44.  Kardinálra  sokszor  sírván  szupplikáltunk,  a  kardinálishoz 
(Kollonich  Lipót  bibornokhoz  és  esztergomi  érsekhez)  sokszor 
sirva  könyörögtünk.  —    Választunk,  régies  válaszunk  helyett. 

46.  Elhitesse  magát,  elbízza  magát. 

54.  Pártos,  t.  i.  a  magyarságtól  Bécshez  átpártolt. 

55.  Rebelliót  ne  tégy,  t.  i.  a  nemzeted  ellen. 

Fejtegetés.  A  költeményt  Thaly  Kálmán  magának  Bákóczinak 
tulajdonítja,  mert  nagyon  hasonlít  ennek  prózában  írt  imájához. 
Annyi  bizonyos,  hogy  valamint  ez,  úgy  az  ő  szájába  adott  egyéb 
énekek  is,  nagyon  híven  tükrözik  vissza  az  ő  lelkületét  ós  a 
kor  hangulatát.  Miként  minden  szava  és  tette  vallásos  és  haza- 
fias érzésből  fakad,  ez  a  vers  is  e  két  forrásra  vezethető  vissza. 
A  költő  vallásos  áhitattal  fordul  a  magyarok  Istenéhez,  hogy 
ne  hagyja  elpusztulni  nemzetét.  Majd  kirívó  szinekkel  ecseteli 
az  ország  nyomorát,  megátkozza  a  haza  ellenségeit  ós  egyet- 
értésre, kitartásra  szólítja  fel  annak  hű  fiait.  A  nemzetiséggel 
összeolvadt  vallásos  érzés  egyébként  a  XVI.  századtól  kezdve 
költészetünknek  általános  vonása,  mert  a  sok  szenvedések  köze- 
pette népünknek  egyedüli  vigasztalója  az  volt,  hogy  a  bajok 
özöne  isteni  büntetéskópen  zúdul   reá,  miként    egykor  a  nemzet 

7* 

nagyságát  is  a  Gondviselésnek  köszönhette.  Ezért  beszélnek 
annyit  költőink  sajátképen  a  magyarok  Istenéről,  ki  ha  büntet, 
akkor  sem  feledkezik  meg  egészen  választott  népéről.  Ezenkívül 
még  a  történelmi  jog  erős  érzése  lengi  át  a  költeményt  hangoz- 
tatva, hogy  Eákóczi  hivatásszerűen  állott  a  nemzet  élére,  hogy 
az  önálló  és  független  Magyarország  jogait  visszavívja  a  bitor- 
lóktól. A  könyörgés  és  átok,  a  nemzet  régi  dicsősége  és  bűnei, 
az  ellenség  ocsmányságai  és  a  kényszerhelyzet,  mely  rábírta  a 
magyarságot,  hogy  fegyvert  ragadjon  önvédelmére,  mind  har- 
monikus egésszé  olvadnak  össze  a  műben,  amelyet  nyelvének 
olykor  fenségig  emelkedő  heve,  bibliai  vonatkozásai,  erős  drámai 
kitörései  a  korszak  jelesebb  költői  alkotásai  közé  emelnek.  Vers- 
mértéke:   két  soros    szakokba  szedett  tizenkettes  páros  rímmel. 


2.  Siralmas  ének  az  szömörei  harcrúl. 

—  1704.  június  13.  — 

1.  Oh  felséges  Isten,  igyunk  mire  juta !  .  .  . 
Az  mi  romlásunkat  mind  ez  világ  tudja, 
És  jól  látja  : 

Minemű  nyavalya 

Esek  rajtunk  az  Isten  ostora. 

2.  Az  gróf  Forgách  Simon  mikoron  hivata, 
Nemest  és  nemtelent  hadban  parancsola, 
És  meghagyta  : 

Az  ki  nem  akarna,  — 

Feje  elvész,  és  minden  jószága. 

3.  Jaj,  mely  veszedelem  esek  magyarokon ! 
Sok  jó-élő  gazda  elvesze  az  harcon, 

Ki  ustromon, 

Nem  volt  keze  kardon, 

Nem  is  hitte,  hogy  akkor  meghaljon. 

4.  Apolló  hogy  hallá  ezeknek  halálát : 
Mindjárt  ő  lantjának  mézzel  folyó  szavát, 
Citeráját. 

Könnyeinek  árját 

Keservesen  így  kezdó  el  szavát : 

5.  Oh  szomorú  eset,  óh  gonosz  szerencse ! 
Szegény  magyaroknak  miképen  fizete  ; 
Jót  igére : 

Méreggel  öntöze,  — 

Kivel  megtölt  mindeneknek  szive. 

6.  Kiknek  nem  régenten  kiáradott  kedvek, 
0  ellenségekre  vala  bátor  szívek, 
Hogy  értékek 

Megmaradjon  fejek  .  .  . 

De  változék  gyászban  borúit  szivek  ! 

7.  Nagy-Győr  vármegyében  az  szentpáli  mező 
Bizonyság  lesz  ebben  ott  közel  Szömörő, 
Veszélyt  szerző, 

Halállal  fizető  — 
Nagy-sokaknak  lőn  fejök-elvesztő. 

8.  Ezerhétszáz  felett  negyedik  esztendőn 
Esek  nagy  vérontás  szömörői  mezőn  ; 
Jakab  hóban 

Az  hatodik  napon 

Béborúla  Magyarország  gyászban. 

9.  Szörnyű  Apollónak  zöngedező  lantja ! 
Szörnyű  Orpheusnak  gyönyörű  nótája !  .  .  . 
Elváltoza 

Ékes  szép  nótája, 

Méreggé  lőn  fülemüle -szava. 

10.  Hajszternek  tábora  hogy  felónk  indula  : 
Hírünkké  nem  lévén,  készületlen  kapa  ; 
Kinn  vígada, 
Készen  sok  ágyúja  — 
Eendölt  seregével  megnyomata. 

11.  Hull  szegény  magyarság  szörnyű  sokságával, 
Eajta  az  ellenség,  lövi  az  ágyúkkal, 
Pallosokkal 

Vágják  hamarsággal, 
Gyalogságot  tipratják  az  lóval. 

12.  Ügy  hever  az  holttest  az  mezőkön  széjjel: 
Miként  aratáskor  kéve  sűrű  renddel ; 
Piros  vérrel 

Festetnek  ott  széjjel, 
Megáradtak,  folynak  sebességgel. 

13.  Némelyet  közülünk  elevenen  nyúztak, 
Álgyúlövésekkel  ízenként  szaggattak, 
És  kínzó ttak, 

Eútúl  sanyargattak,  — 

Az  sík  mezők  vérrel  virágoztak. 

14.  Szaladásra  jutott  félelmes  fejünkre 
Tüzet  gyújtottanak  bokrokban  testünkre, 
Mely  ránk  ége, 

Ottan  felperzsöle, 

Maradásunk  nem  volt  békességre. 

15.  Égi  madaraknak,  vadaknak  gyomrai, 
Megéhült  ebeknek  mardozó  fogai : 
Emésztői 

Lőttek  temetői, 

Számtalan  sok  férgek  megevői. 

16.  Óh  édes  anyáknak  föltartott  magzatja  — 
Mint  hever  az  földön  szegényeknek  tagja !  .  . 
Nincs  ki  szánja 

Vagy  földben  takarja, 

Még  olyan  sincs,  ki  öszvehordassa. 

17.  Nem  volt  sohult  senki  olyan  istenfélő, 
Ki  holtteteminken  lenne  könyörülő, 
Eltemető, 

Az  földrűl  fölszedő, 
Euháinkat  inkább  lőn  elvivő. 

18.  Óh  siralmas  anyák,  —  keseredett  atyák, 
Bátyáink,  öcséink  —  és  kedves  húgaink, 
Hitvestársink, 

Mi  édes  özvegyink, 

Könyvezhettek  szerelmes  magzatink ! 

19.  Beborult  országunk  sok  keserű  gyásszal, 
Betelek  nemzetünk  sokféle  panasszal 
És  bánattal, 

Sok  hírhallásokkal  : 
Szemeink  is  bétöltek  sírással. 

20.  Mert  egyfelől  német  rontja  országunkat: 
Másfelől  pogány  rác  pusztítja  hazánkat, 
Jószágunkat, 

Elhordja  marhánkat  .  .  . 

Uram,  szánd  meg  ily  nagy  romlásunkat ! 

21.  Az  víg  öröm  elmúlt,  siralom  érkezett, 
Sok  víg  hirek  helyett  szomorú  érkezett, 
Mert  elveszett, 

Nincs  mivel  életét 

Táplálhassa  nyomorult  cselédjét. 

22.  Azért  nem  hallatnak  örvendetes  hírek  : 
Mert  vannak  még  mást  is  rajtunk  ellenségek, 
Kik  kergetnek, 

Igen  perzsölnek, 

Sokat  bennünk  éhhel  is  megölnek. 

23.  Azért  Uram  Jézus,  kérünk  mást  a  végre  : 
Tekénts  kegyes  szemmel  szegény  nemzetünkre  ! 
Ne  hagyd  végre, 

De  adjad  kezére 

Ez  országnak,  az  mit  kíván  szíve. 

24.  —  Szerzem  ez  éneket  keserűségemben, 
Holttetemek  között  való  lételemben, 
És  így  szólván, 

Magamban  gondolván : 
Nyugosztaljad  őket  boldogságban ! 

25.  Dicséret,  dicsőség  légyen  az  Atyának, 
Véle  egyetemben  az  ő  szent  Fiának, 
Ki  hazánknak, 

Édes  országunknak 

Adjon  szabadulást  magyaroknak ! 

Történeti  alap.  A  szemerei  vagy  koroncai  szerencsétlen  ütkö- 
zet 1704.  június  13-án  ment  végbe  a  győrmegyei  Szemere  és 
Koroncó  között.  E  csatát  azért  emlegetik  mind  a  két  néven, 
mert  a  kurucok  a  szemerei  és  a  szentpáli  határon  helyezked- 
tek el,  míg  a  németek  hadvonalai  Koroncó  felől  állottak.  Gróf 
Forgách  Simon  és  gr.  Eszterházy  Antal  kuruc  tábornokok  serege 
14 — 15  ezer  embert  számlált ;  de  pár  ezer  rendes  gyalogoson, 
4 — 5000  lovason  kívül  a  had  zömét  fegyelmezetlen  és  rosszul 
fegyverzett  pórhad  és  felkelő  nemesség  képezte,  mely  Heister 
Sigbert  német  tábornagy  pár  ezerrel  kisebb  számú  seregének 
gyakorlott,  jól  felszerelt  és  fegyelemhez  szokott  katonáival  és 
rendes  tüzérségével  nem  állhatta  ki  a  versenyt.  A  magyar  sereg 
rövid  ideig  vitézül  állta  helyét ;  de  a  heves  ágyútüzelés  és  a 
vértes  lovasság  támadása  csakhamar  megbontotta  sorait.  A  lovas- 
ság csekély  veszteséggel  még  megmenekült,  a  gyalogságból  azon- 
ban mintegy  másfél  ezren  maradtak  a  csatatéren  a  németeknek 
néhány  száz  emberre  menő  veszteségével  szemben.  A  magyarok- 
nak ezenfelül  még  6  ágyújuk  és  28  zászlójuk  veszett  oda. 

Jegyzetek.  1.  Igyunk,  ügyünk ;  tájszólási  sajátság,  miként 
alább :  ustrum,  ostrom,  vagy  mást,  most  helyett. 

6.  Érték,  ingó  és  ingatlan  vagyon;  pl.  Gyöngyösinél:  Értéke 
kővárak. 

7.  Szentpáli  mező.  Szentpál  puszta  a  győr-pápai  országút 
mellett  Szemere  (Szömörő)  nagyközségtől  félórányira ;  ettől 
északnyugotra  van  Koroncó. 

8.  Thaly  szerint  tévedés,  mert  az  ütközet  nem  Szent-Jakab 
(július)  havának  6.  napján,  hanem  június  13-án  történt. 

11.  Hamarsággal,  gyorsan,  sietve;  pl.  hamarsággal  való  sege- 
delem (Cornides  codex). 

17.  Sohult,  sehol;  szokásosabb:  sohul. 

20.  Pogány  rác,  kegyetlen  rác.  A  XVII.  század  végén  a 
szerbek  a  török  elől  menekülve  Csernovics  Arzén  ippeki  patri- 
archa  vezetése  alatt  jöttek  be  az  országba.  Lipót  király  leg- 
nagyobb részüket  a  Duna-Tisza  között  telepítette  le.  Rákóczi  a 
felkelés  elején  szövetkezni  akart  velük;  de  ezek  a  császári  sere- 
gek zsoldjába  szegődtek  s  kegyetlen  pusztításaikról  lettek  híresek. 

21.  Cseléd,  V.  ö.  a  83.  1.  7.  jegyz. 

22.  Sokat  bennünk  éhhel  is  megölnek,  sokat  közülünk  kiéhez- 
tetéssel  ölnek  meg.  Éhhel,  kiéheztetéssel;  más  példa  Gyöngyösi- 
nél: Van  az  egész  tábor  nagy  óhhel-halásban. 

Fejtegetés.  E  történeti  éneket  Miszlai  András,  a  kurucok 
egyik  termékeny  s  nem  tehetségtelen  tábori  lantosa  közvetlen  a 
harc  után,  vagy  mint  ő  mondja  «holttetemek  között  való  lété- 
ben)* szerzetté,  s  ez  adja  meg  előadásának  a  közvetlenséget,  az 
őszinte  fájdalom  és  részvét  kifejezését.  Stílusának  természetes 
folyását  a  rím  kedvéért  olykor  mesterkélt  kifejezések  zavarják 
meg.  A  költemény  előadását  jellemzi,  hogy  költő,  néhány  kuruc 
dalokban  szokatlan,  klasszikái  vonatkozással  élénkíti.  Ilyen  pl.  az, 
amikor  a  csatavesztés  hírére  Apollót  szólaltatja  meg,  hogy  ő 
mondja  el  a  gyásztörténetet.  A  költő  a  fájdalom  élénk  hatása  alatt 
nem  tudja  megőrizni  tárgyilagosságát,  azért  a  történetet  folyton 
lírai  kitérések  szakítják  meg,  melyek  szinte  elnyomják  az  ese- 
ményt. A  mű  szerkezetileg  elég  arányosan  tagolódik.  A  beve- 
zetés (1 — 3.)  a  veszedelem  nagyságán  elmélkedik,  a  költemény 
dereka  (4 — 17.)  erős  szubjektivitással  beszéli  el  az  ütközetet  s  az 
ott  végbement  vérontást,  a  harmadik  rósz  (18 — 23.)  ennek  hatá- 
sát rajzolja  az  országra,  végül  a  befejezés  (24 — 25.)  a  költő  egyéni 
keservének  és  vallásos  fohászának  ad  kifejezést.  A  forma  zeng- 
zetessége  mutatja,  hogy  a  maga  korában  énekelték.  Öt  sorból 
álló  versszaka  a  művészibb  szerkezetek  közé  tartozik :  az  1 — 
2.  sor  tizenkettes,  a  másik  két  sor  tíz-szótagos  (4 — 3 — 3),  mert 
a  harmadik  és  negyedik  sor  tulajdonképen  egy  sornak  meg- 
töréséből   származott  (4+3 — 3.). 

3.  Csinom  Palkó  . . . 
—  1705.  — 

1.  Csinom  Palkó,  Csinom  Jankó, 
Csontos  kalabérom, 

Szép  selymes  lódingom, 
Dali  pár  pistalyom. 

2.  Nosza  rajta  jó  katonák, 
Igyunk  egészséggel ! 
Menjen  táncba  ki-ki  köztünk 
Az  ő  jegyesével. 

3.  Ne  bánkódjék  senki  köztünk, 
Menjünk  az  alföldre : 
Megrontatik  kezünk  által 
Az  labonc  ereje! 

4.  Szabad  nekünk  jó  katonák 
Tisza-Duna  közi, 
Laboncságnak  mert  nincs  sohult 
Ottan  semmi  közi. 

5.  Daru-lábú,  szarka-orrú 
Nyomorult  németség : 

Fut  előttünk,  —  retteg  tőlünk  . . 
Nyomorult  nemzetség ! 

6.  Görbe  hátú,  mert  lenyomta 
Füstös  muskotéra, 
Elfárasztott,  —  elbágyasztott 
Dióverő  pózna .  . . 

11.  Eendeletlen  öltözeti, 
Csúfos  pántlikája,  — 
Nem  érne  egy  aba-dolományt 
Minden  portékája. 

16.  De  gyűlölöm  :  mert  nyomorú,  — 
Mégis  kevélységre, 
Ládd,  majd  feldől,  —  mégis  indul 
Magyarok  vesztire. 

21.  Nosza,  most  is  űzzük-vágjuk 
Mint  ellenségünköt,  — 
Mutassuk  meg  nemzetünknek 
Jó  vitézségünköt ! 

22.  Fut  az  tokos,  tüzes  madzag 
Kihull  az  kezéből, 

Őszi  keserű-gombája 
Kidől  az  fejéből. 

23.  Után  kuruc  !  után  ! 
Tiéd  az  puskája, 

Enyím  pedig  az  kancája,  — 
Tiéd  az  lódingja. 

24.  Rajta  Miska,  rajta 

Az  tüzes  labancon !  .  .  . 
Mienk  leszen  az  nyereség 
Mind,  az  derék  harcon. 

25.  De  mindezek  fegyverekkel 
Nem  érnek  egy  pénzt  is, 
Hanem  vedd  el  az  szablyáját,  — 
Üsd  el  az  fejét  is! 

26.  Az  nagyszájú  horvátnak  is 
Fekete  csizmája, 

Hosszú  nyakú,  —  kurta  farkú 
Görcsös  paripája  .  .  . 

27.  Egy  rossz,  rozsdás  kalabérja, 
Életlen  szablyája, 

Csipás  szemű  kancájával 
Együtt  van  kvártélja. 

28.  Noha  éhhel  csak  meg  nem  (hal), 
Nincs  benn  takarmánya,  — 
Sokszor  száznak  sincs  közöttük 
Egy  pipa  dohánya ! 

29.  —  Az  vitéz  kurucnak  van 
Szabott  dolománya, 
Sarkantyús  csizmája, 
Futó  paripája. 

30.  Az  gyalog  kurucnak 
Van  frissen  járása, 
Mint  Pelagus  lónak 
Van  sebes  futása. 

31.  Vitéz  karja ;  lábaiban 
Karmazsin  csizmája, 
Gyönggyel  fűdzött  az  bocskora, 
Ezüstös  kapcája. 

32.  Hitvány,  czifra  farkasbőre, 
Kurta  kis  dolmánya, 
Nyakában  függ  gyönggyel  fűdzött 
Csontos  kalabéra. 

33.  Fényességgel  mind  berakva 
Aranyas  szablyája, 
Nyuszttal  béllett  az  süvege, 
Csillagos  forgója  . . . 

34.  Patyolat  az  kuruc, 
Gyöngy  az  felesége ; 
Hetes  vászon  az  laboncság, 
Köd  az  felesége. 

35.  Nosza  tehát  hadnagy  uram, 
Dúljuk  fel  jószágát, 

Mind  ellenségünknek 
Hajtsuk  el  marháját  I 

36.  Ha  ránk  támad,  az  pénziért 
Vágd  be  az  ajtaját, 

Fúrd  meg  az  hordaját 
Idd  meg  mind  az  borát. 

37.  Az  paraszt  embernek 
Fogd  meg  az  szakálát, 
Hajtsd  el  az  marháját,  — 
Verd  pofon  ő  magát. 

38.  Az  laboncság  takarodjék 
Nemes  országunkból,  — 
Hogy  végtire  szalag- szíjat 
Ne  vágjunk  hátából! 

Jegyzetek,  1.  Csontos  kalabérom,  elefántcsonttal  kirakott  kara- 
bélyom. —  Szép  selymes  lódingom,  szép  selyemmel  kivarott  váll- 
szíjam; 1.  még  a  71.  lapon  a  6.  jegyzetet.  —  Dali  pár  pis- 
talyom,  pompás  vitézi  pár  pisztolyom.  Dali,  deli,  vitézi;  mond- 
ják delisarú,  delibakancs. 

4.  Szabad  nékünk  Duna-Tisza  közi.  Thaly  szerint  arra  vonat- 
kozik, midőn  Bottyán  és  Károlyi  hadai  1705.  őszén  a  szoron- 
gatott Rabutin  segítségére  Erdélybe  igyekező  Herbeville  serege 
elé  siettek  a  Duna-Tisza  közre. 

6.  Muskotér  v.  muskotély,  lőfegyver,  puska;  v.  ö.  a  83.  lapon 
a  3.  jegyz.  és  a  Bev.  31.  lapját. 

7 — 10.  versszakok  pedagógiai  okokból  maradtak  ki,  épen  úgy 
mint  a  12 — 15.  és  17 — 20.  vsz. ;  e  részek  különben  is  oly  lazán 
függenek  össze  a  többivel,  hogy  hiányuk  a  költemény  egységét 
nem  zavarja  meg. 

11.  Csúfos  pántlikája,  mellyel  az  akkori  német  divat  szerint 
hajukat  befonták.  —  Aba-dolomány,  durva  abaposztóból  készült 
dolmány;  aba  durva  festetlen  szőrszövet,  amelynek  csekély 
silány  értékét  jellemzi  a  közmondás,  amidőn  azt  mondja,  hogy 
aba  nem  posztó,  épen  úgy  mint :  kása  nem  étel,  vagyis  hitvány 
étel.  Kirívó  ellentét  a  kuruc  vitéz  drága  és    fényes  ruházatával. 

22.  Tokos,  totyakos,  bőnadrágos,  így  csúfolták  a  kurucok  a 
németet  bő  nadrágja  miatt.  V.  ö.  plundrás  (pluderhosen  habend) 
német.  —  Tüzes  madzag,  tüzes  kanóc;    akkorában   még   elvétve 

használták  a  puskakanócot,  a  gyújtózsinórt.  —  őszi  keserű  gom- 
bája, gombaforniájú  kalapja. 

24.  Tüzes  labanc,  nem  hevesvérű,  hanem  minden  cél  nélkül 
folyton  tüzelő,  lövöldöző  labanc. 

26.  Fekete  csizmája.  Az  előkelő  magyarság  piros  és  sárga 
csizmát  viselt;  fekete  csizmát  csak  a  paraszt  hordott,  azért 
kevésre  becsülték  azt,    akinek    ilyen    volt.    L.  alább  a  31.  jegyz. 

29.  Szabott  dolomány,  testhez  illő,  formás  dolmány. 

30.  Pelagus  ló  alatt  népies  ejtéssel  a  Pegazus  értendő. 

31.  Karmazsin  csizmája,  vörös  színű  bőrből  készült  csizmája. 
A  deli  csizmát  vagy  bocskort  viselő  gyalogos  kurucnak  a  tulaj  - 
donképeni  vászon  lábtakaró  fölött  bőrkapcája  volt,  melynek  ki- 
látszó külső  végei  ki  voltak  himezve  és  cifrázva. 

32.  Farkasbőr e,  farkasbőrkacagánya. 

34.  Patyolat,  finom  fehér  gyolcs ;  hetes  vászon,  durva  vászon 
a  szövés  szálai  után  kapta  nevét. 

Fejtegetés.  A  diadalaira  büszke  kurucság  széles  jókedvében 
mulat  táborhelyén  s  kérkedik  sikereivel,  mert  az  övék  már  a 
Duna  és  Tisza  köze.  Most  is  harckészen  áll  és  csak  úgy  fity- 
málja szánalmas  külsejű  ellenfeleit,  kik  nem  átalnak  a  daliás 
magyarok  vesztére  törni.  A  gyűlölet  irántuk  még  fokozza  harci- 
kedvüket, úgy  hogy  alig  várják  a  csata  kezdetét.  A  minő  híven 
tükrözték  le  az  üldözés  keserves  napjaiban  a  bujdosó  énekek  a 
szegénylegények  nyomorát,  épen  olyan  közvetlen  igazsággal  tol- 
mácsolja ez  a  vidám  dal  a  nyalka  kuruc  lelkiállapotát,  amely 
különös  vegyüléke  a  harcvágynak,  az  ellent  lenéző  gyűlöletnek, 
a  nemzeti  büszkeségnek  és  a  szilaj  jókedvnek.  A  költemény  tőrül- 
metszett magyaros  stílusát  különösen  korfestő  kifejezései  és  jel- 
lemző képei  teszik  érdekessé.  E  dal  úgylátszik,  hogy  több  más 
énekből  van  összerakva,  ami  a  népköltészetben  nem  ritka  eset, 
anélkül  azonban  hogy  az  egyes  részek  szerves  egésszé  olvad- 
hattak volna  össze.  Ez  a  laza  szerkezet  egyébként  igen  jellemző 
az  egész  művön  végigvonuló  szilaj  jókedv  csapongásának  meg- 
érzékítésóre.  Élénk  dallamánál  fogva  a  tábori  mulatozóknak  egyi 
legkedveltebb  éneke  volt.  Versmértóke  alkalmazkodik  a  derí 
hangulathoz,  nyolcz  és  hat  szótagból  álló  rövid  sorai  élénk  ütem- 
ben váltakoznak  és  a  négysoros  versszakok  félrímben  csengi 
nek  össze,  amely  abban  az  időben  kevésbbé  volt  szokásos. 

4.  ((Vak-Bottyánrúl  való  ének». 

—  1705.  — 

1.  Dícsírtessél  tőlünk  magyarok  Istene  ! 
Ki  megsegétetted  szegény  nemzetünköt, 
Rabságban  nem  hagyád  mi  árva  fejünköt, 
Kemíny  vasigátúl  megmentél  bennünköt. 

2.  Magyar  vitézeknek  éles  fegyverekkel 
Nimet  loboncokat  ő  kevílségekkel, 
Prédáló  rácokat  megrontád  ezekkel  — 
Ertünk  fegyverkező  magyar  seregekkel. 

3.  Immár  reánk  derűit  újra  szép  szabadság: 
Mert  győzödelmeket  vívott  az  kurucság. 
Vígasságban  vagyon  ezen  darab-ország, 
Aranyos  zászlóját  szelek  jól  hordozzák. 

4.  Híres  generális  az  öreg  Vak-Bottyán ; 
Vagyon  véle  mastan  sok  derék  kapitány : 
Vitéz  Bezerédi,  jó  Ebeczki  Istvány, 
Kisfaludi  László,  seríny  Balogh  Ádány. 

5.  0  azért  ezekkel  nagy-sok  harcot  nyere : 
Nímetség  mindenütt  futásnak  eredé, 
Avagy  mind  halmokban  rakattatok  teste, 
Kiket  lecsapdosott  kurucok  fegyvere. 

6.  Sok  erős  várakot :  Simontornyát,  Pápát, 
Pécset  is  Siklóssal,  Tatát  ós  Kapuvárt, 
Megvövék  magyarok  Kűszögöt,  Borostyánt, 
Kikben  sok  németet  Vak-Bottyán  kardra  hánt. 

7.  Fölgyüve  azután  Rába  mellékire, 
Szállá  Szentgotthárdnak  hires  mezeire, 
Országunk  prédáló  rácokat  ott  vére. 
El  bé  Stíriában  üldözé  fegyvere. 

8.  Sőt  Bécsnek  alját  is  ő  mind  fölnyargalá, 
Sok  derék  városát  tűzben  bocsáttatá : 
Hogy  pusztulásunknak  bosszúját  állana, 
Onnénd  bőv  szerdékkel  téré  ismég  alá .  . . 

9.  így  lőn  németeknek  szorongattatása, 
Mordáj-égető  rác  kardra  hányatása; 
Hangozék  Stíria  siralmas  nótája 

És  Ausztriának  szörnyű  bódulása. 

11.  No  rihös  németek,  mást  kevílkedjetek! 
Ebszülte  rácai,  —  bezzeg  elcsellegtek ! .  . . 
Által  az  Dráván  majd  ész  nélkül  siettek: 
Mert  hollók  laknák  föl  az  hitvány  testetek. 

12.  —  Bottyán  apánk  penig  Busztnak  városában 
Az  sok  főtisztekkel  ezekért  vígságban 

Lőn  az  harcok  után ;  jó  ruszti  borában 
Vígan  iszik  vala  —  virágos  kupában. 

13.  Éltesse  az  Isten  Bákóczi  Ferencet, 

Mi  édes  Urunkot  s  minden  vezéreket  ; 
Tovább  is  serínyen  az  magyar  nemzetet 
Oltalmazzák,  s  űzzék  országbúi  németet ! 

14.  Mert  míg  ez  hazában  csak  egy  német  lészen : 
Békesség  soha  itt  nem  lészen  egészen. 
Praktikának  magva  hogy  végkép  enyésszen,  — 
Ki  köll  az  németnek  pusztulni  egészen ! 

15.  —  Ezerhétszázötben,  mikort  nagy  örömben 
Ülnék  az  magyarok  karácsony  szombatját : 
Egy  ifjú  ekképen  szorzotté  ő  dalját,  — 
Vidámon  pöngette  hangos  citharáját. 

Történeti  alap.  Bottyán  János,  II.  Rákóczi  Ferenc  fejedelem 
vezénylő  tábornoka  a  kurucok  egyik  legvitézebb  vezére,  kit 
a  labancok,  mivel  félszemére  megvakult,  közönségesen  Vak 
Bottyánnak  neveztek,  1640  táján  szegény  nemes    szülőktől  szár- 

mázott  Esztergomban.  Rákóczi  emlékirataiban  azt  mondja  róla, 
hogy  « egykor  deák  s  egy  jezsuita  klastrom  portása  volt»,  azon- 
ban katonává  levén,  oly  vakmerő  vitézséget  mutatott  a  törökök 
ellen  folytatott  harcokban,  hogy  Lipót  1692-ben  ezredesóvó  tette. 
A  fölkelés  idején  részint  a  külföldön  harcolt,  részint  pedig  itthon 
a  kurucok  ellen.  Vitézi  érdemei  azonban  nem  óvhatták  meg  a 
bécsi  kormány  folytonos  gyanúsításaitól,  mivel  az  idegen  zsol- 
dos hadak  zsarolásai  ellen  többször  kikelt  a  magyarok  érdeké- 
ben. Ellenségeinek  (Kucklánder  Ferdinánd)  méltatlan  árulkodása 
két  ízben  juttatta  őt  a  börtönbe,  ahonnét  1704-ben  megszökvén, 
átpártolt  Rákóczihoz,  s  ez  időtől  fogva  a  szabadság  ügyének 
egyik  fő  harcosává  lett.  Hadi  tudományával  túlszárnyalta  többi 
vezértársait  s  diadalmas  harcokat  vívott  a  Duna-Tisza  közén,  a 
Dunántúl  ós  a  Felvidéken.  Különösen  rettegtek  tőle  a  rácok,  kik 
nevének  hallatára  is  nem  egyszer  megfutottak.  A  ellenségnek  fé- 
lelme tőle  annyira  ment,  hogy  Szerémségben  az  anyák  siró  gyer- 
mekeiket az  ő  nevével  ijesztgették  s  az  ördög  sarjának  nevezték. 
A  nép  azonban  jótékonysága  miatt,  katonái  pedig  nyájas  modo- 
ráért rajongtak  érbe,  öreg  apónak  és  jóltévő  Jánosnak  hivták. 
Személyes  vitézségének  oly  vakmerő  példáit  adta,  hogy  azt  tar- 
tották felőle,  hogy  fegyver  és  golyó  nem  tehet  kárt  benne 
(golyójárhatlan).  Fáradhatlan  hadi  tevékenysége  öreg  kora  da- 
cára sem  szűnt,  úgy  hogy  a  szakadatlan  fáradságban  kimerülve 
halt  meg  1709  őszén,  még  utolsó  perceiben  is  Bácskában  győze- 
delmeskedő hadainak  küldözgetve  parancsait.  Halála  nagy  csa- 
pás volt  a  kurucok  ügyére,  amely  ezután  rohamosan  közele- 
dett a  vég  felé.  (L.  Thaly  Kálmán:  Bottyán  János  életrajzát. 
Pest,  1865.) 

Jegyzetek.  3.  Darab-ország,  a  dunántúli  országrész.  A  dunán- 
túli vármegyéket  a  kurucok  1704-ben  két  ízben  elfoglalták,  de 
mind  a  kétszer  kiszorították  őket  onnét.  Gr.  Károlyi  Sándor 
1705.  telén  seregével  újból  megpróbálkozott;  de  ezen  harmadik 
kísérlet  sem  sikerült.  S  a  kurucokra  nézve  Dunántúl  mindaddig 
szerencsétlen  földrész  volt,  míg  Bottyánt  nem  küldték  oda,  aki 
1705-i  téli  hadjáratában  nemcsak  megszerezte,  hanem  élete  végóig 
meg  is  tudta  azt  tartani. 

4.  Bezerédi  Imre,  1.  alább  a  9.  számú  költeményt.  —  Ebeczki 
István,  Rákóczi  híres  kuruc  lovas-ezredese,  később  tábornoka, 
több    győzedelmes    hadjáratban    vett    részt.  —  Kisfaluéi  László, 

Loósz  l. :  Szemelv,  a  kurucvilág  költ.  « 

kuruc  kapitány,  ki  mint    csapatvezér  tűnt  ki.  —  Balogli  Ádám, 
1.  a  15.  sz.  költeményt. 

6.  Borostyán,  Borostyánkő  vára  az  osztrák  és  stájer  határon 
fekszik,  s  Bottyán  nemcsak  ezt  a  határszéli  várat  megostromolta, 
hanem  vitézeivel  zsákmányolva  bekalandozta  Stíriát  és  Ausztriát, 
sőt  Bécs  aljáig  jutott,  mint  azt  a  8.  vsz.  is  említi. 

7.  Szentgotthárdnak  híres  mezeje,  mert  1664-ben  itt  győze- 
delmeskedtek a  keresztény  seregek  a  törökön;  1704-ben  Károlyi 
Sándor  Rabattá  császári  tábornok  seregét  verte  le,  1705-ben 
pedig  Bottyán  Heistert  győzte  le. 

8.  Szerdék,  zsákmány,  szerzemény ;  pl.  a  közmondás  szerint : 
Ebül  gyűjtött  szerdéknek  ebül  kell  elveszni  (male  párta  male 
dilabuntur.). 

9.  Mordáj- égető  rác,  gyújtogató  rác  ;  mordály,  bosszúálló, 
alattomos,  gonosz.  A  szerbeknek  rác  elnevezése  a  Rassza  nevű 
szerbiai  várostól  ered,  mert  erről  nevezték  őket  rasciani  — 
vagyis  magyaros  ejtéssel  rácoknak. 

10.  Pedagógiai  okból  maradt  el. 

11.  Elcselleg,  elkullog,  lassankint  elszéled. 

12.  Virágos  kupa,  virággal  díszített  mázos  cserép  ivóedény ; 
híresek  voltak  Apor  szerint  a  segesvári  ejteles  (körülbelül  literes) 
viaszos  kupák. 

Fejtegetés.  A  fenti  krónikás  modorú  ének  Bottyán  1705.  évi 
diadalmas  dunántúli  hadjáratának  egyes  mozzanatait  a  köz- 
hangulatnak jellemző  kifejezésével  tárgyalja.  Örömmel  emlék- 
szik meg  az  ének  szerzője,  hogy  újra  dicső  napok  virradtak  a 
nemzetre  (1 — 3.),  a  miben  oroszlánrésze  van  Vak-Bottyán  gene- 
rálisnak, ki  derék  alvezéreivel  Dunán  túl  a  sikeres  harcok  egész 
sorát  vívta,  s  azt  egészen  megtisztította  a  német  és  rác  hadak- 
tól, sőt  berontott  Ausztriába  ós  Stíriába,  győzelmesen  eljutván 
egész  Bécs  aljáig  (4 — 10.).  A  harcok  után  most  ruszti  várában 
tart  pihenőt  hős  társaival,  hol  áldomást  isznak  a  fejedelemre  és 
a  többi  vezérekre  és  átkot  mondanak  a  németre  (11 — 15.).  A  költe- 
mény alapgondolata  az,  hogy  hazánkban  nem  lesz  addig  béke, 
míg  a  német  ki  nem  pusztul  innét.  Míg  egyrészt  a  szabadság- 
szeretet, bizalom  a  vezérek  iránt  és  harcvágy  jut  kifejezésre  a 
költeményben,  másrészt  alapszínét  az  engesztelhetetlen  német- 
gyűlölet adja  meg.  Ez  kölcsönöz  neki  érdekességet  s  feledteti 
velünk  az  előadás  költőietlenségét.  Stílusának  népies  jelleget  ad 

a  táj  szavak  és  a  dunántúli  tájejtés  használata,  mely  azt  mutatja, 
hogy  szerzője  ezen  vidékről  való  ember  lehetett,  ki  végigküzdötte 
Bottyán  dicső  harcait.  Versformája  tizenkettes  sor  csoportrímmel. 

5.  Ne  higyj  magyar  a  németnek  .  .  . 

—  1706.  — 

Ne  higyj  magyar  a  németnek, 
Akármivel  hitegetnek ; 
Mert  ha  ád  is  nagy  levelet 
Mint  a  kerek  köpönyeged, 
S  pecsétet  üt  olyat  rája 
Mint  a  holdnak  karimája  : 
Nincsen  abban  semmi  virtus,  — 
Verje  meg  a  Jézus  Krisztus ! !  .  .  . 


Fejtegetés.  A  kuruc  mozgalmak  központját  a  haza  szabad- 
ságának és  a  nemzet  önállóságának  megvédése  képezvén,  a  sok- 
szoros csalódás  miatt,  melyet  a  bécsi  kormány  részéről  mind- 
annyiszor tapasztalnia  kellett,  amikor  az  uralkodó  részéről  jogai 
megvédésére  tett  Ígéreteket  megszegve  és  kijátszva  látta:  nem 
csoda,  ha  bizalmát  vesztette  a  nemzet  sorsának  intézői  iránt. 
Ez  az  elvesztett  hit  és  bizalom  érzése  tartotta  ébren  és  szította 
mindvégig  a  nemzeti  ellenállást  a  magyarságban,  mert  tudta, 
hogy  mihelyt  leteszi  a  fegyvert,  a  megadásra  új  erőszak  lesz  a 
válasz.  Úgy  hogy  szinte  szükséges  volt  a  vezetőknek  ápolni  a 
nemzetben  e  bizalmatlanságot,  nehogy  újabb  keserű  csalódások- 
nak tegyék  ki  magukat.  A  fenti  dalban  ez  a  felfogás  nyer  epi- 
grammaszerű  kifejezést  az  elkeseredés  ós  gyűlölet  érzelmeivel 
párosultan,  a  miknek  általános  voltát  bizonyítja,  hogy  e  kis  köl- 
temény valóságos  szállóigéjévé  lett  a  Kákóczi-féle  mozgalomnak  s 
más-más  változatban,  de  mindvégig  ott  élt  az  ajkon  és  a  szivek- 
ben. Versmórtéke  ősi  nyolcas  (4 — 4)  páros  rímmel. 

6.  Esztergom  megvételérűl. 

—  1706.  — 

1.  Sebes  víz  a  Garam,  siet  a  Dunába,  — 
Kurucok  tábora  épen  ott  megszálla. 

2.  Eákóczi  tábort  üt  a  Garam-torokban, 
Perzsia-szőnyegen  pihen  szép  sátorban. 

3.  Perzsia-szőnyegen,  fényes  tigrisbőrön  .  .  . 
Sátor  előtt  állnak  palotások  bővön. 

4.  Verik  az  rézdobot,  fújják  a  trombitát,  - 
Az  sok  nyalka  kuruc  üli  az  paripát. 

5.  Eákóczi  tábora  torpad  az  síkságon : 
Rákóczi  sátora  dombon  áll  magában. 

6.  Friss,  kerek  dombon  áll  tegnapi  nap  ólta ; 
Nemcsak  az  sátor,  a  domb  is  csak  azólta  ! 

7.  Jó  kuruc  vitézek  csak  tegnap  dombolták, 
A  földjót  kezekben,  süveggel  hordották. 

8.  « ,  Urunknak  sátora  magas  helyen  legyen  : 
Szép  tábora  fölött  végig  tekénthessen!'» 

9.  «, Aranyos  zászlója  lobogjon  magasra: 
Messzérűl  mindenki  mindgyárst  megláthassa  !' 

10.  Süveggel  hordották,  a  dombot  úgy  rakták, 
Rákóczi  patyolat-sátorát  rávonták. 

11.  —  Nagy  Rákóczi  jár  az  gyönyörű  mezőben, 
Rettenetes  kardja  villog  a  kezében. 

12.  Kardjával  fölmutat  Esztergom  várára, 
Vár  tornyán  lobogó  császár  zászlójára: 

13.  «Mire  a  fényes  nap  háromszor  felsütne,  — 
Hejh!  magyar  lobogó  lesz  oda  feltűzve!*) 

14.  ((Szóljatok  álgyúim,  szörnyen  ropogjatok, 
Dunának  két  partja  rengjen  alattatok  !» 

15.  Hejh !  s  megbődülének  Eákóczi  álgyúi, 
Hejh  !  s  megrendülének  Esztergom  tornyai. 

16.  Amott  az  vár  alatt  —  törik  már  az  falat : 
Vég-Esztergom  vára,  jobb  lesz,  add  meg  magad ! 

17.  Odafent  az  tokos  csak  elhivé  magát,  — 
Nem   adja  az  várat,  berdót  igen  kajált. 

18.  Ejten-éjjel,  mikor  a  lövés  elhallgat : 
Fényes  tigrisbőrén  Eákóczi  nem  nyughat. 

19.  Készíti  híveit,  —  híres  vitézeit : 
Fodor  és  Kévay  hajdú-ezereit. 

20.  Az  palotás-ezret,  az  Esze  Tamásét, 
Csajági  Jánosét,  Lócziét,  sok  másét. 

21.  Éjten-éjjel  egyszer  az  álgyú  hármat  szól : 
Hát  az  sok  kuruc  az  várra  csak  úgy  omol  .  .  . 

22.  Tüzes  garanáttul  világos  az  éjjel,  — 
Hajh !  sok  anya  fia  borúi  ott  bó  vérrel ! 

23.  Hasad  az  szép  hajnal,  piros  az  hegyoldal  .  .  . 
Esztergom  várában  Eákóczi  felnyargal. 

24.  Esztergom  utcáin  szikrát  hány  patkója, 
Esztergom  bástyáin  lobog  az  zászlója  .  .  . 

25.  —  Mikor  Esztergomban  örömet  lőttének  : 
Ez  versek  kevesség  azután  költenek. 

26.  Ha  kérded:  ki  irta?  —  egy  igaz  magyar  fi, 
Igaz  örömében,  —  elhigyje  akárki. 

Történeti  alap.  Esztergom  ostroma  1706.  aug.  10-én  vette  kez- 
detét. Kákóczi  tüzérsége,  Esztergommal  szemben,  Párkánynál 
a  Duna-parton  állott,  és  kitartó  tüzelése  folytán  a  kurucok 
a  várost  harmadnapra  el  is  foglalták;  de  a  vár  nagy  ellenállás 
után,  majdnem  földig  lerombolva,  csak  szept.  14-én  adta  meg 
magát.  Német  parancsnoka,  Kucklánder  Ferdinánd  az  első  fel- 
szólításra a  vár  feladását  megtagadta  s  csak,  miután  Eákóczi  a 
vár  alá  ásatott  aknák  segítségével  fel  akarta  robbantani  a  vár- 
őrséget, a  második  felszólításra  hódolt  meg  szabad  elmenetel 
föltétele  mellett.  A  kurucok  öröme  azonban  nem  sokáig  tartott, 
mert  alig  hogy  Eákóczi  Esztergom  alól  elvezette  seregét,  már 
szept.  27-én  Starhemberg  jött  annak  visszafoglalására  és  a  vár 
okt.  9-én  ismét  a  labancok  kezébe  került,  mert  francia  szárma- 
zású parancsnoka,  Bonefous  ezredes  csekély  ellenállás  után  át- 
engedte. 

Jegyzetek.  2.  Garam  torokban,  ümz  Párkánynál,  hol  a  Garam 
a  Dunába  ömlik.  3.  Palotások,  Rákóczi  gyalogos  testőrei ;  lovas 
testőreit  karabélyosoknak  nevezték.  5.  Torpad,  terped,  terűi ; 
pl.  az  Újváriak  dicséretiben :  Másszor  térhelyeken  torpadván, 
trombiták  rivadtára  mint  sólymok  röppenek  csoportra. 

6 — 10.  Homeros  genetikai  leírásaira  emlékeztető  lírai  rajz. 
A  párkányi  mezőn  egy  dombról  a  hagyomány  még  ma  is  azt 
beszéli,  hogy  Rákóczi  sátora  számára  a  kurucok  süvegükben 
hordták  oda  össze  a  földet,  hogy  «uruknak  sátora  magas  helyen 
legyen».  Szinte  kár  ezt  a  szép  illúziót  azzal  a  valószínű  magya- 
rázattal megrontani,  hogy  a  vizenyős  lapály  feltöltése  végett  az 
utászok  emelték  a  dombot,  hogy  egy  kiemelkedő  helyet  rögtö- 
nözzenek a  fejedelem  sátora  számára. 

17.  Berdo,  wer  da  ?  az  őrtálló  német  katona  kiáltásának 
népies  ejtése. 

18.  Éjten-éjjel,  az  éj  derekán,  éjfélkor;  pl.  Balassinál:  Midőn 
éjten-éjjel  csataviseléssel  mindenik  lankadt,  fáradt. 

19.  Fodor  és  Révay  hajdú-ezerei,  Fodor  László  és  báró  Révay 
Gáspár  gyalog  ezredei. 

20.  Esze  Tamás  első  volt  azok  között,  kik  Rákóczi  felhívá- 
sára fegyvert  fogtak.  Részt  vett  Kassa  megvívásában    és    az  er- 

délyi  harcokban,  honnét  mint  dandárnok  tért  vissza.  Utolsó 
csatáit  Bottyán  alatt  a  morva  határszélen  vívta.  Nyitrán  a  kath. 
és  prot.  katonák  lázongásának  esett  áldozatul  1708-ban.  - —  Csa- 
jághy  János  gyalog  dandárnok  és  ezredes,  Lóczy  András  gyalog 
ezredes  volt. 

22.  Tüzes  garanát,  tüzes  gránát,  robbanó  anyaggal  töltött 
ágyúgolyó,  mely  akkor  pattant  szét,  ha  valamely  kemény  tárgyba 
ütődött. 

25.  Örömet  lőttének,  a  vár  bevételének  örömére  üdvlövéseket 
tettek.  — ■  Kevesség,  kevéssé,  kissé  szavak  régies  alakja;  v.  ö. : 
Befordulok  egy  kicsinyég  öltöző  szobámba  (Arany :  Rozgonyiné.). 

Fejtegetés.  Ezen  gyönyörű  kuruc  népballada  tárgya  Eszter- 
gom várának  bevételéről  szól,  amelynek  leírását  megelőzi  a 
kuruc  tábor  mozgalmas  képe  (1 — 4.)  és  Bákóczi  sátora  számára 
készülő  domb  költői  rajza  (5 — 10.).  Az  egész  költeménynek  közép- 
pontja Rákóczi,  kit  katonáinak  rajongó  szeretete  valóságos  glóriá- 
val vesz  körül.  Epén  vezéri  gondjainak  közepette  látjuk,  amint 
parancsot  ad  az  ostromra,  amely  belenyúlik  a  késő  éjtszakába. 
Közben  kis  pihenő  után  új  rohamot  rendel  s  heves  harc  után 
csak  a  hajnal  hozza  meg  a  diadalt  (11 — 24.),  melyet  a  rákövet- 
kező örömmámor  tetőz  be  (25 — 26.).  A  műben  Bákóczi  alakja 
erősen  van  eszményítve;  vezéri  öntudatos  biztossága  fokozott 
bátorságot  önt  katonáiba  s  azt  még  erősíti  a  rajongásig  menő 
szeretet  és  tisztelet  iránta.  Emellett  a  hazafias  öröm  hangulata 
ömlik  el  a  vers  minden  során.  Szerkezete  arányos,  kerek  és 
fokozatosan  fejlődő.  Előadásában  a  leíró,  lírai  és  drámai  elemek 
szépen  váltakoznak.  A  minő  művészi  példa  a  genetikai  leírásra 
a  Bákóczi-domb  keletkezése,  épen  olyan  mozgalmas  drámai  rövid- 
séggel mutatja  be  alább  az  ostromot.  Nyelve  népies,  itt-ott  dunán- 
túli tájejtóssel  (kajált)  tarkítva ;  de  szemléletes  képekben  és  indulat- 
kifejező felkiáltásokban  sem  szűkölködik.  Páros  rímű  tizenkettes 
sorai  arányos  tagoltságukkal  elég  ritmikusak. 

7.  Mikor  virrad  .  . . 

—  1706.   - 

1.  Mikor  virrad  megónt,  hejh !  olyan  szép  üdő,  — 
Hires  Bottyán  hirét, 

Az  Bezerédiét 

Egekig  emelő,  egekig  emelő  ?  .  .  . 

Balogh  Ádám  nevét,  — 

Vitéz  kurucokét 

Feltündököltető,  feltündököltető  ? 

2.  Soproni  sáncokat  mikoron  megvettük  : 
Az  német  armadát  Bécs  alá  kergettük. 
Győrvári  nagy  harcot  mikoron  megnyertük  : 
Stíria  tartományt  kedvünkre  égettük. 

3.  Nosza  édes  lovam,  Balogh  Ádám  lova ! 
Az  Haister  gyenerált,  — 
Storumberk  gyenerált 

Látod-é  amoda,  látod-é  amoda?  .  .  . 

Úgy  vigyél  engemet : 

Súlyos  fegyveremet 

Hogy  vihessem  oda,  hogy  vihessem  oda ! 

4.  Sopronnál  az  német  falkástúl  szaladott, 
Győrvárnál  az  tóban,  — 
Posványos  gázlóban 

Mind  belé  fulladott,  mind  belé  fulladott. 
Erdők  két  mélföldig  testekkel  rakodtak, 
Mezők  két  mélföldig  vérrel  virágoztak. 

5.  Hejh,  kérjük  az  papot : 
Sok  ilyen  jó  napot 

Imádkozzék  le  az  szegény  kurucoknak !  .  .  . 
De  nemcsak  azoknak,  —  hanem  az  hollóknak, 
Az  saskeselyőknek,  égi  madaraknak, 
Erdei  vadaknak,  erdei  vadaknak. 

Történeti  alap,  A  költemény  az  1706-iki  eseményekre  vonat- 
kozik. A  fertő-soproni  sáncok  fontos  poziciót  képezvén  a  dunán- 
túli hadakozásban,  ezeknek  megostromlására  a  kurucok  részéről 
Bottyán  János  tábornok  és  Bezerédi  Imre  dandárnok  vállalkoz- 
tak, kiknek  sikerült  is  aug.  18-án  Starhemberg  Miksa  cs.  altábor- 
nagy hadait  Sopronba  szorítani,  de  Bezerédi  nem  elégedett  meg 

ezzel,  hanem  néhány  nap  inulva  egész  Bécsig  üldözte  a  császá- 
riakat. Az  énekben  említett  győrvári  csata  pedig  Vasmegyé- 
ben a  nevezett  helység  tavánál  november  elején  (6 — 7.)  ment 
végbe.  Balogh  Ádám  olyan  erős  rohammal  támadt  a  németekre, 
hogy  azok  a  tóba  szorultak,  ahol  sokan  bele  is  vesztek.  Ennek 
a  harcnak  folytatása  volt  a  szomszédos  egervári  várkastély 
megvívása;  itt  került  Heister  Hannibál  3000  katonájával  együtt 
a  kurucok  fogságába.  E  győzelem  után  pedig  Stíriába  törtek  a 
kurucok,  ahol  kegyetlen  dulásokat  vittek  végbe. 

Jegyzet.  4.  Mélföld,  mérföld;  mindkét  kifejezés  eredetileg  a 
német  Meile  szóból  származik. 

Fejtegetés.  E  népies  eredetű  költemény  erős  vágyat  fejez  ki 
az  1706-iki  dicsőséges  napok  után,  amikor  csupa  diadal  volt  a 
kurucok  élete.  Ezeknek  emlékei  szövik  át  a  különben  lírai 
természetű  darabot.  A  vezérek  magasztalása  és  káröröm  az  ellen- 
ség kudarcain  adják  meg  a  dal  alapszínét,  melynek  érdekes 
népies  vonása  a  többi  közt  az,  hogy  a  lovával  beszélgető  vitéz 
motívumát  ügyesen  felhasználja,  továbbá,  hogy  a  harcban  el- 
hullott ellenség  nemcsak  a  győző  dicsőségét  növeli,  hanem  a 
csatatér  madarainak  és  vadainak  is  vidám  lakomát  szolgáltat. 
Versformája  tizenkettes  sor  egész  ós  tördelt  alakjában;  rime- 
lése  igen  változatos,  pl.  az  1.  és  3.  str.  rímképe :  abbabba,  emellett 
használ  csoportrímet  is,  mint  azt  a  2.  versszak  mutatja.  A  költe- 
mény töredékes  volta  azt  a  benyomást  teszi  az  olvasóra,  mintha 
több  énekből  volna  összeállítva. 


8.  Kerekes  Izsák. 

—  1706—1707.  — 

1.  Hallottad-e  hírét  a  híres  Szebennek, 
A  hires  Szebennek  s  a  híres  Mohának, 
A  Mohában  lakó  Kerekes  Péternek, 

S  Kerekes  Izsáknak,  ő  felnőtt  fiának? 
Ez  egyszer  ittason  ment  az  istállóba, 
Ott  le  is  feküvék  a  lovak  jászlába. 

2.  Egyszer  csak  kimene  az  ő  édes  apja 
A  tornácba  s  lenéz  onnan  a  határra  : 

Hát  bizony  jődögél  nagy  fekete  sereg, 
Úgy  látszik  messzünnen  mint  a  setét  felleg ; 
Nem  tudják  miféle,  kuruc-e  vagy  labanc  ? 
De  mégis  gondolják:  a  szebeni  rácok. 

3.  Ekkor  csak  lemene  Izsák  édes  apja 

A  lovak  jászlához  s  ilyen  szókkal  mondja  : 
Kelj  fel  fiam,  kelj  fel  jó  Kerekes  Izsák ! 
Mert  bizony  jődögél  nagy  fekete  sereg, 
Úgy  látszik  messzünnen  mint  a  setét  felleg ; 
Nem  tudjuk  miféle,  kuruc-e  vagy  labanc  ? 
'     De  mégis  gondoljuk :  a  szebeni  rácok. 

4.  Ekkor  megfordúla  az  első  álmából,  — 
De  mégsem  kelé  fel  a  lovak  jászlából. 

5.  Másodszor  kimene  az  ő  édes  anyja, 

S  ilyen  szókkal  költi  igen  hamarjába : 
Kelj  fel  fiam,  kelj  fel  jó  Kerekes  Izsák  ! 
Mert  bizony  jődögél  nagy  fekete  sereg, 
Úgy  látszik  messzünnen  mint  a  setét  felleg ; 
Nem  tudjuk  miféle,  kuruc-e  vagy  labanc  ? 
De  mégis  gondoljuk :  a  szebeni  rácok. 

6.  Ekkor  megfordúla  második  álmából,  — 
De  mégsem  kelé  fel  a  lovak  jászlából. 

7.  Harmadszor  kimene  szép  gyönyörű  mátka 
A  tornácba  s  mindjárt  lenéz  a  határra, 
Hát  jő  az  ellenség  igen  hamarjába  ; 

És  leszalada  ő  a  lovak  jászlához, 

És  így  kezd  beszélni  a  kedves  urához : 

Kelj  fel,  szívem,  kelj  fel ;  itt  van  az  ellenség, 

Nem  tudjuk  miféle,  kuruc-e  vagy  labanc? 

De  mégis  gondoljuk :  a  szebeni  rácok, 

8.  És  ekkor  felugrók  jó  Kerekes  Izsák, 
Igen  hamarjába  a  lovát  kihoz ák, 
Felkötó  a  kardját  mindjárt  oldalára, 
S  felfordúla  szépen  jó  barna  lovára, 

Es  visszatekinte  s  ilyen  szókkal  beszélt : 
Kiontatom  vérem  apámért,  anyámért, 
Megöletem  magam  szép  gyűrűs  mátkámért, 
Meghalok  én  még  ma  magyar  nemzetemért ! 

9.  E  szók  után  lovát  sarkantyúba  kapja, 
S  az  ellenség  felé  nagy  bátran  ugratja; 
Hát  jőnek  a  rácok,  ő  meg  elő  ttok  van, 
Kardemelve  vágtat  igen  iszonyúan  .  .  . 
«Add  meg  magad,  add  meg,  jó  Kerekes  Izsák !» 
- —  A  rácok  előre  neki  ezt  kiáltják  — 
« Látjuk  hogy  vitéz  vagy,  de  csak  egyedül  vagy, 
A  reménység  téged  most  mindjárást  itt  hagy, 
Akármint  mesterkedj,  a  mi  kezünkbe  vagy  !» 

10.  ,Mit  adok  rajtatok,  hogy  egyedül  vagyok ! 
Kard  nem  jár  meg  engem,  akármint  vágjatok.' 

11.  Mond  Kerekes  Izsák  s  vagdal  jobbra-balra, 
Hullatja  a  rácot  a  kardja  egymásra; 

Egy  elémentébe  gyalog  ösvényt  vága, 
És  visszajöttébe  szekérutat  nyita  .  .  . 
De  ekkor  megbotlék  a  lovának  lába, 
0  meg  a  lováról  a  földre  borúla. 

12.  Jó  Kerekes  Izsák  igy  járt  a  lovával; 
A  rácok  pediglen  karddal  és  dárdával 
Vágják,  ölik  őtet  s  mindaddig  göbődik, 
Amíg  egyet  sem  rúg  s  nem  is  vergölődik. 

13.  így  pusztították  el  Kerekes  Izsákot, 
Aki  a  kardjával  levága  sok  rácot. 

Jegyzetek.  1.  Moha,  Nagy-Küküllő  vármegyében  Szeben  köze- 
lében fekszik,  nagyközség. 

2.  Szebeni  rácok.  Szebent  gr.  Pekry  Lőrinc  1706-ban  ostro- 
molta meg,  azonban  a  következő  év  elején  báró  Tige  ismét 
visszafoglalta  és  4000-nyi  német  és  rác  őrséggel  megszállva  tar- 
totta,   ahonnét    ezek  a  szomszédos    vidékre   fosztogatás    céljából 

gyakran  ellátogattak.  A  szebeni  rácok  alatt  tehát  az  itt  állomá- 
sozó rác  katonák  értendők. 

8.  Felforduló,  jó  barna  lovára,  fölpattant  jó  barna  lovára.  — 
Gijűrűs  mátkája,  nemcsak  jegyest,  hanem,  mint  itt,  feleséget  is 
jelenthet. 

10.  Mit  adok  rajtatok,  mit  adok  rátok,  mit   törődöm   veletek. 

12.  Göbőd,  bököd,  valaminő  hegyes  eszközzel  szurkál,  döfköd. 

Fejtegetés.  E  sikerült  kuruc  ballada  még  ma  is  él  a  székely 
nép  ajkán.  Keletkezését  a  szebeni  portyázásoknak  köszönheti, 
melyeknek  egyik  érdekes  epizódját  őrizte  meg.  A  legendás  vitéz- 
ségit Kerekes  Izsák,  kiről  azt  tartották,  hogy  a  fegyver  nem  fog 
rajta,  ittasan  lefekszik  lova  jászolába.  A  portyázó  rácok  jötté- 
nek hírére  hijába  költögeti  őt  mély  álmából  az  apja  és  anyja, 
csak  nem  ébred,  míg  felesége  szavára  gyorsan  lovára  kap  és 
egymaga  vakmerő  pusztítást  visz  véghez  az  ellenség  soraiban  ; 
de  lovának  megbotlása  végzetessé  lesz  reá,  amennyiben  a  földre 
esik  és  ott  szurkálják  agyon  a  rácok.  A  költemény  a  szerelem 
hatalmát  és  a  rettenthetetlen  hősiséget  példázza.  A  hős  vak- 
merőségét azonban  mámoros  állapota  teszi  valószínűvé.  Az  elő- 
adás folyamán  a  népies  sajátságok  egész  sorát  látjuk  érvénye- 
sülni. Egyes  részei  a  népköltészet  ismert  közhelyei.  így  az  alvó 
hármas  költögetését  és  az  ebben  nyilatkozó  fokozatot  megtalál- 
hatjuk Megöltek  egy  legényt  kezdetű  néprománcban.  A  csodás 
vitézségnek  az  az  ismeretes  szemléltető  nagyítása,  hogy  «egy 
elémentében  gyalogösvényt  vága  és  visszaj öttében  szekérútat 
csapa»,  a  Szilágyi  és  Hajmási  c.  népballadában  is  előfordul. 
Továbbá  a  gondolatritmusoknak  is  szép  példáira  akadunk  a  költe- 
ményben, ezek  között  legművészibb  a  8.  str.  három  utolsó  sora 
A  hős  tragikus  vége,  a  drámai  párbeszédek,  a  hézagosság,  az 
epikai  és  lírai  elem  egybeolvadása  pedig  mind  a  ballada  jel- 
lemző sajátságait  mutatják,  úgy  hogy  Kerekes  Izsák  műfaj  tekin- 
tetében is  népköltészetünk  egyik  legművészibb  alkotása.  Vers- 
formája tizenkettős  sor  különböző  nagyságú  szakokba  szedve;  a 
végrímek  gyengeségét  itt-ott  pótolják  az  előrímek. 

9.  Bezerédi  nótája. 

—  1707  első  feléből.  — 

1.  Sárvár  alatt  sűrű  berek  a  Csere  : 
Leskelődő  labancokkal  van  tele ; 
Sűrű  berek,  még  sincs  annyi  levele  — 
Mint  amennyi  lompos  labanc  bújt  bele. 

2.  Héjamadár  le-lecsap  a  fölyhőbűl .  .  . 
Lovas  labanc  ki-kicsap  az  erdőbűi, 
Kurucot  lát :  hertelenűl  megpördül, 
Tőrbe  csalni  úgy  akarná,  —  de  nem  gyün. 

3.  Kurucokat  Bezerédi  vezeti, 

Ki  a  kardját  német  hússal  eteti, 
A  csujtárját  német  vérrel  festeti,  — 
Tíz-húsz  rác  ha  reágyün,  csak  neveti  .  .  . 

4.  Bezerédi  táncoltatja  a  lovát, 
Villogtatja  rettenet ös  pallosát, 
Dobot  veret,  fuatja  az  trombitát, 
Meg  is  indul,  odacsap,  meg  hátat  ád. 

5.  Bolond  ésszel  a  rác  magát  elhivé  : 
Csak  úgy  árad  a  berekbűi  kifelé, 
Szép  térhelyre  Bezerédi  kivevé,  — 

Ott  egyszersmind  arcúi  fordul  s  vág  belé. 

6.  Az  német  is  kiözönlik  rác  után, 
Gyalog  vagyon,  a  kuruc  jó  paripán; 
Bezerédi  híres  serény  kapitány : 
Közrekapja,  vágja,  rontja  szaporán. 

7.  Bezerédi  híres  vitéz  kapitány  : 
Sarabolja-darabolja  magyarán. 

Az  német  is  neki  búsul  egynehány,  — 
Bája  támad,  lüvés  esik  az  lován. 

8.  Bezerédi  elvesztette  az  lovát, 
Bukompanni  megtalálta  az  nyomát ; 
Oda  ugrat,  rázza  hegyes  dragonyát  .  .  . 
Bezerédi  gyalog  is  nagy  harcot  ád. 

9.  Az  sok  labanc  mikoron  rárohana : 
Bezerédi  csak  egyedül  ott  vala, 

Jó  kardjával  hármat-négyet  suhinta,  — 
Németekben  tágosságot  úgy  csapa. 

10.  Pár ducb űrét  az  nyakábúl  levonák, 
De  az  árát  életekkel  megadák ; 
Odamennek  egynehány  jó  katonák,  — 
Dandárját  az  németnek  ott  megnyomák. 

11.  Több  kuruc  is  hogy  meglátja  ezeket, 
Bátorodik,  űzi  mint  az  ebeket  .  .  . 
Bezerédi  maga  űz  egy  sereget, 
Sárvár  felé  úgy  hajtják  a  németet. 

12.  A  Bábában  vértűi  híznak  az  halak, 
Véres  vízben  egymásra  tátogatnak, 
Dícsírgetik  Bezerédit  magoknak : 
Hogy  ő  volna  fundátora  javoknak. 

13.  Német  testek  burítják  az  parragot, 
Vadmadarak  lakodalmat  laknak  ott  ; 
Dícsírgetik  Bezerédit,  Baloghot, 
Hogy  nekik  oly  rakott  asztalt  rakatott. 

14.  Kél  a  szél,  a  fákot  vígan  legyinti : 
Kurucokat  az  jó  Isten  segíti,  — 
Országunkat  mégegyszer  megépíti, 
Német  ebtűl  valahára  megmenti. 

15.  Dícsíret,  dicsőség  légyen  az  Atyának, 
Fiúnak  és  véle  az  Szent-Háromságnak, 
Hogy  óltalmazói  jó  Magyarországnak 
Légyenek  tovább  is  mi  romlott  hazánknak. 

Történeti  alap.  Bezerédi  Imre  Rákóczi  felkelő  seregének  egyik 
leghíresebb  vitéze  mint  a  dunántúli  hadaknak  dandárnoka  Ausztriá- 
ban és  Stíriában  végbevitt  rendkívüli  pusztításairól  lett  neveze- 
tessé. Személyes  vitézsége,  vakmerősége  és  hadi  szerencséje  szinte 
páratlan  volt.  Beniczky  Gáspár  említi  naplójában,  hogy  Bezerédi 
1704 — 1708-ig  mint  kuruc  vezér  saját  kezeivel  hetvenkét  német, 
dán  és  rác  főtisztet  vágott  le,  nem  számítva  a  tizedeseket  és 
közembereket.  Egy  ízben  (1707.  decemberében)  magát  József 
császárt  is  majdnem  elfogta,  amidőn  az  Bécsújhely  környékén 
vadászgatott.  Heister  császári  generális  többször  kísérletet  tett, 
hogy  Rákóczitól  elpártolásra  bírja  s  a  szerencsétlen  trencséni 
csata  után  Ocskai  és  mások  árulása,  meg  nejének  elfogatása  őt 
is  eltántorították,  de  mielőtt  tervét  végrehajtotta  volna,  elfogták 
és  1708.  dec.  18-án  Sárospatak  piacán  pallós  által  kivégeztet- 
ték. (Erről  lásd  alább  Bezerédi  búcsúzó  énekének  bevezetését.) 
A  költeményben  említett  sárvári  kalandot  Bezerédi  anyai  nagy- 
bátyja, Béri  Balogh  Ádám  egyik  levelében,  melyet  1707  már- 
cius 3-án  Eszterházy  Antalhoz  intézett,  így  beszéli  el :  «Quidon 
(Guidó)  Starnbergh  és  Ebergényi  megegyezvén  (egyesülvén)  Rabu- 
tinnal,  az  egész  hadakkal  indultak  Sárvárnak;  melyek  után  én 
és  Bezerédi  Imre  öcsémuram  egy  erős  portával  (csapattal,  1200-an 
voltak)  megindulván,  először  jól  szukcedált  az  dolog  :  mind  vág- 
tunk és  mind  fogtunk  németeket.  De  megsokasodván  az  ellen- 
ség :  oly  dühösséggel  rajtunk  gyütt,  miúlta  hadakozom,  nem  lát- 
tam, hogy  az  német  úgy  rajta  menjen,  mint  most ;  öcsémuram 
alól  elesett  az  lova,  magát  megfogták,  párducbürít,  mentéjit, 
csizmáit,  karabínyát,  sövegit  forgóstul  mind  levonák  magárúi. 
Meglátván  lajb-kompániabéli  zászlótartóm,  maga  is  öcsémuram 
segítséget  híván,  —  egy  kerten  áltolmenvén,  azontúl  ketteit  az 
németnek  az  kópiával  (kopjával)  általvervén,  harmadikát  Rétéi 
György  uram  strázsamestere  lűtte  agyon.  így  mentették  meg 
az  ellenség  kezóbűl,  hogy  ott  nem  veszett ». 

Jegyzetek.  I.  Sárvár,  kis  község  Vasmegyében  a  Rába  mellett, 
akkor  még  vára  is  volt. 

2.  Hertelenűl  megpördül,  hirtelen  gyorsasággal  megfordul. 

3.  Csujtár,  csótár,  eredetileg  sallang  a  lószerszámon,  második 
értelme  :  lótakaró,  nyeregtakaró. 

8.  Bukompanni,  talán  Buoncompagni,  mert  Thaly  szerint 
ilyen  nevű  olasz  tiszt  szolgált  a  császári  hadseregben.  —  Dragony 

(dragon),  a.  m.  váll-  vagy  derókszallag ;  itt  rövid  szuronyos  pus- 
kát vagy  lándzsát  kell  érteni  alatta. 

Pejtegetés.  A  költemény  Bezerédinek  egy  csodával  határos 
huszárkalandját  örökíti  meg.  Felszínes  elolvasás  után  is  meg- 
látszik rajta,  hogy  nem  tisztán  a  sárvári  eset  hatása  alatt  kelet- 
kezett, hanem  érezteti  Bezerédi  vitézi  tetteinek  összbenyomását, 
amiből  egy  eszményien  vakmerő  hős  alakja  domborodik  ki. 
A  történet  tömör  rövidséggel  megjelenítve  játszódik  le  előttünk 
s  az  eseményeket  csupán  hatásaiban  festi.  Az  eset  jelentőségét 
emeli,  hogy  az  nemcsak  az  emberek  csodálatát  vívja  ki,  hanem 
még  a  halak  és  madarak  is  hálával  emlegetik  a  hős  nevét,  hogy 
nekik  az  ellenség  holttesteiből  «oly  rakott  asztalt  rakatott)).  Az 
előadás  váratlanul  gyors  fordulatait  és  meglepetéseit  a  nyelv 
találó  kifejezései,  hasonlatai  és  képei  még  fokozzák.  Üteme  épen 
olyan  gyors  folyású,  mint  előadása ;  1 1  szótagú  sorai  három 
ütemre  tagolódnak  (4 — 4 — 3)  kivéve  a  15.  strófát,  mely  tizen- 
kettes és  négy  ütemre  tagolódik  (3 — 3-f  3— 3).  A  ritmust  erő- 
sítik a  több  helyütt  előforduló  alliterációk  is. 


10.  Székely  kurucok  dala. 

—  1707  végén.  — 

Szaladj  kuruc,  jő  a  német, 
Lásd,  mely  okos,  tudós  féreg !  . 
Hidd  el,  ha  elér,  majd  megcsap, 
Félrebogzott  hajadba  kap  — 
Nyalka  kuruc ! 

Kurta  mentéd,  prémes  csákód, 
Aranyrojtos  nyakravalód 
Német  letépé  nyakadról 
S  kikergete  a  házadból, 
Nyalka  kuruc ! 

Látod  kuruc,  a  lófej  ő  : 

0  Atilla  igaz -verő, 

0  bennt  maradt  hazájában,  — 

Inkább  itt  dől  a  sírjában  .  .  . 

A  ló  fejő  ! 

4.  Bukefal  barnáján  repül, 
Ha  a  konc-osztásra  kerül; 
0  Atilla  igaz -verő, 

Víg,  szomorú  és  keserő  — 
A  lófej ő ! 

5.  Bukefal  lovát  szorítja, 
Kardját  s  fogát  ácsorítja, 
S  ősi  javát,  szabadságát 
Védi  vérével  hazáját  — 
A  lófej ő ! 

6.  Medvebőrös  kurta  kozsók 

S  bogzott  haja  a  vállán  lóg ; 
Mellette  lép  szűz  hajadon,  — 

Fejér  fátyolos  menyasszony 

A  ló  fejő ! 

Jegyzetek.  3.  Ő  Atilla  igazvérő,  ő  Atilla  igazvérű  utódja  ;  vo- 
natkozás a  hún-székely  rokonságra,  mely  a  néptudatban  máig  is  él. 

4.  Bukefal.  Nagy  Sándor  macedóniai  király  történelmi  neve- 
zetességre emelkedett  harciménje.  —  Lófejő,  lófő-szókoly  nemes, 
ki  a  hadban  lóháton,  a  saját  lován  volt  köteles  szolgálni. 

5.  Kardját  s  fogát  ácsorítja,  feni  a  kardját  ós  fogát  valamire. 

6.  Kozsók,  guba,  ködmen. 

Fejtegetés.  A  költemény  történeti  hátterét  az  1707.  évvégi 
események  képezik,  amidőn  Eabutin  Erdélybe  tört  s  gr.  Pekry 
Lőrinc  és  Károlyi  hadait  kiszorította  onnét;  az  ország  belsejé- 
ben levő  székelyek  azonban,  köztük  a  havasvidóki  gyergyó- 
beliek,  nem  hódoltak  meg  s  csak  árulás  útján  vettek  erőt  rajtuk 
a  császáriak.  Az  ő  elszánt  küzdelmükre  vonatkozik  e  buzdító 
dal,  amelynek  első  két  versszaka  gúnyolja  a  nyalka  magyar- 
országi kurucokat,  kik  hamarosan  meghátráltak,  és  magasztalva 
emlegeti  az  önmagát  meg  nem  tagadó,  szegény  gubás  székelyt, 
ki  törhetetlenül  védi  szülőföldjét  :  «bent  marad  hazájában,  — 
inkább  ott  dől  a  sirjában».  Az  elszántság  és  hazaszeretet  esz- 
méje teszi  értékessé  e  tősgyökeres  székely- kuruc  dalt,  amely- 
nek kitartást  hirdető  hangja  egészen  elüt  a  magyarországi 
«nyalka  kuruc*    lobbanó    lelkesedésétől  és  hirtelen    kétségbeesé- 

Loósz  I. :  Szemelv,  a  kurxicvilág  költ.  J 

sétől.  Stílusa  a  székely  nyelvjárás  több  sajátságát  ínutatj a;  de  a 
Bukefalusra  tett  czólzás  elárulja,  hogy  a  vers  valamely  tanult 
ember  alkotása  lehet.  Versformája  ősi  nyolcas  páros  rímmel,  az 
utolsó  sor  magában  álló  négyes  üteme  refraine-t  alkot. 


11.  Nagy  Bercsényi  Miklós. 

(1708.  június — július.) 

1.  Nagy  Bercsényi  Miklós,  nemzetünk  oszlopa  — 
Sok  vitéz  legénynek  te  vagy  édes  apja. 

2.  Szabadságkereső  szegény  magyarokot 
Te  vezérled  őköt,  az  ő  táborokot. 

3.  Nagy  Bercsényi  Miklós,  hogy  téged  követtünk : 
Sok  diadalmakot  ellenségen  nyertünk ! 

4.  Morvát  és  Bécs-alját  sokszor  felnyargaltuk, 
Bicsán  gyenerállal  táncát  eljárattuk. 

5.  Storumberk  gyenerált  bé vittük  Nyitrában, 
Az  sok  ragadománt  hordtuk  mind  Újvárban. 

6.  Újvárban  katona  szerencsét  örüli,  — 
Kardját  újabb  harcra  vígan  köszörüli .... 

7.  Hogy  mikor  Bercsényi  zászlókot  emeltet. 
Felülőt  fuvattat,  rézdobot  verettet : 

8.  Szép  rendölt  sereggel  szálljon  ki  mezőre, 
Víg  kedvvel  induljon  ellenség  földére. 

9.  Pihenő  kvártélyba,  füvelő  táborra 

Vág  vize  két  partján  száll  az  sok  katona. 

10.  Járjad  lovam,  járjad  Újvárnak  mezejét,  — 
Hogy  megszégyenítsük  ellenség  erejét ! 

11.  Az  álnok  németet,  az  kóborló  rácot, 
Halomban  vághassuk  mind  dánust,  horvátot ! 

12.  Bőv  Magyarországot  hogy  miért  rabolják, 
Égetik,  pusztítják,  igen  kóborolják. 

13.  Németnek,  magyarok!  soha  ne  higyjetek,  — 
Csak  jól  forgódjatok,  csak  emberkedjetek  ! 

14.  Segétsed  Úr-Isten  az  te  hív  népedet : 
Szegény  kurucoknak  adj  győzödelmeket ! 

15.  Ezerhétszáz  fölött  nyolcadik  esztendő  — 
Vitézek  csillaga,  hadakozó  üdő  .... 

16.  Éneklém  ezeket  nyugodván  egykoron 
Vág-vizének  partján,  az  soóki  táboron. 

Történeti  alap.  Székesi  gr.  Bercsényi  Miklós,  Rákóczinak  leg- 
hívebb embere  és  főhadvezére  született  1665-ben.  Atyja  oldala 
mellett  harcolva  Budavár  ostrománál  (1686)  annyira  kitűnt, 
hogy  ezredesi  rangot  nyert  s  Szeged  főkapitányává  neveztetett 
ki.  Lipót  király  rövid  idő  alatt  több  kitüntetésben  részesítette  : 
aranysarkantyús  vitézzé,  királyi  kamarássá,  Ungmegye  örökös 
főispánjává  s  Felső-Magyarország  főhadi  biztosává  tette.  Ezen 
minőségében  ismerkedett  meg  Rákóczival,  aki  az  ő  hatása  alatt 
lépett  a  felkelők  élére.  S  amidőn  Rákóczit  elfogták,  Bercsényi 
Lengyelországba  menekült,  ahol  előkészítvén  a  felkelést,  1703-ban 
lengyel  csapatok  ólén  jött  Rákóczi  segítségére.  Ettől  fogva  ő  lett 
a  szabadságharc  lelke,  ki  vitézségével,  műveltségével,  roppant 
gazdagságával,  szónoki  tehetségével  és  törhetetlen  hazaszereteté- 
vel egyformán  hivatott  volt  a  vezető  szerepére.  Résztvett  a  leg- 
fontosabb csatákban,  békealkudozásokban  és  a  külföldi  diplomá- 
ciai tárgyalásokban.  A  szatmári  békét  nem  fogadván  el,  urát  és 
barátját  végigkísérte  száműzetésében  és  Rodostóban  halt  meg 
1725.  november  6-án. 

Jegyzetek.  4.  Ilicsán,  Ritschan  császári  tábornok  ausztriai  ós 
morva  hadakkal  1704.  május  végén  Magyarországba  jött  és  Tren- 
csón  felől  akart  Pálff'y  hadaival  egyesülni;  de  Bercsényi  a  Fehér- 

hegyek  szorosaiban,  Nádas  és  Szomolány  között,  Károlyi  és  Ocskai 
csapataival  körülvétette  őt  és  heves  harc  után,  amelyben  a 
császáriaknak  mintegy  4000  embere  veszett  oda,  a  megsebesült 
Eitschan  is  a  kurucok  fogságába  került. 

5.  Storumberk.  Gr.  Starhemberg  Miksa  altábornagy,  a  csá- 
szári seregek  vágmenti  főparancsnoka  volt,  kit  Bottyán  kurucai 
1708.  év  elején  egy  szerencsés  portyázás  alkalmával  elfogtak,  a 
mint  az  főhadi  pénztárnokával  25  lovas  kiséretében  Nagyszom- 
batba törekedett,  s  a  császáriak  hadiszállásain  keresztül  Bottyán- 
hoz vitték  Nyitrára,  innét  pedig  Bercsényihez  a  főtáborba. 

6.  Szerencsét  örüli,  szerencséjén  örül,  áthatóan  használva, 
mint  Erdélyben  ma  is;  pl.  a  Pannonius  énekben  szintén  elő- 
fordul :  Herceg  azt  igen  erilé. 

7.  Felülőt  fuvattat,  a  lovasságnak  indulót  fúvat. 

11.  Dánus.  A  kurucok  ellen  mint  segítő  sereg  egy  dán  had- 
test is  harcolt  a  császáriakkal.  Itt  a  dánusok  alatt  valószínűleg 
Malzahn  dán  ezredes  dandárát  kell  értenünk,  amely  a  szomo- 
lányi  harcból  szintén  nagy  veszteséggel  menekülhetett  el  Mayers- 
dorfba  (Ausztria).  —  A  horvátok  Pálffy  János  seregébe  voltak 
beosztva. 

16.  Soóki  tábor.  Magyar- Soók,  Érsekújvár  közelében  a  Vág 
mellett  fekszik;  itt  táborozott  1708.  június  havában  Bottyán  sere- 
gével s  hidat  üttetett  a  Vágón,  hogy  szükség  esetén  átkelhessen 
rajta  és  megzavarja  az  ellenfél  haditerveit. 

Fejtegetés.  A  költemény  általános  képet  kivan  nyújtani  azon 
nagy  szolgálatokról,  amelyeket  Bercsényi  Miklós,  « nemzetünk 
oszlopa»  tett  a  felkelés  ügyének.  A  mű  első  feléből  (1 — 9.)  a 
katonák  hódolatteljes  bizalma  érzik  ki  a  nagy  vezér  iránt,  ki 
már  sok  diadalra  vezette  őket.  Fényes  hadi  tényei  közül  egyet 
sem  beszél  el,  csak  célzásokat  tesz  reájuk.  A  soóki  táborban 
pihenő  vitézei  azonban  még  mindig  nem  elégelték  meg  a  harcot, 
új  sikerek  után  vágyódnak;  de  nemcsak  a  harci  szomj  és  bő 
zsákmány  reménye  sarkalja  őket,  hanem  a  gyűlölet  is  az  ádáz 
ellenség  iránt.  Az  újváriak,  kik  mindvégig  a  leglelkesebb  hívei 
maradtak  Rákóczinak,  büszkén  hivatkozhatnak  sikereikre  és  biz- 
hatnak a  jövőben,  mert  Érsekújvár  a  kurucoknak  főerőssége  s 
a  felvidék  hadműveleteinek  középpontja  volt,  s  a  soóki  tábor 
énekese  mintegy  azonosítja  magát  az  újvári  vitézekkel,  midőn 
olyan    önérzettel    emlegeti    az    ellenség    megszégyenítését.   De  a 

mellett  előrelátó  is,  amidőn  figyelmezteti  nemzetét,  hogy  ne 
higyjen  a  német  csábításainak.  A  költemény  lelkes  hangja  és 
folyamatos  előadása  gyakorlott  kézre  vall.  Versformája  páros 
rímű  szakokba  osztott  két  tizenkettes  sorból  áll. 

12.  A  Rákóczi-nóta. 

—  1708.  aug.  3—29.  — 

1.  Jaj  régi  szép  magyar  nép 
Az  ellenség  téged  mikép 
Szaggat  és  tép ! 

Mire  jutott  állapotod  !  — 
Eomlandó  cserép. 
Mintegy  ékes  eleven  kép 
Voltál  olyan  szép 
Magyar  nép !  .  .  . 
De  a  Sasnak  körme  között 
Fonnyadsz  mint  a  lép, 
Szegény  magyar  nép  ! 
Mikor  lesz  már  ép  ?  .  .  . 
Megromlottal  mint  cserép,  — 
Jaj  hát  szegény  magyar  nemzet 
Jóra  mikor  lép ! 

2.  Jaj,  Eákóczi,  Bercsényi, 
Vitéz  magyarok  vezéri, 
Bezerédi ! 

Hová  lettek  magyar  népnek 

Elő  tűköri, 

Nemzetünknek  hírszerzői, 

Fényes  csillagi, 

Ocskai  ?  !  .  .  . 

Az  ellenség  mindenfelől 

Őket  emészti, 

Űzi,  kergeti, 

Búval  epeszti,  — 

Közelikben  sem  ereszti ; 

Jaj  hát  szegény  nemzetünket 

Miképen  veszti ! 

3.  Jaj  országunk,  — jószágunk, 
De  főképen  hát  minmagunk 
Mint  nyomorkodunk  ; 

Az  idegen  nemzetségnek 

Eabjai  vagyunk. 

Jaj  !  naponként  mind  elfogyunk, 

Jót  ne  is  várjunk 

S  kívánjunk; 

Mert  kegyetlen,  —  embertelen 

Nemzet  van  rajtunk. 

Jaj,  meg  kell  halnunk ! 

Meg  nem  maradunk, 

Nagy  ellenség  közt  vagyunk  .  .  . 

Bizony  méltán  ezek  miatt 

Kesergünk,  sírunk. 

4.  Országunknak,  —  magunknak 
Jaj  minden  maradékunknak ! 
Jaj  mindazoknak, 

Kik  e  földön  nagy  ínségben 
így  nyomorkodnak. 
Özvegyek  panaszolkodnak, 
Árvák  zokognak, 
S  magoknak 
Siralommal  ártatlanok 
Halált  okoznak. 
Csak  siránkoznak 
És  fohászkodnak ; 
Bánátink  nem  apadnak : 
Mert  hazánkbúi  az  ínségek 
El  nem  távoznak. 

5.  Rajtunk  teuger  - —  a  fegyver: 
Mert  a  német  köztünk  hever, 
És  igen  ver ; 

Mutogatja  magát  mintegy 
Kényes  gavallér, 
Nemzetünket  kinzó  pallér, 
Nem  szán,  mint  hóhér  : 

A  kit  ér, 

Addig  vér,  — 

Míglen  neki  mindent  nem  igér ! 

Látod,  mely  kövér, 

Bőrében  sem  fér,  — 

Mégis  csak  mind  többet  kér ! 

Alig  vagyon  országunkban 

Miatta  kenyér. 

6.  Nézz  reánk,  Úr,  a  mennybűi !  .  .  . 
Ments  meg,  kérünk,  minket  ily  csúf 
Ellenségtűi ! 

Ki  a  híres  magyaroknak 
Vérébűi  épül. 

Ne  hagyd  ily  dühös  inségtűl, 
Eút  ellenségtűi,  — 
Némettűi 

Gyaláztatni,  mocskoltatni 
Az  irígyektűl. 
Ily  dölyfös  néptűi, 
Kínzó  eszköz  tűi 
Megfosztatni  nevétűl,  — 
Mindenkoron  győzedelmes 
Dicsőségétűi ! ! ! 

Jegyzetek.  1.  Sas,  az  osztrákot  jelképezi  a  császári  címerben 
lévő  kétfejű  sas  után. 

2.  A  Rákóczi-nóta  Bezerédit  és  Ócskáit  a  nemzet  fényes 
csillagainak  nevezi,  ami  nyilván  mutatja,  hogy  Ocskai  árulása 
előtt  (1708.  aug.  29.)  és  a  trencséni  ütközet  után  (aug.  3.)  kelet- 
kezhetett, amikor  a  kétségbeesett  nemzet  minden  törekvését 
megsemmisülve  látta;  innét  van  az  ének  siralmas  hangja. 

Fejtegetés.  A  Rákóczi-nóta  a  kuruc  költészet  legelterjedtebb 
alkotása,  melyet  számos  változatban  (Thaly  Kálmán  17-et  ismer) 
énekeltek  országszerte.  Egy  szenvedésektől  meggyötrött  nemzet 
panasza  szólal  meg  belőle,  amidőn  már  minden  remény  el- 
hagyta, hogy  valaha  törekvéseit  siker  koronázhassa.  S  minél 
jobban  terjedt  az  elnyomó  ellenség  hatalma,  annál  általánosabbá 
lett    e    hazafias    rapszódia,    amely    megrázó    fájdalomkiáltásban 

tör  ki  a  nemzet  jelen  állapotán,  a  gyűlölt  ellenség  dúlásain. 
A  nemzet  egykori  dicsősége  a  jelen  helyzettel  szembeállítva 
csak  fokozza  kétségbeesését,  s  a  régi  híres  vitézek  elhalta  és  el- 
széledése  után  csak  a  magyarok  Istenétől  remélhet  segítséget. 
A  költeményt  nem  annyira  eszthetikai  értéke,  mint  művészi 
dallama  tette  nemzeti  énekké.  Gyulai  Pál  Vörösmarty  életrajzá- 
ban a  következő  jellemző  szavakat  mondja  róla  :  «Egy  költő  sem 
volt  képes  annyi  erővel  kifejezni  a  nemzet  viharos  lelkesülését, 
büszke  kétségbeesését,  harcias  siralmát,  mint  e  dallam,  melyet 
mintegy  őskori  eposzt  egy  egész  nemzet  teremtett,  s  mely  végre 
megtalálta  Homérját  is,  a  művészi  kezet.  A  nép  kunyhójában,  a 
nagyúr  kastélyában  egyaránt  zengett  e  nóta,  mert,  mint  a  zené- 
szek mondják,  Magyarország  különböző  nemzetiségei  zenéjéből 
rokon  elemeket  olvasztott  magába;  megértette  és  érzette  a  szláv 
és  oláh,  mint  érezte  az  elnyomást,  mely  ellen  a  magyarral  együtt 
küzdött*.  Búsongó  dallamát,  mely  a  szöveggel  együtt  keletkez- 
hetett, tárogató  mellett  énekelték.  A  hagyomány  szerint  Rákóczi 
kedves  udvari  hegedűse,  Barna  Mihály  készítette.  A  múlt  század 
végén  Bihari  János  hegedűjátéka  elevenítette  fel,  s  ennek  alap- 
ján készítette  belőle  a  világhírű  Rákóczi-indulót  Scholl  Miklós, 
a  herceg  Eszterházy-ezred  karmestere.  Stilusa  a  mesterkélt 
rímelhelyezés  kedvéért  többször  keresett,  versformája  nem  igazo- 
dik szabályosan  egyforma  sorokba,  a  4 — 3,  4—4,  2 — 3,  stb.  üte- 
mek művészien  váltakoznak  és  a  rapszodikus  gondolatmenetet 
kitűnően  jellemzik;  rövid  sorai  és  összecsengő  rímei  pedig  a 
vers  dallamosságát  emelik. 


13.  A  kölesdi  harcrúl. 

—  1708.  szept.  2.  — 

1.  A  kölesdi  harcon,  a  kölesdi  harcon, 

Hej !  én  is  ott  voltam,  —  elejének  vágtam: 
Elejének  vágtam,  közepét  bontottam,  — 
Mint  kaszás  az  füvet,  döntöttem,  rontottam. 

2.  Mikor  Balogh  Ádám  a  kardját  emelte  : 
Sándor  László  akkor  dandárt  reávitte. 

3.  «Vedd  fel  fiam  bátran  németnek  lövését, 
Ne  mutasd  szívednek  semmi  röttenését,  — 
Ne  mutasd  szívednek  semmi  röttenését ! » 

4.  Mikor  Balogh  Ádám  a  kardját  emelte  : 
Szekeress  István  is  ezerét  vezette. 

5.  «Eajta,  rajta!  rontsad  rácok  sűrű  rendét,  — 
Hadd  ne  dúlja  gaznép  édes  hazád  földét !» 

6.  Az  Sió  berkéig  lőn  nagy  sivalkodás, 
Fel  Simontorny^áig  sűrű  nagy  roppanás. 
Akkor  Balogh  Ádám  indíta  több  hadat : 
Német  is  elveszett,  a  rác  is  elszaladt. 

7.  «Haj,  édes  ezerem !  Haj,  Somogyi  Ádám!  .  .  . 
Most  immár  utánna,  mindenütt  az  hátán ! 
Most  immár  utánna,  mindenütt  az  hátán  ! » 

8.  Lovasa  üldözte,  —  gyalogja  öldözte,  - 
Szegszárdig  az  mezőt  vérével  öntözte. 

9.  Megégett  Eácország,  megmaradt  három  ház  .  .  . 
Elesett  négyezer,  megmaradt  háromszáz. 

Történeti  alap.  A  költemény  címével  jelzett  harc  1708.  szep- 
tember 2-án  Szegszárd  és  Simonytornya  között  a  kölesdi  mezőn 
ment  végbe,  ahol  Béri  Balogh  Ádám  kuruc  dandártábornok 
az  egyesült  rác  és  német  hadakat  teljesen  leverte.  Mintegy 
3000  rác  és  400  német  maradt  a  csatatéren,  azonkívül  még 
sokat  foglyul  is  ejtett  közülök  és  az  összes  tábori  készletet  el- 
foglalta. 

Jegyzet.  A  költeményben  emlegetett  Sándor  László,  Szeke- 
ress István  és  Somogyi  Ádám  mind  kuruc  ezredesek  voltak 
Balogh  Ádám  dandárában. 

Fejtegetés.  A  költemény,  balladás  menetét  ós  népies  hangját 
tekintve,  a  kuruc  költészet  sikerültebb  alkotásai  közé  tartozik. 
Nem  magát  a  harcot  beszéli  el,  hanem  annak  csak  kimagaslóbb 
mozzanataira  utal,    így  a  harci  hévre  (1.  str.),  a  vezérek  buzdí- 

tásaira  (3.  str.),  a  győzelmes  rohamra  (5—6.),  a  megvert  ellen- 
ség üldözésére  (7 — 8.)  és  a  pusztulásra  (9.  str.).  S  mindezt  oly 
kevés  szóval  és  jellemzetesen  beszéli  el,  hogy  jobban  beleképzel- 
jük magunkat  az  események  folyamába,  mint  a  legrészletezőbb 
elbeszélésnél.  Az  előadás  művészisége  épen  abban  van,  hogy  egy 
pár  odavetett  szóval  munkássá  teszi  az  olvasó  képzeletét,  aki 
aztán  a  maga  lelkében  egészíti  ki  a  töredékes  jeleneteket.  Ez  a 
drámai  hézagosság  és  sietség  ad  a  műnek  balladai  jelleget, 
amelyet  még  a  stilus  ismétlései  és  a  szabálytalan  strófaszerkezet 
is  fokoznak.  Versformája  tizenkettős  sor  páros  és  csoportrímmel. 


14.  Bezerédi  búcsúzó  éneke. 

—  1708.  december  18.  — 

1.  Boldogtalan  fejem,  mire  jutott  igyem  ! 
Forgandó  szerencse,  mint  bánál  így  velem  !  .  .  . 
Hogy  így  légyen  dolgom,  azt  soha  nem  hittem, 
Ily  kemény  rabságra  hogy  éltettél  engem. 

2.  Éltem  szép  tisztemben  mint  hal  a  friss  vizben, 
Eltem  becsületben,  volt  módom  mindenben  ; 
Mint  régen  Nagy-Sándor,  voltam  nagy  erőmben 
Mert  senki  énvelem  nem  állhatott  szemben. 

3.  Zászlómat  gyakorta  vittem  ellenségre, 
Kardomat  kötöttem  a  német  nemzetre, 
Sok  németet,  rácot  levertem  a  földre,  — 
Keveset  gondoltam  vitéz  személyekre. 

4.  Erősen  harcoltam  vitézlő  kezemmel, 

Sok  vasas-németet  vágtam  fegyveremmel, 
Keveset  gondoltam  rendelt  seregével,  — 
Csak  úgy  bántam  vélek  mint  karoly  az  fürjjel. 

5.  Régi  szabadságért  kész  voltam  meghalni, 
Nem  szántam  hazámért  véremet  ontani ; 
Mindeneknek  bátran  kívántam  szolgálni,  — 
Romlott  nemzetemet  talpra  állítani. 

6.  Engemet  az  Isten  szerencsével  áldott, 
Sok  ellenség  között  békivel  megtartott. 
Sokszor  az  ellenség  nékem  fejet  hajtott, 
Még  az  ausztriai  ház  is  jó  vitéznek  mondott. 

7.  Dicséretem  nékem  mindenütt  nagy  vala, 
Hírem  minduntalan  nevelkedik  vala, 
Melyen  a  labanc  is  csudálkozik  vala,  — 
A  rác  is  előttem  csak  úgy  bujkál  vala. 

8.  —  Jaj,  gonosz  szerencse,  mint  bánál  énvelem! 
Hiremben,  nevemben  meggyalázál  engem  ; 
Tovább  hogy  nem  hagytál  e  világban  élnem  .  .  . 
Ily  kemény  fogságban  miért  vetél  engem  ?  ! 

9.  Jól  tudom,  hogy  vágynak  nékem  sok  irígyim, 
Kik  hazugságokat  gondoltak  ellenem, 
Kikben  soha  bizony  semmi  tudtom  nincsen ; 
Azon  igyekeznek,  hogy  elejtsék  fejem. 

10.  Mindazonáltal,  mostan  kész  vagyok  halálra, 
Kinyújtom  nyakamat  hóhár  pallosára, 
Nem  irtózom  tőle,  bátran  megyek  arra  .  .  . 
Tudom,  lelkem  mégyen  örök  boldogságra  ! 

11.  Régi  jó  barátim,  ti  megbocsássatok, 
Néktek  immár  soha  én  nem  szolgálhatok  ; 
Fejenként :  kicsinyek,  öregek  és  aprók,  — 
Hogyha  én  vétettem,  bocsánatot  várok. 

12.  —  Ez  egynéhány  verset  aki  megpróbálja, 
Eletét  is  annak  eleibe  adja  ; 

Kinek  van  ez  írva,  azt  bátran  mondhassa : 
Én  szegény  lelkemet  Isten  nyugosztalja  ! 

Történeti  alap.  Midőn  Bezerédi  Imrét  árulási  kísérlete  után 
elfogták  a  kurucok,  Sárospatakon  gr.  Eszterházy  Dániel  al- 
tábornagy elnöklete  alatt  hadi  törvényszéket  ültek  fölötte  és 
négy  társa  fölött.  Bezerédi  töredelmesen  bevallotta  bűnét :  a 
haza-  és  felségárulást.  A  kivégzést    1708.  dec.  18-ára  határozták. 

Rákóczi  három  kevésbbé  bűnös  társának  megkegyelmezett,  s  ha 
Eszterházy  Antal  és  a  dunántúli  hadak  elrettentő  példaadásul 
nem  követelték  volna  a  kimondott  halálitélet  végrehajtását,  a 
fejedelem  már-már  megbocsátja  egykori  híres  vitéze  ballépését, 
így  azonban  az  említett  napon  d.  e.  10  órakor  Sárospatak  fő- 
terén, a  nyilvánosság  előtt,  fejét  vették  a  megbotlott  hősnek,  de 
előbb  Széplaki  Bottka  Ádámmal,  Bezerédi  sorogával  és  alezrede- 
sével végzett  a  hóhér.  Mindkettőjüket  bilincsestül  temették  el  az 
ottani  vártemplomban.  A  fenti  költeményt  maga  Bezerédi  készítette 
a  siralomházban  s  kérésére  megengedték  neki,  hogy  a  vérpadon 
ezzel  búcsúzzék  el  a  világtól.  «Az  elbukott  hős  dicsőségét  hirdető 
ének  —  mint  Thaly  mondja  —  visszhangra  kapott  a  tömegben, 
melódiát  készítettek  reá  s  csakhamar  elterjedt  az  egész  hazában ». 

Jegyzetek.  1.  Jgyem,  v.  ö.  a  104.  1.  az  t.  jegyz. 

4.  Karoly,  karvaly. 

6.  V.  ö.  a  Bezerédi  nótájahoz  írt  történeti  alapot  a  127.  1. 

7.  Bezerédi  vitézségének  a  híre  annyira  elterjedt,  hogy  Rákóczi 
a  török  szultán  számára,  aki  kíváncsi  volt  e  bámulatos  vitéz- 
ségü  férfiúra,  arcképét  is  lefestette.  Bezerédi  kicsiny  termetű, 
de  igen  erős,  acélizmú,  hajlékony  férfi  volt. 

10.  Hohár,  a  hóhér  szó  mellékalakja. 

Fejtegetés.  Ezen  megható  búcsúzó  énekben,  amilyen  férfias 
önérzettel  hivatkozik  szerencsétlen  szerzője  dicsőségére  és  előbbi 
sikereire  (2 — 7.),  épen  olyan  őszinte  bűnbánattal  vallja  be  meg- 
tántorodását,  amelyért  a  gonosz  szerencsét  és  személyes  ellen- 
ségeit okolja.  De  azért  az  elbukott  hős  bátran  megy  a  szégyen- 
halálba, mert  hisz  az  őszintén  megtérők  bűnbocsánatában.  Végül 
pedig  barátainak  mond  istenhozzádot  bocsánatkérő  szavak  kísé- 
retében (8 — 12.).  A  tartalom  szerkezetileg  két  részre  válik  és 
szépen  kifejezi  azt  a  nagy  ellentétet,  mely  a  hős  élete  és  rettentő 
halála  között  van,  szomorú  elmélkedésre  adva  anyagot  a  szerencse 
forgandóságáról,  meg  a  bűn  nyomában  járó  kérlelhetetlen  végzet- 
ről, amely  egy  ballépésért  semmivé  tehet  egy  sikerekben  gaz- 
dag életpályát.  A  költemény  mindamellett  végeredményében  meg- 
nyugtató hatású,  s  ezt  nemcsak  az  olvasó  érzi,  hanem  hirdeti 
maga  a  bűnös  is,  amikor  nyugodt  elszántsággal  bocsátja  fejét 
a  hóhérpallos  alá,  mert  tudja,  hogy  a  nemzeti  szent  ügy  eláru- 
lását  csak  ily  borzasztó  büntetéssel  válthatja  meg.  A  költemény 
nyelve  egyszerű  keresetlenségével  elárulja,  hogy  őszinte  érzelem 

sugalta.  Versformája  tizenkettes  sor  csoportrímekkel.    A  versfők 
kezdőbetűi  a  szerző  nevét  (Bezerédj  Imre)  mutatják. 

15.  Balogh  Ádám  nótája. 

—  1709.  elejéről.  — 

1.  Török-bársony  sövegem,  — 
Most  élem  gyöngyéletem ; 
Balogh  Ádám  a  nevem, 
Ha  vitéz  vagy,  gyér  velem ! 

2.  Fakó  lovam  a  Murza, 
Lajta  vizét  megússza  ; 
Bécs-alját  ha  nyargalja ! 
Császár  azt  megsiratja  .  .  . 

3.  Császárt  hogyha  kinn  kapom  : 
Hacsérosit  lecsapom, 
Magát  is  megugratom, 

Bécs  várában  futtatom. 

4.  Zsendelyes  hí,  eszterhás  .  .  . 
Ég  a  város,  ég  az  ház, 

Nem  is  egy  ház :  háromszáz  — 
Mert  az  kuruc  ott  tanyáz. 

5.  Vitéz  !  hol  a  tarisznyád? 
Vedd  elő  az  pogácsát  ; 
Zsendely  pattog,  hull  a  nád  .  .  . 
Süthetünk  ma  szalonnát ! 

6.  Sándor  Ferkó,  sógorom  — 
Adsz'  ide  a  jó  borom  ! 
Harc  után,  ha  szomjazom  : 
Az  áldomást  megiszom. 

Történeti  alap.  Béri  Balogh  Ádám  a  kurucok  hősies  ezredese, 
majd  pedig  dandárnoka  számos  harcban  kitüntette  magát ; 
diadalainak  fő  színhelye  azonban  a  Dunántúl  volt,  ahonnét 
többször  átcsapott  Ausztriába  is.  Egyik  nevezetes  portyázása  volt, 

a  midőn  1707.  decemberében  rajtaütött  Draskovics  János  csapa- 
tán és  ennek  szállítmányát,  társzekereit,  lovait  a  katonai  kísé- 
rettel együtt  hatalmába  kerítette.  Másik  híres  győzelme  volt  a 
kölesdi  harc  (1.  föntebb  a  róla  szóló  költeményt),  mellyel  a 
hanyatló  kurucságnak  újra  biztosította  egy  időre  Dunántúlt. 
A  jelen  dalban  említett  ausztriai  portyázásáról  gr.  Eszterházy 
Antal,  a  dunántúli  vezénylő  tábornok  Balogh  Ádám  hadmívele- 
teiről  tudósítván  Károlyi  Sándort,  1709.  január  23-án  Szombat- 
helyről így  ír:  «Most  recentissime  (legutóbb)  Balogh  Ádám 
uramat  bizonyos  számú  hadakkal  Ausztriába  expediálván  (küld- 
vén), egész  Bécsig  penetrált  (hatolt),  s  nagyobb  részét  Ausztriá- 
nak úgyannyira  föllázította,  hogy  sok  helységeket  elhagyván, 
várakban  magokat  recipiálni  (megvonni)  kénteleníttettek  az  lako- 
sok; onnét  megtérvén,  hacsérosokat,  postamestereket  s  nem  kevés 
nyereséget  (zsákmányt)  hozott  magával  az  katonaság*.  Ugyan- 
csak 1709.  január  első  napjaiban  történt,  hogy  Balogh  3000  lovas- 
sal Ausztriába  tört  s  úgy  meglepte  a  lakosságot,  hogy  József 
császár  is,  ki  mint  szenvedélyes  vadász  a  környéken  járt,  csak 
nehezen  birt  előle  Bécsbe  menekülni  megfogyatkozott  kíséreté- 
vel. A  sokat  magasztalt  hőst  végre  Pálffynak  sikerült  elfogatnia 
1710.  okt.  29-én  Szegszárd  alatt,  aki  aztán  a  kurucok  ügyének 
ezen  főtámaszát  1711.  febr.  8-án  Pesten  végeztette  ki. 

Jegyzetek.  3.  Hacséros,  az  arciere-gárda  tagjait,  a  császári  test- 
őröket hívták  így  a  magyar  katonák.  Arciere  eredetileg  Íjászt 
jelentett;  az  olasz  fejedelmek  testőrségét  ugyanis  kezdetben  Íjá- 
szok képezték.  Ezen  elnevezést  megtartották  a  testőrök  később 
is,  amikor  más  fegyverzetet  kaptak. 

4.  Zsendelyes  hí  vagy  hiú,  a  háztetőnek  kinyúló  része,  ház- 
tető, padlás;  rokonértelmű  vele  eszterhás,  eszterha,  különböző 
vidékek  szerint  háztető,  eresz,  ereszalja. 

6.  Sándor  Ferkó,  Balogh  Ádám  alezredese  és  sógora  volt,  a 
mennyiben  Balogh  nejének,  Festetich  Júliának  nővérét,  Kriszti- 
nát, Sándor  Ferenc  testvérbátyja,  István  birta  feleségül. 

Fejtegetés.  E  vidám  hangulatú  dalon  a  szilaj  jókedv  érzelme 
uralkodik.  Diadalmas  portyázás  után  valamely  felgyújtott  város- 
ban ütnek  tanyát  a  kurucok  és  generálisuk,  Balogh  Ádám  a 
szerencsés  harc  után  kérkedve  mondja  el  leghíresebb  hadi  tettét, 
amidőn  csapatával  egész  Bécs  aljáig  nyomult  és  József  császárt 
kíséretével  megszalasztotta.    Az  új  sikerre  és  régi    győzelmeinek 


Német  sas  vert  fészket.  143 

emlékére  iszik  most  áldomást  vitézeivel.  Ami  kevés  elbeszélés 
van  a  költeményben,  az  is  az  alapérzelembe  olvad  fel.  Előadását 
a  népdalok  drámai  mozgalmassága  és  közvetlensége  jellemzi;  az 
égő  város  festői  rajzát  még  fokozza  a  4.  strófa  szép  gondolat - 
ritmusa.  A  művet  könnyed  és  dallamos  üteme  (4 — 3.)  és  csengő 
párrímei  igen  alkalmassá  tették  az  éneklésre  és  a  kurucság  jobb 
napjaiban  a  tábori  mulatózok  egyik  legkedvesebb  nótája  volt. 

16.  Német  sas  vert  fészket .  .  . 

—  1709.  szeptember  végén.  — 

1.  Német  sas  vert  fészket  már  Sümeg  Tárában, 
Berdót  kiáltanak  Vég-Simontornyában. 

2.  Veszprém  vára  volt  még,  álla  utoljára  .  .  . 
Azután  szorultunk  sűrű  Bakonyságra. 

3.  Sárgul  már  levele  az  sűrű  Bakonynak,  - 
Hervad  szerencséje  szegény  kurucoknak. 

4.  Antal  úr  bujdosik,  Vak-Bottyán  haldoklik, 
Vitéz  Fodor  László  sebekben  kínlódik  .... 

5.  Jó  Fekete  István,  Luka  Benedekkel 
Magas  Veszprém  falát  festették  vérekkel. 

6.  Hellepronth,  Palkovics  vasakat  pöngetnek,  — 

Kik  még  megmaradtunk :  üldöznek,  kergetnek  .  .  .  . 

7.  Meddég  áll  fönn  fejünk  ?  csak  az  Isten  tudja, 
Csak  az  Isten  tudja,  —  senki  nem  mondhatja. 

8.  Mi  piros  vérünknek  hol  lesz  kiontása  ? 
Fáradt  teteminknek  földben  nyugovása. 

Jegyzetek.  1.  Berdó,  v.  ö.  a  118.  lap  17.  jegyz. 

4.  Antal  úr,  gróf  Eszterházy  Antal,  a  dunántúli  hadak  gene- 
rálisa. —  Fodor  László,  brigadéros ;  Simontornyából  tett  kiroha- 
nása alkalmával  megsebesült  és  fogságba  került. 

5.  Fekete  Istvánt  és  Luka   Benedeket,  kik  mindketten  ezrede- 

sek  valának,  Heister    1709.   szept.  elején    Veszprémben    kivégez- 
tette. 

6.  Hellepront  János,  ezredes  és  Palkovics  Ferenc,  főhadi- 
biztos  Simontornya  feladásakor  estek  rabságba.  —  Vasnha.t 
pengetnek,  a  fogságban  bilincsre  vannak  verve. 

Fejtegetés.  A  trencséni  csata  után  mindjobban  üldözi  a  kuru- 
cokat  a  balszerencse.  A  dunántúli  rész  csaknem  egészen  vissza- 
került a  császáriak  kezébe,  fő  erősségük:  Sümeg,  Simontornya, 
Veszprém  is  már  az  övék.  A  kurucok  legkiválóbb  vitézei  el- 
bujdostak, meghaltak  vagy  börtönben  sínlődnek,  akik  még  meg- 
maradtak, az  üldözések  elől  a  Bakonyságba  húzódtak.  Hogy 
mi  vár  reájuk,  csak  az  Isten  tudja,  lijen  panaszra  fakad  a 
kurucság  ügyének  elhanyatlásán  nekibúsult  szegény  vitéz,  ki 
azzal  remél  könnyíteni  sorsán,  hogy  emlékezetébe  idézi  azon 
hősöket,  akik  szintúgy  szenvednek  hazájukért  mint  ő.  A  költe- 
mény elégikus  hangulatát  szépen  kifejezi  az  őszről  vett  pár- 
huzam: « Sárgul  már  levele  az  sűrű  Bakonynak,  —  hervad 
szerencséje  szegény  kurucoknak)).  Művészi  eszmetársítás,  amely 
népköltészetünknek  egyik  jellemző  sajátossága !  A  költő  mély 
meghatottságát  és  lemondását  a  4 — 6.  strófák  száraz  elősoro- 
lása  sem  rontja  meg,  sőt  a  helyzet  sivárságát  szintelenségével 
még  emelni  látszik.  Stilusa  rövid,  szaggatott  mondataival  ós 
gondolatismétléseivel  szintén  elősegíti  a  mű  borongós  hangula- 
tát. Versformája  tizenkettes  sor  páros  rímmel. 

17.  «Ocskai  Lászlórúl  való  ének.» 

—  1710.  január  3—13.  — 

1.  Kurucok,  kurucok,  hajh  szegény  kurucok  - 
Be  megsötítedett  ti  lenyes  napotok  ! 

2.  Oh  gonosz  szerencse,  óh  keserves  óra !  .  .  . 
Trincsíni  mezőnek  vérrel  borítója. 

3.  Sok  ezren  borultak  ott  önnön  vérekben,  — 
Mások  tántorodtak  régi  hívségekben. 

4.  Labanc  már  Ocskai ;  sok  vitéz  hadnagyi 
Átkozva  siratják  az  ő  labancságát : 
Verje  meg  az  Isten  állhatatlanságát ! 

5.  Kemény  Beleznai,  seríny  Jávorkával, 
Ama  Bornemisza,  híres  Bácz  Miskával. 

6.  Esküsznek  Újvárban  egymásnak  kezére, 
Erős  esküvéssel  Ocskai  vesztére  : 

7.  « Bátor  vérontásom  —  törtínjék  halálom, 
Álnok  árulónak  bosszúját  megállom,  — 
Álnok  árulónak  bosszúját  megállom !» 

8.  S  nyárnak  hévsígében,  —  ősz  sűrű  ködében 
Kergetik  Ócskáit  nagy  kegyetlen  télben. 

9.  Beleznai  kétszáz  labancát  levágja,  — 
Pilátushoz  küldi  őköt  vocsorára. 

10.  Bornemisza  véle  gyakran  kergetődzik, 

Bácz  Miska  éjjel  is  ott  környűl  leskődik  .... 

11.  Jávorka  pediglen  paraszti  ruhában  — 
Egynihány  vitézzel  csak  betör  házában. 

12.  «Héj  Ocskai  László  !  a  nagy  tobzódástúl 

Kelj  föl  immár,  —  érted  elgyöttünk  Űjvárbúl !  .  .  . 

13.  Vérünk  árulója,  most  add  meg  magadot!» 
—  Fölkele  Ocskai :  de  fegyvert  ragadott  .  .  . 

14.  Kiverik  kezébűl  s  úgy  homlokon  vágják,  — 
Vér  elborította  mind  a  két  orcáját. 

15.  Viszik  már,  viszik  már,  kötve  paripába, 
Nyargalton-nyargalvást  viszik  már  Újvárba. 

16.  Hogy  vitték  a  kapun,  istrázsa  kiáltott : 

« Itt  hozzák,  itt  hozzák  az  Ocskai  Lászlót !» 

17.  Hadi  szék  bírái  ott  egybengyülének, 
Hitiszegő  felett  ők  széket  ülének. 

Loósz  I. :  Szemelv   a  kurucvilág  költ.  10 

18.  írjátok  furérok,  irjad  sereg-diák  — 
Vérveres  téntával  a  nagy  szentenciát : 

19.  « Világ  példájára  feje  elüttessék, 
Várnak  bástyájára  karóba  tűzessék. 

20.  Hadd  lássák  mindenek :  az  lator  mint  jára, 
Ki  megszegvén  hitit,  támadt  hazájára !» 

21.  —  Mikor  rézdobokat  megütték  az  vártán, 
Mikoron  az  sípot  megfújták  az  bástyán  : 

22.  Akkor  az  piarcon  álltak  mind  fegyverben,  — 
Kihozák  Ócskáit,  vasakkal  terhelten. 

23.  Ott  felzöndülének  vitézek,  hogy  látták  : 
«Öld  meg  az  árulót!  Hozzá!  ...»  azt  kiálták. 

24.  S  ha  fejét  nagyhamar  hóhár  el  nem  csapja : 
Testét  vitézlő  rend  izekké  szaggatja! 

25.  Föltüzék  az  fejét  a  bástya  fokára, 

A  mely  néz  Nyitrára,  —  egy  nagy  árbocfára. 

26.  Nagy  fekete  hollók  sűrűn  szálldosának  — 

S  ott  környűl  kerengvén,  ekkép  károgának : 

27.  «Kár,  kár,  kár,  kár  vala  Ocskai  Lászlónak, 
Ilyen  nagy  vitéznek  —  lenni  árulónak ! 

28.  De  nem  kár,  hazáját,  vérit  eladónak 
Szemeit  kivájni,  fekete  hollónak  !» 

29.  —  Már  Ocskai  László  másoknak  nagy  példa  : 
Gonosz  árúlóknak  így  lészen  halála ! 

30.  Lelkeket  világon  szélvészek  kergetik,  — 
Azután  pokloknak  lángjára  vettetik. 

31.  —  Ezt  szörzék  Újvárban,  ezerhétszáz  tízben  .  .  . 
Szegíny  magyarokat  segétse  az  Isten ! ! 

Történeti  alap.  Ocskói  Ocskay  László  trencsénvármegyei  régi 
nemes  család  ivadéka  1680.  körül  született,  tanulmányait  a  nagy- 
szombati jezsuitáknál  végezte.    Már  15  éves  korában  huszár  lett 
s  Pálffy    János    gróf   ezredében    szolgált,    ahonnét    két  izben    is 
megszökött.  Mint  katonaszökevény  előbb  a  törökhöz  ment,  utóbb 
a  császári  seregből,  mivel  gazságai  miatt  minden  vitézsége  mellett 
sem  vihette  többre  a  tizedességnél,  a  franciáknál  próbált  szerencsét 
s  innét  rövid  időre  ismét  visszatért  régi  ezredéhez.  1703-ban  pedig 
egy  hevenyén  összetoborzott  lovascsapattal   Kákóczi  felkeléséhez 
csatlakozott,    ahol  rendkívüli    vitézségével  és  ügyességével  csak- 
hamar ezredességig  vitte.   Eövid  idő  alatt  elfoglalta  Lévát,  Kor- 
ponát,  Selmecet.  Hírét  különösen   emelték  Ausztriában  és  Morva- 
országban   tett    dúlásai,  a  «tűz  fejedelmének))   és   «Rákóczi  villá- 
mának)) nevezték;  de  érdemei  dacára  sem  tisztelték  iszákossága 
és  durva,  fajtalan  élete  miatt.  A  nagyszombati  ütközetben  (1704) 
Rákóczi  szavai  szerint   « valóságos  csodákat  mívelt»,  a  miért  nem- 
sokára dandárnokká  lett,  1707-ben  pedig   győzelmei  jutalmául  a 
sztropkói    uradalmat    kapta    a   fejedelemtől    s    a  trencséni  csata 
után  mégis  elárulta  Rákóczit,  amidőn  ahelyett,  hogy    a    Nyitrát 
ostromló  Pálífyt  hátulról  megtámadta  volna,  előzetes  megbeszé- 
lés szerint  mit  sem  gyanító  ezredét  Pálffy  hadai  közé  vezette  és 
1708.  aug.  28-án  nyíltan  egyesült  velük,  miután  katonáit   József 
hűségére  kényszerító.    Ezredének  java  része  azonban   lassankint 
visszaszökdösött  Rákóczihoz.  Ezután  mint  császári  ezredes  épen 
úgy    kegyetlenkedett    a    kurucokon ;    de    a    többszörös    árulót   a 
császári  tisztek  sem  becsülték.  Az  érsekújvári   kurucok  azonban 
vesztére  esküdtek.  Kedvező  alkalom  volt  erre  az  1709.  évi  kará- 
csonyi ünnepek,  amidőn  Ocskai  verbói  kastélyába  jött  mulatozni. 
Itt    talált    reá    Jávorka    Ádám    újvári    főhadnagy,  a  józan  életű, 
vallásos    ós    tanult    ifjú    hős,    ki    Beleznaival,    Bornemiszával  és 
Rácz  Miskával  arra  esküdött,  hogy  élve  hozzák  őt  Újvárba.  S  ez 
sikerült  is  nekik  olyképen,  hogy  Jávorka  koldusnak    öltözve  be- 
jutott a  kastélyba,  ahol  megtudta,  hogy  Ocskai  dorbézoló  társai- 
val   meg    aznap    este    visszatér    Ocskóra.   Jávorka  ezután  30  ki- 
próbált   vitézével    lesből    megtámadta    a    közeledő    Ócskáit,    kit 
mintegy    50    labanc    kisórt,    s    míg    társai    a    futó    labanccsapat 

egy  részét  kaszabolták,  Jávorka  Ócskáit  karddal  és  csákánnyal 
leütvén  lováról,  elfogta  és  Újvárba  vitte,  ahol  Csajághy  János 
újvári  parancsnok  január  2-án  a  haditörvényszék  által  « elevenen 
karóbahúzatás  által  végrehajtandó  halálra*  Ítélte,  s  csakis  derék 
öccsének,  Ocskai  Sándor  újvári  alezredesnek  könyörgésére  vál- 
toztatták meg  az  Ítéletet  palloshalálra.  A  kurucok  felháborodása 
oly  nagy  volt  iránta,  hogy  amikor  a  vérpadra  vitték,  csak  nagy 
erőfeszítéssel  menthették  meg  az  elitéltet,  hogy  ne  a  néj)  dühe 
vegyen  rajta  elégtételt.  Maga  a  kivégzés,  a  sietség  miatt,  igen 
borzalmasan  ment  végbe,  amennyiben  « ötször  vága  nyakához 
az  hóhér,  utoljára  penig  a  földön  annak  gégéjét  elriszálta*. 

Jegyzetek.  5.  Beleznai  János  ekkor  őrnagy  volt,  később  ezre- 
dessé lett ;  de  a  nemzeti  ügy  bukásával  ő  is  a  császáriakhoz 
pártolt,  hol  mint  tábornok  nagy  érdemeket  szerzett  a  Péró-fóle 
lázadás  (1735.)  leveretésében.  —  Bornemisza  János,  mint  Bottyán 
őrmestere  ő  fogta  el  gróf  Starhemberg  Miksát  (1.  11.  sz.  költ. 
5.  jegyz.);  utóbb  főhadnaggyá  lett.  —  Rácz  Miska,  Starhemberg 
elfogatásának  részese,  újvári  hadnagy  volt. 

7.  Bátor,  ámbátor,  jóllehet. 

9.  Pilátushoz  küldi  őköt  vocsorára,  megöli  őket;  a  nép  által 
használt  tréfás  kép. 

15.  Nyargalton-nyargalvást,  sebesen,  erősen  nyargalva. 

18.  Furér  (francia  fourrier  után),  a  hadsereg  számadásait  végző 
altiszt,  hivatalnok,  körülbelül  azonos  vele  a  sereg  diák,  hadi  irnok 
elnevezés. 

21.  Várta,  a  német  Warte  (őrhely)  szóból:  őrség. 

24.  Hohár,  v.  ö.  a  140.  1.  10.  jegyz. 

Fejtegetés.  E  népies  eredetű  kuruc  ballada  hangjának  köz- 
vetlensége elárulja,  hogy  mindjárt  a  kivégzést  követő  napokban 
készülhetett.  Ezt  megerősíti  Csajághy  Jánosnak  Bercsényihez 
intézett  levele  is,  amelyben  január  12-én  értesíti  őt  Ocskai  ki- 
végeztetéséről  a  levél  végén  ezen  megjegyzéssel :  «Minémű  ver- 
seket fundáltanak  itten  Ócskáiról,  imé  alázatosan  inkludáltam 
(mellékeltem)  Excellenciádnak  pro  curiositate  (ritkaság  kedvéért)*. 
A  költemény  az  árulónak  megérdemlett  büntetését  mondja  el  ki- 
indulva azon  szerencsétlenségből,  amely  a  kurucokat  a  tren- 
cséni  csatával  érte,  mert  itt  nemcsak  sokan  elvesztek,  hanem 
utána  sokan  árulóvá  is  lettek.  így  Ocskai  (1 — 4.).  Ezután  drámai 
élénkséggel  beszéli    el,    mint    esküsznek    össze  az  újvári  vitézek 

Ocskai  vesztére,  mint  üldözik  s  mint  fogják  el  őt  (5 — 15.). 
A  költeméuy  legmozgalmasabb  részét  a  haditörvényszék  Ítélete 
s  ennek  végrehajtása  képezi  (16 — 25.).  A  befejezésben  van  az 
igazságszolgáltatás,  amely  nemcsak  a  földön  sújtja  a  bűnöst, 
hanem  még  lelke  sem  talál  nyugtot :  szélvészek  kergetik,  mielőtt 
a  pokolra  jutna.  A  néphit  igazságszolgáltatásának  jellemzésére 
ott  vannak  a  hollók  is,  az  erőszakos  halál  madarai  (V.  ö.  Arany 
János  Vörös  Rébék  c.  balladájával.).  A  mű  bár  valósággal  meg- 
történt eseményt  mond  el,  a  művészi  célhoz  képest  eltér  a 
valóságtól,  amidőn  Ocskai  elfogatását  beszéli  el.  Előadását  a 
drámai  rövidség  és  gyorsaság  jellemzi  és  minden  izéből  kitetszik 
egy  veszendő  ügy  elkeseredett  híveinek  kéjes  bosszúvágya  annak 
veszte  fölött,  ki  szintén  segített  a  szerencsétlenségbe  dönteni 
őket.  Stílusa  a  palóc  nyelvjárás  sajátságait  mutatja;  képeit,  ismét- 
léseit, inverzióit  mind  a  helyzetek  magyarázzák.  Páros  szakaszok- 
ban rendezkedő  tizenkettes  sorai  igen  jó  ritmusúak  és  rímelésűek. 

18.  Kurucokrúl  való  ének. 

—  1710.  november-december.  — 

1.  Hol  vagy  te  most  nyalka  kuruc,  — 
A  ki  voltál  mint  a  szép  struc  ? !  .  .  . 
Már  hazádban  soha  nem  jutsz, 

Ez  világbúi  majdan  kifutsz  — 
Nyalka  kuruc ! 

2.  Fájhat  szíved  alsó  földért, 
Dunántúl  szép  országodért, 
Télben  rendelt  jó  kvártélyért, 
Elhagyott  szép  asszonykádért  — 
Nyalka  kuruc ! 

3.  Nem  vigyázol  Sopron  tájra, 
Az  kűszögi  nyájasságra, 
Szombathelyi  szép  dámákra, 
Nem  a  szép  sümegi  táncra  — 
Nyalka  kuruc ! 

4.  Hol  van  hosszú,  pántos  kardod  ? 
Majd  tíz-fontos,  sasos  forgód? 

Kócsagtollas,  prémes  csákód? 
Kű-ütötte  nagy  pallosod  ?  .  .  . 
Nyalka  kuruc ! 

5.  Hol  van  cifra  karabélyod  ? 
Gréci,  bécsi  pár  pistolyod  ? 
Üsttel  varrott  pantallérod? 
Cifrán  varrott  nagy  tarsolyod  ? 
Nyalka  kuruc  ! 

6.  Hol  cifrázzák  most  ruhádat,  — 
Másfél-arasz  dolmánkádat  ? 
Hol  prémezik  nadrágodat  ? 
Zsinórozzák  salváridat  ? 
Nyalka  kuruc ! 

7.  Hol  köttetsz  most  cafrangokat? 
Párduc,  farkast  honnét  hozatsz  ? 
Mely  városban  lovat  ugratsz  ? 
Kedved  szerént  ott  nem  mulatsz 
Nyalka  kuruc ! 

8.  Hol  Kűszegen  vándorlottál, 
Szombathelyen  mulatoztál, 
Hol  Sümegen  táncot  j  ártál : 

De  nem  hitted,  hogy  így  járnál  . 
Nyalka  kuruc ! 

9.  Te  jó  kuruc  akkor  voltál, 
Mikor  cifrán  szitkozódtál, 
Nyelveddel  mindent  csináltál,  — 
Isten  ellen  káromkodtál, 
Nyalka  kuruc ! 

10.  Szegénységet  szidtad,  verted, 
Nemességet  nem  becsülted, 
Testét-lelkét  megmívelted, 
Senki  személyét  nem  nézted  — 
Nyalka  kuruc ! 

11.  Kiért  Isten  megbüntetett, 
Szabadságot  tűled  elvett, 
Idegen  földre  elvetett, 
Csaknem  nagy  rabságra  vetett  — 
Nyalka  kuruc ! 

12.  Szaladj  kuruc,  jön  a  német !  .  .  . 
Látd,  mely  büdös  lompost  éget ; 
Hidd  el,  ha  elérhet  téged : 
Dragon-végre  hány  ő  téged  — 
Nyalka  kuruc  ! 

13.  Ez  kis  verset  ki  szerzetté : 
Kurucokat  kesergetté, 
Mert  pusztulását  érzette,  — 
Ugyan  ki  megjövendölte  .  .  . 
Nyalka  kuruc ! 

Jegyzetek.  2.  Alsó  föld.  Rákóczi  emlékirataiban  s  az  akkori 
levelezésekben,  Kassától  számítván  az  ország  fekvését,  a  dunán- 
túli részt  nevezték  Alsó-Magyarországnak. 

3.  Sopront  azért  emlegeti  a  költemény,  mert  a  kurucok  ezt 
éveken  át  kemény  ostromzár  alatt  tartották.  —  Sümegen  ren- 
dezte Eszterházy  Antal  táborkarával  és  tisztjeivel  az  1708-iki, 
Szombathelyen  pedig  az  1709-iki  farsangi  mulatságait.  —  Nyájas- 
ság, v.  ö.  a  78.  1.  16.  jegyz. 

5.  Üsttel  varott  pantallérod,  ezüsttel  hímzett  puskaszíjad, 
hevedered. 

6.  Másfél-arasz  dolmány.  Az  övig-érő,  kis  kurta  zsinóros  dol- 
mányt, amelyre  fejenkint  16  rőf  zsinórt  számítottak,  Rákóczi 
kurucai  kezdték  viselni,  s  róluk  nevezték  el  kuruc  dolmánynak ; 
huszárjaink  még  1848 — 49-ben  is  hordták.  —  Salvári,  salavári, 
salavárdi,  félcombig  érő  kurta  lovagló  nadrág,  amelyet  a  hosszú 
nadrág  fölé  húztak  s  ettől  rendesen  elütő  szinü  volt. 

Fejtegetés.  A  mint  a  kuruc  dicsőség  napjaiban  bőven  ki- 
jutott a  labancoknak  a  gúnyból,  úgy  most  a  felülkerekedett 
ellenfél  támad  hasonló  fegyverrel  ellenük.  Bizonyára  nagyon 
fájhatott  a  labancoknak  ós  németeknek  az  a  lenézés  és  meg- 
vetés, melyet    a    kurucok    részéről    kellett   tapasztalniok.    Midőn 

tehát  1710.  őszén  a  kurucok  Dunántúlt  és  Érsekújvár  vidékét 
elvesztették  s  a  felkelők  már  egészen  az  északnyugoti  felvidékre 
szorúltak>  ügyüknek  végképeni  rosszrafordulása  kárörömmel  tölte 
el  a  labancokat,  s  most  örömmel  adták  vissza  a  kölcsönt  a 
nyalka  kurucnak.  A  költemény  tartalma  és  formája  nagyon 
emlékeztet  a  kurucok  két  híres  dalára,  Csínom  Palkóra  és  a 
Székely  kurucok  dalára;  tulajdonképen  azoknak  paródiája,  a 
mely  a  gúny  és  szemrehányás  találó  kifejezéseivel  hányja  fel  az 
egykor  vigan  élő,  hetyke,  diadalaira  büszke  és  fényes  öltözetű 
kurucnak  mostani  nyomorúságát.  Az  elnyomó  hatalom  szolgá- 
latába szegődött  labanc,  úgy  látszik,  önmagához  méltó  elégtétel- 
nek tartotta,  ha  magasztos  küzdelmében  elbukott  ellenfelét  még 
a  gúny  nyilával  is  megsebezheti.  Versformája  ősi  nyolcas  csoport- 
rímmel, az  ötödik  sor  négyes  üteme  refraine-t  alkot. 

19.  Őszi  harmat  után  .... 

(Bujdosó  ének,  tárogató-sípra.) 
—  1710.  november  vége,  december  eleje.  — 

1.  Őszi  harmat  után 
Nagy  hegyeknek  ormán 
Fújdogál  a  hideg  szél, 
Fújdogál  a  hideg  szél ; 
Zöld  erdő  harmatát, 
Piros  csizmám  nyomát 
Hóval  lepi  bé  a  tél, 
Hóval  lepi  bé  a  tél. 

2.  Eégi  üdőm  elmúlt, 

Most  másképen  fordult,  — 
Szomorú  az  én  sorsom, 
Szomorú  az  én  sorsom  .... 
Messzére  bujdosom, 
Hazámat  itt  hagyom ; 
Isten  vezérli  dolgom, 
Isten  vezérli  dolgom ! 

3.  Szerelmes  barátim, 
Régi  jó  pajtásim 

Tűlem  elpártoltanak, 
Tűlem  elpártoltanak. 
Fejenként  mindenek, 
Akik  esmértenek,  — 
Mostan  megbocsássanak, 
Mostan  megbocsássanak. 

4.  Ha  kiknek  vétettem  : 
Ugyan  megszenvedtem !  .  .  . 
Igazságom :  mindenem, 
Igazságom :  mindenem ! 
Keserű  énnékem 

E  világon  élnem,  — 
Te  tudod  én  Istenem, 
Te  tudod  én  Istenem ! 

5.  Jobb  hát  a  darvakkal 
Vagy  más  madarakkal 
Elbujdosnom  messzére, 
Elbujdosnom  messzére ; 
Hogy  irigyim  szava, 
Ellenségim  vasa 
Szegény  fejem  ne  érje, 
Szegény  fejem  ne  érje. 

3.  Mert  itten  lakásom 
Nincsen  maradásom 
Az  sok  irigye imtűl, 
Az  sok  irigyeimtűl.  — 
Uram  !  én  azt  kérem  : 
Utániban  vezérem 
Légy,  s  ments  meg  mindenektűi, 
Légy,  s  ments  meg  mindenektűi ! 

7.  Vezérlj  messze  földre, 
Idegen  nemzetre,  — 
Hol  lakjam  békességben, 
Hol  lakjam  békességben. 
Hosszú  bujdosásom 
Lészen  távozásom 

Kietlen  messzeségben, 
Kietlen  messzeségben. 

8.  Csillag  jár  mely  felül, 
Szél  zúg,  fölyhő  repül,  — 
Arra  vészem  utamat, 
Arra  vészem  utamat  .... 
Ha  minden  elmarad : 
Isten  el  nem  marad,  — 
Eeá  bíztam  magamat ! 
Eeá  bíztam  magamat ! 

Jegyzet.  1.  Piros  csizmám,  V.  ö.  a  110.  1.  26.  jegyz. 

Fejtegetés.  Mikor  már  a  kurucság  1710.  telén  az  ország 
északnyugoti  határszélei  felé  szorult  és  közülök  sokan  az  üldö- 
zés elől  Lengyelországba  menekültek,  akkor  idomította  át  vala- 
mely kibujdosó  kuruc  a  fenti  költeményt  Balassi  Bálint  isme- 
retes búcsúénekéből.  A  kapcsolat  közöttük  nyilvánvaló ;  a  hason- 
lóság megvan  már  a  külső  formában  és  az  egyes  kifejezésekben. 
A  két  költemény  indító  oka  azonban  egészen  más.  Balassi  akkor 
alkotta  e  dalát,  amidőn  családi  bajai  és  boldogtalan  szerelme 
miatt  idegen  országba  bujdosott  enyhülést  keresni;  míg  a  kuruc 
vitézt  honfibánata  és  a  rabság  és  megaláztatás  elől  való  mene- 
külés üldözi  ki  hazájából,  amelynek  fájó  szívvel  és  Istenben 
való  megnyugvással  mond  búcsút.  A  bánatos  hangulatnak  mű- 
vészi kifejezői :  a  késő  őszi  természet  borongós  képe,  a  mele- 
gebb tájakra  igyekvő  vándor  darvak  és  az  idegen  földre  vezérlő 
csillag.  E  bujdosó  dal  annyira  hív  tolmácsolója  volt  a  közérze- 
lemnek, hogy  a  Rákóczi  indulóval  együtt  valóságos  nemzeti 
énekké  lett  s  tárogató  hangjai  mellett,  vagy  anélkül,  több  mint 
egy  századig  országszerte  énekelték.  Versformája:  hat  és  hét 
szótagú  sorok  páros  rímeléssel,  a  harmadik  és  hatodik  sor  pedig 
refraine- szerűen  ismétlődik  minden  strófában  a  dallam  kedvéért. 


IV.  A  kuruc  költészet  befejező  kora. 

A  mikor  Eákóczi  1711.  február  21-én  elhagyva  hazá- 
ját a  lengyel  földre  ment,  a  kurucok  harcának  is  vége 
szakad   A  legyőzött  hősök  szétszóródnak  a  világ  minden 

tája  felé;  de  az  ének  nem  némul  el:  ott  él  a  bujdosók 
ajkán,  az  együgyű  krónikások  visszaemlékezéseiben  és 
az  elégedetlen  hazafiak  felsóhajtásaiban.  A  hű  magyar 
nép  ragaszkodása  fejedelméhez  annak  távozása  után  nem 
hogy  csökkent  volna,  hanem  még  erősödött.  Igaz,  hogy 
róla  nem  készültek  magasztaló  énekek,  de  gáncs  sem 
érte  soha.  Vitézei  és  párthívei  mindenkor  fölöttük  álló 
félistennek,  s  nem  közülök  kiemelkedett  hősnek  tekintet- 
ték, akinek  nagyságát  a  dicsőítés  már  nem  fokozhatja; 
ezért  az  énekmondók  rendesen  a  hódoló  tisztelet  tartóz- 
kodó hangján  beszéltek  róla.  S  nevét  legtöbbször  csak 
úgy  vette  ajkára  az  ének,  ha  általa  és  nevében  a  legtisztább 
nemzeti  érzést,  vágyat  és  gondolatot  akarta  tolmácsolni. 

Ebből  a  korból  a  kibúj dosott  és  hontalanná  lett  feje- 
delemről több  ének  szól.  így  Rákóczi  kesergő je  a  hazá- 
jából távozó  fejedelem  fájdalmas  panaszát  és  hű  ma- 
gyarjai gyengéd  gondoskodását  tükrözi  vissza,  A  kibuj- 
dosó Rákóczi  imáját  pedig  a  hazaszeretettel  párosult 
mély  vallásos  áhítat  hatja  át.  Hangulatra  hozzá  hasonló 
Rákóczi  Ferenc  búcsúdala ;  de  költői  szépségben  mind- 
nyáját felülmúlja  a  Rujdosó  Rákóczi  c.  erőteljes  nép- 
ballada. 

De  a  fejedelem  távozásával  megkezdődött  a  hívek  búj- 
dosása  is.  Azok,  kik  az  elnyomatásba  és  a  német  világba 
nem  tudtak  beletörődni  (Én  is  hajdan  magyar  voltam.), 
vagy  nem  akartak  meghódolni,  kibújdostak  az  országból. 
Közvetlenségüknél  fogva  a  kuruc  dalok  közül  épen  ezek 
a  bujdosó  énekek  a  legmeghatóbbak.  A  Eákóczi  szájába 
adott  búcsúzó  énekek  is  ebből  a  tőből  fakadtak ;  de  ezek 
mint  helyzetdalok  első  sorban  a  bujdosó  fejedelem  sze- 
mélyét illetik.  A  hazátlan  bujdosók  vigasztalan  panasza 
már  sokkal  általánosabban  szólal  meg  az  Édes  hazám 
szánjad  válásom  és   Keserves  bujdosás  c.  énekekben; 

míg  a  hivatásos  szegény  legény  (Kuruc  katona  dala. 
1711.),  kinek  egész  élete  jórészt  bujdosásból  és  kóborlás- 
ból állott,  a  múlton  merengve  inkább  azt  fájlalja,  hogy 
kereset  híján  újra  bizonytalan  jövő  előtt  áll,  pedig  meny- 
nyiszer ontotta  vérét  a  hazáért ! 

Ámbár  a  bujdosó  énekek  mindannyiszor  felhangzot- 
tak, valahányszor  egy-egy  bukás  érte  a  felkelőket,  mégis 
a  Eákóczi-féle  szabadságharc  után  keletkezett  bujdosó 
énekekben  sokkal  vigasztalanabb  fájdalom  hangzik  fel 
mint  a  megelőzőkből,  mert  a  szatmári  egyezség  még 
annak  a  reményétől  is  megfosztotta  őket,  hogy  valaha  fel- 
derülhet a  kurucok  hajnala. 

A  kuruc  idők  végnapjainak  megvolt  a  maga  verses 
krónikása  is  Dalnoki  Veres  Gerzson  egyszerű  székely 
katonában,  kinek  gr.  Haller  Gábornak  szóló  ajánlásából 
megtudjuk,  hogy  munkáját  két  részben  1704-től  1722-ig 
készítette  és  a  történetet  a  kuruc  seregek  eloszlásáig 
beszéli  el  a  majthényi  síkon  végbement  fegyverletétel 
után  «hol  a  maga  mulatságára,  hol  néha-néha  bújában 
és  jó  urainak  kérésére  amint  látta,  tudta  és  mások  igaz 
relációjuk  is  hozzájárulván,  ezen  verseket  Írásban  hagyta 
örök  emlékezetre)).  Gyarló  és  költőietlen  előadása  élénken 
emlékeztet  a  XYI.  század  krónikás  énekszerzőire,  s  alig  van 
egy  két  részlete,  amely  költői  lendületről  tanúskodnék. 
A  közéletben  beállott  nyugalom  a  szatmári  béke  után 
csak  látszólag  volt  az ;  a  honfiak  a  megváltozott  hely- 
zetbe nem  tudtak  mindjárt  beletörődni,  innét  van  az, 
hogy  az  irók  műveiből  bizonyos  sóvárgás  nyilatkozik 
meg  az  elmúlt  régi  jó  idők  után  és  elégedetlenség  a  jelen 
állapotok  miatt.  Ennek  több  versében  ad  kifejezést  báró 
Palocsay  György,  egykori  kuruc  generális,  közülök  leg- 
jellemzőbb az  «új  módit»  gúnyoló  verse  a  Kuruc 
világ  után. 

Szóval  kimondhatjuk,  hogy  a  kuruc  költészet  a  nem- 
zeti közvéleménynek  és  a  korszakot  mozgató  érzéseknek 
és  gondolatoknak  hívebb  kifejezője  bárminő  történeti 
műnél;  de  nemcsak  a  kuruc  világ  változatos  esemé- 
nyei és  hangulata  szülték  meg  a  maguk  költőit,  hanem 
e  nagy  idők  emléke  továbbra  is  hol  vigaszt,  hol  lelkesítő 
példát  nyújtott  a  nemzetnek,  borús  napjaiban  ébren- 
tartva benne  a  hazaszeretetet. 


1.  « Rákóczi  kesergője.» 

—  1711.  első  feléből.  — 

1.  „Hallgassátok  meg  magyarim,  a  mit  beszélek ! 
Tanácsoljatok  vitézim:  mitévő  legyek? 

Jön  a  német,  dúl- fúl,  éget, 
Mindent  pusztít,  rabol,  kerget  .... 
Hajh!  már  mit  tegyek ?" 

2.  , „Tanácsoljuk  Fölségednek,  meg  se  is  vesse  : 
Aranyait,  ezüstjeit  rúdakba  veresse, 
Rakassa  fel,  vitesse  el, 

Hordassa  el,  —  és  menjen  el 
Merre  szeme  lát !'" 

3.  „Megcselekszem,  elkövetem,  mondja  valaki, 
Sőt  szeretem,  meg  sem  vetem,  oktasson  akárki. 
Ki  az  oka:  minden  látja !  .  .  . 

De  tudja  meg,  hogy  megbánja 
Spion  Károlyi ! 

4.  Megfizeti  még  az  árát  az  árulásnak : 
Kipótolja  maradéka  Esze  Tamásnak,  — 
Ha  nem  másnak.  Árulónak 

Úgy  lészen  még  dolga  neki 
Miként  Júdásnak!  .  .  . 


158  tRákóczi  kescrgöjc.» 

5.  Országomból,  a  hazámból  már  ki  kell  menni; 
Mordságimról,  hibáimról  megengedjetek  ti ! 
Megölellek,  megcsókollak,  — 

Amíg  élek,  mindig  szánlak 
Kedves  Bercsényim ! 

6.  Sok  pénzembe,  költségembe  került  váraim. 
Azokhoz  pompásan  épült  sok  szép  palotáim : 
Itt  hagylak  már  pataki  vár  ! 

Nem  látlak  már  munkácsi  vár !  .  .  . 
Isten  megáldjon ! 

7.  Megengedjen  a  magyarság,  már  ezt  kiáltom. 
Édes  hazám,  mire  jutái !  .  .  .  csak  azt  sajnálom ; 
Német  lesz  már  a  vezéred, 

Jaj  !  de  néked  az  nem  véred  .... 
Hajh  !  ki  ne  szánna  ?  !" 

8.  —  Hej  Eákóczi,  magyarok  vezére,  Bercsényi, 
Országunk  fejedelme,  vezére  Tököli ! 

Hová  lettek,  hová  mentek 
Országunknak  híres-jeles 
Magyar  vezéri  ? ! 

9.  Óh,  égre  kiáltó  vétek,  hogyha  képzelem !  .  .  . 
—  Országából  elbujdosott  a  jó  fejedelem. 
Nem  képzelem,  nem  is  vélem : 

Más  országnak  királyánál 
Helyét  ne  lelje ! 

10.  Nézd,  a  német  lakó  földünket  már  mivé  tette ! 
Asszonyinkat,  leányainkat  megszeplősítette.  — 
„Német  már  a  vezéretek, 
Jaj,  be  szánlak  benneteket  .... 
Isten  veletek!" 

Jegyzetek.  4.  Esze  Tamás.  V.  ö.  a  118.  1.  20.  jegyz. 
9.  T.  i.  a  fejedelem    ellen    elkövetett   árulás.   A   magyar  nép 
gyöngéd    gondoskodása     csakugyan    valóra    vált,   mert    Eákóczi 


*  Rákóczi  kcsergöje.*  159 

eleinte  Nagy  Péter  cárnak,  aztán  XIV.  Lajosnak  s  végre  a  szul- 
tánnak figyelemmel  és  kitüntetésekkel  elhalmozott  vendége  volt, 
ha  komoly  támogatásba  nem  is  részesítették. 

Fejtegetés,  A  költemény  azt  a  benyomást  teszi  az  olvasóra, 
mintha  több  énektöredékből  volna  összefűzve  (a  8.  str.  pl.  a 
Rákóczi  nóta  ismert  felkiáltását  tartalmazza),  s  ha  egyes  helyein 
a  népies  hang  fel  is  csendül,  egészben  véve  sokkal  öntudatosabb 
belátást  árul  el,  mintsem  tisztán  népies  alkotásnak  lehetne  tekin- 
teni. A  józan  tanácsadás,  melyet  a  bizonytalanságában  küzködő 
fejedelemnek  az  elbukott  hívek  adnak,  meg  épen  mesterkéltségre 
mutat.  Rákóczinak  tulajdonképeni  panasza  a  3.  versszakkal  kez- 
dődik. Az  ének  szerzője  szerint  a  fejedelem  itt  árulással  vádolja 
Károlyi  Sándort,  a  szatmári  béke  kieszközlőjét.  Ez  így  a  feje- 
delem szájába  adva  a  történeti  valóságnak  is  megfelel,  amennyi- 
ben az  orosz  udvartól  félrevezetett  Rákóczi  a  békealkudozások 
idején  egyik  levelében  nemcsak  elitélte  Károlyi  törekvéseit, 
hanem  valósággal  megátkozta  őt,  hogy  a  kiontandó  magyar  vér 
szálljon  reá  és  i vadékaira.  De  a  fejedelem  környezetén  kívül 
álló  katonák  már  sem  harcolni,  sem  hazájukat  elhagyni  nem 
akarták  és  kesergésük,  panaszaik,  meg  vágyódásuk  a  béke  után 
arról  győzték  meg  Károlyit,  hogy  a  harcot  folytatni  lehetetlen 
s  csak  a  békés  kiegyezés  mentheti  meg  az  országot  a  végrom- 
lástól. Míg  a  költeménynek  3 — 4.  versszaka  a  béke  megkötése 
utáni  időre  látszik  vonatkozni,  addig  az  5 — 7.  strófákban  fog- 
lalt szavai  a  fejedelemnek,  a  bevezetésnek  (1 — 2.)  megfelelően,  a 
lengyelországi  útrakelés  előtt  végbement  megható  munkácsi  búcsú- 
zási  jelenetére  emlékeztetnek.  A  8 — 10.  versszakok  pedig  a  magyar 
nép  hangulatának  és  gyöngéd  gondoskodásának  kifejezői  a  ki- 
bujdosott Rákóczi  iránt.  Az  ének  legsikerültebb  része  az  utolsó 
strófa,  amely  az  elválás  fájdalmának  nagyságát  és  a  végső 
sorok  panaszát  művészien  fokozza  azáltal,  hogy  a  fejedelem 
végszavainak  megismétlése  zárja  be  a  költeményt.  Az  érzés  benső- 
sége  mellett  a  drámai  párbeszéd  erőteljes  kifejezései  és  a  meg- 
lepő fordulatok  teszik  e  szép  elegiát  figyelemre  méltóvá.  Vers- 
mértéke valószínűleg  a  hibás  leirat"  folytán  több  helyütt  szabály- 
talan, úgy  látszik,  hogy  a  13-as  és  14-es  sorok  egész  és  tördelt 
formában  alkotják  a  strófát. 

2.  Rákóczi  Ferenc  búcsúdala. 

—  1711.  — 

1.  Bölcsőm,  vigasztalóm, 
Dajkám  és  ápolóm, 

Szép  Magyarországom !  .  .  , 
Jaj,  szörnyű  fájdalom,  - 
Meg  kell  tőled  válnom. 
Vizeid  folyását, 
Erdeid  nyilasát, 
Mezeid  kalászát, 
Lovam  lába  nyomát 
Te  áldott  földeden 
Már  többé  nem  látom. 

2.  Fúj  már  az  őszi  szél, 
Sárgul  a  falevél, 

Eád  borúi  az  nagy  tél,  — 
Mikor  semmi  sem  él, 
En  árva  országom ! 
Franciák  oltalmát, 
Az  lengyelek  hadát, 
Sorsod  javulását, 
Ég  bosszúállását 
Sötét  felhőid  közt 
Mind  hiába  várom. 

3.  Nincs  is  már  énnékem 
Semmi  reménységem ; 
Megszakad  a  szívem 

—  Azt  igen  jól  érzem  — 
Erted  rab-országom  .  .  . 
Vizeid  folyását, 
Erdeid  nyilasát, 
Mezeid  kalászát, 
Lovam  lába  nyomát 
Te  áldott  földeden 
En  sohasem  látom. 

Fejtegetés.  Midőn  Kákóczi  elhagyta  hazáját,  azon  hitben  tette 
azt,  hogy  « aratáskor  —  úgymond  —  többed  magammal  megyek 
vissza,  mint  amennyivel  most  kimegyek))  ;  azonban  a  szatmári 
békekötés  a  visszatérhetés  minden  reményétől  megfosztotta.  Ebben 
a  teljes  lemondás  hangulatában  született  meg  Rákóczi  Ferencz 
búcsúdala.  Minden  kedves  emlék,  amely  őt  hazája  földiéhez 
fűzte :  a  szabadság  ügyének  bukása,  a  kétséges  jövendő,  a  fölke- 
léshez kötött  sok  szép  ábránd  meghiúsulása,  mind  együttvéve 
olyan  lesújtó  hatással  lehettek  lelkére,  hogy  nem  csoda,  ha  az 
ének  szerzője  szerint  ezen  szavakra  fakad  a  boldogtalan  feje- 
delem: «megszakad  a  szivem  érted  rabországom1).  Általában  el- 
mondhatjuk, hogy  a  fájdalom  tisztaságára  és  őszinteségére  nézve 
tökéletesebb  alkotása  alig  van  a  kuruc  költészetnek,  mint  ez  a 
kis  dal.  A  télre  váló  természet  képe  is  szépen  összevág  az  el- 
árvult haza  szomorú  állapotával,  amely  már  sem  a  földön,  sem 
az  égből  nem  vár  semmi  oltalmat.  Versformája  ősi  hatos,  rím- 
képe  :  aaaabccccxb. 

3.  Bujdosó  Rákóczi. 

—  Székely  népballada.  — 

1.  Kiállott  Eákóczi 

A  munkácsi  sáncra, 
Eeá  támaszkodék 
Pántos  pallosára. 
Eeá  támaszkodék 
Pántos  pallosára,  — 
Eeá  rivalkodék 
Az  rézdobosára : 

2.  «Dobosom !  dobosom, 
Udvari  dobosom ! 

Most  néked  megmondom  : 

Ne  azt  verd,  hogy  :  Mars,  mars !  ... 

De  azt  verd,  hogy :  Eajta ! 

Ördög  nyúzza  anyádat,  — 

Ne  úgy  verjed  dobodat ! 

Ne  úgy  verjed,  mint  eddig : 

Isten  tudja,  hogy  lesz,  mint? 

Loúsz  L:  Szemelv,  a  kurucvilág  költ.  11 

Hanem  úgy  verd  :  Rajta  ! 
Rajta,  rajta,  rajta ! 

3.  Úgy  verd:  a  föld  rengjen, 
Ég  is  visszazengjen, 

Aki  él,  meghallja, 
Sőt  azt  is,  ki  halva 
Fekszik,  felriassza: 
Rajta,  rajta,  rajta ! 
Én  híres  vezérim, 
Bottyánom,  Bercsényim, 
Pekrym,  Bezerédim, 
Kik  vagytok  vitézim : 
Rajta,  rajta,  rajta  — - 
Utolsó  nagy  harcra ! » 

4.  Halálos,  nehéz  köd 
Mindent  búsan  beföd ; 
Jobb  is,  ha  nem  látja, 
Mert  csak  szíve  fájna,  — 
Tán  meg  is  szakadna  .  .  . 
Dobos  már  dobolhat, 
Rákóczi  unszolhat : 
Rajta,  rajta,  rajta!  .  .  . 

A  tábor,  a  tábor 
Zászlóit  lehajtja 
A  majthényi  páston.  — 
Szegény  kuruc  tábor  .  .  . 
Hajh,  Károlyi  Sándor ! 

5.  «Hajh,  Károlyi  Sándor, 
Károlyi  Sándorom ! 
Hová  lőtt,  hová  lőtt 
Az  én  szép  táborom? 
Most  rejá  kérdelek  : 
Felelj  meg  érette ! 
Kényszerítlek  letött 
Hétszeres  hitedre ; 
Valld  bé,  ne  is  tagadd  : 
Eladtad  jó  urad! 

6.  Ugy  lészen  még  dolgod 
Néked  mint  Júdásnak  ; 
Bosszút  áll,  nem  hagyja 
Igaz  maradékja 

Hív  Esze  Tamásnak, 
Nagy  Boné  Andrásnak,  — 
Meglásd  csak,  meglásd  csak ! 

7.  Nem  kérem  én  az  országom, 
Inkább  világgá  bujdosom, 
Úgy  is  tudom  már: 

El  köll  mennem  már !  .  .  . 
Kovácsom,  kovácsom, 
Udvari  kovácsom ! 
Fordítsd  meg  a  patkót 
Hódos  paripámon, 
Az  elejét  hátra,  - — 
Ne  forduljon  vissza!  .  .  . 
Úgy  sem  jövök  vissza 
Szép  Magyarországra ! 

8.  Két  országom,  népem  : 
Vitéz  magyar,  székely 
Az  Isten  megáldjon ! 
Patak  istenhozzád,  — 
Német  már  a  gazdád  ! 
Istenhozzád  Munkács : 
Engem  többé  nem  látsz 
Legkedvesebb  várom !  .  .  . 
Én  édes  hazámot, 

Szép  Magyarországom 
Már  többé  nem  látom, 
Már  többé  nem  látom. 

9.  Eljön  még  az  idő, 

Szegény  Magyarország  — 
Megátkozod  te  még 
E  keserves  órát !  .  .  . 
Idegen  nemzetnek 
Be  súlyos  a  járma  ; 

11* 

Régi  vezérének, 
—  Tulajdon  vérének  — 
Sírva  néz  utána, 
Sírva  néz  utána  .  .  . 

10.  Szeret  Magyarország, 
Óhajt  Erdélyország 

S  holtig  szán,  holtig  bán,  — 
Még  a  gyermekök  is, 
Tudom,  visszakíván ! 
Mikor  rég  elmentem, 
Visszasóhajtatok ! 
Mikor  rég  megholtam, 
Akkor  is  sirattok. 
Haló  porombúi  is 
Feltámasztanátok,  — 
Öszveszednétek  még 
Porhanyó  csontimot  .  .  . 
A  merre  tenger  zúg, 
A  merre  a  szél  jár, 
Csillag  lehanyatlik,  — 
Ott  nyugszom  meg  én  már.» 

11.  —  Be  szomorún  szól  a 
Rákóczi  rézdobja, 

Nem  mondja  már  :  Rajta! 
Rajta,  rajta,  rajta !  .  .  . 
Hanem  azt  dobolja, 
Messzéről  zokogja : 
((Szülőföldem,  bölcsőm, 
Te  bús  Magyarország ! 
Immár  istenhozzád,  — 
Immár  istenhozzád ! » 

Jegyzetek.  3.  Gr.  Pekry  Lőrinc  kuruc  tábornok;  harcainak 
színtere  főként  Erdély  volt,  honnét  1707.  őszén  Eabutin  hadai  elől 
Magyarországba  menekült.  Meghalt  1709-ben.  Férje  volt  Petrőczy 
Kata  Szidóniának,  kora  mély  érzésű  költőnőjének,  kinek  versei 
kéziratban  maradtak  reánk.  Thaly  Kálmán  adott  ki  közülök  többet, 
melyekben  családi  gondjai  és  női  szenvedései  szólalnak  meg. 


Egy  bujdosó  szegény  legény  ...  IGo 

4.  A  majthényi  páston,  a  majthényi  pázsitos  síkságon. 

6.  Boné  András,  kuruc  ezredes. 

7.  Hódos  paripa,  hóka,  barna  szőrű  paripa,  melynek  homlo- 
kán fehér  folt  van. 

Fejtegetés.  Ezen  erősen  lírai  színezetű  székely  népballadának 
bevezetése  (1 — 3.)  a  végső  tusára  buzdító  fejedelmet  mutatja  be 
nekünk,  hogy  annál  szembeszökőbb  legyen  az  ellentót  a  felkelés 
katasztrófájával,  mely  a  majthényi  síkon  játszódott  le  (4 — 6.). 
Ezután  következik  Eákóczi  megható  búcsúzása  (7 — 11.)  két 
országa  népeitől,  kik,  amidőn  majd  idegen  nemzet  járma  alatt 
nyögnek,  még  halóporából  is  visszakívánják  szabadságuk  egy- 
kori oltalmazóját.  Itt  a  búcsúzó  Kákóczi  valóságos  vateszként 
szólal  meg,  ki  nemcsak  a  múlton  hevülni  s  a  jelent  átkozni 
tudja,  hanem  kétségbeesve  látja  a  szerencsétlen  jövendőt  is. 
A  költeményen  megérzik,  hogy  azon  bensőséges  viszonyból  fakadt, 
amely  a  fejedelem  és  a  magyar  nép  között  mindvégig  élt.  Innét 
van  benne  a  kölcsönös  szeretetre  és  visszaemlékezésre  való  ön- 
érzetes hivatkozás.  Stílusát  népies  ismétlések,  fokozások  ós  heves 
felkiáltások  jellemzik.  A  külső  forma  alkalmazkodik  a  rapszodi- 
kus gondolatmenethez  az  alapformától  (ősi  hatos)  olykor  eltérő 
ütemeivel,  változó  rím-  és  strófaszerkezeteivel. 

4.  Egy  bujdosó  szegény  legény  .  .  . 
—  1711.  — 

1.  Egy  bujdosó  szegénylegény, 
Idegen  földön  jövevény, 
Üldögél  az  erdők  mélyén,  — 
Hogy  ne  is  látná  az  napfény. 

2.  Terebély  nagy  sátoros  fa, 
Szomorkodván  ül  alatta ; 
Sárga  levél  béhullatja, 
Az  madár  is  elsiratja. 

3.  Fakó  lova  ott  füvelget, 

Le  sem  vötte  kantárt,  nyerget ; 
Hegyes  tőrt  az  nyergen  csergét, 
Eácot  rajta  már  nem  kerget. 

4.  Fejér  abaköpenyegj e 
Az  legénynek  leterítve ; 
Nyakbanvető  farkasbőre, 
Bús  fejével  arra  dől  le. 

5.  Sárga  levél  csak  hulldogál, 
Bús  madárszó  csak  sírdogál, 
Nyugszik  ő  is,  vagy  álldogál : 
Csak  szomorú  nótát  tanál. 

6.  Kossz  világ  van  idehaza, 
Bujdosik  már  az  katona, 
Édes  anyja  ha  siratja, 
Egész  világ  csak  átkozza. 

7.  Erdők,  berkek,  vad  kősziklák : 
Bús  fejünköt  lappongtatj  ák ; 
Ezek  mégis  bátor  tanyák : 
Bujdosókat  nyugosztalják. 

8.  Levelét  fa  csak  hullajtja, 
Keltünk-jártunk  eltakarja, 
Kis  madárka  bús  szózatja 
Hírünk-nevünk  elsiratja  .  .  . 

9.  Úgy  elmegyek,  meglátjátok, 
Soha  hírem  sem  hallj  átok ; 
De  ha  mégis  hallanátok  : 
Tudom,  hogy  megsiratnátok ! 

10.  Piros  kantár  a  kezembe, 
Piros  csizmám  a  kengyelbe, 
Indulok  lengyel  végekre,  — 
Búsan  nézek  hazám  fele. 

11.  Szülőföldem,  Isten  hozzád !  .  . 
Az  hazám  már  Lengyelország, 
Az  hazám  már  Lengyelország, 
Még  is  sirva  gondolok  rád ! » 

12.  S  az  merre  jár  lova  lába  : 
Búsul  az  erdő  utána, 

Árnyékot  borít  reája  — 
Elbujdosó  katonára. 

13.  Az  az  árnyék  elfedezzen, 
Az  az  ösvény  elvezessen  ! 
Szíved  mindent  elfelejtsen : 
Hogy  ne  fájjon,  emlékezzen ! 

14.  —  Ez  éneket  oly  időben 
Szörzék  Ungh  vize  mentében, 
Mikor  volnánk  menőfélben  .  .  . 
Vezéreljen  a  jó  Isten ! 

Jegyzetek.  Abaköpönyeg.  V.  ö.  109.  1.  11.  jegyz.,  ós  a  110.  1, 
32.  jegyz. 

7.  Lappongtat,  rejteget,  ugyanilyen  értelemben  fordul  elő  alább 
a  Bujdosó  ének  3.  str.,  vagy  pl.  itt :  A  jobbágyság  előtt  bujdosókat 
maguk  mellett  ne  lappongtassák,  hanem  adják  kézhez  (Bod  Péter). 

Fejtegetés.  A  szatmári  béke  szentesítése  után  azok,  kik  a 
viszonyok  megváltozásába  nem  tudtak  beletörődni,  a  fejedelem 
után  mentek  Lengyelországba;  míg  Moldvából,  Havasalföldről  s 
a  török  birodalom  más  részeiből  néhány  ezren  jöttek  vissza  hazá- 
jukba a  hűségi  eskü  letételére.  A  kibujdosók  közül  készíthette 
valaki  ezt  a  megható  és  népies  hangú  éneket,  amely  az  el- 
hagyott haza  iránt  érzett  fájdalmat  az  indulás  percében  meg- 
kapó egyszerűséggel  és  drámai  rövidséggel  fejezi  ki.  Az  elválás 
fájdalmát  szépen  ecsetelik  a  természeti  képek,  mert  a  túláradó 
érzelem  az  őszi  hervadás  láttára  még  fokozottan  érzi  a  maga 
melanchóliáját.  Másrészt  a  természet  belevonása  az  emberi  érzel- 
mekbe, a  költemény  népies  eredete  mellett  is  bizonyít.  Hiszen 
ez  a  sajátság  a  legrégibb  népek  költészetében  is  gazdagon  jelent- 
kezett s  a  népek  mithologiái  sem  egyebek  mint  a  természet 
jelenségeinek  az  emberivel  való  egybeolvasztása  a  személyesítés 
által.  Versformája  ősi  nyolcas  csoportrímmel. 

5.  Édes  hazám,  szánjad  válásom  .  .  . 

—  1711.  első  feléből.  — 

1.  Édes  hazám,  szánjad  válásom, 
Messze  földre  van  indulásom  -f 

Úgy  fordulhat,  világból  is  lesz  kimúlásom,  — 
Úgy  fordulhat,  világból  is  lesz  kimúlásom. 

2.  Most  bocsátod  el  hív  szolgádot, 
Nem  szánod-e  szegény  árvádot? 

Tőled  szintén  eltávozni  kedves  fiadot,  — 
Tőled  szintén  eltávozni  kedves  fiadot. 

3.  Nem  lészen-é  nehézségedre, 
Nem  fordúl-é  nagy  sérelmedre, 

Hogy  úgy  viselsz  gondot  rám  mint  idegenre  ? 
Hogy  úgy  viselsz  gondot  rám  mint  idegenre  ? 

4.  Az  kisdedek  anyjok  tejétől, 
Az  szoptató  anyjok  mellétől, 

Még  az  madár  sem  távozik  messze  fészkétől, 
Még  az  madár  sem  távozik  messze  fészkétől  .  .  . 

5.  Más  nemzetségek  országára, 
Idegen  föld  tartományára 

Hát  én  szegény,  hogy  induljak  más  határára  ? 
Hát  én  szegény,  hogy  induljak  más  határára  ?  ! 

6.  Föld  idegen,  valahol  járok, 
Csak  kegyelmet  hej  ában  várok ; 
Emberek  kegyetlensége  vélem  határos,  - 
Emberek  kegyetlensége  vélem  határos. 

7.  Jaj,  hol  lészen  megmaradásom!  .  .  . 
Hegyek-völgyek  közt  bujdosásom; 

Mely  nehéz  volt  kicsinységtől  fogva  lakásom ! 
Mely  nehéz  volt  kicsinységtől  fogva  lakásom ! 

8.  Hol  lészen  éjjel  lefekvésem?  .  .  . 
Vad  gyomrában  lesz  temetésem  .  .  . 

Édes  hazám,  most  hallgasd  meg  az  én  kérésem, 
Édes  hazám,  most  hallgasd  meg  az  én  kérésem  ! 

9.  Veszedelmes  tenger  örvénye, 
Beteg  ember  keserves  élte, 

Bizonytalan  az  idegen  ország  ösvénye, 
Bizonytalan  az  idegen  ország  ösvénye. 

10.  lm,  az  égi  háborúk  ellen, 

Az  ellenség  rajtunk  kegyetlen  : 

Hová  hajtsam  Tekivűled  magam  hirtelen,  — 

Hová  hajtsam  Tekivűled  magam  hirtelen  ? 

11.  Ne  hagyd  héjába  könnyhullásom, 
Nem  sok  tőled  én  kivánságom ; 

Csak  hogy  szánjad,  édes  hazám,  tőled  válásom,  — 
Csak  hogy  szánjad,  édes  hazám,  tőled  válásom ! . .  . 

Fejtegetés,  A  költemény  tárgya  egy  hontalanná  lett  szabad- 
ságharcos megható  búcsúja  hazájától,  amelytől  oly  nehéz  el- 
válnia mint  a  világgá  menő  gyermeknek  édes  anyjától.  Tudja, 
hogy  az  idegen  földön  csak  részvétlenség  vár  reá,  de  ha  már  a 
veszedelem  elől  nincs  más  menekvése,  legalább  annyit  kér  hazá- 
jától, hogy  részvétét  ne  vonja  meg  tőle.  Műfaja  tiszta  elégia, 
mert  a  költő  megmásíthatatlan  helyzetében  vigaszt  talál  abban 
is,  ha  szomorú  emlékét  megőrzik  otthon.  Legalább  ennyi  közös- 
ség van  közte  és  hazája  között.  A  strófa  végén  előforduló 
gondolatismétlések  szintén  a  hangulat  egységét  támogatják.  Vers- 
formája az  első  két  sorban:  4 — 2 — 3,  a  harmadikban  és  negye- 
dikben pedig  4 — 3-(-2-4. 

6.  Bujdosó  ének. 

—   1711  után.  — 

1.  Szenvedtem  eleget,  Tétova  járásom 
Hideget,  meleget ;  Hogy  merre  intézzem  ?  — 
Zivatar  zúgását,  Egyedül  Ínségben. 
Vaderdők  bugását 

Bujdosó  koromban  3.  Kalahúzom  vala 

Eleget  hallgattam.  Istennek  angyala  • 

Az  földi  emberek 

2.  Nem  is  volt  énnékem  Elhagytak  engemet, 
Intő  csillagfényem  :  Berek  lappongtatott ; 
Sötét  éjtszakákon  De  ember  elhagyott ! 

4.  Gyakortább  az  útban 
Sírván  leborultam 
Kemény  kősziklákra, 
Mohos  kidőlt  fákra, 
Csorgó  kútfők  felett 
Patak  partja  mellett. 

5.  Uram  s  én  Istenem,  - 
Ne  fordulj  ellenem, 
Vezéreld  járásom, 
Szánjad  bujdosásom, 
Bujdosók  Istene, 

En  lelkem  mindene ! 


7.  S  kegyes  szárnyid  alatt 
Bátor  nyugodalmat 
Lölt  az  én  bús  fejem, 
Mert  Te  valál  velem 
Én  lelkem  mindene, 
Bujdosók  Istene  ! 

8.  Szegény  magyar  hazám 
Volt  én  szülő-anyám ; 
Már  sohasem  látom 
Szép  Magyarországom, 
Sirhalmom  hol  leszen  ? 
Te  tudod  Istenem. 


6.  Kik  voltak  barátim,  9.  Ám  akárhol  légyen 


Nékem  meghitt  társim, 
Elhagytak  engemet, 
Én  árva  fejemet ; 
Uram,  Te  el  ne  hagyj, 
Holtig  vélem  maradj ! 


Nyugvásom  énnékem, 
Bármelyik  ég  alatt  : 
Csak  te  szent  szárnyadat 
Hajtsd  le  hamvaimra  — 
Bujdosóknak  Ura! 
Az  Te  szent  öledben 
Megnyugszom  csendesen. 


Jegyzet.  3.  Luppongtat,  v.  ö.  a  167.  1.  7.  jegyz. 

Pejtegetés.  Ez  a  szép  költemény  valamely  bujdosónak  átélt 
szenvedéseit  és  nélkülözéseit  beszéli  el,  ki  ügyes-bajos  dolgában 
és  honfibánatában  egyformán  a  vallásos  megnyugvásból  merített 
erőt.  Amikor  már  jó  barát,  balsorsának  osztályosai  s  az  idegen 
emberek  mind  elhagyták,  a  bujdosók  Istene  őrködött  fölötte  ki- 
etlen útján.  Épen  azért  bizalommal  néz  eléje  a  halálnak,  mert 
tudja,  hogy  a  Gondviselés  még  hamvait  is  oltalmazza.  Érdekes 
találkozása  a  véletlennek,  hogy  e  bujdosó  ének  végső  versszaka 
mily  élénken  emlékeztet  Berzsenyi  fenséges  ódájának,  a  Fohász- 
kodásnak befejezésére,  amit  ezúttal  csak  az  őszinte  vallásos- 
ságtól áthatott  lelkek  esetleges  művészi  találkozása  magyaráz- 
hat meg.  Szép  érzelmi  fokozat  is  van  a  költeményben,  mert  míg 
az  első  fele  (1—6.)  panaszt  foglal  magában,  addig  a  második  rész 
(7 — 9.)  fenséges  megnyugvást  mutat.  Versformája  ősi  hatos  páros 
rímmel. 


Sírva  irt  levetem. 

7.  Sirva  irt  levelem .... 

—  1715—16.  — 

1.  Sirva  írt  levelem  6.  Istállók  porában 
Menj  el,  tekints  (d)  földem  :     Nyughatatlankodtam, 
Szánja-é  nemzetem  Eongyos  állapotban, 
Siralmas  életem?  .  .  .             Gyakran  koplalásban. 

2.  Ha  kérdik :  mint  vagyok,    7.  Folynak  nyavalyáim, 
Elek-é  vagy  halok?     [gok,     Sűrű  könyhullásim, 
Mondd  meg,  hogy  nyomor-     Áradnak  bánátim, 
Minden  nap  csak  sírok.  Naponkint  kínaim. 


3.  Óhajtom  házamat, 
Én  kedves  anyámat, 
Szerelmes  hazámat, 
Kedves  barátimat. 

4.  Mert  sok  esztendeje, 
Hogy  ellenség  mérge 
Hazámból  kivete  — 
Szörnyű  nagy  Ínségre. 

5.  Idegen  helyeken, 
Szokatlan  földeken. 
Az  úton  véletlen 
Estem  nagy  Ínségben. 


8.  Istenem,  Istenem ! 
Most  is  én  nemzetem 
Nem  szána  engemet  . 
Te  légy  segítségem ! 

9.  Mindenütt  ellenem 
Támad  ellenségem, 
Szomjúhozza  vérem,  - 
Isten  reménységem  ! 

10.  Hegyeken,  völgyeken, 
Falukon,  utakon, 
Erdőkön,  mezőkön  — 
Nékem  ellenségem  .  . 


Fejtegetés.  Ezt  a  dalt  is  valamely  idegenbe  kibujdosott  kuruc 
készíthette,  kit  nyomorúságában  megszállott  a  honvágy.  Levelet 
küld  haza,  melyben  sírva  panaszolja  el,  hogy  már  sok  esztendő 
óta  szeretteitől  elszakadva  kell  tengetni  napjait  s  ha  talán 
nemzete  elfeledte  már,  csak  Isten  segítsége  mentheti  ki  bajából. 
Bár  végső  menedékül  az  Istenhez  fordul,  de  azért  a  remény- 
telenség és  honvágy  erősebb  benne  a  vallásosságnál.  Úgy  látszik, 
valamely  fiatal  kuruc  lelkéből  fakadt  ez  a  szép  bánatos  ének, 
ki  az  élet  sanyarús  ágait  nem  volt  képes    erős   lélekkel  és  rézig- 

nációval  elviselni ;  de  az  érzés  őszintesége  és  az  egyszerűen  nemes 
stilus  szép  gondolatritmusaival  igazi  költői  kedélyre  vallanak. 
Versformája  ősi  hatos  csoportrímmel. 


8.  Én  is  hajdan  magyar  voltam  .... 

—  1716—17.  — 

1.  Én  is  hajdan  magyar  voltam, 
Mig  németnek  nem  hódoltam,  — 
Nem  hallgattam  törvényére, 
Eltem  a  magam  kedvére. 

2.  De  már  magammal  sem  birok, 
Azért  tehát  méltán  sírok  .  .  . 
Elmegyek  hát  bujdosásra, 
Nem  hallgatok  többé  másra. 

3.  Magam  itthon  nem  epesztem : 
Inkább  életem  elvesztem, 
Mintsem  a  német  jármába  .  .  . 
Sínlődjem  kalodájába. 

4.  Böcsűleted  ez  hazában 

Nem  lesz,  ha  nem  jársz  plundrában; 
Ha  «gotli»  nyelven  nem  beszélsz,  — 
Önnön-hazádban  el  nem  élsz  ! 

5.  Menj  hát  a  világ  szélére,  — 
Ott  akadsz  jobb  szerencsére, 
Ahol  élsz  magad  kedvére  .  .  . 
Nem  szorulsz  német  nyelvére  ! 

Jegyzet.  4.  Gotli,  külföldi,  idegen,  német. 

Fejtegetés.  Az  1716 — 17.  évi  török  háborúk  alatt  a  moldvai  és 
havasalföldi  határszélek  felől  a  bujdosó  vezérek:  Bercsényi,  For- 
gách,  Eszterházy  és  Csáky  újra  készültek  betörni  az  országba ; 
de  Savoyai  Eugénnek  nándorfehérvári  győzelme  (1717.  aug.  20.) 
meghiúsítá    szándékukat.   Ugyanis    belátták,    hogy    kísérletük   e 

győzelem  után  ügyüknek  mit  sem  használna,  hazájukra  pedig 
csak  új  veszedelmet  hozhatnának ;  ezért  nem  is  csatlakoztak  a 
besztercei  szoroson  beözönlött  török -tatár  csapatokhoz.  E  költe- 
ményt tehát  olyan  elégedetlen  magyar  Írhatta,  aki  hazáját  itt- 
hagyva a  készülődő  bujdosókhoz  csatlakozott,  hogy  az  utolsó 
mentő  szalmaszálat  megragadja.  A  maga  kényére  élni  szerető 
büszke  kuruc  nem  tudván  elviselni  a  német  világ  új  rendjét 
és  visszás  állapotait,  inkább  idegen  földre  bujdosik,  mintsem  a 
német  jármában  sínlődjék  és  annak  nyelvét  kénytelen  legyen 
használni,  mert  fájóbb  a  szolgaság  neki  még  a  hontalanságnál 
is.  Az  elkeseredés  ós  a  gúny  különös  vegyületéből  eredt  e  dalocska. 
Ez  a  hangulat  különben  általános  volt  azon  korban,  mert  költők 
és  prózairók  egyformán  sokszor  kifejezést  adtak  annak  müveik- 
ben. Versformája  ősi  nyolcas  páros  rímmel. 


összefoglalás. 

A  kuruc  költészet  a  magyar  történelem  legviharosabb 
korának  sajátos  terméke,  melyből  a  nemzet  lelke  szól  hoz- 
zánk. A  küzdelmes  idők  változatos  eseményei  és  a  nyomuk- 
ban fakadó  érzelmek  annyira  bőséges  tárgyat  nyújtottak 
a  költészetnek,  hogy  egyszerre  valóságos  énekes  rend  ke- 
letkezik, mely  a  hegedősök  elfeledett  örökébe  lép.  Nem- 
csak a  főrangúak  környezetében,  hanem  a  táborhelyeken 
és  a  nép  között  állandó  lantosok  működnek,  kik  maguk 
készítette  énekeiket  dallammal  látják  el  és  tárogató  vagy 
hegedűszó  mellett  adják  elő.  S  nem  egy  sikerült  alkotás 
lett  ily  módon  a  népköltészet  közkincsévé.  Általában  el- 
mondhatjuk, hogy  a  fő-  és  közrendűeknél  egyformán  di- 
vattá lesz  a  költészet  s  népünk  különös  sajátságaként,  a 
köznyomor  és  a  maga  szerencsétlensége  olyanokat  is  köl- 
tőkké tett,  akik  egyébként  talán  soha  nem  irtak  volna. 

A  mellett  virágzott  a  műköltészet  is,  de  már  inkább  a 
krónikások  költőietlen  modorában ;  különösen  a  nagyobb 
szabású  epikai  alkotások  alig  emelkednek  felül  a  históriás 
énekek  silány  értékén.  A  kisebbek  közül  azok,  melyek  a 
kor  eseményeit :  egyes  csatákat,  diadalokat,  vagy  szeren- 
csétlenségeket énekelnek  meg,  kiváltkép  hajlanak  a  kez- 
detleges elbeszélés  és  leirás  felé.  Olyan  figyelemre  méltó 
kivételre  itt  mint  Esztergom  megvétele,  kevésre  akadunk. 
A  kuruc  epikai  költészetnek  igazán  művészi  alkotásait  a 
ballada- félék  közt  találjuk,  melyek  valamely  hősnek  egy- 
egy  nevezetes  tettéről  nagy  kalandjáról  szólanak  (pl.  Be- 
zerédi  nótája).  Ezeket  a  szerkezet  bevégzettsége,  az  elő- 
adás és  jellemzés  drámai  ereje  és  a  nyelv  egyszerű  bája  a 
székely  balladák  sorába  helyezik. 

De  a  korszak  jellemét  a  maga  valóságában  a  kuruc 

lantos  költészet  tükrözi  vissza.  Míg  a  kurucvilág  kez- 
detén a  vallásos  érzés  lengi  át  az  énekeket  Jeremiás  siral- 
maira emlékeztető  panasszal,  addig  az  igazi  kuruc  da- 
lokban a  politikai  és  hazafias  érzés  lép  előtérbe.  Költőik 
lelkét  nem  annyira  a  győzelmek  és  dicsőség  ihletik,  mint 
inkább  a  szerencsétlenségek.  A  remény,  diadalmámor,  az 
elbizott  hetykeség  fel-fellobban,  hogy  aztán  újból  helyet 
adjon  a  komoly  fájdalmas  érzésnek,  mely  a  múlt  dicsősé- 
gének emlékéből  és  a  jelen  nyomorúságának  érzéséből 
származik.  Csak  két  érzelem  az,  amely  állandóan  él  a 
szivek  mélyén :  a  németgyűlölet  és  szabadságvágy,  ezeket 
sem  a  siker,  sem  a  bukás  nem  feledtette  el  soha  velük. 
Azonkívül  jellemző  vonása  még  a  kuruc  lírának  a  gúny, 
melynek  hegye  olykor  fájóbban  érte  a  labanc  szívét  mint 
a  gyilkoló  fegyver,  amiért  ő  is  örömmel  ragadta  meg  az 
alkalmat,  amikor  a  legyőzött  kuruc  ellen  visszafordít- 
hatta azt. 

A  kurucköltészetnek  sajátos  termékei  még  a  bujdosó 
énekek  és  a  szegénylegény-dalok.  Azokban  az  üldözöttek 
és  hontalanok  fájdalmas  panasza,  a  nemzet  életrevalósá- 
gába és  Isten  segítségébe  vetett  hittel  párosul ;  emitt  meg 
a  nép  gyermekének  keserű  humora  nyilatkozik  meg  és  a 
kikerülhetetlen  nyomorúsággal  szemben  már  a  fásult  kö- 
zöny foglal  helyet  a  sokat  zaklatott  lélekben.  A  panasz  és 
fájdalom  alaphangjai  csak  akkor  váltak  kétségbeeséssé, 
amikor  Eákóczi  szerencsecsillaga  végkép  letűnt,  mert  az 
igaz  ügy  bukásának  katasztrófáját  még  a  magyar  nemzet 
viharedzett  szíve  sem  volt  képes  elviselni.  Egy  velőtrázó 
jaj  kiáltásban  tört  ki,  s  ekkor  szakadt  ki  lelkéből  a  Rá- 
kóczi-nóta, amely  még  századokig  fülünkbe  sírja  kuruc 
eleink  szabadságharcának  gyászos  bukását. 

A  kuruc-szellem  a  XVIIL  század  folyamán  lassankint 
elnémul,   s   e   kor   költészete   is  a  nemzet  magamegadó 

beletörődését  mutatja  az  új  változott  időkbe.  A  nemzeti 
szellem  keserűségét  legföllebb  egy-egy  szatírában  váltja 
ki  az  idegen  új  világ  fölött. 

Repertórium. 

I.  A  kuruc  korszak  emlékeinek  nagy  érdemű  búvára 
Thaly  Kálmán,  épen  azért  ezen  kor  irodalomtörténetére 
és  költészeti  maradványaira  nézve  is  az  ő  munkáit  kell 
tekintenünk  fő  forrásoknak.  Idevágó  művei :  Régi  magyar 
vitézi  énekek  és  elegyes  dalok,l—JI.  köt.  1864;  Adalékok 
a  Thököly-  és  Rákóczi-kor  irodalomtörténetéhez,  I— II. 
köt.  1872 ;  Adalékok  a  Thököly-  és  Rákóczi-kor  iroda- 
lomtörténetéhez, Figyelő,  III.  köt.  1877;  Néhány  latin 
vers  a  kuruc-világból,  Figyelő,  VII.  köt.  1879;  Isme- 
retlen históriás  énekek  a  XVI.  és  XVII.  századból,  Szá- 
zadok, 1871 ;  Irodalom-  és  műveltség  történeti  tanulmá- 
nyok a  Rákóczi-korból,  I.  köt.  1885;  Három  irodalomtör- 
téneti adalék  a  Rákóczi-korból,  Századok,  1894.  —  Arany 
László :  A  magyar  politikai  költészetről,  Budapesti  Szemle, 
1874.  —  Szilágyi  István:  Régi  magyar  költészet,  Figyelő, 
V.  köt.  1878.  • —  Jancsó  Benedek:  A  kuruc  mozgalmai; 
költészete,  Havi  Szemle,  1879.  —  Ferenczy  Zoltán  :  A  ku- 
rucvilág  énekei,  Figyelő,  VIII.  köt.  1880.  —  Kis  Sándor: 
A  kurucvilág  költészete,  I.  1887.  —  Balogh  Gyula :  A  Rá- 
kóczi-nóta eredete,  Pesti  Hirlap,  66.  sz.  1888.  —  Erdélyi 
Pál :  Adalékok  a  régi  magyar  irodalomtörténethez,  Phi- 
lologiai  Közlöny.  1898.  —  Szeremley  Barna  :  Egy  labanc- 
vers az  1681-i  országgyűlésről,  Irodalomtörténeti  Közle- 
mények, 1893.  —  Kiss  Ferencz  :  A  kuruc  költészet  pro- 
testáns szempontból,  Protestáns  Szemle,  1894. — Badics 
Ferencz :  A  kurucvilág  költészete,  Beöthy,  Magyar  irod. 
tört,  I.  kötetében,    1896.  —  Gagyi  Dénes:  A  kuruc  idők 

epikája,  Az  egri  főreálisk.  értesítője,  1899.  —  Gencsy  Ist- 
ván:  Vázlatok  a  kurucvilág  költészetéből,  I.  1900.  — 
II.  A  korszak  történetéhez  nevezetesebb  forrásmunkák  : 
Thaly  Kálmán:  Rákóczi-tár,  I— II.  köt.;  Archívum 
Rákóczianum,  I— X.  köt. ;  II.  Rákóczy  Ferenc  emlék- 
iratai a  magyarországi  háborúiról  1701 — 11 11, 1872. ; — 
II.  Rákóczi  Ferenc  ifjúsága  1676—1701, 1884. ;  —  A  szé- 
kest gróf  Bercsényi  család  1525—1835,  I —HL  köt. 
1885. ;  —  Kosztolányi  Jávorka  Ádám  ezredes,  1888. ;  — 
Rodostó  és  a  bujdosók  sírjai,  1889.;  —  Rákóczy  emlé- 
kek Törökországban,  1893.;  —  Thököly  Imre  naplói, 
I— II.  köt. ;  —  Thököly  Imre  fejedelem  1691—1692-iki 
leveleskönyve,  1896. ;  —  A  nagyszombati  harc,  1869. ;  — 
A  dunántúli  hadjárat  1707-ben,  1880.;  —  Az  1683-iki 
táborozás  történetéhez,  1883. ;  —  Bottyán  tábornok  élete, 
1865.;  Ocskay  László  élete.  1880.  —  Szalay-Baróti : 
A  magyar  nemzet  története,  ILI — IV.  köt.  1896.  —  Acsády 
Ignác :  Magyarország  története  I  Lipót  és'  I  József 
korában  (Szilágyi  Sándor,  A  magyar  nemzet  történetének 
VII.  köt.),  1898."— 

III.  Mellőzve  az  egyes  irodalomtörténeti  és  poétikai 
olvasókönyvek  mutatványait  több-kevesebb  szemelvényt 
adtak  a  kuruc  költészetből :  Zlinszky  Aladár :  Szemelv, 
a  magyar  nemzeti  Ura  köréből  (28 — 43.  1.),  1893.  — 
Badics  Ferenc  :  Magyar  irodalmi  olvasókönyv.  III.  köt. 
71 — 105.  lapjain,  1892.  —  Jancsó  Benedek:  Magyar  iro- 
dalmi olvasmányok,  III.  köt.  34 — 77.  lapjain,  1893.  — 
Kardos  Albert :  Szemelvények  a  kurucvilág  költészeté- 
ből, Magyar  könyvtár  42.  füzete. 

IV.  A  kuruc  dalokkal  zenei  tekintetben  Káldy  Gyula 
foglalkozott;  idevágó  fő  munkája:  Kuruc  dalok  a  XVII. 
és  XVIII.  századból,  1892. 

Loúsz  I.:  Szemelv,  a  kwucviláci  költ.  1^ 

